**O‘ZBEKISTON RESPUBLIKASI**

**XALQ TA’LIMI VAZIRLIGI**

**SAMARQAND VILOYAT XALQ TA’LIMI  
XODIMLARINI QAYTA TAYYORLASH VA ULARNING  
MALAKASINI OSHIRISH HUDUDIY MARKAZI**

BOSHLANG‘ICH TA’LIM FANLARINI O‘QITISH  
METODIKASI MODULI BO‘YICHA

**O‘ Q U V - U S L U B I Y M A J M U A**

(I QISM)

**Samarqand – 2020**

**O‘ZBEKISTON RESPUBLIKASI**

**XALQ TA’LIMI VAZIRLIGI**

**SAMARQAND VILOYATI XALQ TA’LIMI  
XODIMLARINI QAYTA TAYYORLASH VA ULARNING  
MALAKASINI OSHIRISH HUDUDIY MARKAZI**

BOSHLANG‘ICH TA’LIM FANLARINI O‘QITISH  
METODIKASI MODULI BO‘YICHA

**O‘Q U V - U S L U B I Y M A J M U A**

(I QISM)

Malaka toifa yo‘nalishi: Boshlang‘ich ta’lim fani o‘qituvchilari

Tinglovchilar kontingenti: umumiy o‘rta ta’lim maktablarining

boshlang‘ich ta’lim fani o‘qituvchilari

Samarqand – 2020

Mazkur o‘quv-uslubiy majmua boshlang‘ich ta’li fani o‘qituvchilarining malakasini oshirish toifa yo‘nalishi o‘quv rejasi va dasturi asosida tayyorlanib, kafedraning 2020-yil 3-yanvardagi 1-sonli yig‘ilish qarori bilan tasdiqlangan.

**Tuzuvchilar:**

Samarqand viloyati XTXQTMOHM “Maktabgacha, boshlang‘ich va maxsus ta’lim metodikalari” kafedrasi o‘qituvchilari M.Raximqulova, G.Ergasheva, T.Tolipova, T.Tuxtayev, D.Rabbonayeva, D.Jo‘rayeva, X.Qoraboyev, J.Xudoyqulov, J.Shodiyeva.

Taqrizchilar:

N. Shodiyev – SamDU “Pedagogika” kafedrasi professori.

**F. Shodiyev** - SamDU “Boshlang‘ich ta’lim metodikasi” kafedrasi dotsenti.

Ushbu “Boshlang‘ich ta’lim fanlarini o‘qitish metodikasi” moduli bo‘yicha o‘quv-uslubiy majmua hududiy markazi ilmiy-metodik kengash yig‘ilishining 2020-yil 4-yanvardagi navbatdan tashqari 1/1-sonli qarori bilan tasdiqlangan.

ISHCHI DASTUR

**KIRISH**

Ishchi o‘quv dasturi O‘zbekiston Respublikasi Prezidentining 2017-yil 7-fevraldagi “O‘zbekiston Respublikasini yanada rivojlantirish bo‘yicha Harakatlar strategiyasi to‘g‘risida”gi PF-4947-sonli Farmoni, 2018-yil 5-sentabrdagi “Xalq ta’limi tizimiga boshqaruvning yangi tamoyillarini joriy etish chora-tadbirlari to‘g‘risida”gi PQ-3931-sonli Qarori, shuningdek O‘zbekiston Respublikasi Vazirlar Mahkamasining 2017-yil 6-apreldagi “Umumiy o‘rta va o‘rta maxsus, kasb-hunar ta’limining davlat ta’lim standartlarini tasdiqlash to‘g‘risida”gi 187- sonli Qarori, O‘zbekiston Respublikasi Prezidentining 2019-yil 29-apreldagi “O‘zbekiston Respublikasi Xalq ta’limi tizimini 2030-yilgacha rivojlantirish konsepsiyasini tasdiqlash to‘g‘risida”gi PF-5712-sonli farmonida belgilangan ustuvor vazifalar mazmunidan kelib chiqqan holda tuzilgan bo‘lib, u zamonaviy talablar asosida fan o‘qituvchilari malakasini oshirish jarayonlarining mazmunini takomillashtirish hamda ularning kasbiy kompetentligini oshirishni nazarda tutadi.

Ishchi o‘quv dastur mazmuni ta’lim-tarbiya jarayonlarining huquqiy- me’yoriy asoslari, ilg‘or ta’lim texnologiyalari va pedagogik mahorat, ta’lim jarayonlarida axborot-kommunikasiya texnologiyalarini qo‘llash, amaliy xorijiy til, boshlang‘ich ta’lim fanlarini o‘qitishda zamonaviy yondashuvlar va innovasiyalar, o‘quv jarayonini tashkil etishning zamonaviy usullarini o‘z ichiga oladi va ular bo‘yicha tegishli yangi bilim, ko‘nikma, malaka va kompetensiyalarni shakllantirishga yo‘naltirilgan. Ishchi o‘quv dastur doirasida berilayotgan mavzular xalq ta’limi tizimi pedagog kadrlarini qayta tayyorlash va malakasini oshirish mazmuni, sifati va ularning tayyorgarligiga qo‘yiladigan malaka talablari va o‘quv rejasi asosida shakllantirilgan bo‘lib, boshlang‘ich ta’lim o‘qituvchilarini fanga oid zamonaviy ta’lim va innovasiya texnologiyalari, ilg‘or xorijiy tajribalardan foydalanish, axborot- kommunikasiya texnologiyalarini o‘quv jarayoniga keng tatbiq etish darajasini oshirish hisobiga ularning kasb mahorati va o‘quv-uslubiy faoliyatini sifatli tashkil etish kompetensiyalari rivojlantiriladi.

“Boshlang‘ich ta’lim fanlarini o‘qitish metodikasi” fanining ishchi o‘quv dasturi boshlang‘ich ta’lim o‘qituvchilari malakasini oshirish kursining o‘quv dasturi asosida tuzilgan bo‘lib, u boshlang‘ich sinf o‘qituvchilariga ta’limda zamonaviy yondashuvlar va innovasiyalarning mazmun va mohiyatini ochib beradi.

**Modulning maqsadi va vazifalari**

**Modulning maqsadi:** umumiy o‘rta ta’lim maktablari boshlang‘ich sinf o‘qituvchilarining zamonaviy innovasion pedagogik texnologiyalari va maqbul metodlaridan foydalanish kompetensiyalarini rivojlantirishdan iborat.

**Modulning vazifalari:**

- boshlang‘ich ta’lim fanlari o‘qituvchilarining zamonaviy pedagogik texnologiyalari va metodlar haqidagi bilim, ko‘nikma va malakalarini rivojlantirish;

- boshlang‘ich ta’lim fanlari o‘qituvchilarida dars jarayonida samarali metodlarni qo‘llash ko‘nikmalarini shakllantirish.

**Modul bo‘yicha tinglovchilarning bilim, ko‘nikma, malaka va** **kompetensiyalariga qo‘yiladigan talablar:**

**Tinglovchi:**

- O‘zbekiston Respublikasi umumiy o‘rta ta’lim to‘g‘risidagi nizom va boshqa me’yoriy-huquqiy hujjatlar mazmuni;

- Xalq ta’limi tizimida ta’lim-tarbiya jarayonini tashkil etishning konseptual asoslarini, konsepsiyalarini va huquqiy-me’yoriy asoslarini;

- ta’lim sohasidagi davlat siyosati va uni amalga oshirish bo‘yicha ta’lim muassasalarining vazifalarini;

- boshlang‘ich ta’lim fanlaridan kompetensiyaviy yondashuvga asoslangan DTS, o‘quv dasturlari, darslik, o‘quv qo‘llanmalar mazmunini;

- boshlang‘ich ta’lim fanlaridan o‘quvchilar bilim, ko‘nikma va malakalarini baholashga qo‘yiladigan talablarni;

- ta’lim jarayonida qo‘llaniladigan pedagogik, axborot va ta’lim-tarbiya texnologiyalarini;

- ta’lim jarayonida maktab matematika va tabiiy fanlar ta’lim sifatining Xalqaro manitoringi (TIMSS), matnni o‘qish va uni tushunish darajasini aniqlash bo‘yicha Xalqaro tadqiqot metodlarini (PIRLS);

- ta’lim sohasidagi innovatsion faoliyat asoslarini bilishi kerak.

**Tinglovchi:**

• Boshlang‘ich sinflarda o‘qitiladigan darslarni kompetensiyaviy yondashuv asosida tashkil etish va o‘quv-uslubiy materiallar yaratish;

• Boshlang‘ich sinflarda o‘qitiladigan darslarda o‘quvchilar faoliyatini nazorat qilish va baholash metodlaridan foydalanish;

• Boshlang‘ich sinf fanlarini o‘qitishda fanlararo bog‘lanishga oid amaliy va tatbiqiy masalalardan foydalanish;

• Boshlang‘ich ta’limda sinfdan va maktabdan tashqari ishlarni tashkil qilish;

• Boshlang‘ich sinf darslarida buyuk ajdodlarimiz ilmiy merosidan foydalanish;

• Boshlang‘ich sinf darslarida axborot kommunikasiya texnologiyalaridan foydalanish;

• ta’lim jarayonida maktab matematika va tabiiy fanlar ta’lim sifatining Xalqaro manitoringi (TIMSS), matnni o‘qish va uni tushunish darajasini aniqlash bo‘yicha Xalqaro tadqiqot metodlaridan (PIRLS) foydalanish;

• Boshlang‘ich sinf fanlari dasturiga kiritilgan yangi bilimlarga oid masalalarni yechish ko‘nikmalarigaega bo‘lishi lozim.

**Tinglovchi:**

• dars jarayonida pedagogik va innovasion texnologiyalarni qo‘llash;

• zamonaviy talab va yondashuvlar asosida dars ishlanmalarini tayyorlash, darslarni kuzatish va uni tahlil qilish;

• o‘quvchilar egallagan bilim, ko‘nikma, malaka va kompetensiyalarini ta’lim jarayonida maktab matematika va tabiiy fanlar ta’lim sifatining Xalqaro manitoringi (TIMSS), matnni o‘qish va uni tushunish darajasini aniqlash bo‘yicha Xalqaro tadqiqot metodlari (PIRLS) asosida nazorat qilish va baholash malakalariga ega bo‘lishi zarur;

**Tinglovchi:**

• malaka oshirish kursida o‘zlashtirilgan bilim va ko‘nikmalardan kasbiy faoliyatda foydalanish;

• kasbiy faoliyatiga tegishli o‘quv-metodik materiallarni to‘plash va saralash;

• ta’lim-tarbiya jarayoniga oid o‘quv-metodik majmualarni yaratish kompetensiyasiga ega bo‘lishi lozim.

**Modulni tashkil etish va o‘tkazish bo‘yicha tavsiyalar**

Boshlang‘ich ta’lim fanlarini o‘qitish metodikasi fanidan darslar nazariy va amaliy shaklda olib boriladi.

Nazariy mashg‘ulotlarda boshlang‘ich ta’lim fanlaridan yaratilgan o‘quv-uslubiy majmualar tarkibi, boshlang‘ich ta’limning o‘ziga xos xususiyatlari va uni o‘qitish metodikasi haqida ma’lumotlar beriladi.

Amaliy mashg‘ulotlarda o‘quvchilar bilimini baholash, sinfdan tashqari ishlar, darslarni kuzatish va tahlil qilish o‘rgatiladi. Mashg‘ulotlarda texnik vositalardan, ekspress-so‘rovlar, test so‘rovlari, aqliy hujum, guruhli fikrlash, kichik guruhlar bilan ishlash va boshqa interaktiv ta’lim usullaridan foydalanish nazarda tutiladi.

**Modulning o‘quv rejadagi boshqa fanlar bilan bog‘liqligi va** **uzviyligi**

Modul mazmuni o‘quv rejadagi “O‘zbekistonda ta’lim-tarbiya jarayonlarining huquqiy-me’yoriy asoslari”, “Ta’lim-tarbiya texnologiyalari va pedagogik mahorat” va “Ta’lim jarayonida axborot-kommunikasiya texnologiyalarini qo‘llash” bloklaridagi o‘quv fanlari bilan “Boshlang‘ich ta’limni o‘qitishda zamonaviy yondashuvlar va innovasiyalar” moduli bilan uzviy bog‘langan holda pedagoglarning kasbiy pedagogik tayyorgarlik darajasini orttirishga xizmat qiladi.

**Modulning uslubiy jihatdan uzviy ketma-ketligi**

Mazkur modul “Ta’lim-tarbiya jarayonlarini tashkil etishning huquqiy-me’yoriy asoslari”, “Ilg‘or ta’lim-tarbiya texnologiyalari va pedagogik mahorat” va “Ta’lim jarayonlarida axborot-kommunikasiya texnologiyalarini qo‘llash” bloklaridan keyin o‘rganiladi. Unda yuqoridagi bloklarda o‘rganilgan mazmun yo‘nalishlari va uslubiy jihatlarini boshlang‘ich ta’lim fanlariga tatbiq etish imkoniyatlari ochib beriladi.

**Modulning ta’limdagi o‘rni**

Tinglovchilarni boshlang‘ich ta’lim fanlarini o‘qitishda zamonaviy texnologiya va metodlari bilan tanishtirish hamda amalda qo‘llash ko‘nikmalarini shakllantirish orqali ta’lim samaradorligini ta’minlashdan iborat.

**Modul bo‘yicha soatlar taqsimoti**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Modul mavzulari** | **Hammasi** | **Jami o‘quv yuklama** | **Jumladan** | | | **Mustaqil ta’lim** |
| **Nazariy** | **Amaliy** | **Ko‘chma amaliy mashg‘ulot** |
| 1 | Boshlang‘ich sinf ona tili fanidan kompetensiyaviy yondashuv asosidagi o‘quv dasturi, darslik, multimedia ilovali metodik qo‘llanmalar tahlili. | 2 | 2 | 2 |  |  |  |
| 2 | Ona tili darslarini tashkil etishga ilmiy-metodik yondashuv. | 2 | 2 |  | 2 |  |  |
| 3 | Savod o‘rgatish davri yozuvga o‘rgatish darslarida pedagogik va axborot texnologiyalarining qo‘llanilishi. | 2 | 2 |  | 2 |  |  |
| 4 | Ona tili darslarida bilim, ko‘nikma, malakalarni nazorat qilishning zamonaviy usullari. | 6 | 4 |  | 2 | 2 | 2 |
| 5 | Ona tili darslarda tahlil turlaridan foydalanish. | 2 | 2 |  | 2 |  |  |
| 6 | Boshlang‘ich ta’lim o‘qish fanidan kompetensiyaviy yondashuv asosidagi o‘quv dasturi, darslik, multimedia ilovali metodik qo‘llanmalar tahlili | 2 | 2 | 2 |  |  |  |
| 7 | Savod o‘rgatish davri o‘qishga o‘rgatish darslarida tovush, bo‘g‘in, gap va matn ustida ishlashda pedagogik texnologiyalardan foydalanish | 2 | 2 |  | 2 |  |  |
| 8 | O‘qish darslarida matn ustida ishlash orqali badiiy asarni tahlil qilish kompetensiyasini shakllantirish | 4 | 4 |  | 2 | 2 |  |
| 9 | PIRLS: boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro dastur | 4 | 2 |  | 2 |  | 2 |
| 10 | PISA xalqaro dasturining o‘qish savodxonligi yo‘nalishida ijodiy topshiriqlar tayyorlash va ular ustida ishlash texnologiyasi | 2 | 2 |  | 2 |  |  |
| 11 | O‘qish darslarida o‘quvchilarning og‘zaki va yozma nutqini o‘stirish, nutq madaniyatini shakllantirish | 2 | 2 |  | 2 |  |  |
| 12 | Matematika fanidan o‘quv dasturiga kiritilgan o‘zgarishlar, o‘quv dasturidagi fanga oid kompitensiyalarning mazmun mohiyati. | 2 | 2 | 2 |  |  |  |
| 13 | Boshlang`ich 1-4 sinf darslaiklari, matematika fani darsliklari, ularga yaratilgan multimedia ilovali metodik qo‘llanmalar tahlili. | 4 | 4 |  | 2 | 2 |  |
| 14 | TIMSS (matematik savodxonlik sohasida) topshiriqlari asosida misol va masalalar tayyorlash va ular ustida ishlash texnologiyasi | 2 | 2 |  | 2 |  |  |
| 15 | Ulush va kasr. Og‘zaki va yozma hisoblash va taqqoslash usullari | 2 | 2 |  | 2 |  |  |
| 16 | Geometrik materiallar ustida ishlash texnologiyasi | 2 | 2 |  | 2 |  |  |
| 17 | Boshlang‘ich ta’lim matematika darslarida mantiqiy masalalar ustida ishlash metodikasi | 4 | 4 |  | 4 |  |  |
| 18 | Boshlang‘ich ta’lim tabiatshunoslik  fanidan o‘quv dasturi, darslik, multimedia ilovali metodik qo‘llanmalar tahlili | 2 | 2 |  | 2 |  |  |
| 19 | Boshlang‘ich sinf tabiatshunoslik darslari orqali STEAM yondashuvni tashkil etish | 2 | 2 |  | 2 |  |  |
| 20 | Tabiatshunoslik sohasidagi mavzular uchun PISA topshiriqlari tayyorlash, ular ustida ishlash va topshiriqlarni baholash texnologiyasi | 2 | 2 |  | 2 |  |  |
| 21 | Boshlang`ich ta’limda sinfdan va maktabdan tashqari ishlarni tashkil etishda buyuk ajdodlar asarlaridan va ilg`or xorijiy tajribalardan foydalanish. | 2 | 2 |  | 2 |  |  |
| 22 | Boshlang`ich sinflarda ochiq darslarni o‘tkazish va ularni tahlil qilish | 2 | 2 |  | 2 |  |  |
| **Jami** | | **56** | **52** | **6** | **40** | **6** | **4** |

**BOSHLANG‘ICH TA’LIM FANLARINI O‘QITISH METODIKASI**

NAZARIY VA AMALIY MASHG‘ULOTLAR MAZMUNI

**1-mavzu. Boshlang‘ich sinf ona tili fanidan kompetensiyaviy yondashuv asosidagi o‘quv dasturi, darslik, multimedia ilovali**

**metodik qo‘llanmalar tahlili** *(2 soat ma’ruza).*

Ona tili fanidan o‘quv dasturiga kiritilgan o‘zgarishlar, o‘quv dasturidagi fanga oid kompetensiyalarning mazmun mohiyati. Boshlang‘ich 1-4-sinf ona tili fani darsliklari, ularga yaratilgan multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.

Tinglovchilarni Vazirlar Mahkamasining 2016-yil 7-apreldagi 107-sonli qarori bilan tanishtirish, ularni attestasiyadan o‘tishga tayyorlash maqsadida mavzular kesimida qo‘shimcha ma’lumotlar berib borish.

Umumiy o‘rta ta’limning 2018-2019 o‘quv yili tayanch o‘quv rejasi asosida o‘quv dastur va darsliklardagi o‘zgarishlar.

**2-mavzu. Ona tili darslarini tashkil etishga ilmiy-metodik yondashuv** *(2 soat amaliy).*

Kompetensiyaviy yondashuv asosida ona tili darslarini tashkil etish. Ona tili darslariga ilmiy yondashuv. O‘quvchilarda tilga bo‘lgan sezgirlikni oshirish. O‘quvchilarda kommunikativ kompetensiyani shakllantirishda boshlang‘ich sinf o‘qituvchisining roli. Dars va uning turlariga qo‘yiladigan metodik talablar.

Davlat attestasiyasining mazmun va mohiyati.

Ona tili darsligiga kiritilgan o‘zgarishlar.

**3-mavzu. Savod o‘rgatish davri yozuvga o‘rgatish darslarida pedagogik va axborot texnologiyalarining qo‘llanilishi** *(2 soat amaliy).*

Savodga o‘rgatish davrining o‘ziga xos muammolari. Savod o‘rgatish davrida yozuvga o‘rgatish texnologiyasi. O‘quv dasturida o‘quvchilarni chiroyli va bexato yozishlariga qo‘yilgan talablar. O‘quvchilarning chiroyli yozuv malakalarini shakllantirishdagi qiyinchiliklar. Chiroyli yozuv mashqlarida qo‘llanadigan metodlarning samaradorlik darajasi va o‘quvchilarning imloviy savodxonligini shakllantirish masalalari.

O‘quvchilarda chiroyli yozuv malakalarini shakllantirishda pedagogik va axborot texnologiyalarining qo‘llanilishi. Alifbe darsligiga kiritilgan o‘zgarishlar.

**4-mavzu. Ona tili darslarida bilim, ko‘nikma, malakalarni nazorat qilishning zamonaviy usullari.** *(2 soat amaliy).*

Boshlang‘ich sinf ona tili darslarida tashkil etiladigan nazorat va ijodiy topshiriqlar. Kompetensiyaviy yondashuv asosidagi davlat ta’lim standarti va o‘quv dasturi bo‘yicha nazorat ishlariga qo‘yiladigan talablar. Ona tili darslarida o‘quvchilarning grammatik bilimlarini tarkib toptirishda so‘zlarni morfemik, morfologik, sintaktik tahlil qilishga o‘rgatishning ahamiyati. Diktant turlari va uni o‘tkazish metodikasi. O‘quvchilar savodxonligini oshirishda diktantning ahamiyati. Diktant aytish texnikasi va o‘qituvchining nutqi. Diktant, bayon, insholarni tekshirish va tahlil qilishdagi qiyinchiliklar.

Boshlang‘ich sinf ona tili fanidan o‘quvchilar bilimida aniqlangan mavzulardagi bo‘shliqlar va ularni bartaraf etish usullari.

**5-mavzu. Ona tili darslarida tahlil turlaridan foydalanish.**

*(2 soat amaliy).*

Ona tili darslarini tashkil etish. Darsni kuzatish va tahlil qilish. Dars maqsadini aniq belgilash. Ona tili darslarini kuzatish. Dars sifatini belgilovchi mezonlar. Ona tililarida tahlil turlaridan: morfologik tahlil, sintaktik tahlil, fonetik tahlil, morfemik tahlillarni o‘tkazish va ularning dars samaradorligini oshirishdagi o‘rni

**6-mavzu. Boshlang‘ich ta’lim o‘qish fanidan kompetensiyaviy yondashuv asosidagi o‘quv dasturi, darslik, multimedia ilovali metodik qo‘llanmalar tahlili.** *(2 soat ma’ruza).*

O‘qish fanidan kompetensiyaviy yondashuv asosidagi o‘quv dasturi, 1-4-sinf “O‘qish kitobi” darsliklari tahlili. O‘qish darslarini tashkil etishda multimedia ilovali metodik qo‘llanmalardan foydalanish. Multimedialarning ta’limiy va tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish. O‘quvchilarning kitobxonlik madaniyatini shakllantirishda o‘qish darslarining roli. O‘quvchilarda o‘qish malakalarini shakllantirishdagi qiyinchiliklar.

O‘qish fanidan bir soatlik kompetensiyaviy yondashuv asosidagi dars loyihasini ishlab chiqish. O‘qish fani dasturini tuzishga qo‘yilgan talablar.

**7-mavzu. Savod o‘rgatish davrio‘qishga o‘rgatish darslarida tovush, bo‘g‘in, gap va matn ustida ishlashda pedagogik texnologiyalardan foydalanish.** *(2 soat amaliy).*

Savod o‘rgatish davrida o‘qishga o‘rgatish darslarini tashkil etish.Alifbe darsligi bilan ishlash. Alifbe darsliklari tahlili. Alifbe darsligida berilgan rasmlar ustida ishlash usullari.Tovush, bo‘g‘in, gap va matn ustida ishlashda pedagogik texnologiyalardan foydalanish.

**8-mavzu. O‘qish darslarida matn ustida ishlash orqali badiiy asarni tahlil qilish kompetensiyasini shakllantirish.** *(2 soat amaliy).*

Asar rejasini tuzish. O‘quvchilar lug‘atini boyitish, nutqining hissiy ta’sirini kuchaytirish, badiiy vositalardan foydalanish ko‘nikmasini shakllantirish. O‘qish darslarida matn ustida ishlash orqali badiiy asarni tahlil qilish kompetensiyasini shakllantirish. O‘quvchilarni matn bilan tanishtirish metodikasi.

**9-mavzu. PIRLS: boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro dastur***(2 soat amaliy).*

PIRLS - boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro baholashtadqiqotining maqsadi va vazifalari. O‘zbekistonning PIRLS-2021 baholash tizimida ishtirok etishi yuzasidan olib borilgan ishlar mazmuni.

**10-mavzu. PISA xalqaro dasturining o‘qish savodxonligi yo‘nalishida ijodiy topshiriqlar tayyorlash va ular ustida ishlash texnologiyasi** *(2 soat amaliy).*

O‘quvchilar hayotiy ko‘nikmalarini va o‘qish savodxonligi bo‘yicha o‘quv yutuqlarini baholash, mantiqiy tafakkurini shakllantirish maqsadida PISA ilmiy tadqiqot markazlari tomonidan tavsiya qilingan topshiriqlarni tuzishda belgilangan talablar, mezonlar. Murakkab va ko‘p manbali matnlar. Mazmuniy o‘qish, asosiy g‘oyani aniqlash, xulosalarni shakllantirish; elektron matnlar; turli manbalardagi axborotlarni sharhlash va umumlashtirish; ijodiy topshirtiqlar tayyorlash va ular ustida ishlash texnologiyasi.

**11-mavzu. O‘qish darslarida o‘quvchilarning og‘zaki va yozma** **nutqini o‘stirish, nutq madaniyatini shakllantirish** *(2 soat amaliy).*

O‘qish darslarida o‘quvchilarda adabiy nutqiy kompetensiyani shakllantirish masalasi. O‘quvchilarning nutqini o‘stirishda lug‘at ustida ishlashning ahamiyati. Qayta hikoya qilish turlari va ulardan o‘quvchilar og‘zaki nutqini o‘stirishda unumli foydalanish. Og‘zaki nutqni rivojlantirishda didaktik materiallar va interfaol usullardan foydalanish. O‘quvchilarda nutq madaniyatini shakllantirish texnologiyasi. Sinfdan tashqari o‘qish darslariga qo‘yiladigan zamonaviy talablar. Sinfdan tashqari o‘qish darslarining ta’limiy va tarbiyaviy ahamiyati. Sinfdan tashqari o‘qish darslarini tashkil etish shakllari va uni o‘tkazish usullari. O‘quvchilar kitobxonligini rivojlantirishga qaratilganligi. Ilg‘or, innovasion usullar va ularni sinfdan tashqari o‘qish darslarida qo‘llash.

O‘zbekiston Respublikasi Prezidentining 5 ta muhim tashabbusini ta’lim muassasalarida tashkil etishga doir tavsiyalar. To‘rtinchi tashabbusni amalga oshirishda e’tibor qaratiladigan masalalar.

Sharq mutafakkirlarining asarlarida nutq xaqida fikrlar.

Adabiy til taraqqiyoti barqarorligini ta’minlash. Nutqning tashqi va ichki, og‘zaki va yozma turlari.

**12-mavzu. Matematika fanidan o‘quv dasturiga kiritilgan o‘zgarishlar, o‘quv dasturidagi fanga oid kompitensiyalarning mazmun mohiyati.**  *(2 soat ma’ruza).*

Matematika fanidan o‘quv dasturiga kiritilgan o‘zgarishlar, o‘quv dasturidagi fanga oid kompetensiyalarning mazmun mohiyati. Boshlang‘ich sinf matematika fanidan tayanch va fanga oid kompitensiyalarning mazmun mohiyati.

**13-mavzu. Boshlang`ich 1-4 sinf darsliklari, matematika fani darsliklari, ularga yaratilgan multimedia ilovali metodik qo‘llanmalar tahlili.** *(2 soat amaliy)*

1-4-sinf matematika fani darsliklari, ularga yaratilgan multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.

Matematika fanidan o‘quv dasturlari, boshlang‘ich ta’lim fanlari bo‘yicha tayanch o‘quv reja soatlar taqsimoti, 2-sinf matematika fanidan namunaviy taqvim mavzu reja, 1-sinf matematika darsligida o‘zgarishlar.

**14-mavzu**. **TIMSS (matematik savodxonlik sohasida)** **topshiriqlari asosida misol va masalalar tayyorlash va ular ustida ishlash texnologiyasi.** (*2 soat amaliy).*

O‘zbekistonning iqtisodiy hamkorlik va rivojlantirish tashkilotining o‘quvchilarning savodxonligini baholash bo‘yicha xalqaro tadqiqotida ishtirok etishi. Ta’lim sohasidagi nufuzli xalqaro tadqiqotlarning metodologik afzalliklari. PISA, TIMSS tadqiqotlaridagi matematik savodxonlik darajalari tavsifi. Xorijiy mamlakatlar tajribasi. TIMSS (matematik savodxonlik sohasida) topshiriqlaridan namunalar.

**15-mavzu**. **Ulush va kasr. Og‘zaki va yozma hisoblash va taqqoslash usullari** (*2 soat amaliy).*

Ulush va kasr tushunchasi bilan tanishtirish metodikasi. Butunning ulushi va uni topish. Ulushga ko‘ra butunni topish. Kasr tushunchasining ma’nosi, uning elementlari. Mahrajlari bir xil bo‘lgan kasrlarni taqqoslash, qo‘shish va ayirishning ma’nosi. Sonning kasr qismi va kasrga ko‘ra sonni topishga doir masalalar yechish. Og‘zaki va yozma hisoblash usullari.

Sonning qismini topish va qismiga ko‘ra o‘zini topish.

**16-mavzu. Geometrik materiallar ustida ishlash texnologiyasi**

*(2 soat amaliy).*

Geometrik materiallarni o‘rganish metodikasi. Geometrik (burchak, nur, simmetriya, perimetr, yuza, diagramma...) materiallar ustida ishlash texnologiyasi haqida tasavvurni shakllantirish va ularni chizish, ayrim xossalari bilan tanishtirish metodikasi. Sodda geometrik figuralarni yasash ishlari bilan tanishtirish, fazoviy tasavvurlarni rivojlantirish. Figuralarni farqlay olish, qismlarga bo‘lish, qismlardan figuralar hosil qilishga, diagramma tuzish va tahlil qilishga, ko‘pburchaklar perimetri hamda yuzasini hisoblashga, perimetr, yuza o‘lchov birliklari va ular orasidagi bog‘lanishga doir masalalar yechish.

Boshlang‘ich sinf matematika darslarida doira va aylananing farqlash yo‘llarini o‘rgatish

Geometrik material ustida ishlash yuzasidan o‘qituvchilarining bilim va ko‘nikmalariga qo‘yilgan talablar. “Tangram” usuli.

**17-mavzu. Boshlang‘ich ta’lim matematika darslarida mantiqiy masalalar ustida ishlash metodikasi** *(4 soat amaliy).*

Boshlang‘ich sinflarda masalalar yechishga o‘rgatish. Masalani eshitish va uni mustaqil o‘qish malakasini shakllantirish. Masalaning boshlang‘ich tahlilini o‘tkazish, masalani qisqa yozish, masalani yechish uni o‘qituvchi talabiga binoan yozish va masala savoliga javob berishga o‘rgatish. Masala yechimini tekshirish malakasi hamda masala ustida ishlash rejasini tuzish.

Boshlang‘ich ta’lim matematika darslarida mantiqiy masalalar va ularni yechish bosqichlari.

**18-mavzu. Boshlang‘ich ta’lim tabiatshunoslik fanidan o‘quv dasturi, darslik, multimedia ilovali metodik qo‘llanmalar tahlili** *(2 soat amaliy).*

Tabiatshunoslik fanidan o‘quv dasturiga kiritilgan o‘zgarishlar, o‘quv dasturidagi fanga oid kompetensiyalarning mazmun mohiyati. Tabiatshunoslik fani darsliklari, ularga yaratilgan multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish. 2019-2020 o‘quv yilida Atrofimizdagi olam va Tabiatshunoslik fanidan darsliklarga kiritilgan o‘zgarishlar.

**19-mavzu. Boshlang‘ich sinf tabiatshunoslik darslari orqali STEAM yondashuvni tashkil etish** *(2 soat amaliy).*

Tabiatshunoslik o‘qitish mazmuni va o‘qitish metodikasi. Tabiatshunoslikni o‘qitishning shakllari. Tabiatshunoslik darslarida o‘quvchilarni amaliy faoliyatga tayyorlash. Tabiatshunoslik fanidan o‘quvchilarda shakllantiriladigan tayanch kompetensiyalar. Dars– o‘quv-tarbiya ishining asosiy shakli ekanligi. Tabiatshunoslik darslarida STEAM yondashuv. STEAM – texnologiyasini nazariy va amaliy juhatlari.

**20-mavzu. Tabiatshunoslik sohasidagi mavzular uchun PISA topshiriqlari tayyorlash, ular ustida ishlash va topshiriqlarni baholash texnologiyasi***. (2 soat amaliy).*

Tabiatshunoslik darsligida berilgan mavzular mazmuni. PISA xalqaro baholash dasturining o‘qish savodxonligi yo‘nalishida olib boriladigan ishlar mazmuni. Tabiatshunoslik sohasidagi mavzular ustida ishlashda PISA topshirqilarini tayyorlash va ular ustida ishlash texnologiyasi.

**21-mavzu. Boshlang`ich ta’limda sinfdan va maktabdan tashqari ishlarni tashkil etishda buyuk ajdodlar asarlaridan va ilg`or xorijiy tajribalardan foydalanish.** *(2 soat amaliy).*

Boshlang`ich ta’lim samaradorligini oshirishda sinfdan va maktabdan tashqari ishlarni tashkil etish, ma’naviy-marifiy tadbirlar, davra suhbatlarini o‘tkazish metodikasi va ularda buyuk ajdodlar asarlaridan foydalanish, ilg`or xorijiy tajribalarni tahlil qilish, xorijiy tajribalar bo‘yicha bilim, malaka va ko‘nikmalarga ega bo‘lish.

**22-mavzu.** **Boshlang`ich sinflarda ochiq darslarni o‘tkazish va ularni tahlil qilish.** *(2 soat amaliy).*

Boshlang`ich sinf o‘qituvchisining kasbiy kompitentligini oshirishda ochiq darslarning o‘rni, ochiq darsga o‘qituvchining tayyorlanishi, ochiq dars uchun didaktik materiallarini tayyorlash, boshlang`ich ta’limda fanlar kesimida ochiq darslarni tashkil etishning o‘ziga xos xususiyatlari. Boshlang`ich sinf o‘qituvchisida ochiq darslarni tahlil qilish kompetentligini takomillashtirish. Darsni kompleks tahlil qilish. Darslarda foydalanilgan zamonaviy pedagogik texnologiyalar. Darsning ijobiy va salbiy jihatlarini aniqlash.

**O‘QITISH SHAKLLARI**

Mazkur modul bo‘yicha quyidagi o‘qitish shakllaridan foydalaniladi:

- ma’ruzalar, amaliy mashg‘ulotlar (ma’lumotlar va texnologiyalarni anglab olish, aqliy qiziqishni rivojlantirish, nazariy bilimlarni mustahkamlash);

- davra suhbatlari (ko‘rilayotgan topshiriqlar yechimlari bo‘yicha taklif berish qobiliyatini oshirish, eshitish, idrok qilish va mantiqiy xulosalar chiqarish);

- bahs va munozaralar (topshiriqlar yechimi bo‘yicha dalillar va asosli argumentlarni taqdim qilish, eshitish va muammolar yechimini topish qobiliyatini rivojlantirish).

**KO‘CHMA MASHG‘ULOTLAR MAZMUNI**

**1-mavzu: Ona tili darslarida bilim, ko‘nikma, malakalarni nazorat qilishning zamonaviy usullari***( 2 soat ko‘chma mashg‘ulot).*

Boshlang‘ich sinf ona tili darslarida tashkil etiladigan nazorat va ijodiy topshiriqlarni tashkil etilishini kuzatish. Kompetensiyaviy yondashuv asosidagi davlat ta’lim standarti va o‘quv dasturi bo‘yicha nazorat ishlariga qo‘yiladigan talablarni o‘rganish. Ona tili darslarida o‘quvchilarning grammatik bilimlarini tarkib toptirish jarayonini tahlil qilish. O‘quvchilar nazorat ishlarini tekshirish va tahlil qilishdagi qiyinchiliklarni aniqlash.

**2-mavzu: O‘qish darslarida matn ustida ishlash orqali badiiy asarni tahlil qilish kompetensiyasini shakllantirish. Sinfdan tashqari o‘qish darslarini tashkil etishga zamonaviy yondashuv** *( 2 soat ko‘chma mashg‘ulot).*

O‘qish darslariga qo‘yilgan maqsadlar va ularni amalga oshirilishini kuzatish va tahlil qilish. O‘qish darslarida matn ustida ishlash orqali badiiy asarni tahlil qilish kompetensiyasini shakllantirish jarayonini kuzatish. Sinfdan tashqari o‘qish darslarini tashkil etishdagi innovasiyalarni o‘rganish. O‘qish darsini kuzatish va uni didaktik (ta’limiy) va uslubiy tahlil qilish.

**3-mavzu: Matematikadan algebraik (arifmetik amallar, harfiy ifodalar, tenglamalar yechish) materiallar ustida ishlash texnologiyasi** *(2 soat ko‘chma mashg‘ulot).*

Matematika darslariga qo‘yilgan maqsadlar va ularni amalga oshirilishini kuzatish va tahlil qilish. Matematika darslarida algebraik (arifmetik amallar, harfiy ifodalar, tenglamalar yechish) materiallar ustida ishlash texnologiyasi kompetensiyasini shakllantirish jarayonini kuzatish. Matematika darsini kuzatish va uni didaktik (ta’limiy) va uslubiy tahlil qilish.

*Mazkur mashg‘ulot umumiy o‘rta ta’lim muassasalarining boshlang‘ich sinflarida o‘tkaziladi. Unda o‘tkazilgan dars tinglovchilar tomonidan tegishli mezonlar asosida tahlil qilinadi. Ilg‘or pedagogik tajribaga ega bo‘lgan o‘qituvchilarning ish tajribasi o‘rganiladi. Bu jarayonga ko‘chma mashg‘ulot tashkil qilingan boshlang‘ich sinf o‘qituvchilarini jalb etish, ularning darslarini tahlil qilish orqali ularga metodik yordam ko‘rsatish ham ko‘zda tutiladi. Mashg‘ulot natijasi sifatida ochiq darsni kuzatish va tahlil qilish varag‘i to‘ldiriladi va malaka ishiga ilova qilinadi.*

*Ko‘chma mashg‘ulot “Boshlang‘ich ta’lim fanlarini o‘qitish* *metodikasi” moduli doirasida, talab darajasidagi moddiy-texnika bazaga ega va ilmiy-uslubiy jihatdan tajribali umumiy o‘rta ta’lim boshlang‘ich ta’lim fanlari o‘qituvchilari faoliyat ko‘rsatayotgan maktablarda tashkil etiladi.*

**MUSTAQIL TA’LIM MAZMUNI**

Kurs tinglovchilari modulga oid o‘rganilgan materiallar asosida mustaqil ishlar tayyorlashadi.

Mustaqil ta’limni tashkil etishdan maqsad: tinglovchilar darsdan bo‘sh vaqtlarida o‘z ustida ishlab, boshlang‘ich ta’lim metodikasi fanlarini puxta o‘zlashtirish va PIRLS – boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro dastur mazmun-mohiyatii puxta o‘rganib olish.

**NAZARIY VA AMALIY MASHG‘ULOTLAR**

**ONA TILI FANINI O‘QITISH METODIKASI**

**NAZARIY VA AMALIY MASHG‘ULOTLAR**

**1-MA’RUZA MASHG‘ULOTI: BOSHLANG‘ICH SINF ONA TILI FANIDAN KOMPETENSIYAVIY YONDASHUV ASOSIDAGI O‘QUV DASTURI, DARSLIK, MULTIMEDIA ILOVALI METODIK QO‘LLANMALAR TAHLILI.**

Reja:

Kirish

* 1. Ona tili fanidan o‘quv dasturiga kiritilgan o‘zgarishlar, o‘quv dasturidagi fanga oid kompetensiyalarning mazmun mohiyati.
  2. Boshlang‘ich 1-4-sinf ona tili fani darsliklari tahlili, ular mazmunining o‘quv dasturlarga mosligi.
  3. Multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.

Mavzuga oid tayanch tushuncha va iboralar: o‘quv dasturi, darslik, uzviylik, multimedia, metodik qo‘llanma, bilim, ko‘nikma, malaka, kompetensiya.

Ona tili fanidan o‘quv dasturiga kiritilgan o‘zgarishlar, o‘quv dasturidagi fanga oid kompetensiyalarning mazmun mohiyati.

Boshlang‘ich sinflar ona tili ta’limi o‘quvchilarda nutq faoliyatining asosiy turlarini o‘stirish bilan bir qatorda, quyidagi muhim masalalarni hal etishni ko‘zda tutadi:

Boshlang‘ich sinflarda ona tilidan beriladigan bilimlar mazmunini o‘zbek tilining tovush tuzilishi va yozma nutqda tovushlarni ifodalash usullari haqidagi, so‘zlarning o‘zgarishi va gapda so‘zlarning bog‘lanishi haqidagi, so‘zlarning morfemik tarkibi va so‘z yasalishi, so‘zlarning leksik - semantik guruhi haqidagi, o‘zbek tilining to‘g‘ri yozuv qoidalari va tinish belgilarining ishlatilishi haqidagi bilimlar tashkil etadi. Berilgan bu bilimlar o‘quvchilar nutqini o‘stirishga xizmat qiladi.

Ona tili o‘qitishning mazmuni va metodlari o‘quvchilarga dastur talab qilgan hajmda puxta bilim berish, ko‘nikma va malakalar hosil qilishga ko‘maklashishi lozim.

Maktabni bitirib chiqqan yoshlar ijtimoiy, iqtisodiy va madaniy hayotning rang - barang jabhalarida, muloqot va munosabatning barcha turlarida o‘zbek tilidan bemalol - erkin, samarali va to‘g‘ri foydalana olish, uning cheksiz imkoniyatlaridan to‘laqonli bahramand bo‘lish, zaruriy ko‘nikma va malakalarga ega bo‘lishlari kerak.

«Ona tili» darslarida o‘quvchilarni mustaqil va ijodiy fikrlashga yo‘naltirish lozim. SHuning uchun o‘quv dasturi va u asosida yaratiladigan darsliklarda grammatik qoidalarni yodlatishdan voz kechish, ijodiy tafakkur tarzini shakllantirish, dars va mashg‘ulotlarni o‘quvchilarning nutqiy malakasini yuzaga keltirishga qaratish maqsad qilib olindi.

Umumiy o‘rta ta’lim muassasalarida ona tili fanini o‘qitishning maqsadi - o‘quvchilarda og‘zaki va yozma nutq ko‘nikmasini, ijodiy fikrlash malakasini, kitobxonlik va nutq madaniyatini rivojlantirishdan iborat.

Ona tili fanini o‘qitishning asosiy vazifasi: o‘quvchi shaxsini fikrlashga, o‘zgalar fikrini anglashga, o‘z fikrini og‘zaki hamda yozma shaklda savodli bayon qila olishga qaratilgan nutqiy kompetensiyani rivojlantirish; o‘quvchilarda grammatikaga oid bilimlarni (fonetika, leksikologiya, so‘zning tarkibi, so‘z yasalishi, morfologiya, sintaksis, yozuv va imlo, tinish belgilari, nutq uslublari, stilistikaga oid tushunchalarni) shakllantirish va rivojlantirish hamda ona tilining keng imkoniyatlaridan unumli foydalangan holda o‘qigan, ko‘rgan, eshitganlarini nutqiy to‘g‘ri va ravon bayon eta olish ko‘nikmalarini rivojlantirishga qaratilgan lingvistik kompetensiyalarni shakllantirishdan iborat.

Ona tili fanining o‘quv dasturi o‘quvchilarda kompetensiyalarni shakllantirishga yo‘naltirilgan Davlat ta’lim standarti talablaridan kelib chiqib tuzilgan. O‘quv dasturida o‘quvchilarda fanga doir nutqiy va lingvistik kompetensiyalarni hamda tayanch kompetensiyalarning elementlarini shakllantirish ko‘zda tutilgan.

Boshlang‘ich ta’limda - o‘quvchilarning savodxonligini ta’minlash, og‘zaki va yozma nutqida adabiy nutq me’yorlariga rioya qilishni shakllantirishdan iborat.

Yangi tahrirdagi o‘quv dasturidagi o‘zgarishlar. 1-4-sinflarda “Iqtisod va soliq alifbosi” fanining sodda elementlari ona tili fani mazmuniga, ya’ni mavzular kesimida ham singdirib o‘qitilishi ko‘zda tutilgan.

SHuningdek, 1-4-sinflarda Ona tili fani chuqur o‘rganiladigan ixtisoslashtirilgan davlat umumta’lim muassasalarida ta’lim jarayonini takomillashtirish, ta’lim sifati va samaradorligini oshirish, o‘quvchilardagi qobiliyat va iste’dodni yanada kamol toptirish uchun ixtisoslikka yo‘naltirilgan o‘quv dasturi kompetensiyalarni shakllantirishga yo‘naltirilgan o‘quv dasturiga moslashtirildi. Bunda yillik o‘quv soatlari A1 bosqichda 608 soat bo‘lsa, A1+ bosqichda esa 680 soatni tashkil etadi.

O‘rta umumiy ta’lim mazmunida uzviylikni ta’minlash maqsadida 2017 yilda tasdiqlangan o‘quv dasturida 3-sinf ona tili fani mazmunida “Asos”, "Asosdosh so‘zlar” mavzulari “Asos”, “Asosdosh so‘zlar” mavzulariga o‘zgartirildi.

Nutqiy kompetensiya (tinglab tushunish, so‘zlash, o‘qish, yozish): mavzu doirasida o‘qituvchi nutqini va sodda audio (multimedia ilovalari) matnlarni va topshiriqlarini tinglab tushuna oladi;

* ko‘rgan rasmlari va o‘qib eshittirilgan matn yuzasidan o‘qituvchi yordamida suhbatga kirisha oladi, nutq jarayonida o‘zlashtirgan yangi so‘zlarni og‘zaki nutqda qo‘llay oladi.
* nutq va matnning gaplardan tuzilishi, matnni mazmunan bog‘langan gaplardan tuzilishini aytib bera oladi;
* kishilarning his-hayajonini bildirgan gaplarni, gaplarni mazmuniga ko‘ra farqlaydi, oxiridagi nuqta, so‘roq va undov belgilariga qarab o‘qiy oladi, ajrata oladi, gap ohangiga rioya qilgan holda ravon va ifodali o‘qiy oladi;
* gapni bosh harf bilan boshlab yoza oladi, rasmlarga qarab gap tuzadi va yoza oladi, harflarni yozuvda imlo va husnixat qoidalariga amal qilgan holda harflarni bir-biriga ulab, ko‘chirib, namunaga qarab yoza oladi. Bir mavzu doirasidagi savollarga javob yoza oladi, 15-20 so‘zli diktant yoza oladi.

Lingvistik kompetensiya: o‘zbek tilida nutq tovushlarini to‘g‘ri talaffuz qila oladi, so‘zlarni talaffuz me’yorlariga rioya qilagan holda bo‘g‘inlab ko‘chirish qoidasiga rioya qila oladi, mavzuga oid so‘zlarni og‘zaki va yozma nutqda qo‘llay oladi, tinish belgilarini to‘g‘ri qo‘llay oladi.

1. sinf. O‘quvchilarda shakllangan fanga oid kompetensiya elementlari:

Nutqiy kompetensiya **(tinglab tushunish, so‘zlash, o‘qish, yozish):**

o‘qituvchi nutqini, video va audio (multimedia ilovalari) matnlarni va topshiriqlarini tinglab tushuna oladi;

-rasmlar asosida va o‘qib eshittirilgan matn yuzasidan suhbatga kirisha oladi;

-nutq jarayonida o‘zlashtirgan yangi so‘zlarni og‘zaki nutqda qo‘llay oladi;

-mashq matnidagi so‘zlarni qo‘shib, gap ohangiga rioya qilib ravon va ifodali o‘qiy oladi;

-shaxs va narsaning sanog‘ini bildirgan so‘zlar nechta?, qancha? so‘roqlariga, shaxs va narsaning tartibini bildirgan so‘zlar nechanchi? so‘rog‘iga javob bo‘ladigan so‘zlarni, bir mavzu doirasidagi savollarga javob yoza oladi;

1. 4 ta gapdan iborat ijodiy matn yarata oladi;

-rasmlar asosida qisqa matn tuza oladi, xatboshiga, imlo va husnixat qoidalariga amal qila oladi.

Lingvistik kompetensiya:

-o‘zbek tilida nutq tovushlarini to‘g‘ri qo‘llay oladi;

-talaffuz me’yorlariga rioya qila oladi;

-bo‘g‘in ko‘chirish qoidasiga rioya qila oladi;

-mavzuga oid so‘zlarni og‘zaki va yozma nutqda qo‘llay oladi;

-tinish belgilarini to‘g‘ri qo‘llay oladi;

-30-40 so‘zli diktant yoza oladi.

A1+

Nutqiy kompetensiya (tinglab tushunish, so‘zlash, o‘qish, yozish): mashq va topshiriqlardagi axborotni tushuna oladi; mashq va topshiriqlarda berilgan matnni orfoepiya qoidalariga rioya qilib ravon o‘qiydi;

1. 5 ta gapdan iborat ijodiy matn yarata oladi.

Lingvistik kompetensiya:

nutqda so‘zlarning grammatik shakllaridan to‘g‘ri foydalana oladi; 35-45 so‘zli diktant yoza oladi.

A1+

Nutq o‘stirish (1 soat)

Husnixat (1 soat)

NUTQ USTIRISH. Matn. Matnning o‘zaro mazmunan bog‘langan ikki va undan ortiq gaplardan tuzilishi. So‘roqlar yordamida matnni qismlarga bo‘la olish. Kichkina matnga va matn qismlariga sarlavha qo‘yish

Bayon haqida tushuncha. Matnni savollar yordamida qayta hikoya qilish. Uncha katta bo‘lmagan matn yuzasidan uch-to‘rt so‘roq gaplardan tuzilgan reja asosida bayon yozish.

Rasmlarga qarab savollar yordamida gaplar tuzish va uni imloviy tayyorlikdan so‘ng yozish. O‘qituvchi rahbarligida bir mavzuga oid bir necha gap tuza olish. Bolalarning o‘yinlari, o‘qishlari, qiziqishlari haqida kichik hikoya tuzish.

1-sinf. O‘quvchilarda shakllangan fanga oid kompetensiya elementlari:

Nutqiy kompetensiya (tinglab tushunish, so‘zlash, o‘qish, yozish): o‘qituvchi nutqini video va audio (multimedia ilovalari) matnlarni va topshiriqlarini tinglab tushuna oladi;

rasmlar asosida va o‘qib eshittirilgan matn yuzasidan suhbatga kirisha oladi;

nutq jarayonida o‘zlashtirgan yangi so‘zlarni og‘zaki nutqda qo‘llay oladi;

mashq matnidagi so‘zlarni qo‘shib, gap ohangiga rioya qilgan holda ravon va ifodali o‘qiy oladi;

gapning bosh va ikkinchi darajali bo‘laklari va gaplarning ifoda maqsadga ko‘ra turlarini biladi, gapda so‘zlarni o‘zaro bog‘lab kichik matn yoza oladi, matn qismlariga sarlavha qo‘ya oladi, matnning kirish qismi, asosiy fikr, oxirgi xulosa qismlarini topa oladi;

shaxs va narsani bildirgan otlarga, yasama otlarga, shaxs va narsalarning belgisini bildirgan so‘zlarga, shaxs va narsalarning miqdori, tartibini va harakatini bildirgan so‘zlarga, bo‘lishli va bo‘lishsiz fe’llarga mos so‘zlarni topib yoza oladi;

-la, -illa (-ulla) fe’l yasovchi qo‘shimchalari bilan fe’l yasay oladi; savollarga yozma javob yoza oladi, matndagi gaplarni mazmunan o‘zaro bog‘lay oladi, xatboshiga, imlo va husnixat qoidalariga amal qila oladi, tabriknoma, qisqa xatlar va 50-60 so‘zli diktant yoza oladi.

Lingvistik kompetensiya:

o‘zbek tilidagi nutq tovushlarini to‘g‘ri talaffuz qiladi; talaffuz me’yorlariga va bo‘g‘in ko‘chirish qoidasiga rioya qila oladi; o‘zlashtirgan leksik birliklarni matnda qo‘llay oladi; mavzuga oid so‘zlarni og‘zaki va yozma nutqda o‘rinli qo‘llay oladi; nutqda so‘zlarning grammatik shakllaridan to‘g‘ri foydalana oladi; tinish belgilarini to‘g‘ri qo‘llay oladi.

A1+

Nutqiy kompetensiya (tinglab tushunish, so‘zlash, o‘qish, yozish): nutqida ot, sifat, son, fe’l so‘z turkumlaridan o‘rinli foydalanib, matn yoza oladi; 55-65 so‘zli diktant yoza oladi.

Lingvistik kompetensiya:

o‘rganilgan ifoda vositalaridan nutqda o‘rinli foydalana oladi.

NUTQ USTIRISH. Matn. Matnni mazmunan tugallangan kichik qismlarga bo‘lish: matn qismlariga sarlavha tanlash. Voqeaband matnga o‘qituvchi rahbarligida reja tuzishni uddalash. Matnning qismlarini va har bir qismdagi gaplarni o‘zaro bog‘lay olish. Matn mazmunidagi asosiy

fikrni aniqlash. Matnning tuzilishi: kirish (muqaddima) qism, asosiy qism, yakuniy qism; matndan ana shu qismlarni aniqlay bilish.

Xabar (hikoya). Biror voqea-hodisa haqida tayyor reja yoki ko‘pchilik ishtirokida tuzilgan reja asosida bayon - axborot yozish.

Voqeaband bir rasm yoki turkum rasmlar, shuningdek, o‘quvchilarning hayoti bilan bog‘liq bir mavzuda (o‘yinlari, sayr-sayohatlari, tabiatni kuzatish kabilar haqida) sinf jamoasining oldindan ko‘rgan hozirligi bilan og‘zaki yoki yozma kichik hikoyalar yozish.

2-sinf.O‘quvchilarda shakllangan fanga oid kompetensiya elementlari:

Nutqiy kompetensiya **(tinglab tushunish, so‘zlash, o‘qish, yozish):**

o‘qituvchi nutqini va mavzuga oid tushunchalarni, o‘zaro savol-javob, topshiriqlarni, kichik matnlarni, mavzu doirasidagi video va audio (multimedia ilovalari) matnlarini tinglab tushuna oladi;

kishilik olmoshining kelishik qo‘shimchalari bilan qo‘llanishini, fe’l, uning so‘roqlari, gapdagi vazifasi, bo‘lishli va bo‘lishsiz shakllarini, fe’l zamonlari, fe’llarning shaxs-son qo‘shimchalari bilan qo‘llanishi tuslanishini, lan,-illa,-sira,-la,-lash fe’l yasovchi qo‘shimchalar ekanini, fe’llarning talaffuzi va imlosini biladi, o‘qilgan matn mazmunini va o‘zgalar fikrini anglab, ifodalay oladi, og‘zaki nutqda so‘z va gaplar ohangiga rioya qila oladi, ruxsat, iltimos, uzr so‘rash, minnatdorchilik, taklif kabi muloqot odobi qoidalariga amal qila oladi, nutq jarayonida o‘zlashtirgan yangi so‘zlarni og‘zaki nutqda qo‘llay oladi;

mashq matnidagi so‘zlarni, turli matn va topshiriqlarni gap ohangiga rioya qilgan holda to‘liq, to‘g‘ri, ravon va tushunarli qilib o‘qiy oladi;

65-70 ta so‘zgacha bo‘lgan diktantni yoza oladi; grammatik tahlil qila oladi; 5-6 gapdan iborat xabar, tasvir, muhokama shakllarini qo‘llab matn yarata oladi, ijodiy matnning mantiqiy izchilligiga rioya qilgan holda va xatboshi, imlo hamda husnixat qoidalariga amal qilib yoza oladi, diktant turlarini farqlay oladi, rasm asosida ijodiy matn yarata oladi, grammatik tahlil qila oladi, do‘sti, ota-onasi, ustoziga tabriknoma, xat yoza oladi.

Lingvistik kompetensiya: Ona tilidagi nutq tovushlarini farqlay oladi, bo‘g‘in ko‘chirish qoidalariga amal qila oladi; mavzuga oid yangi so‘zlarni og‘zaki va yozma nutqda qo‘llay oladi; yozma nutqda tinish belgilarini to‘g‘ri qo‘llay oladi.

A1+

Nutqiy kompetensiya (tinglab tushunish, so‘zlash, o‘qish, yozish):

sodda matnning asosiy mazmunini tushunadi va tushuntira oladi; matn mazmunini tushunib ifodali o‘qiy oladi; 70-75 so‘zdan iborat diktantni yoza oladi; 7-8 gapdan iborat xabar yoki rasm asosida ijodiy matn tuza oladi.

Lingvistik kompetensiya:

so‘zlarning tovush tarkibini orfoepik jihatdan to‘g‘ri shakllantira oladi; gapning ifoda maqsadiga ko‘ra turlarini farqlay oladi va yozma nutqda o‘rinli qo‘llay oladi.

NUTQ O‘STIRISH. Nutq, matn va gapni farqlash; og‘zaki va yozma nutqni o‘stirishni to‘g‘ri shakllantirish; matn mazmunini qayta hikoyalatish; matndagi asosiy fikrni aniqlay olish; matnning tuzilishini aniqlash, uni qismlarga ajratish; ular orasidagi bog‘lanishni izohlay olish; matnga sarlavha topish.

Bayon. Berilgan matn asosida hikoya yozish; muhokama va tasvir janri elementlari qatnashgan bayon yozish; matnni qisqartirib, ijodiy qayta hikoyalash asosida bayon yozish; tanlab qayta hikoyalash asosida bayon yozish.

Bayon va kichik hikoyalarga tasvir va muhokama tufayli hosil bo‘lgan fikrlardan asta-sekin ikki-uch jumladan qo‘shib borish.

Ijodiy matn. Qismli (qismlarga ajratib berilgan) rasmlar va mavzular bitta rasmda ifoda etilgan ko‘rinish asosida, shuningdek, o‘qilgan, kuzatilgan, eshitilgan, ko‘rilgan voqea va hodisalar asosida material to‘plash, reja va shu asosida kichik hikoya yozish; bayon rejasini tuzishda o‘quvchilarni mustaqil fikrlashga yo‘llash.

O‘z ishlari va hayotlari haqida do‘stlariga xat yozish. Ota-onasi, ustozi hamda o‘rtoqlariga og‘zaki va yozma tabriknoma tayyorlash.

1.3. Multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda

o‘rinli va maqsadli foydalanish

2014 yil, 19 fevral kuni tasdiqlangan O‘zbekiston Respublikasi birinchi Prezidentining PQ-2133 sonli «Sog‘lom bola yili davlat dasturi to‘g‘risida»gi qaroridagi 71, 75-bandlarida e’tirof etilgan vazifalarning ijrosini ta’minlash maqsadida boshlang‘ich sinf o‘qituvchilari uchun metodik qo‘llanmalar yaratish, nashr etish hamda darsliklarning multimedia li ilovalarini ishlab chiqib, amaliyotga joriy etishning 2014-2017 yillarga mo‘ljallangan rejasi Xalq ta’limi vazirligi tomonidan 2014 yilning 7 mart kuni tasdiqlandi va rejaga asosan ijodiy guruh tomonidan yaratilish muddatlari belgilab olindi.

2014 yilda 1-sinf uchun: “Savodga o‘rgatish”, “Ona tili”, “O‘qish”, “Matematika”, “Atrofimizdagi olam” fanlaridan,2015 yilda 2-sinf uchun: “Ona tili”, “O‘qish”, “Matematika”, “Atrofimizdagi olam” fanlaridan,2016 yilda 3-sinf uchun: “Ona tili”, “O‘qish”, “Matematika”, “Tabiatshunoslik” fanlaridan,2017 yilda 4-sinf uchun: “Ona tili”, “O‘qish”, “Matematika”, “Tabiatshunoslik” fanlaridan ilg‘or pedagogik hamda axborot kommunikatsion texnologiyalari asosida metodik qo‘llanmalar yaratilishi rejalashtirildi.

Mazkur qarorning ijrosi sifatida shu kunga qadar 1-4-sinf ona tili fani bo‘yicha multimedia elektron ilovalar, metodik qo‘llanmalar yaratildi. Bu metodik qo‘llanmalarda ilg‘or pedagogik va axborot kommunikatsion texnologiyalardan foydalanib o‘qitiladigan dars ishlanmalari, multimedia elektron ilovalar, dars jarayonida qo‘llaniladigan metod va usullar, didaktik o‘yin texnologiyalar, mantiqiy mashqlar va darslikdagi mualliflar haqida ma’lumotlar o‘rin olgan. Ular o‘quvchilarni o‘ylashga, izlanishga, xulosalar chiqarishga undaydi.

Metodik qo‘llanmalarda o‘quvchilarni o‘quvchilarning og‘zaki nutqini o‘stirish, lug‘atini yangi so‘zlar bilan boyitish, so‘zlardan nutqida to‘g‘ri va o‘rinli foydalanishga o‘rgatish maqsad qilib olingan.

Har bir o‘qituvchi 1-4-sinf ona tili fanidan yaratilgan multimedia ilovali metodik qo‘llanmalardan ta’lim sifatini oshirishda o‘rinli va maqsadli foydalanishi zarur. Ayniqsa, ona tili darslarida matn ustida ishlashga va ularning xususiyatlari haqidagi mavjud bilimlarini yanada boyitishga alohida e’tibor qaratish lozim. SHuning uchun mazkur metodik qo‘llanmalar mazmuni, unda berilgan didaktik materiallar, savol- topshiriqlarga ilmiy va tanqidiy yondashuv asosida amaliyotga tatbiq etish talab etiladi.

**Umumiy o‘rta ta’limning 2018-2019 o‘quv yili tayanch o‘quv rejasi asosida o‘quv dastur va darsliklardagi o‘zgarishlar to‘g‘risida**.

2018-2019 o‘quv yilida o‘quv reja, dastur va darsliklarni amaliyotga samarali joriy etish bo‘yicha vazifalar:

Hududiy xalq ta’limi boshqaruv organlari rahbariyatiga:

Yangi o‘quv yiliga tayyorgarlik ko‘rish, o‘quv reja, dastur va darsliklarni amaliyotga joriy etish bo‘yicha qabul qilingan hujjatlar ijrosini belgilangan muddatlarda ta’minlash;

Avgust kengashlari, ta’lim muassaslari pedagogik kengashlarida mazkur vebinar materiallari, metodik tavsiyalarni chuqur o‘rganish, ijodiy yondashgan holda takomillashtirish va amaliyotga joriy etish choralarini ko‘rish;

Pedagog kadrlarga o‘quv reja, dastur va darsliklar mazmunidagi o‘zgarishlar, o‘quv-tarbiya jarayonini tashkil etishning ilg‘or metodlarini qo‘llash bo‘yicha o‘quvlar o‘tkazishda Yilning eng yaxshi fan o‘qituvchilari, mahoratli metodist va amaliyotchilarni jalb etish;

Mahalliy ommaviy axborot vositalarida yangi o‘quv yilining dolzarb muammolari va ularning echimlari, ilg‘or ish tajribalari hamda jamiyatda o‘qituvchi nufuzini oshirishga yo‘naltirilgan materiallarni muntazam yoritib borish;

O‘qituvchilar kasbiy kompetentligini rivojlantirishda Tayanch maktablari faoliyatini qat’iy nazorat asosida tashkil qilish va har bir o‘qituvchiga o‘z ustida ishlash uchun shart-sharoit yaratish choralarini ko‘rish yuklatiladi. Xalq ta’limi tizimida faoliyat olib borayotgan metodistlarga:

Har bir fan bo‘yicha “Ma’rifat” gazetasida chop etilgan metodik tavsiyalarni obdan o‘rganib chiqish va har bir o‘qituvchigacha etib borishini ta’minlash;

Avgust kengashlari sho‘‘ba yig‘ilishlari moderatorlari tarkibini ilg‘or, yuksak mahoratli peadgoglarni jalb qilish va o‘quvlarni jonli trening, tizimda mavjud muammolar va ularning echimlariga yo‘naltirilgan mashg‘ulotlarni tashkil etish;

Pedagog kadrlar uchun o‘quv reja, dastur va darsliklar mazmunidagi o‘zgarishlar, o‘quv-tarbiya jarayonini tashkil etishning ilg‘or metodlarini qo‘llash bo‘yicha dars ishlanmalari, metodik tavsiyalar va turli didaktik materiallarni ishlab chiqish hamda boshqarma, bo‘lim saytlariga muntazam joylab borish;

Fanlar bo‘yicha o‘quvchilar tomonidan davtlat ta’lim standartlari talablarini bajarishda hosil bo‘lgan bo‘shliqlar, murakkab mavzular va o‘qituvchilarning metodik ehtiyojlari asosida Tayanch maktablarining 2018-2019 yilga mo‘ljallangan o‘quv rejalari, o‘quv-metodik materiallarni ishlab chiqish va mashg‘ulotlarni tashkil etish;

O‘qituvchilar kasbiy kompetentligini rivojlantirishda shaxsiy tashabbus, ilg‘or ish tajribalar asosida o‘qituvchilarga manzilli va maqsadli individual hamda hamkorlikdagi metodik yordam berib borish yuklatiladi.

**Vazirlar Mahkamasining 392-sonli qarori .2019 yil 13 may**

**Maktabgacha, umumiy o‘rta, o‘rta maxsus, kasb-hunar va maktabdan tashqari davlat ta’lim muassasalari pedagog kadrlarini attestatsiyadan o‘tkazish tartibi to‘g‘risida**

**NIZOM**

**1-bob. Umumiy qoidalar**

1. Ushbu Nizom maktabgacha, umumiy o‘rta, o‘rta maxsus, kasb-hunar va maktabdan tashqari davlat ta’lim muassasalari pedagog kadrlarini (keyingi o‘rinlarda pedagog kadrlar deb ataladi) attestatsiyadan o‘tkazish tartibini belgilaydi.

2. Pedagog kadrlarning malaka tavsiflariga muvofiqligi tegishlicha O‘zbekiston Respublikasi Maktabgacha ta’lim vazirligi (keyingi o‘rinlarda Maktabgacha ta’lim vazirligi deb ataladi), O‘zbekiston Respublikasi Xalq ta’limi vazirligi (keyingi o‘rinlarda Xalq ta’limi vazirligi deb ataladi), O‘zbekiston Respublikasi Oliy va o‘rta maxsus ta’lim vazirligi (keyingi o‘rinlarda Oliy va o‘rta maxsus ta’lim vazirligi deb ataladi), O‘zbekiston Respublikasi Madaniyat vazirligi (keyingi o‘rinlarda Madaniyat vazirligi deb ataladi), O‘zbekiston Respublikasi Jismoniy tarbiya va sport vazirligi (keyingi o‘rinlarda Jismoniy tarbiya va sport vazirligi deb ataladi), O‘zbekiston Respublikasi Oliy va o‘rta maxsus ta’lim vazirligining Kasb-hunar ta’limi markazi (keyingi o‘rinlarda Kasb-hunar ta’limi markazi deb ataladi) hamda tizimida ta’lim muassasalari bo‘lgan vazirliklar va idoralar tomonidan belgilangan tartibda tasdiqlangan xodimlarning asosiy lavozimlari malaka tavsiflaridagi (keyingi o‘rinlarda malaka tavsiflari deb ataladi) talablar asosida o‘rganiladi.

3. Quyidagilar pedagog kadrlarni attestatsiyadan o‘tkazishning asosiy vazifalari hisoblanadi:

o‘quv fani bo‘yicha malakasi, dars o‘tish mahorati, mehnati samaradorligi va ijtimoiy-siyosiy bilimlarini oshirgan pedagog kadrlarni rag‘batlantirish;

ish haqi miqdorini oshirish imkoniyatlarini yaratish;

xorijiy tillarni o‘rganishni qo‘llab-quvvatlash;

kompyuter texnikasi va axborot-kommunikatsiya texnologiyalari, shu jumladan, Internet jahon axborot tarmog‘idan foydalanish bo‘yicha amaliy ko‘nikmalarga ega bo‘lishning majburiyligini ta’minlash.

4. Attestatsiyaning asosiy prinsiplari majburiylik, davriylik, oshkoralik, kengashib ish ko‘rish hamda xolislik hisoblanadi.

5. Attestatsiya pedagog kadrlar uchun har besh yilda bir marta o‘tkaziladi.

Pedagog kadrlar ularning yozma arizasiga binoan navbatdan tashqari attestatsiyadan o‘tkazilishi mumkin.

Pedagog kadrlarning attestatsiyasini tashkil etish va o‘tkazish ushbu Nizomga [1-ilovaga](javascript:scrollText(4337809)) muvofiq sxema bo‘yicha amalga oshiriladi.

6. Attestatsiyadan belgilangan muddatda malaka oshirish kursini tugatganlik to‘g‘risidagi sertifikatga ega bo‘lgan:

maktabgacha va maktabdan tashqari ta’lim muassasalarining oliy va o‘rta maxsus, kasb-hunar ma’lumotli;

umumiy o‘rta va o‘rta maxsus ta’lim muassasalarining oliy ma’lumotli;

kasb-hunar ta’limi muassasalarining oliy va o‘rta maxsus, kasb-hunar ma’lumotli pedagog kadrlari (ishlab chiqarish ta’limi ustalari) o‘tkazilishi shart.

7. Maktabgacha, umumiy o‘rta, o‘rta maxsus, kasb-hunar va maktabdan tashqari ta’lim muassasalarining:

ilmiy darajaga (fan nomzodi, falsafa doktori (Doctor of Philosophy (PhD) yoki fan doktori (Doctor of Science (DSc) darajasiga ega bo‘lgan pedagog kadrlari attestatsiyaga jalb etilmaydi;

pensiya yoshida bo‘lgan pedagog kadrlar attestatsiyaga o‘z xohishiga ko‘ra jalb etiladi.

Attestatsiyaga jalb etilmagan pedagog kadrlarning mavjud malaka toifalari va lavozimlari ta’lim muassasalarida ishlagan davrida saqlanib qoladi.

8. Ishga yangi qabul qilingan pedagog kadrlar bir yildan so‘ng, oliy yoki o‘rta maxsus, kasb-hunar ta’limi muassasalarini bitirib birinchi bor ishga kirganlar kasbiy faoliyatiga uch yil to‘lgandan so‘ng attestatsiyaga jalb etiladi.

9. Tuzilmasida umumta’lim bo‘g‘inlari mavjud bo‘lgan o‘rta maxsus va kasb-hunar ta’limi muassasalarining umumiy o‘rta ta’lim bosqichida umumta’lim, chuqurlashtirilgan va kasbiy ta’lim fanlaridan dars berayotgan pedagog kadrlari attestatsiyadan o‘rta maxsus va kasb-hunar ta’limi muassasalari uchun belgilangan tartibda o‘tkaziladi.

10. Mehnatga layoqatsizlik varaqasi rasmiylashtirilgan holda uzoq muddat (uch oydan ortiq) davolanayotgan, homiladorlik, tug‘ish hamda bolani parvarish qilish ta’tilidagi pedagog kadrlar ish faoliyatiga qaytganlariga bir yil to‘lgandan so‘ng attestatsiyaga jalb etiladi.

11. Attestatsiya har yili mart-iyun oylarida o‘tkaziladi.

12. O‘zbekiston Respublikasi Vazirlar Mahkamasi huzuridagi Ta’lim sifatini nazorat qilish davlat inspeksiyasi (keyingi o‘rinlarda Davlat inspeksiyasi deb ataladi) Maktabgacha ta’lim vazirligi, Xalq ta’limi vazirligi, Oliy va o‘rta maxsus ta’lim vazirligi, Madaniyat vazirligi, Jismoniy tarbiya va sport vazirligi, Kasb-hunar ta’limi markazi hamda tizimida ta’lim muassasalari bo‘lgan vazirliklar va idoralar bilan birgalikda har yili 20 yanvarga qadar attestatsiyadan o‘tish muddati kelgan pedagog kadrlarni attestatsiyadan o‘tkazish jadvalini ishlab chiqadi va tasdiqlaydi.

13. Maktabgacha, umumiy o‘rta, o‘rta maxsus, kasb-hunar va maktabdan tashqari davlat ta’lim muassasalari (keyingi o‘rinlarda ta’lim muassasalari deb ataladi) rahbarlari attestatsiya muddatini bir oy oldin e’lon qiladi va pedagog kadrlarni attestatsiyadan o‘tkazish tartibi bilan tanishtiradi.

14. Attestatsiyaga doir tashkiliy masalalar ta’limni boshqarish bo‘yicha maxsus vakolat berilgan davlat organlari va ta’lim muassasalari rahbarlari tomonidan amalga oshiriladi.

15. O‘zbekiston Respublikasi Bandlik va mehnat munosabatlari vazirligi attestatsiyaning mehnat to‘g‘risidagi qonun hujjatlarida belgilangan tartibda, pedagog kadrlarning huquqlari ta’minlangan holda o‘tishini nazorat qiladi.

16. Attestatsiya o‘tkazishda ta’limni boshqarish bo‘yicha maxsus vakolat berilgan davlat organlari hamda mahalliy davlat hokimiyati organlari faoliyatini muvofiqlashtirish va attestatsiyani nazorat qilish Davlat inspeksiyasi tomonidan amalga oshiriladi.

Muvofiqlashtirish ishlari attestatsiya jadvallarini ishlab chiqish, tasdiqlash, shuningdek, attestatsiyaga oid faoliyatni tashkil etish bo‘yicha qo‘shma qarorlar loyihalarini tayyorlashda ishtirok etishdan, birinchi, oliy malaka toifali va etakchi, bosh o‘qituvchi lavozimidagi hamda ushbu malaka toifalari va lavozimlariga talabgor pedagog kadrlar uchun test (yozma, ijodiy ish) sinovlarini o‘tkazishdan hamda ularning natijalarini e’lon qilishdan, pedagog kadrlarning attestatsiyadan o‘tganligi to‘g‘risida sertifikatlar topshirilishini ta’minlashdan iborat.

Attestatsiyani nazorat qilish uning natijalarini tahlil qilish, baholash hamda ushbu Nizom talablari buzilgan holda qabul qilingan qarorlarga oid ma’lumotnomalarni Vazirlar Mahkamasi Ijtimoiy rivojlantirish masalalari kotibiyatiga, tizimida ta’lim muassasalari bo‘lgan vazirliklar va idoralarga yuborish orqali amalga oshiriladi.

Nazorat uchun savollar:

DTS qachon qabul qilingan?

DTSda o‘quvchilar bilimi qaysi parametrlar bilan o‘lchanadi?

O‘quv dastur nima?

Dasturning asosiy qismi necha bo‘limdan iborat?

Har bir bo‘lim-chi?

|  |  |
| --- | --- |
| **2-AMALIY MASHG‘ULOT** | **ONA TILI DARSLARINI TASHKIL ETISHGA ILMIY-METODIK YONDASHUV** |

Amaliy mashg‘ulotni olib borish moduli

|  |  |
| --- | --- |
| Vaqt – 80 daqiqa | Tinglovchilar soni: 25 |
| Mashg‘ulot shakli | Amaliy mashg‘ulot |
| Amaliy mashg‘ulot rejasi | Kirish.  Davlat ta’lim standartlari asosida ona tili darslarini tashkil etish.  Оna tili darslariga ilmiy yondashuv.  Tilning orfografiya, fonetika, punktuatsiya bo‘limlari va ularning vazifasi.  Xulosa. |
| Ta’lim metodlari: | Amaliy mashg‘ulot, namoyish etish, savol-javob, test. |
| Ta’lim vositalari: | Ma’ruzalar matni, xattaxta, tarqatma materiallar, qog‘ozlar, slaydlar, proektor, ekran. |
| Ta’lim shakli: | Jamoaviy ish. |
| O‘qitish shart-sharoitlari: | Texnik vositalar bilan ta’minlangan va jamoaviy ishlashga mo‘ljallangan auditoriya. |
| Monitoring va baholash: | Nazorat savollari, test. |

**Kalit so‘zlar:** Kichik guruhlarga bo‘linadi, nom tanlanadi, sardorlar tayinlanadi. “Assisment” texnologiyasi qo‘llaniladi.Taqdimot o‘tkaziladi.Guruh ballari hisoblanib, g‘olib guruh e’lon qilinadi. Ona tili fanidan chiqarilgan metodik qo‘llanmaning tuzilishi. Ona tili fanidan yaratilgan metodik qo‘llanma hamda multimedia ilovasidan foydalanishning afzalliklari.

|  |  |  |
| --- | --- | --- |
| Amaliy mashg‘ulotning maqsad va vazifalari | | |
| Maqsadlar:  Ta`limiy: Tinglovchilarni ona tili darslarini tashkil etishga ilmiy yondashuv. mashqlar bajarish asosida orfografik, fonetik, punktatsion xatolar ustida ishlash  malakasiga ega bo‘lishlariga erishish .  Tarbiyaviy: Tinglovchilar orasida o‘zaro do‘stona munosabatni shakllantirish.  Rivojlantiruvchi: Tinglovchilarning dunyoqarashlarini kengaytirish, interfaol metodlardan unumli foydalanish ko‘nikmalarini rivojlantirish. | | Vazifalar:  Ta`limiy savol: Tilning orfografiya, fonetika, punktuatsiya bo‘limlari va ularning vazifasi?  Tarbiyaviy savol: Darsda o‘quvchilarni bir-birini hurmat qilishga erishishda qaysi usullardan foydalanish mumkin? Rivojlantiruvchi savol: O‘quvchining darsga qiziqishini qanday oshirish mumkin?  O‘qituvchining darsga tayyorgarlik ko‘rishi necha bosqichdan iborat? |
| Kutilayotgan natijalar: | | |
| Dars yakunida tinglovchi biladi (Bilim): Ona tili darslarini tashkil etishga ilmiy yondashuv. mashqlar bajarish asosida orfografik, fonetik, punktatsion xatolar ustida ishlash  malakasiga ega bo‘ladilar. | Qaysi savollar beriladi:  - Dars jarayonida foydalanilgan “Assisment” metodi sizga yoqdimi? Nima uchun?  - Davlat ta’lim standartlari asosida ona tili darslari qanday tashkil etiladi? | |
| Dars yakunida tinglovchi tushunadi (Ko‘nikma): Оna tili darslariga ilmiy yondashuv haqida ma`lumotga ega bo‘ladilar. | Qaysi savollar beriladi:  Ona tili fanidan yaratilgan metodik qo‘llanma hamda multimedia ilovasidan foydalanishning afzalliklari? | |
| Dars yakunida tinglovchi bajara oladi (Malaka): Tinlovchilar Tilning orfografiya, fonetika, punktuatsiya bo‘limlari va ularning vazifasi bo‘yicha malakaga ega bo‘ladilar. Xatolar ustida ishlash malakalari rivojlanadi. | Qanday topshiriqlar beriladi:  Dars ishlanma qoidalariga rioya qilgan holda biror mavzuga oid dars-ishlanmani texnologik xarita asosida yozib keling. | |

Amaliy mashg‘ulotning texnologik xaritasi

|  |  |  |
| --- | --- | --- |
| Ish jarayonlari vaqti | Faoliyatning mazmuni | |
| o‘qituvchi | Tinglovchilar |
| I. Kirish bosqichi.  (10 minut) | Tinglovchilar bilan salomlashiladi. Davomat aniqlanadi. Auditoriyaning sanitariya-gigiyenik holati kuzatiladi.  Refliksiya o‘tkaziladi. Mavzu bilan tanishtiriladi. O‘tilayotgan mavzu amaliy tarzda tashkil etilishi, topshiriqlar mazmuni e’lon qilinadi. Tinglovchilarning mavzuga oid bilimlari savol-javob asosida aniqlanadi:  Ona tili darslari qanday tashkil etiladi?  Ona tili fanidan chiqarilgan metodik qo‘llanmaning tuzilishi sizga ma’qulmi? Nima uchun?  Tinglovchilarning fikrlari umumlashtiriladi. | Tinglaydilar.  Savollarga javob beradilar. |
| Tinglovchilar tarqatmalar asosida kichik guruhlarga bo‘linadi.  Darsning oltin qoidalari ishlab chiqiladi. | Tarqatmalar bo‘yicha kichik guruhlarga borib o‘tiradilar. |
|  | Tinglaydilar. |
| II. Asosiy bosqich  (60 minut) | 2.1. Tinglovchilarga yangi mavzuni reja asosida bayon qiladi. | Tinglaydilar. |
| 2.2. Guruhlarga “Assisment” uslubidan foydalanilgan holda guruhlarga topshiriqlar beriladi. | Erkin fikrlarini namoyon etgan holda munozarada qatnashadilar. Kichik guruhlarda ishlaydilar. |
| 2.3. Tinglovchilar ma’lum tayyorgarlikdan so‘ng taqdimot o‘tkazadilar | O‘z fikrlarini bildiradilar. |
| III.  Yakuniy bosqich  (10 minut) | 3.1. Tinglovchilar fikrlarini umumlashtiradi. Guruh sardorlari qo‘ygan ballar to‘planadi, g‘olib guruh e’lon qilinadi. | Eshitadilar. |
| 3.2. Mustaqil ishlash uchun topshiriq beradi: boshlang‘ich sinf darsliklarida qanday xatoliklar bor deb o‘ylaysiz, yozib keling. | Yozib oladilar. |
|  |  |

Mashg‘ulot maqsadi: ona tili darslarini tashkil etishga ilmiy- metodik yondashuv, dars samaradorligini oshiruvchi interfaol metodlardan foydalanish bo‘yicha ko‘rsatmalar berish.

Kichik yoshdagi o‘quvchilarning tilni o‘zlashtirish jarayonini tekshirish shuni ko‘rsatadiki, tilga ilmiy qarash asoslarini shakllantirish uning muhim bog‘lanishlarini bilishga ham yordam beradi. Xususan, o‘quvchilarning so‘zning tovush tomoni bilan uning leksik ma’nosi, so‘zning morfemik tarkibi bilan leksik ma’nosi, so‘zning grammatik ma’nosi bilan uning ma’lum so‘z turkumiga tegishliligi o‘rtasidagi bog‘lanish kabilarni bilib olishi shu maqsadga xizmat qiladi. Bu bog‘lanish tilning fonetik, leksik, so‘z yasalishi va grammatik tomonlarining bir-biriga ta’sir qilishini xarakterlaydigan umumiy bog‘lanishlarning xususiy ko‘rinishi hisoblanadi. SHuni ta’kidlash kerakki, o‘quvchilarning xarakterli bog‘lanishlarni tushuntirishlari tilni egallash nuqtai nazaridangina emas, balki dunyoqarashlarini shakllantirishda ham katta ahamiyatga ega.

Tildan bilim berishda o‘quvchilarning hayotiy tajribasiga tayanish muhimdir. O‘qituvchi nazariy xarakterdagi umumlashtirish zarur bo‘lgan daliliy materiallarni yig‘ish bosqichida ham, berilgan bilimlarni amaliyotga tatbiq etish uchun ham bolalarning hayotiy tajribasiga, nutqqa oid amaliyotiga tayanadi. Tilga oid bilimni o‘rganish natijasida o‘quvchilar nutk faoliyatining sifati o‘zgaradi, ongliligi ortadi. Tilni o‘rganishni hayot bilan bog‘lash dunyoning moddiyligini tushunishga asos yaratadi. Bu bilan bir paytda ona tili darslarining asosiy vazifalaridan biri bo‘lmish o‘quvchilarda to‘g‘ri kuzatish va o‘z fikrlarini og‘zaki va yozma shaklda aniq bayon etish ko‘nikmasini o‘stirish masalasi hal qilinadi. Bunda o‘qituvchidan o‘quvchilarda dialektik fikrlash ko‘nikmasini shakllantirishga alohida e’tibor berish talab etiladi.

Dialektik tafakkur keng ma’noda hodisalarning boshqa hodisalar va jarayonlarga bog‘liqligini hisobga olib, ularni har tomonlama mavjud belgilari yig‘indisi bilan rivojlanishda ko‘rish ko‘nikmasini ta’riflaydi. Tafakkurning bunday sifati o‘quvchilarda asta-sekin shakllana boradi va o‘z navbatida, ular kuzatish jarayonida dalillarni topish, ularni tahlil qilish va o‘rganiladigan hodisalarning ayrim tomonlari o‘zaro bog‘liqligini aniqlash, taqqoslash va umumlashtirish ko‘nikmasini egallab boradilar. Keyingi yillarda o‘quvchilarning o‘quv faoliyati tobora izlanish xarakteriga ega bo‘lmoqda. Tilni o‘rganishda boshlang‘ich sinf o‘quvchilari uchun ayrim qoida va aniqliklarni yodlab olish emas, balki atrofdagi hayotni kuzatish asosida o‘quvchilarning o‘zlari «topgan» yoki adabiy manbalardan tayyor olingan til materialini maqsadga muvofiq analiz va sintez qilish etakchi hisoblanadi. O‘rganiladigan grammatik va so‘z yasalishiga oid, leksik tushunchalarning mavjud belgilarini aniqlash jarayonida faol qatnashish, bilib olingan dalillarni o‘xshash va farqli tomondan qiyoslash, shuningdek, o‘rganilgan nazariy bilimlarni har xil nutqiy faoliyatga ijodiy tatbiq etish - bularning barchasi o‘quvchilarda dialektik fikrlash ko‘nikmasini o‘stirish uchun zamin va shart-sharoit yaratadi. Bunda muhim omillardan biri o‘quvchilarning aqliy faoliyatini o‘qituvchi tomonidan maqsadga muvofiq boshqarish, ularda orfografik, grammatik yoki leksik-uslubiy vazifalarni hal qilishning umumiy metodlarini shakllantirish hisoblanadi.

O‘quvchilarga ta’lim-tarbiya berish vazifalaridan biri ularda ilmiy dunyoqarash elementlarini shakllantirishdir. Bu vazifani hal qilishdamaqsadga muvofiq ishlashning etakchi sharti - o‘quvchini shaxs sifatida muvaffaqiyatli kamol toptirishdir. Quyida ko‘rsatilgan omillar tilnio‘rgatish bilan bog‘liq holda o‘quvchilarda ilmiy dunyoqarash elementlarini shakllantirish usulini belgilaydi:

1. Tilning ijtimoiy hodisa sifatidagi mohiyati uning aloqa (kommunikativ) vazifasini ifodalashdan iboratdir. Maktabda, shu jumladan, boshlang‘ich sinflarda tilni o‘rgatishning etakchi yo‘nalishi

o‘quvchilar tomonidan tilning aloqa vazifasini bajarishini tushunishlariga erishish hisoblanadi.

1. Til bilan tafakkur uzviy bog‘liq bo‘lib, tafakkur so‘z vositasida yuzaga chiqadi. Til tafakkurnipg mahsuli hisoblanib, ongdan tashqarida o‘zicha yashamaydi.
2. Til va tafakkur atrofimizni o‘rab olgan moddiy borliqqa nisbatan ikkilamchidir. Tafakkur tashqi dunyoning tushunchadagi ifodasi hisoblanadi. So‘z tushunchaning shartli nomini o‘zida aks ettiradi. Dunyoda yo‘q narsa ongda ham, tilda ham bo‘lmaydi. Bu holat o‘quvchilarda dunyoqarashni shakllantirish asosini tashkil etadi va didaktik tamoyillardan birini, ya’ni til atrofni o‘rab olgan muhitni, voqelikni kuzatish jarayonida faol bilish faoliyati vaziyatida o‘rganilishini belgilaydi. Bunday yondashish dunyoqarashning asosiy masalalardan biriga, ya’ni nima birlamchi: tabiat (materiya)mi yoki ongmi degan savolga javob tayyorlash hisoblanadi; materiya - birlamchi, ong - ikkilamchidegan tushunchadan o‘quvchilarning xabardor bo‘lishiga yordam beradi.
3. Til - barcha tomonlari o‘zaro dialektik bog‘lanishda va birlikda bo‘lgan murakkab, ko‘p qirrali hodisa. Aloqa jarayonida tilning barcha tomonlari, uning barcha jihatlari bir-biriga o‘zaro ta’sir etadi, shunday sharoitdagina til o‘zining aloqa quroli vazifasini bajara oladi.

Maktabda tilning barcha tomonlari (talaffuzi, fonetikasi, leksikasi, grammatikasi, so‘z yasalishi)ni o‘zaro bog‘liq holda o‘rganish ona tilini o‘rgatishdagi etakchi tamoyil bo‘lib, uni amalga oshirish o‘quvchilarning tilni murakkab, rivojlanuvchan, o‘zaro bog‘langan muhim tomonlarga ega bo‘lgan hodisa sifatida anglab etishlari uchun ilmiy asos yaratadi. Tilning mohiyatini bunday idrok etish hodisalarning rivojlanuvchanligi va o‘zaro bog‘langan qismlardan tuzilishini tushunishga zamin hozirlaydi.

Maktab tajribasi va maxsus tekshirishlar shuni ko‘rsatadiki, yuqorida qayd etilgan dastlabki qoidalarni o‘quv jarayonida amalga oshirishda ijtimoiy hodisa sifatida til haqidagi bilimlar majmuasini to‘g‘ri tanlash, asosiy til hodisalarini va turlarini tushuntirishda o‘qituvchining tutgan metodologik yo‘lining aniqligi, o‘quvchilar fikrlashini faollashtirish, til nazariyasini o‘rgatishga asos bo‘ladigan til materialining yuqori sifatli bo‘lishi kabi dalillar hal qiluvchi ta’sir etadi. SHubhasiz, har bir omil maktab tajribasida bir - biridan ajralgan holda bo‘lmaydi. Aksincha, ularning bir-biriga to‘g‘ri, maqsadga muvofiq ta’siri ijobiy natija beradi.

Tilni ijtimoiy hodisa sifatida tanishtirish muhim ahamiyatga ega.Tilning ijtimoiy mohiyati uning aloqa vazifasini bajarishida ko‘rinadi Uning jamiyat hayotidagi ahamiyatini aniq tushunishga yordam berish uchun quyidagi jihatlarga ahamiyat berish kerak:

a) o‘quv jarayonida har bir til birligining nutqimizdagi o‘rnini o‘quvchilar o‘zlashtirishini ta’minlash zarur. O‘quvchilar tilning aloqa vazifasini tilning asosiy birliklari (fonema, morfema, so‘z, so‘z birikmasi, gap)ning vazifasini tushunish jarayonida o‘rganadilar.

b) o‘quvchilarning tilning o‘zaro aloqa vositasi ekanligini tushunishlari “Til har bir kishi, umuman, jamiyat hayotida qanday o‘rinni egallaydi?” savoliga javob topishda ijobiy ta’sir ko‘rsatadi. O‘quvchilar sinfdan sinfga o‘tishi bilan bu savolga javob chuqurlashib va kengayib boradi. Til kishilarning birgalikdagi mehnat faoliyatida, yangiliklarni maslahatlashib tushunishida, yangi mashinalar ixtiro qilishda zarurligi haqida misollar topib, o‘z fikrlarini tasdiqlaydilar. YOshlari ulg‘aygan sari o‘quvchilar odamning odam bo‘lishida tilning ahamiyatini tushuna boradilar. Mehnat va nutq kishini yaratadi, uni hayvonot olamidan ajratadi. Odam mehnat jarayonida o‘zining fikrlash faoliyatini rivojlantirish va nutqini o‘stirish bilan o‘zini doimo takomillashtirib boradi. Olamni, koinotni o‘zgartira borib, kishi yanada kamol topa boradi, uning tili ham boyiydi. Kishilar bilan, jamiyat a’zolari bilan aloqa, munosabat, birgalikdagi mehnat har bir kishining o‘sishi, rivojlanishidagi zaruriy shartlardan hisoblanadi.

v) boshlang‘ich sinf o‘quvchilarining tilga ijtimoiy hodisa sifatida qarashini shakllantirishda tilning kelib chiqishi, tilda yangi so‘zlarning paydo bo‘lishi haqida ularniig saviyasiga mos bo‘lgan «sir»ni echish (tushuntirish) ijobiy ta’sir ko‘rsatadi. O‘qituvchi o‘quvchilarga tilning bir kishi tomonidan maxsus o‘ylab chiqarilmaganini, u ibtidoiy odamlarning mehnat faoliyati bilan bog‘liq holda yaratilganini va asta- sekin rivojlanib borganini tushuntiradi: “Bizdan juda uzoq vaqtlar ilgari tilda faqat bir necha o‘ngina so‘z mavjud edi, kishilar atrofdagi tabiatni, narsalarni bilib, ish qurollari yaratib, nimadir ishlab chiqarganlari sari tilda yangi so‘zlar paydo bo‘la boshladi. Atrofimizda mavjud bo‘lgan shaxs va narsalarga, ularning belgilariga, jarayonga, juda ko‘p boshqa narsalarga kishilar nom qo‘yganlar. SHunday qilib, til yangi so‘zlar bilan boyidi va boyib bormoqda”.

Tilning rivojlanishi, ayrim so‘zlarning ma’nolari haqidagi bilimni boshlang‘ich sinf o‘quvchilari ot, sifat, son, fe’lni o‘rganish jarayonida asta-sekin bilib oladilar. Bu o‘rinda «So‘zning tarkibi» bo‘limi katta imkoniyatga ega. O‘quvchilar bu bo‘lim materiallarini o‘rganish jarayonida tilimizning yangi so‘zlar bilan boyib borishi haqidagi muhim manbalar bilan, so‘z yasalishi bilan tanishadilar. Ma’lumki, ko‘pgina yangi so‘zlar tilda mavjud bo‘lgan so‘zlar zaminida yaratiladi, tilda bor qoliplar kabi yasaladi: limon tipida limonzor, suvchi tipida bo‘zchi kabi. Tilda yangi so‘zning paydo bo‘lishi o‘zidan keyin bir xil asosli so‘zlar guruhining hosil bo‘lishiga sabab bo‘ladi: ishli, ishsiz, ishchi kabi.

Boshlang‘ich sinflarda tilning rivojlanishi haqidagi masala maxsus o‘rganilmaydi. Tilga jamiyatning rivojlanishi bilan bog‘liq holda rivojlanadiganhodisa sifatida ilmiy qarashga zamin yaratpsh muhim ahamiyatga ega. Tilning leksik tomoni boshqalariga nisbatan xarakatchan, tez rivojlanadigan bo‘lgani uchun, til leksikasi misolida boshlang‘ich sinf o‘quvchilari saviyasiga mos ravishda jamiyatning rivojlanishi bilan bog‘liq holda tilning ham rivojlanishi tushuntiriladi. Tilning leksik tarkibida yuz berayotgan o‘zgarishlar yuzasidan o‘qituvchi va o‘quvchilarning kuzatishlari bolalarda dunyoni bilish haqidagi tasavvurini shakllantirishga mos material beradi.

Ona tilini o‘rganish jarayonida o‘quvchilarda ilmiy dunyoqarash asoslarini shakllantirish masalasini hal qilishda maktabda ona tilini o‘rgatishga asos bo‘ladigan material alohida qimmatga ega. Materialning haqiqiy tomoni, uning g‘oyaviy yo‘nalishi va badiiy ifodaliligi o‘quvchilarning fikrlash faoliyatiga, his-tuyg‘ulariga ta’sir etadi, atrof- muhit haqidagi bilimlarini kengaytiradi, tilga va uni yaratgan xalqqa qiziqishini tarbiyalaydi, o‘quvchilarning umumiy taraqqiyoti darajasini o‘stiradi va ularning shaxsiy sifatlarining, dunyoqarashlarining shakllanishiga ta’sir ko‘rsatadi. Keyigi yillarda maktab ona tili darsliklari va o‘qituvchilar uchun nashr qilingan qo‘llanmalar materiali mazmuniga qo‘yilgan talablar anchagina ortdi. Materialning asosiy mezoni matn va alohida gaplarning bilimni boyituvchi qimmati, leksik- uslubiy aniqligi, mavzu jihatdan xilma-xilligi, hayotning turli tomonlari bilan bog‘lanishi, matnlarning g‘oyaviy-mavzuviy yo‘naltirilganligi, kichik yoshdagi o‘quvchilarga mosligidir.

SHunday qilib, tilni o‘rganish jarayonida kichik yoshdagi o‘quvchilarda ilmiy dunyoqarash asoslarini shakllantirishga o‘qituvchining metodologik yondashuvi, o‘quvchilar o‘zlashtiradigan ijtimoiy hodisa sifatida rivojlanib boruvchi til haqidagi bilimlar majmuasi, o‘quvchilar o‘rganib oladigan bilish usuli, tilni o‘rganishga asos bo‘ladigan materialning bilim berishdagi, g‘oyaviy-siyosiy va badiiy qimmati hal qiluvchi ta’sir ko‘rsatar ekan.

O‘quvchilarda dunyoqarash asoslarini shakllantirish ko‘p qirrali jarayon bo‘lib, u maktabda va maktabdan tashqarida olib boriladigan o‘quv- tarbiyaviy ishlarning barcha tizimida hal qilinadi.

Grammatik mashqlar va ularning tasnifi

Maktabda tildan nazariy bilimni o‘rganishdan maqsadfikrni og‘zaki va yozma tarzda grammatik to‘g‘ri va uslubiy aniq ifodalash uchun undan ongli foydalanish hisoblanadi. Biroq nazariy bilimni amalda qo‘llashni esa maqsadga muvofiq va muntazam o‘rgatib borish talab etiladi.

Mashqlar tizimi tushunchani o‘zlashtirish bosqichiga va uning xususiyatiga mos ravishda mashq turini tanlash, uning murakkablasha borishini va o‘quvchilar mustaqilligi o‘sib borishini hisobga olgan holda mashqlarni bajarish izchilligini aniqlashni ko‘zda tutadi. Bu tizim mashqlarning o‘zaro bog‘lanishiga asoslangan.

Mashq turlari. Grammatik mashqlar turli asosga ko‘ra tasnif qilinadi, shuning uchun mashqning har xil turi hosil bo‘ladi. Agar bilimni shakllantirish xarakteriga asoslanilsa, grammatik mashqlar ikki katta guruhga bo‘linadi:

1. morfologik mashqlar (bunga leksik-morfologik mashqlar hamkiradi);
2. sintaktik mashqlar.

Agar o‘quvchilar faoliyatiningxarakteri, ya’ni mashq jarayonida o‘quvchilar bajaradigan aqliy omillar xarakteri asos qilib olinsa, mashqlar analitik, sintetik, taqqoslashga, guruhlashga, umumlashtirishga oid mashqlarga bo‘linadi.

Mashqning o‘ziga xos xususiyatlarini aniqroq belgilash uchun yuqoridagi ikki asos sinfda 1-sinfdagidek muhokama qilinadi, faqat mazmuni chuqurlashtiriladi. Masalan, 2-sinf o‘quvchisi “CHiroyli gullar adirlarni bezadi” gapini quyidagicha tahlil qiladi: “Gap gullar haqida aytilgan. Nimalar? - gullar - ega (tagiga bir chiziq chizadi). Paxtalar haqida nima deyilgan? Ochildi - nima qildi? - kesim (tagiga ikki to‘g‘ri chiziq chizadi). Qaerlarni? (bezadi) - adirlarni - ikkinchi darajali bo‘lak, gapni to‘ldirayapti (tagiga uzuq chiziq chizadi). Qanday? (gullar) - chiroyli (gullar) ikkinchi darajali bo‘lak, egani izohlayapti. Gullar bezadi - gapning asosi. CHiroyli gullar va adirlarni bezadi - so‘z birikmasi”.

1. 4-sinflarda sintaktik tahlil sifat jihatidan o‘zgarmaydi, ammo so‘z birikmasini ajratishga ahamiyat beriladi.

Morfologik tahlilning mohiyati so‘zning qaysi so‘z turkumi ekani, gapda qanday grammatik shaklda kelganida ifodalanadi.

To‘liq morfologik tahlilda o‘quvchi so‘z turkumining o‘zi o‘rgangan belgilarini aytadi. Masalan, 1-sinf o‘quvchisi shu so‘z qanday savolga javob bo‘lishini va nimani bildirishini aytadi (shaxs yoki narsa, narsa belgisi, harakati).

Mantiqiy mashqlar

Mantiqiy mashqlar bolalarning narsa va atrof-muhit haqidagi bilimlarini tartibga soladi va ularga to‘g‘ri fikrlash usullarini o‘rgatadi. O‘quvchi maktabga kelganda, keng lug‘at boyligiga ega bo‘lsa ham, odatda, tafakkurning taqqoslash, qarshi qo‘yish, umumlashtirish, guruhlash usullaridan foydalanishni bilmaydi (ayniqsa, bilish faoliyatining ob’ekti aniq predmet emas, uni ifodalovchi so‘zlar bo‘lsa). Mantiqiy mashqlarning vazifasi u yoki bu narsa va hodisalar bilan tanishish asosida bolalarni predmet va hodisalardan muhimini, umumiysini ajratishga, so‘z bilan aniq ifodalashga o‘rgatish, bolalarga mantiqiy usullar tizimini o‘rgatish bilan bilimini material tomondan boyitish va uni aqliy tomondan o‘stirish hisoblanadi.

Mantiqiy mashqlar bolalarning so‘z boyligi va tilining umumiy o‘sishida katta ahamiyatga ega bo‘lib, lug‘at ishi va tilga oid boshqa ishlar bilan bog‘lab olib boriladi. Logik mashqlar juda xilma-xil:

1. Narsalarnpng mavzuga tegishli guruhini tuzish: ust kiyimlar (ko‘ylak, kostyum, . . .) va oyoq kiyimlar (botinka, tufli, .. ); uy hayvonlari va yovvoyi hayvonlar kabi. Bunda bolalar «Bu nima?» so‘rog‘iga javob berishga o‘rgatiladi: Bu n i m a?- Avtobus. Avtobus nima? - Mashina.
2. Bir turdagi narsalarni sanab ko‘rsatish va umumlashtiruvchi bir so‘z bilan nomlash. Masalan, stol, stul, shkaflarni bir so‘z bilan qanday nomlash mumkin? (Mebel)
3. Berilgan narsalardan bir guruhga kirmaydiganlarini ajratish. Masalan, qalam, pero, chizjch, o‘chirjch, stul ko‘rsatiladi, o‘quvchilar o‘quv qurollarini ajratadilar, stul o‘quv quroliga kirmasligini, mebel ekanini aytadilar.

Bunday mashq o‘yin tariqasida o‘tkazilishi ham mumkin: ma’lum so‘zlar berilib, ortiqchasini topish va nima uchun ortiqcha ekanini tushuntirish talab etiladi: qaldirg‘och, chumchuq, mushuk, musicha.

1. Predmet nomlari va belgi bildirgan so‘zlarni guruhlarga ajratish. Bunda so‘zlar choynak, tesha, bolta, piyola, arra, tarelka kabi aralash beriladi. O‘quvchilar guruhlab, idishlar nomi: choynak, piyola, ... ; ish qurollari nomi: tesha, bolta, ... kabi yozadilar. Narsa belgisini bildirgan so‘zlar ham aralash beriladi, bolalar to‘rt guruhga (rang, maza, shakl, xususiyat) ajratadilar.
2. Qarama-qarshi qo‘yish bilan umumlashtirish: qaldirg‘och, chumchuq, bulbul - qushlar, tovuq, xo‘roz, kurkalar-chi? (Parrandalar.)

Mantiqiy mashqlar sermazmun bo‘lishi, o‘quvchilarning tajribasi bilan bog‘lanishi, ularni to‘g‘ri fikrlashga o‘rgatishi, bilimlariga aniqlik kiritishi va tartibga solishga xizmat qilishi lozim. Bunday mashqlardan o‘rni bilan boshqa darslarda ham, o‘qish va grammatika darslarida ham foydalaniladi.

O‘zbekiston Respublikasi Vazirlar Mahkamasining 2017-yil 6-apreldagi “Umumiy o‘rta va o‘rta maxsus, kasb-hunar ta’limining davlat ta’lim standartlarini tasdiqlash to‘g‘risida”gi 187-sonli qarori; O‘zbekiston Respublikasi Oliy va o‘rta maxsus ta’lim vazirligi, O‘zbekiston Respublikasi Xalq ta’limi vazirligining 2010 yil 1 iyuldagi 62/2 /4/1 sonli qo‘shma hayat majlisi qarori “Umumiy o‘rta, o‘rta maxsus, kasb-hunar ta’limi muassasalarida o‘qitiladigan umumta’lim fanlari hamda oliy ta’limda davom ettiriladigan fanlar dasturlari uzviyligi va uzluksizligini ta’minlash to‘g‘risida”gi qo‘shma hay’at majlisi qarori bilan tasdiqlangan optimallashtirilgan o‘quv dasturidan.

**Davlat attestatsiyasining mazmun va mohiyati**

O‘zbekiston Respublikasi uzluksiz ta’lim tizimi pedagoglar tarkibi va rahbar kadrlarini attestatsiyadan o‘tkazishdan maqsad ularning kasb mahoratlari o‘sishini rag‘batlantirish, ta’lim-tarbiya, ma’naviy-ma’rifiy yo‘nalishlardagi mehnati natijalarini xolis baholash, egallab turgan yoki da’vogarlik qilayotgan toifa va lavozimlariga muvofiqligini aniqlash, ta’lim muassasalarida ta’lim-tarbiya jarayonini sifatini oshirish maqsadida o‘tkaziladi. SHuni alohida ta’kidlash kerakki, har qanday attestatsiya jarayoni oldindan tayyorlangan reja, bu jarayonni olib borish uchun hozirlangan ko‘pgina materiallar, yuridik xarakterga ega hujjatlar asosida amalga oshiriladi. Attestatsiya eng avvalo o‘qituvchi, ta’lim muassasasi rahbari va mas’ul xodimining o‘z lavozimiga loyiqligi yoki yo‘qligi, da’vogarlik qilayotgan lavozimiga to‘g‘ri kelishi yoki aksi, bugungi DTS talablariga javob berishi nuqtai nazaridan o‘tkaziladi. Shuning uchun har bir xalq ta’limi tizimining xodimi bunga jiddiy tayyorgarlik ko‘rishi, attestatsiya oralig‘idagi muddatda uzluksiz o‘z ustida ish olib borishi, darslik, metodik qo‘llanma va tavsiyanomalar tayyorlash, nashr ettirishga erishishi lozim.

Rahbar va pedagog kadrlar attestatsiyasi ularning mazkur Nizom “Ta’lim to‘g‘risida”gi Qonun, Kadrlar tayyorlash milliy dasturi, Davlat ta’lim standartlari, Davlat talablari, respublikada amalga oshirilayotgan siyosiy, ijtimoiy, iqtisodiy islohotlarning bajarilishini ta’minlashdagi faolligi, ta’lim muassasalarida olib borilayotgan ma’naviy-ma’rifiy, tarbiyaviy ishlar sifati va egallab turgan lavozimlariga muvofiqligini xolis baholash, ta’lim muassasalarida ta’lim-tarbiya jarayonini takomillashtirish maqsadida o‘tkaziladi.

**Attestatsiyadan o‘tish uchun taqdim etiladigan hujjatlar.**

Attestatsiyadan o‘tuvchi rahbarlar ta’limning boshqaruv organiga: pedagoglar ta’lim muassasasi rahbariyatiga quyidagi hujjatlarni taqdim etadi:

- Ma’lumotnoma;

- Ma’lumoti, toifasi, ilmiy daraja va unvoni (mavjud bo‘lsa) haqidagi hujjatlarning nusxalari;   
- So‘ngi 5 yilda nashr etilgan ilmiy, o‘quv-uslubiy ishlari, ixtirolari va maqolalari ro‘yxati (mavjud bo‘lsa);

- Malaka oshirganlik haqida guvohnoma (sertifikat) nusxasi;  
- Qayta tayyorlash muassasalarida olgan mutaxassisligi haqidagi diplom, guvohnoma (sertifikat) nusxasi;

- Attestatsiyadan o‘tuvchining oxirgi 5 yildagi o‘quv, uslubiy, ilmiy va ma’naviy-ma’rifiy yo‘nalishlar bo‘yicha olib borgan ishlari hisoboti;

- Ta’lim muassasasini rivojlantirish borasidagi ishlari va kelgusidagi rejalari haqida qisqacha ma’lumot (rahbarlar uchun).

Komissiyaga taqdim etilgan rahbarlar to‘g‘risidagi hujjatlar ta’lim muassasasi rahbariyati, pedagoglar to‘g‘risidagi hujjatlar ta’lim muassasasi (yoki bo‘lim) rahbari tomonidan imzolanadi.

Attestatsiya komissiyalari attestatsiyadan o‘tuvchilar ish faoliyatiga oid qo‘shimcha ma’lumotlar so‘rash huquqiga ega.

**Attestatsiya o‘tkazish tartibi.**

Rahbar va pedagog kadrlarni attestatsiyadan o‘tkazish tartibi yuqoridagi Nizomning IV-bandida o‘z aksini topgan. Ta’lim muassasasining rahbari attestatsiya tartibining bu shartlarini juda jiddiy o‘rganishi, uning har bandida ta’kidlangan tartibga rioya etishi, eng muhimi oldindan tayyorgarlik ko‘rishi lozim. CHunki bu band aslida attestatsiya mohiyatini belgilaydi, uning muvaffaqiyatli o‘tishiga asos bo‘ladi.

**2019-yilgi darsliklarga kiritilgan o‘zgarishlar**

Boshlang‘ich ta’limda islohot O‘zbekiston Respublikasi Vazirlar Mahkamasining “Umumiy o‘rta ta’lim maktablarining boshlang‘ich sinflarida ta’lim-tarbiya jarayonini samarali tashkil etish choralari to‘g‘risida” gi 2018 yil 9 fevraldagi 11-son majlis bayoniga asosan boshlang‘ich sinflarda (1-4 sinf) o‘quv haftasining davomiyligi 5 kunlik etib belgilandi.

1 - sinf ona tili darsligi

Darslikda mazmunan takror va zamon talab darajasida bo‘lmagan topshiriqlar o‘zgartirildi.

Jumladan: “Tovushlar va harflar “bo‘limida 18 ta, “So‘z “ bo‘limida 7 ta, “Nutq va gap“ bo‘limida 3 ta, “ O‘quv yili oxirida o‘tilganlarni takrorlash” bo‘limda 5 ta mashqlar mazmunan o‘zgartirildi;

2 ta mashq mazmunan dasturga to‘g‘ri kelmaganligi uchun darslikdan chiqazilib, 6 ta mashq yangi kiritildi; 16 ta mashqlarning o‘rinlari mavzularga mos holda almashtirildi; 12 ta illyustratsiya va rasm yangi ishlandi; shartli belgilar dizayniga alohida e’tibor qaratildi.

3 - sinf ona tili darsligi

2016 yili nashr etilgan 3- sinf Ona tili darsligidan farqli o‘laroq 27 ta mavzuviy soatlar;

48 ta mashq mazmun jihatdan o‘zgartirilib, fikrni to‘liq bayon etuvchi 43 ta mashq va matnlar bilan boyitildi; 15 ta rasm qayta ishlandi; Darslikda berilgan topshiriqlar bevosita o‘qish fani bilan integratsiya qilindi.

Amaliy mashg‘ulot topshiriqlari

1. Ona tili darslariga ilmiy yondashuv deganda nimani tushunasiz?.
2. Ona tili darslarida foydalaniladigan mashqlarni tasnif qiling.

3.Ona tili darsi samaradorligini oshiruvchi interfaol metodlardan birini taqdimot qilib bering.

Nazorat savollari:

1. Ona tili darslariga ilmiy yondashuv deganda nimani tushunasiz?.
2. O‘quvchilarda kommunikativ kompetensiyani shakllantirishda boshlang‘ich sinf o‘qituvchisining roli qanday?
3. Ona tili darslarida o‘quvchilarning grammatik bilimlarini tarkib toptirishda qaysi ish turlaridan foydalanish samarali natijalarni beradi?
4. Boshlang‘ich sinf ona tili darslarida interfaol metodlardan foydalanish bo‘yicha ish tajribangizni bayon qiling.

|  |  |
| --- | --- |
| **3- AMALIY MASHG‘ULOT** | SAVOD O‘RGATISH DAVRI YOZUVGA O‘RGATISH DARSLARIDA PEDAGOGIK VA AXBOROT TEXNOLOGIYALARINING QO‘LLANILISHI |

Amaliy mashg‘ulotni olib borish moduli

|  |  |  |
| --- | --- | --- |
| O‘quv soati: 80 daqiqa | Tinglovchilar soni: 25 ta | |
| O‘quv mashg‘ulotining shakli: | Amaliy | |
| Mavzu rejasi: | Kirish.  Savodga o‘rgatish davri.  Yozuv daftari va unga qo‘yilgan talablar.  Imlo qoidalari va ularni boshlang‘ich sinflarda o‘rgatishda ilgo‘r usullardan foydalanish.  Yozuv darslarida dam olish daqiqalari va o‘quvchining fiziologik imkoniyatlaridan samarali foydalanishda o‘qituvchi mahorati.  Savod o‘rgatish davri yozuvga o‘rgatish darslarida pedagogik va axborot texnologiyalarining qo‘llanilishi  Xulosa | |
| O‘quv mashg‘ulotining maqsadlari: | Ta’limiy maqsad: DTS va uzviylashtirilgan o‘quv dasturida o‘quvchilarni chiroyli va bexato yozishlariga qo‘yilgan talablar, imlo qoidalari va ularni boshlang‘ich sinflarda o‘rgatishda ilg‘or usullardan foydalanish haqida yangi bilimlar berish.  Tarbiyaviy maqsad: Boshlang‘ich sinf o‘quvchilarining chiroyli va bexato yozishlariga qo‘yilgan talablarni tushuntirish.  Rivojlantiruvchi maqsadi: Tinglovchilarning dars jarayonida o‘quvchilarni bexato yozishga o‘rgatishga oid bilim va ko‘nikmalarini rivojlantirish. | |
| Pedagogik vazifalar:  • Boshlang‘ich sinf o‘quvchilarini Chiroyli va bexato yozishlariga qo‘yilgan talablar haqida yangi bilimlar berish.  •Imlo qoidalari va ularni boshlag‘ich sinf o‘quvchilariga o‘rgatish bilan tanishtirish.  • Amaliy topshiriqlarni nazorat etish. | | O‘quv faoliyat natijalari:  • Boshlang‘ich ta’lim darslarida o‘quvchilarni Chiroyli yozishga doir bilimlar beriladi.  • Boshlang‘ich ta’lim darslarida o‘quvchilarni imlo qoidalari bilan tanishtirishni o‘rganadilar.  • Topshiriqlar bajaradi. |
| Ta’lim metodlari: | | Topshiriqlar bajarish, savol-javob. |
| Ta’lim vositalari: | | Ma’ruzalar matni, o‘quv va uslubiy qo‘llanmalar, tarqatma materiallar. |
| Ta’lim shakli: | | Jamoaviy, individual |
| O‘qitish shart-sharoitlari: | | Texnik vositalardan foydalanishga va guruhlarda ishlashga mo‘ljallangan auditoriya. |
| Monitoring va baholash. | | Nazorat savollari, test. |

Kalit so‘zlar: DTS va uzviylashtirilgan o‘quv dasturida o‘quvchilarni Chiroyli va bexato yozishlaria qo‘yilgan talablar, imlo qoidalari va ularni boshlang‘ich sinflarda o‘rgatishda ilg‘or usullardan foydalanish “Har kim har kimga o‘rgatadi” interfaol o‘yini, “Charxpalak ” texnologiyasi.

Amaliy mashg‘ulotning texnologik xaritasi

|  |  |  |
| --- | --- | --- |
| Ish bosqichlari va mazmuni | Faoliyat mazmuni | |
| o‘qituvchining | Tinglovchiining |
| I. Kirish  bosqichi  15 daqiqa) | 1.Tinglovchilar bilan salomlashiladi. Davomat aniqlanadi.  Refliksiya o‘tkaziladi.  2. Mavzu bilan tanishtirish.  O‘tilayotgan mavzu amaliy tarzda tashkil etilishi, topshiriqlar mazmuni e’lon qilinadi.  3. Tinglovchilarning mavzuga oid bilimlari aniqlanadi. Mashg‘ulot qoidalari e’lon qilinadi.  4. Bugungi mavzu nomi, rejasi bilan tanishtiriladi va mavzu mazmuni haqida qisqacha suhbat o‘tkaziladi.  5.Tinglovchilar kichik guruhlarga bo‘linadi. Har bir guruhga nom tanlanadi. Guruh sardorlari tayinlanadi. | Eshitadilar.  Javob beradilar.  Yozib oladilar.  Javob beradilar.  Eshitadilar, yozib oladilar. |
| II. Asosiy bosqich  (55 daqiqa) | 1.Guruhlarga shartlar beriladi.  1-shart: Guruh nomiga ta’rif beriladi.  2-shart: “Har kim har kimga o‘rgatadi” interfaol metodi asosida yangi mavzuni o‘rganadilar.  Taqdimot o‘tkazadilar.  3-shart: “Charxpalak” texnologiyasi asosida ishlash.  4-shart: O‘quvchilarni Chiroyli yozuvga o‘rgatishda qanday didaktik o‘yinlardan foydalanish mumkin? Didaktik o‘yinlardan namunalar ko‘rsating.  5-shart: Ona tili darslarida husnixat daqiqalari. | O‘qiydilar, o‘rganadilar.  O‘rganganlarini bir-birlariga o‘rgatadilar.  “Charxpalak” texnologiyasi asosida ishlaydilar.  Didaktik o‘yinlardannamoyish qiladilar.Amaliy topshiriqlarni bajaradilar. |
| III. Yakunlovchi bosqich  (10 daqiqa) | 1.Mavzuni rejasi asosida xulosa qilib, eng muhim ma’lumotlarga tinglovchilarning diqqatini jalb qilinadi.  2.Savollar berish orqali bilimlar mustahkamlanadi.  3.Mustaqil ishlashlari uchun vazifa beriladi. | Tinglashadi, savollar berishadi. |

Mashg‘ulot maqsadi: savod o‘rgatish davrida yozuvga o‘rgatish texnologiyasi va husnixatga o‘rgatuvchi metodlardan foydalanish bo‘yicha ko‘rsatmalar berish.

Savod o‘rgatish darslari o‘quvchilarning umumiy kamolotiga, ularda do‘stlik, o‘rtoqlik kabi xislatlarni milliy qadriyatlarni shakllantirish, jamoa ichida o‘zini boshqarish, mehnatsevarlik, halollik, rostgo‘ylik, o‘qishga ongli munosabatda bo‘lish kabi ijobiy xususiyatlarni tarbiyalashga ko‘maklashuvi lozim.

Savod o‘rgatish davri sentyabrdan dekabrgacha davom etadi. Savod o‘rgatish jarayoni ikki davrni: alifbogacha tayyorlov davri va alifbo (asosiy) davriga ajratiladi. Tayyorlov davri ikki bosqichga bo‘linadi:

1. Tovush - harf o‘rganilmaydigan bosqich;
2. Unli tovushlar va harflar o‘rganiladigan bosqich.

Alifbo davri o‘rganiladigan tovush va harflar, so‘zlarning va bo‘g‘inlarning tuzilishi, murakkablik darajasiga ko‘ra 3 bosqichga bo‘linadi.

Bu davrda bolalarning fonematik eshitish qobiliyatlari o‘stiriladi, o‘quvchilarning atrof-muhit haqidagi tasavvurlari boyitiladi.

Boshlang‘ich ta’limda o‘qish va yozishga o‘rgatish tilshunoslik, pedagogika, adabiyotshunoslik va metodika sohasida erishilgan yutuqlarga asoslangan, takomillashgan hozirgi zamon analitik-sintetik tovush metodi vositasida amalga oshiriladi hamda o‘quvchilar nutqini rivojlantirishni nazarda tutadi. Darsda o‘quvchilar gapni so‘zlarga, so‘zni bo‘g‘inlarga, bo‘g‘inni tovushlarga ajratadilar, so‘zdagi tovushlarni tartibi bilan aytishni o‘rganadilar, o‘rganilgan tovushlarni o‘zaro bog‘lab so‘z tuzish va o‘qish yuzasidan mashq qiladilar. Bolalar tovushlarni yozuvda harf bilan ifodalash, harflardan bo‘g‘in va so‘z tuzishga, ularni o‘qishga o‘rganadilar. Gap va bog‘lanishli matnni ongli, to‘g‘ri, bo‘g‘inlab ravon o‘qish, so‘ngra so‘zni butunicha sidirg‘a o‘qish malakasini egallaydilar.

O‘quvchilarni o‘qish va yozishga o‘rgatish baravar olib boriladi. Yozuvda tovushlarni harflar bilan belgilashga, harflar va bo‘g‘inlardan so‘z tuzishga, so‘z va gaplarni yozma to‘g‘ri shakllantirishga, talaffuzi bilan yozilishida farq qilmaydigan so‘zlarni va qisqa gaplarni eshitib yozishga, gapning birinchi so‘zini, kishilarning ismini, shahar, qishloq, ko‘cha nomlarini, ayrim hayvonlarga atab qo‘yilgan nomlarni bosh harf bilan yozishni bilib oladilar.

Savod o‘rgatish darslarida o‘quvchilarning boshqalar nutqini diqqat bilan tinglash va nima haqida gapirayotganini tushunib olish ko‘nikmalari o‘stiriladi. Bolalar sinfdoshlari oldida gapirishga, o‘qituvchining savollariga javob berishga, topshiriqlarni mustaqil bajarishga, bilmagan va o‘zlari qiziqqan narsalar to‘g‘risida so‘rab bilib olishga, o‘qiganlarini qayta hikoyalashga, o‘zlari kuzatgan, ko‘rgan kinofilmlar hamda eshitgan va o‘qigan hikoya, ertaklari, kuzatgan rasmlari haqida hikoya qilib berishga o‘rganadilar.

Savod o‘rgatish davrida o‘quvchilar olgan bilim va hosil qilingan ko‘nikmalar birgalikda o‘qish jarayonida maxsus sinfdan tashqari o‘qish mashg‘ulotlarida bolalar adabiyoti namunalari bilan tanishtirishga tatbiq etiladi. Savod o‘rgatish davrida sinfdan tashqari o‘qish haftada bir marta o‘tkaziladi va unga o‘qish darslarining ikkinchi qismidan 15- 20 daqiqa ajratiladi. O‘qish va yozishga o‘rgatish darslarida bolalar ruhiyatini hisobga olgan holda ish turlarini mukammallashtirish talab etiladi, dam olish mashqlari o‘tkaziladi. Metodik qo‘llanmalarda berilgan didaktik o‘yinlardan foydalanib, bir turidan boshqa turiga o‘tiladi va o‘quvchilar toliqishining oldi olinadi.

Savod o‘rgatish davrida o‘quvchilar o‘qituvchi rahbarligida tabiatdagi o‘zgarishlar, kishilarning turli mavsumda bajaradigan mehnatlarini kuzatadilar va shular asosida hikoya tuzishni o‘rganadilar. Bu davrda olib boriladigan barcha ishlarda oila va maktab hamkorligining uzviyligi, o‘zaro muomala madaniyati alohida ahamiyat kasb etadi.

O‘qish va yozish nutq faoliyatining turi. Maktabda o‘qitish elementar o‘qish va yozishga o‘rgatishdan boshlanadi. “Alifbe”ga asoslangan holda

qisqa vaqt ichida o‘quvchilar o‘qish va yozishga o‘rgatiladi, ya’ni o‘qish va yozish ko‘nikmasini egallaydilar.

Savod o‘rgatish davrida o‘qish va yozish harakatini maqsadga muvofiq ravishda bajara olish o‘qish va yozish ko‘nikmasi deyiladi. Bu ko‘nikma bilimni talab qiladi, chunki har qanday ko‘nikma bilimsiz shakllanmaydi. Bilim ko‘nikmaga aylanmagan bo‘lishi mumkin. Masalan, bola v harfining elementlarini, yozuv chiziqlari orasiga qanday joylashtirilishni bilib, uni daftarda yoza olmasligi yoki o‘quvchi harflarni tanib, ularni o‘qiy olmasligi mumkin. Yozish ko‘nikmasini hosil qilish uchun boshqa faoliyat turlari, ya’ni yozish jarayonida partada to‘g‘ri o‘tirish, ruchkani barmoqlar orasida tutish, daftarni qiyalikda qo‘yish kabilar ham o‘rgatiladi.

O‘qish va yozish ko‘nikmasi takomillashtirila borib, malakaga aylantiriladi. Malakaning shakllanishi uchun bir faoliyat bir necha bora takrorlanishi lozim. Yozish malakasida o‘quvchi ruchkani qanday ushlash, qanday yurgizish haqida o‘ylab o‘tirmay, so‘z va gaplarni yoza boshlaydi. Demak, o‘qish va yozish malakasi harakatning o‘ylab o‘tirmay amalga oshirilish jarayonidir. Malaka o‘qitishning keyingi bosqichlarida mustahkamlanib, avtomatlashish darajasiga etkaziladi.

O‘qish va yozish kishi nutq faoliyatining turi bo‘lib, u nutqqa oid malakadir. O‘qish malakasi ham, yozish malakasi ham nutq faoliyatining boshqa turlari bilan, ya’ni og‘zaki hikoya qilish, o‘zgalar nutqini eshitish orqali anglash, ichki nutq bilan uzviy bog‘liq holda shakllanadi. Maktabda o‘qitishning muvaffaqiyati savod o‘rgatishning qanday tashkil etilganligiga bog‘liq.

O‘quvchini savod o‘rgatish jarayonida elementar o‘qish va yozishga o‘rgatishda o‘quvchilarning faoliyat ko‘rsatishi va nutq faoliyatiga kirishishlari uchun talab bo‘lishi, o‘z fikrini og‘zaki yoki yozma ifodalashi uchun zaruriyat va ehtiyojni yuzaga keltiruvchi vaziyat yaratilishi lozim.

O‘qish va yozish malakasi biri ikkinchisining muvaffaqiyatli amalga oshuvini ta’minlaydi. Shuning uchun ham o‘qishga o‘rgatish bilan yozuvga o‘rgatish parallel olib boriladi va bu faoliyat muntazam ravishda mashq qildiriladi. Shunday ekan, savod o‘rgatish jarayonida bola juda ko‘p o‘qishi va yozishi zarur. O‘qish uchun ham, yozish uchun ham yangi matn olinadi, chunki bir matnni bir necha bor qayta o‘qish bilan maqsadga erishish qiyin. Bu ko‘pincha o‘qilgan matnni yuzaki yodlab olishga olib keladi. Takroriy faoliyatda vaziyat va mazmunning almashinishi malakani mustahkamlashga yordam beradi, qobiliyatni o‘stiradi. O‘quvchi oldida uzoq muddatda amalga oshadigan maqsad - o‘qish va yozishni o‘rganish hamda hozirda bajarishi shart bo‘lgan kundalik maqsad - topishmoqni o‘qish va javobini topish, so‘z va gaplarni o‘qish, rasm asosida so‘zlab berish kabilar turadi.

O‘zbek tili yozuvi tovush yozuvi, ya’ni fonematik yozuvdir. Har bir tovush uchun, har bir fonema uchun maxsus grafik shakl (harf) olingan. O‘qishda grafik shakllar tovushga aylantirilsa, yozuvda aksincha, tovushlar harflarga aylantiriladi. Bu o‘qish va yozish faoliyatida o‘quvchi uchun qiyinchilik tug‘dirgandek tuyulsa-da, aslida o‘qish va yozish jarayonini soddalashtiradi, chunki tilimizdagi tovushni ifodalovchi harflar soni uncha ko‘p emas. O‘qish va yozishni o‘zlashtirish uchun tovush va harflarning o‘zaro munosabatiga oid qoidalarni o‘zlashtirish kifoya. Savod o‘rgatish metodikasida o‘zbek tili tovushlar va harflar tizimining o‘ziga xos xususiyatlarini hisobga olish talab etiladi.

Boshlang‘ich sinflarda o‘quvchilarni husnixat bilan yozishga o‘rgatish metodikasi ularda aniq, Chiroyli va tez yozish imkonini hosil qilishi lozim. Bu kabi vazifalarni amalga oshirish uchun dastur mazmunini va uning talablarini, o‘qitish usullarini, yozuvga o‘rgatishning gigenik shartlarini, o‘quvchilarning yozuvidagi individual kamchiliklarning kelib chiqish sabablarini aniqlash va tuzatish usullarini ishlab chiqish zarur.

O‘qituvchining namunaviy yozuvi - bolalarda to‘g‘ri yozuvni shakllantirishning asosiy omili hisoblanadi. Yozishga o‘rgatish ko‘pincha taqlid qilish orqali amalga oshadi. O‘qituvchining birinchi o‘quv yilida sinf taxtasi yoki o‘quvchi daftariga yozganlari asl nusxa sifatida ko‘riladi, chunki o‘quvchilar undan o‘z daftariga ko‘chirib oladilar. Shuning uchun o‘qituvchining husnixati to‘g‘ri va Chiroyli bo‘lishi lozim. Sinf taxtasiga yozilgan yozuvi esa o‘quvchining daftaridagi harflarning joylashishiga mos holda bo‘lishi kerak. Amaliyotning ko‘rsatishicha, agar o‘qituvchi qatorning oxirigacha yozmasa (to‘ldirmasa), bolalar ham undan namuna olib qatorning oxirigacha yozishmaydi, qog‘ozni bekorga sarf etishadi va so‘zlarni keyingi qatorga to‘g‘ri ko‘chirish yo‘llani o‘rgana olmaydilar, shubhali hollarda qator oxirigacha ko‘chirmaydigan bo‘lishadi.

O‘qituvchi o‘z yozuvini yanada Chiroyli va mukammal bo‘lishi uchun uzluksiz shug‘ullanib borishni o‘z oldiga maqsad qilib qo‘yishi shart.

Shunday fikrlar bor, agar muntazam yozib borilsa, yozuv yaxshilanib boradi. Lekin buning aksi ham bo‘lishi mumkin: inson qanchalik ko‘p yozsa, uning yozuvi shunchalik tushunarsiz bo‘lib borar ekan.

O‘qituvchi to‘g‘ri husnixatda yozishni o‘rganib olishi lozim.O‘qituvchi faqat nazariy jihatdangina emas,balki har bir harf uchun yo‘lga qo‘yilgan amaliy proporsional bog‘liqlikni ham bilishi darkor.

Shu bilan bir vaqtda lozim bo‘lgan mashqlar orqali qo‘l kaftini va barmoqlar harakatini engillatish va rivojlantirish kerak bo‘ladi.

O‘qituvchi sinf taxtasida yozish usullarini ham egallab olishi lozim. Sinf taxtasida yozish jarayonida xatolarga yo‘l qo‘ymasligi kerak. Masalan, harflarni grafik yozish, uning uzoqdan qanday ko‘rinishini hisobga olmasdan yozish, barcha asosiy va birlashtiruvchi unsurlarni bir xil qolipda yozish kabi .

Faqatgina yaxshi yozuvga ega bo‘lgan holdagina o‘qituvchi bolalarga namuna bo‘la oladi va ulardan yaxshi natijalar olishi mumkin. O‘quvchilar harflarning tuzilishini, uni chizishdagi ketma-ketligini yaxshi o‘zlashtirib olishlari uchun o‘qituvchi bularning hammasini sinf taxtasida ko‘rgazmali tarzda ko‘rsatishi lozim.

Tajribalarning ko‘rsatishicha, o‘quvchi chiroili va to‘g‘ri yozuvda sinf taxtasiga bo‘rda aniq va Chiroyli yozadigan o‘qituvchining o‘quvchilari Chiroyli va to‘g‘ri yozadilar.

Sinf taxtasida yozish malakalariga quiidagilar kiradi: 1-navbatda qo‘l harakatini rivojlantirish; simmetriyani his qilish va taxtaning qaisi qismida yozilgan harf, so‘z va fraza yozilganini tezda topishni; bir qarashda topishni o‘rgatish lozim.

Bundan so‘ng bo‘r bilan yozishni u bilan ishlash texnikasini o‘rganib olish lozim. Bo‘r bilan yozishda ingichka va qalin shtrixlarni yozishni, Shuningdek, ingichka chiziqdan bosib yozishga o‘tish va h.z. malakalarni egallashi lozim. Yozuvda sinf taxtasi va bo‘rning sifati katta ahamiyatga ega.

1. O‘qituvchi bolalarning daftaridagi xato-kamchiliklarni o‘z o‘rnida aniq ko‘rsatmasligi natijasida bolaning yozishiga nisbatan e’tiborsizlik yuzaga keladi.
2. Aniq va to‘g‘ri husnixatda yozishga nafaqat husnixat darsida, balki, barcha dars turlarida va sinfdan tashqari yozuv ishlarida, yozma ariza, ular tomonidan taiyorlanadigan ko‘rgazmalar (devorii gazetalar, jadvallar, shiorlar va h.z.) amal qilish kerak.

Orfografik - to‘g‘ri, aniq va tushunarli qilib yozishni talab etish jarayonida o‘qituvchi o‘quvchining pala-partish yozuvini va ikki varaq qog‘ozga yozgan yozma ishini ham nazorat qilib borishi lozim. Har bir o‘quvchining daftari tartibli bo‘lishiga erishish kerak.

1. Husnixatga o‘rgatish izchil va ketma-ketlik xarakteriga ega bo‘lishi lozim. O‘rgatish jarayonida o‘qituvchining dastur materialini, o‘quvchini soddaroq shakliy ko‘rinishga ega bo‘lgan harflardan, murakkabroq ko‘rinishga ega harflarga o‘tkazishga va yirik hamda sekin yozuvdan, mayda va tez yozuvga o‘tkazishda e’tibor beriladi. Husnixat mashqlari o‘zaro bog‘liqlikda muntazam uyushtiriladi.

Shuni yodda tutishi kerakki, bolani sekin yozuvda harfni to‘g‘ri yozishni o‘rganib olmaguncha tez yozuvga o‘tkazish mumkin emas. Shuning uchun ham dasturda tez yozish ko‘nikmalari 3-4-sinflarda shakllantiriladi.

1. Ayrim o‘quvchilarning yozuvidagi individual farqlarni kuzatib borish mumkin. Bu farq o‘ta qiya yozilishda va hokazolarda kuzatiladi.

Yozuvdagi individuallik o‘ziga xoslikni 4-sinflarda o‘tkaziladigan mashg‘ulotlar jarayonida aniqlash mumkin, chunki bu davrda o‘quvchilar mustaqil ravishda bir chiziqli daftarga yozishga o‘tgani bo‘ladi.

O‘quvchida aniq va ravon yozuv hosil bo‘lishi uchun o‘qituvchi o‘quvchining butun diqqatini harfning grafik shakliga, boshqa harf bilan qo‘shilib ketmasligiga, har biri bir-biridan o‘ziga ko‘rsatilgan o‘lchamga e’tiborini qaratishi lozim.

1. O‘quvchilarning husnihat bilan to‘g‘ri yozish ko‘nikmalarini rivojlantirib borish, husnixatga o‘rgatish ishlarini tizimli tarzda olib borish talab etiladi. Buning uchun ham o‘quvchilar to‘g‘ri yozuvning har kungi ko‘nikmasi bilan cheklanib qolmay, uzluksiz ravishda nazorat- tekshiruv ishlarini olib borishlari zarur bo‘ladi.

O‘quvchilar nazorat vaqtini oldindan bilganlari ma’qul, chunki bungacha ruchkadagi kamchilikni va daftarni tayyorlab qo‘yishga. vaqt ajratadilar. YOzib bo‘lgach, bolalar o‘z ishlarini o‘rtoqlari bilan almashadilar va o‘qituvchi bilan birgalikda tahlil qiladilar. Eng yaxshi ishlar o‘quvchi burchagiga ilib qo‘yiladi.

Nazorat paytida husnixat qoidalariga rioya etgan holda yozilganiga, harflarning to‘g‘ri yozilganligiga, matnning oson o‘qilishiga, yozuv bir tekisligiga, matnni o‘qish uchun va qog‘ozni tejashni rejalay olishga e’tibor berish lozim. Muntazam ravishda nafaqat ona tili darslaridagi yozma ishlarini, balki o‘quvchining boshqa o‘quv fanlaridagi yozuvini ham tekshirib borish lozim.

Nazorat-tekshiruv ishlarini bir-biri bilan solishtira olishi uchun o‘quvchilarning ishlarini maxsus joyga ilib qo‘yiladi. Buning uchun nazorat - tekshiruv ishlarini alohida qog‘ozga yozish kerak va u uncha katta bo‘lmagan matn asaosida bo‘lishi kerak. Yozuv malakasini

yaxshilanganligini solishtirib borish uchun har bir o‘quvchining nazorat - tekshiruv ishlarini saqlab qo‘yish lozim.

Husnixatga o‘rgatish. Husnixatga o‘rgatishning vazifasi harf, so‘z, gap va matnni to‘g‘ri va Chiroyli yozishni takomillashtirishdir. Yozuvni o‘rganish jarayonida o‘quvchi tovushning shakli bo‘lgan harfni, so‘z va gapni kitobdan va doskadan to‘g‘ri, husnixat qoidalariga rioya qilib ko‘chirib yozish, yozganlarini tekshira olish va yo‘l qo‘ygan grafik kamchilik hamda xatolarini o‘qituvchi rahbarligida o‘zi tuzata olishi kerak. Bu davrda eshitib yozish ko‘nikmalari ham rivojlantirib boriladi. 1-sinfda o‘quv yilining 2-yarmidan boshlab husnixat malakalari takomillashtirib boriladi.

Dasturga ko‘ra ona tili darslarida A1 daraja uchun “Husnixat daqiqa”lari uchun 5-8 daqiqa, A1+ daraja uchun haftasiga 1 soat vaqt ajratiladi. CHiroili yozish ko‘nikmalari rivojlantiriladi. Bo‘g‘in, so‘z, gap matnni husnixat qoidalariga rioya qilgan holda ko‘chirib yozish; eshitib yozish va mustaqil yozish; matnni yozishda sarlavhaning yozilishiga, xat boshidan boshlash; so‘zlar orasidagi masofaning bir xilligiga, harflarning to‘g‘ri va aniq yozilishiga, tutashtirilishiga diqqat qaratiladi, hoshiyaga rioya qilish, o‘zining va o‘zgalarning yozuvini grafik tahlil qila olish kabi malakalari takomillashtiriladi.

O‘quv dasturida sinflar kesimida husnixat uchun quyidagi mazmun kiritilgan:

1. sinf. Yozuvga oid malakalarni shakllantirish: harflarni yozuv chiziqlari orasida to‘g‘ri joylashtirish; harflarning qiyaligi, ulanishini hamda so‘zlar orasini bir xil tenglikda chamalash. Kichik va bosh harflarni alifbo tartibida husnixat bilan yozishni mashq qilish.

Ayrim yozuv qoidalari. Partada to‘g‘ri o‘tirish, daftarni belgilangan qiyalikda qo‘yish; ruchkani uch barmoq orasida erkin ushlash; daftarni chap qo‘l bilan ushlab turib yozish; har bir harfni to‘g‘ri tutashtirish, harf va harf birikmalarini to‘g‘ri va aniq yozish.

1. sinf. Bir chiziqli daftarda o‘xshash unsurli harflarni yozish va harfni bir-biriga to‘g‘ri tutashtirish; o‘xshash unsurli kichik harflar va shu harflardan tuzilgan bo‘g‘inlar va so‘zlarni yozish, o‘xshash unsurli bosh harflar va ularni o‘zidan keyin kelgan kichik harfga tutashtirish.

Ayrim yozuv qoidalari: daftarlarning past tomonidagi burchagini ko‘krak o‘rtasining qarshisiga to‘g‘ri qo‘yish; daftarni chap qo‘l bilan ushlab turib yozish; ruchkani uch barmoq orasida erkin ushlash; har bir harfni to‘g‘ri tutashtirishga rioya qilgan holda bo‘g‘in va so‘zlarni aniq yozish; harf

va harf birikmalarini to‘g‘ri va aniq shakllantirish; shoshmasdan yozish; har bir mashqni uch-to‘rt marta takrorlash.

1. sinf. Yozuvga oid malakalarni mustahkamlash. Bir chiziqli daftarda harflarning balandlik va kenglik o‘lchamiga rioya qilib yozish. YOzilishi qiyin ayrim bosh va kichik harflarni yozishga, Shuningdek, harflarni to‘g‘ri tutashtirishga rioya qilish, so‘zlar, gaplarni ko‘chirib yozish, eshitib yozish.

Bog‘lanishli nutqqa oid mashqlar dastur materiallarini o‘rganish jarayonida unga bog‘liq holda o‘tkaziladi.

1. sinf. Ona tili darslarida “Husnixat daqiqa”lari uchun 5-8 daqiqa vaqt ajratiladi. Chiroyli yozish ko‘nikmalari rivojlantiriladi. Bo‘g‘in, so‘z, gap matnni husnixat qoidalariga rioya qilgan holda ko‘chirib yozish; eshitib yozish va mustaqil yozish; matnni yozishda sarlavhaning yozilishiga, xat boshidan boshlash; so‘zlar orasidagi masofaning bir xilligiga, harflarning to‘g‘ri va aniq yozilishiga, tutashtirilishiga diqqat qaratiladi, hoshiyaga rioya qilish, o‘zining va o‘zgalarning yozuvini grafik tahlil qila olish kabi malakalari takomillashtiriladi.

O‘quv yili oxiridagi takrorlash o‘rganilgan bilimlarni eslatish orqali sistemaga solish va umumlashtirish maqsadida o‘tkaziladi. O‘quvchilar bir darsda bir necha turdagi mujassam topshiriqlarni bajaradilar. Takrorlash darslari matn, gap, gap bo‘laklari, tovush va harflar, tovushlarning turlari, bo‘g‘in, alifbo, asos, so‘z yasovchi, gapda so‘zlarni bog‘lovchi qo‘shimcha, so‘z turkumlari bo‘yicha o‘tkaziladi. O‘quvchilar nutqi va yozuvidagi kamchiliklar hisobga olinadi. Bu o‘qituvchining boshqa sinflarda ta’lim jarayonini to‘g‘ri tashkil etishini ta’minlaydi. O‘quvchilar bilan o‘quv yili davomida imlosi ustida ishlanadigan, o‘quvchilarning lug‘at boyligiga qo‘shilgan ayrim so‘zlar darslik oxiridagi lug‘atda berilgan. Darslikda notanish so‘zlar ma’nosi berilgan bo‘lib, o‘quvchilardan ularni o‘zlashtirish talab qilinadi.

O‘quv yili oxiridagi takrorlash o‘rganilgan bilimlarni eslatish orqali sistemaga solish va umumlashtirish maqsadida o‘tkaziladi. O‘quvchilar bir darsda bir necha turdagi mujassam topshiriqlarni bajaradilar. Takrorlash darslari matn, gap, gap bo‘laklari, tovush va harflar, tovushlarning turlari, bo‘g‘in, alifbo, asos, so‘z yasovchi, gapda so‘zlarni bog‘lovchi qo‘shimcha, so‘z turkumlari bo‘yicha o‘tkaziladi. O‘quvchilar nutqi va yozuvidagi kamchiliklar hisobga olinadi. Bu o‘qituvchining boshqa sinflarda ta’lim jarayonini to‘g‘ri tashkil etishini ta’minlaydi. O‘quvchilar bilan o‘quv yili davomida imlosi ustida ishlanadigan, o‘quvchilarning lug‘at boyligiga qo‘shilgan ayrim so‘zlar darslik oxiridagi lug‘atda berilgan. Darslikda notanish so‘zlar ma’nosi berilgan bo‘lib, o‘quvchilardan ularni o‘zlashtirish talab qilinadi.

Chiroyli yozuv imlo bilan chambarchas bog‘liq. O‘quvchining imloviy savodxonligi haqida g‘amxo‘rlik qilish tilning aniqligi, fikrni to‘g‘ri ifodalash, kishilar bilan o‘zaro xatosiz muomala uchun g‘amxo‘rlik demakdir. Shu sababli ham savod o‘rgatish davridan bolalarda grafik malakalarni shakllantirish bilan birga imloga oid malakalarning shakllanishiga zamin yaratiladi.

Ma’lumki, savod o‘rgatish davrida o‘quvchi gapni bosh harf bilan yozish, so‘zning satrga sig‘may qolgan qismini keyingi qatorga ko‘chirish, kishilar ismi, sharifi, hayvonlarga qo‘yilgan nomlarda bosh harf ishlatilishini amaliy tarzda o‘rganadi.Chiroyli yozuv darslarida so‘zlar, gaplar, matnlar yozish, ularning imlosini tekshirishi orfografik ziyraklikni asta-sekin shakllantira boradi, imlo qoidalarini puxta egallashlariga zamin yaratadi.

Insonning yozma nutqi harflar orqali shakllanadi. Husnixat darslarida savodli yozuv grafik malakalar bilan shakllantirilishi asosiy vazifa hisoblanadi. Har bir harfning aniq yozilishi yozuvning aniq va ravon bo‘lishini ta’minlaydi. Buning uchun harflarning shaklini to‘g‘ri yozish, ularni to‘g‘ri ulashning ahamiyati kattadir. Harflarni bosmasdan bir tekisda yozish, elementlarni ajratmasdan bog‘lash, so‘zlarni qatorda to‘g‘ri joylashtirish, yozuv vaqtining belgilab olinishi, tahlil ishlarining (bo‘g‘in-tovush, tovush-harf, imloviy tahlil), ya’ni fonetik- grafik tahlilning amalga oshirilishi muhim sanaladi.

Husnixat darslarida o‘quvchilar quyidagi talablarga amal qilishlari lozim.

1. Husnixatning gigenik talablariga rioya qilishlari, harflarni garfik jihatdan to‘g‘ri shakllantirishlari, ulashlari, ritm asosida yozishlari nazarda tutiladi. 1-sinfda xat-savod o‘rgatish davrida bolalar yozuvga bevosita yozuv daftarlaridagi materiallar asosida o‘rgatiladi.
2. Grafik me’yorlarga amal qilish. Bunda harflar elementining qiyaligiga, harflar bo‘yining tengligiga, harflar va so‘zlar orasidagi oraliq masofalarning teng bo‘lishiga e’tibor berilishi kerak.
3. Harflar qiyaligini to‘g‘ri saqlash. Bolalarning yozuvlari har xil qiyalikda bo‘lishi mumkin. Agar harflarning asosiy elementlari daftar chizig‘iga nisbatan tik holatda bo‘lsa, yozuv holati ham tik bo‘ladi. Harf elementlari o‘ng tomonga qiya bo‘lib, o‘tmas burchak hosil qilishi ham mumkin. Biz o‘quvchilarni o‘ng tomonga qiya qilib (65°) yozishga odatlantirishimiz lozim.

O‘ng qo‘l bilan yozadigan kishilar uchun yozuvning qiyaligi o‘ng tomonga moslashtirilishi faqat harflarning shaklini Chiroyli qilish uchun emas, yozuvning qulayligi uchun ham mos keladi. Yozuvning qiyaligini to‘g‘ri saqlash, qo‘l va barmoqlarni ortiqcha zo‘riqtirmaydi.

Yozuvning o‘ng tomonga qiyaligini saqlash tirsaklarni bir tomonga erkin yuritish uchun qulay bo‘lib, parta ustidagi daftarning turish holatiga bog‘liqdir.

Yozayotganda daftarning holati bir tomonga qiya bo‘lishi o‘z-o‘zidan yozuvning qiyaligini ta’minlaydi.

Yozuvning qiyaligini saqlashda daftardagi siyrak qiya chiziqlar ham katta yordam beradi. Bunday mashq qilishda daftarning holati o‘zgarsa ham, yozuvning qiyaligi o‘zgarmasligi mumkin. Shuninguchun qiya chiziqli daftarlardan faqat dastlabki paytlarda foydalaniladi.

Qiya yozishga o‘rgatishning o‘ziga xos usullari mavjud. O‘quvchilarga dastlab eng sodda shakldagi kichik tayoqchalarni yozdirib mashq qildirish vaqtidayoq tik va qiya tayoqchalarning farqini o‘rgatish zarur.

Buning uchun o‘qituvchi doskada ikki xil shaklda (qiya va tik) tayoqchalar shaklini yonma-yon yozib ko‘rsatadi, ularning farqlarini tahlil qilib beradi. Bunday mashqlar xotirada uzoq vaqt saqlanib, xatolarning oldi olinadi.

Shuningdek, yozuv qiyaligining to‘g‘ri bo‘lishi uchun daftarning qiya holatini ham hisobga olish lozim ekanligi tushuntiriladi va ko‘rsatiladi. Daftarning parta ustida noto‘g‘ri turishi gigenik qoidalarning buzilishiga ham sabab bo‘ladi, chunki o‘quvchi yozuvning qiyaligini saqlash uchun gavdasini daftarning noto‘g‘ri holatga moslaydi.

1. Daftarni partada yozish talablari asosida tutish.

Daftarning pastki chap burchagi ko‘krak o‘rtasiga to‘g‘ri bo‘lishi yoki daftarning qiya chizig‘i (agar qiya chiziqli daftar bo‘lsa) partaning chetiga tik bo‘lishi kerak.

Daftar beti satrlarga to‘lib borgan sari yuqoriga surilib boradi. CHap qo‘l bilan esa daftarning yuqori tomoni bosib turiladi. Buning uchun sinf partasining ustiga ikki o‘quvchining har biri uchun alohida ingichka qiya chiziq tekshiruv chizig‘li sifatida chizib qo‘yiladi. Bu chiziqning pastki uchi o‘quvchilarning chap ko‘kraklari o‘rtasiga to‘g‘ri bo‘lib, partaning old qirrasiga nisbatan 65° qiya bo‘ladi.

Agar daftarning chap beti to‘lsa, daftarning buklanadigan joyi tekshiruv chiziqqa to‘g‘irlab olinadi va o‘ng betiga yozishga o‘tiladi.

O‘quvchilarda harflarni qiya yozishga o‘rgatish malakasini oshirish ancha murakkab jarayon bo‘lib, o‘qituvchidan chidam, sabr-toqat, kuch talab qiladi. Muntazam ravishda turli mashqlar olib borish, o‘quvchilar harakatini qunt bilan kuzatib borish natijasida ko‘zlangan maqsadga erishiladi.

O‘qituvchi tomonidan berilgan ko‘rsatmalarga qaramay, ayrim o‘quvchilar harflar qiyaligini to‘g‘ri belgilay olmaydi, kamchiliklarga yo‘l qo‘yadi. Buning uchun kamchiliklarni tuzatish maqsadida grafik mashqlar berilishi kerak. O‘quvchilarga dastavval daftar satriga bir nechta harf yozdirib, ular orasiga qiya chiziqlar qo‘yiladi va harflar shu chiziqlarga taqqoslash orqali xatolar tushuntiriladi, tuzatishga kirishiladi.

1. Harflarni bir tekis bosimsiz yozish. Harflarni bir tekisda yozish ham Chiroyli yozuv malakalarini shakllanishida asosiy o‘rin tutadi.
2. Ruchkani barmoqlar orasida qattiq siqmasdan erkin va bo‘sh ushlash harflarni tekis yozishga imkon yaratadi.
3. Bosimsiz yozish harflarning umumiy ko‘rinishi bir tekis va Chiroyli bo‘lishi, tez yozish malakasining shakllanishi va bog‘lab yozishni to‘g‘ri amalga oshirishda engillik tug‘diradi.
4. O‘qituvchi doskada harflarni bo‘r bilan yozib ko‘rsatadi. Bunda o‘qituvchi ham bo‘rni qattiq ushlamay, bosimsiz bir tekis yozishi lozim.
5. O‘quvchilarga bosim bilan yozilgan matnlarni ko‘chirtirmaslik kerak.Bosimsiz, bir tekis yozishga darsning dastlabki kunlaridanoq odatlantirib borish kutilgan samara beradi, o‘quvchining qo‘lini toliqtirmaydi.
6. Harflarning tutashtirilishini to‘g‘ri ifodalash. Husnixat darslarida harflarning shakllarini yozib tugatganlaridan keyin o‘qituvchining navbatdagi vazifasi harflarni bir-biriga ulab, qo‘shib yozishga o‘rgatishdan iborat.
7. Harflarni elementlarga ajratmay, bog‘lab yozish. Harflarni qo‘shib yozilishini ta’minlash uchun ayrim chiziqlar o‘z harakati bo‘yicha orqaga qaytadi. Bunday harakatlar chiziq doira shaklidagi harflarda ko‘proq kuzatiladi.

Boshlang‘ich sinf o‘qituvchilari bilishi zarur bo‘lgan eng asosiy yozuv usullari haqida fikr yuritamiz. Bu metod va usullar quyidagilardir:

Chiziqli usul. Qaysidir harfni yozilishini o‘rganish uchun o‘quvchi bu harf qanday belgilarga ega ekanligini,harfdagi alohida elementlarning joylashish o‘rnini,uning kattaligini va hokazolarni o‘rganib olishi kerak.O‘quvchiga harfning yozilishini to‘g‘ri o‘rgatish uchununing qatordagi o‘rnini to‘g‘ri joylashtirish va qatorni qog‘oz varag‘ida joylashish o‘rnini bilish uchun qog‘ozda gorizontal,yotiq chiziqlar chiziladi, shunda daftarning betida o‘ziga xos setka paydo bo‘ladi.O‘quvchilar unga har bir alohida harfni yozib boradilar.

Qatorning yo‘nalishini ko‘rsatib turuvchi chiziq vakataklar harflarning ayrim elementlarining proporsiyalarini aniqlashtirib olish va yozuvni o‘rganish jarayonini anchagina osonlashtiradi. Shuning uchun ham yozuvga o‘rgatishning asosiy uslubi hisoblanadi va o‘quvchi maktabda to‘g‘ri yozish mashg‘ulotlarida undan foydalanadi.CHiziqli uslubning o‘ziga xos ijobiy xususiyatlaridan tashqari, setkaning ichiga yozish bir qator kamchiliklarga ega.

1) tez-tez uchrab turadigan kataklarda yozish bolani bir muncha cheklab qo‘yadi, uning diqqatini bo‘ladi;bir tomondan o‘quvchi kerakli harfni

yozayotgan qo‘lining harakatini kuzatib borsa, ikkinchi tomondan esa harflar chiziqdan tashqariga o‘tmasligini kuzatib boradi.

1. kataklar orasiga yozishni o‘rgangan bola aniq va tez yozish malakalarini egallay olmaydilar. Shuning uchun ham o‘quvchi harfning elementlarini chizish asosiy proporsiyalarning asosini o‘zlashtirib olgandan so‘ng, kataklarga yozish ehtiyoji yo‘qoladi. Ikkinchi sinfdayoq bolalar bir chiziqli daftarga yozishga o‘tadilar.
2. qo‘l kaftlarining va panjalarining erkin harakatlanishini rivojlantirish uchun lozim bo‘ladigan uslublar yozuvga o‘rgatishda mashq harakteriga ega bo‘lgan alohida mashg‘ulotlarsiz ish bitmaydi. Bu mayda muskullar va qo‘lning kaft qismi yaxshi rivojlanmagan. Ularda ko‘rsatgich barmoq va ayniqsa uning uchi yaxshi rivojlanmagan, buning natijasida bola ko‘rsatkich barmoq bilan ruchkani qattiq bosib yozadilar. Bolalar katta barmoqdan ham yaxshi foydalana olmaydilar, buning natijasida o‘z xohishlaricha ushlaydilar. Shuning uchun ham ko‘rsatkich va katta barmoqning mayda muskullarini rivojlantirish lozim.

Tayyorgarlik mashqlarini bajarish bilan bolalar qo‘llarini yozuvda kerak bo‘ladigan harf elementlarini nozik va aniq harakatlarga tayyorlab boradilar. Bunday mashqlarning maqsadi barmoqlar harakatining engil va egiluvchan bo‘lishiga erishishdir. Ular o‘quvchilarga harflarni to‘g‘ri husnixatda yozishga va uni tez yozuvda rivojlantirishga yordam beradi.

Bu uslubni birinchi sinfning birinchi yarim yilligida yozuvga endi o‘rgatishga boshlagan davrda qo‘llash katta ahamiyatga ega.Masalan,pastga aylana shaklida yoziladigan shtrixni yozish uchun, barmoqlarni aylana harakat qilishga mashq qildirish lozim. Keyinchalik ular “o”harfini yozishga ham yordam beradi.

Yozuvda yoki uslubda ko‘rsatib o‘tilgan mashqlarning barchasini birdaniga bajarish mumkin emas, balki u yoki bu harf o‘rgatish uchun dars jarayonida kerak bo‘ladigan, qo‘l va barmoqlarni to‘g‘ri harakatlantirishga yordam beradigan uslubni olish kerak.

Genetik usul. Genetik usul to‘g‘ri yozishga o‘rgatishning asosiy uslubi hisoblanadi. Savod o‘rgatish uchun yaratilgan “Yozuv daftari”dagi harflarni o‘rganish vaqtida harflar oson yoki qiyinligidan qat’iy nazar ketma-ket o‘rganiladi.

Genetik usul bilan yozuvga o‘rgatish hozirgi kunda savod o‘rganish davridan so‘ng to‘g‘ri yozuvga o‘rgatishning butun borishida amalga oshiriladi. Bu uslubning afzalligi shundan iboratki, o‘quvchi yozuvdagi harfni “Alifbe”dagi tartibda emas, balki uning yozilishidagi murakkab tomonlariga va yozuvdagi harf avvalgi yozuv mashqlariga mos kelishi kerak.

Oldiniga o‘quvchilar oddiyroq va engil harflarni yoza boshlaydilar, keyinchalik esa birmuncha murakkabroq va oxirida qiyin mashqlarni yozadilar.

Bunday ketma-ketlikning afzallik tomoni shundaki o‘quvchi 1-2 ta elementni o‘zlashtirib olib shakli jihatidan soddaroq bo‘lgan harfga o‘tadi. So‘ng qandaydir shriftni yoki alohida bir elementni qo‘shish orqali yangi harflarni, tuzilishi jihatidan murakkabroq bo‘lganni o‘rganishga o‘tadi.

Alohida elementni o‘rganganidan so‘ng alohida harflarga ega bo‘lgan yozuvga, undan keyin so‘z yozishga o‘tiladi.

Bu quyidagi tartibda amalga oshiriladi:

1. O‘qituvchi hozir yozuv bilan shug‘ullanishlarini aytib o‘tadi, o‘quvchilar mashg‘ulotga kerak bo‘ladigan narsalarni tayyorlab qo‘yadilar.
2. Undan keyin o‘qituvchi xattaxtadagi harf yoki so‘zning yozilish tartibini tushuntirib beradi, o‘quvchilar esa o‘qituvchining yozish jarayonidagi qo‘l harakatlarini takrorlab borishlari lozim.
3. O‘qituvchi tomonidan so‘z o‘quvchilar bilan o‘qib chiqiladi va havoda yozish mashqlari bir necha bor takrorlanadi. Bunday tayyorgarlik mashqlaridan so‘ng o‘quvchilar daftarga yozishga o‘tadilar.

Yozish malakasini egallab borishga o‘rgatish maqsadida avvaliga sodda elementlardan tashkil etilgan so‘zlarni keyin esa murakkabroq so‘zlarni yozishga o‘tiladi.

Namunaga qarab yozish usuli. Husnixatga o‘rgatish usullaridan biri harflarning shaklini namuna qilib ko‘rsatish va yozdirishdir.

Har bir harfning namunasi xattaxta barcha o‘quvchilarning diqqatini jalb qilgan holda yoki ayrim o‘quvchilarga daftarda alohida-alohida ko‘rsatiladi. O‘quvchining vazifasi xattaxtada eslab qolgan shakllarini o‘z daftarlariga to‘g‘ri aks ettirishdir.

Xattaxta yozib ko‘rsatilgan har bir harf barcha o‘quvchilarga aniq ko‘rinib turishi shart. Agar ayrim o‘quvchilar uni aniq ko‘rmagan bo‘lsalar, qaytadan takrorlab ko‘rsatiladi.

O‘qituvchi har bir harflarning bog‘lanishi, og‘zaki yoki xattaxta tushuntirish orqali qo‘lni qaerga qo‘yish kerak,qaerda qo‘l harakati buriladi, harflarning baland-pastligi qaydarajada bo‘lishi kerakligi orqali tushuntiriladi.

Nusxaga qarab ko‘chirish usuli. Bu usul qadimiy usul bo‘lib hozirgi kunda hamqimmatini yo‘qotmagan holda qo‘llanilib kelinmoqda. Bu usulda o‘quvchilar harflarni “Husnixat daftari”dagi namunalarga qarab ko‘chirib yozadilar.

Tayyor holdagi nuqtalar bilan ifodalangan harflar ustidan qo‘lni yurgizib mashq qilish mexanik jarayon bo‘lib, o‘quvchilar bu topshiriqni oson bajaradilar.

“Husnixat”darsligida berilgan namunaga qarab yozdirish o‘qituvchining vaqtini tejaydi, unumli ishlashga yordam beradi.

Nusxa ko‘chirish usuli. Bu metod harf shaklini to‘g‘ri tasavvur qila olmaydigan,yozayotganda daftar chiziqlaridan pastga yoki yuqoriga chiqib ketadigan o‘quvchilar uchun qo‘llaniladi.

Ayrim hollarda o‘qituvchi Chiroyli yozuvga o‘rgatishning dastlabki davrida o‘quvchilarni harf, uning elementlari haqida to‘g‘ri tasavvurga ega qilish uchun yupqa xitoy qog‘ozidan ham foydalanishi mumkin. Lekin bunday mashqlar qo‘l harakatini o‘stirish uchun yordam beradi. Bundan uzoq foydalanish yaxshi samara bermaydi, o‘quvchi harf shaklinimustaqil yoki namunaga qarab yozishda qiynaladi. Shuning uchun ham bu usuldan yakka shug‘ullanganda foydalanish maqsadga muvofiqdir.

Tasavvur orqali yozish usuli. Bolalarga tasavvur orqali havoda harflar shaklini yozdirish ham qo‘llaniladi. O‘qituvchi doskaga ezib ko‘rsatgan harf yoki uning bog‘lanishlarini o‘quvchilarga ruchkani havoda harakatlantirib ko‘rsatadi va bu orqali o‘quvchida harf haqida tasavvur hosil qilinadi. So‘ng o‘quvchi daftarga yozishga kirishadi. Bunday mashq usuli o‘quvchining qiziqishini oshiradi.

Bu usulning salbiy jihati shundaki, o‘qituvchi bu usuldan foydalanganda barcha o‘quvchilarning qo‘l harakatini to‘g‘ri yoki noto‘g‘riligini bir paytda tekshira olmaydi. Bunda bir necha o‘quvchining qo‘l harakatini kuzatib tegishli ko‘rsatma beriladi.

Ritmik( sanoq-ohang) usuli. Bu usul o‘qituvchi sanog‘i ostida harf va uning elementlarini yozish demakdir. Bu usuldan savod o‘rgatish davrida foydalanjsh mumkin.

Sanoq-ohang usulining foydali jihatlari mavjud. Birinchidan, harflarning tekis yozishini ta’minlaydi. Ikkinchidan sekin yozadigan o‘quvchilarni tez va sinfdagi barcha o‘quvchi bilan barobar yozishga undaydi. Uchinchidan, o‘quvchilar aniq va dadil harakatlanish orqali ish bajaradi. To‘rtinchidan,sinfda darsni jonlantiradi.

Bu usuldan butun dars davomida foydalanib bo‘lmaydi, chunki o‘quvchi charchab qoladiva yozuv sifati buziladi. Ritmik usulni qo‘llashda asosan, harflarning asosiy elementi “bir”,”ikki”,”uch”deb beriladi.

Bu usulni qo‘llashda harf yoki elementlar avval sanoqsiz yoziladi so‘ngra sanoq ostida yozdiriladi.

Sanoq-ohang yoki ritmik usuldan bo‘g‘in va so‘z, gaplarni yozdirishda ham foydalaniladi.

Harf va ularning elementlarini tahlil qilish usuli. Harf va uning elementlarini tahlil qilish turlicha amalga oshiriladi. Harflarni elementlarga ajratib tahlil qilish har bir harfning necha elementdan tuzilganligini, qanday shaklda ekanligini, bu elementlar boshqa harflar bilan bog‘lanishida qanday ko‘rinishga ega bo‘lishini o‘quvchilar tasavvur etadilar.

Ayrim harflar bir necha elementdan tashkil topgan bo‘lib, ular bir butun shaklda yoziladi, ammo o‘qituvchi uning necha elementdan iboratligini eslatib o‘tadi. Masalan, kichik yo harfining birinchi elementi to‘liq oval, ikkinchi elementi pasti halqali tayoqchadan iborat.

Bu o‘rinda harfning necha elementdan iborat ekanligi eslatib o‘tiladi, yozishda esa bu harfni qo‘l harakatini uzmasdan yozish talab qilinadi.

Qo‘l harakatini mashq qildirish usuli. Qo‘l harakatini mashq qildirish usuli bolalarning charchagan a’zolarini dam olishiga va yozuv sifatiga katta ta’sir etadi. O‘quvchilar dars jarayonida bajariladigan mashqlar oddiy bo‘lib, kam vaqt olishi o‘quvchining jismoniy jihatdan o‘sishiga, qo‘l va barmoqlarning chiniqishiga, qaddi-qomatining to‘liq, erkin tutilishiga yordam berishi lozim. Yozuv darsida 8-10 daqiqa o‘tgandan so‘ng o‘quvchilar betoqat bo‘lib charchash alomatlari ko‘zga tashlanadi.

Mana shunday holatda o‘quvchilarning charchashlariga ahamiyat bermay ko‘p yozdirish natijasida o‘quvchi toliqadi, harakatlari sustlashadi, xati xunuklashadi, ko‘p xatoga yo‘l qo‘yadi.

Shu sababli charchashning oldini olish uchun vaqti-vaqti bilan jismoniy mashqlar o‘tkazib borish zarur.

Jismoniy mashq izchil o‘tkazib borilsa, keyin esa yozishga kirishilsa, o‘quvchilarning ish qobiliyati tiklanadi va darsga qiziqishi ortadi.

Xullas, ish faoliyati davrida qo‘l harakatini mashq qildiruvchi jismoniy mashqlardan foydalanish Chiroyli yozuvga o‘rgatishning asosiy shartlaridan biridir.

Amaliy vaziyatlarni hal etish uslublari va vositalari, ya’ni keys-stadi (ingilizcha “case”-yig‘ma, aniq amaliy, holat, stadi-o‘quv) texnologiyasi bo‘lib, u tashkilot, shaxslar guruhi yoki alohida shaxslar hayotidan olingan real vaziyat deganidir. Gary Thomas keys-stadiga oid quyidagi tarifni keltirib o‘tadi: Keys stadilar bu shaxslarni, voqealarni, qarorlarni, davrlarni, loyihalarni, qonunlarni, tashkilotlarni va boshqa tizimlarni bir yoki undan ortiq usullar orqali avvaldan o‘rganib kelinayotgan tahlili hisoblanadi. Keysning subyekti tahliliy vaziyatlardir, obyekti esa uni tahlil qilish jarayonidir.

Ta’lim-tarbiya jarayonida keyslardan foydalanish samarali natijalar bermoqda.Husnixat darslarida quyidagicha keyslardan foydalanish mumkin. Birinchi va ikkinchi keyslar tinglovchi muhokamasi uchun, uchunchi va to‘rtinchi keyslar o‘quvchilar uchun qo‘llaniladi.

**Savod o‘rgatish davri yozuvga o‘rgatish darslarida pedagogik va axborot texnologiyalarining qo‘llanilishi**

Bugungi kunda zamonaviy axborot va kompyuter texnologiyalaridan foydalanib o‘quv jarayoni samaradorligini oshirishning asosiy vositalari sifatida o‘quv dasturlari, multimediya texnologiyalari, elektron o‘quv adabiyotlari, masofadan o‘qitish tizimi, Internet tarmog‘i hamda amaliy dasturlar paketlari keng qo‘llanilmoqda.

**O‘quv dasturlari** ma’lum bir predmetga yoki fan sohasiga mo‘ljallab yaratilgan bo‘lib, o‘quv jarayonini tashkil etish, darslarini o‘qitish va o‘rganish hamda o‘quvchilarning mustaqil bilim olish jarayonida keng qo‘llaniladi.O‘quv jarayonida, ya’ni ma’ruza, amaliy, laboratoriya va seminar mashg‘ulotlarida zamonaviy o‘quv dasturlarining qo‘llanilish o‘rniga qarab hamda o‘quvchilarni mustaqil bilim olish, o‘tilgan mavzularni takrorlash, olgan bilimlarini tekshirish, nazorat qilish jarayonlarida foydalanish o‘quvchilarning o‘rganilayotgan mavzu bo‘yicha bilim va malakalarini mustahkamlashda hamda o‘quv jarayonini mukammallashtirishda muhim asos yaratadi.  **Multimedia texnologiyalari** savod o‘rgatish jarayonida ma’lum bir mavzularini o‘quvchilarga o‘rgatishda ma’lumotlarni ovozli, harakatli, videoli, tasvirli, grafikli va hokoza ko‘rinishlarda bayon qilib berish imkonini yaratadi. Bu esa yangi mavzuni o‘rganish uchun ketadigan vaqtni tejash bilan birga o‘quvchilarni yangi axborotlarni qabul qilish ehtiyojini qondiradi hamda ularni o‘qish fangia bo‘lgan qiziqishini oshiradi.

Multimedia vositalaridan ta’lim sohasida foydalanish va ular yordamida o‘quvchilarni o‘qitish multimediya texnololgiyalarini ta’lim sohasining turli xil pedagogik faoliyatlarida qo‘llanilishining asosiy jihatlarini ajratib beradi, ya’ni o‘qish darslarining jarayonida uni ko‘rgazmali va tushunarli tarzda bayon qilish uchun tartibli ravishda multimediali namoyish va slaydlarni ko‘rsatish maqsadga muvofiqdir. O‘qituvchining nutqi orqali bir vaqtning ichida namoyishlar katta ekranda multimediya proektori yordamida ko‘rsatiladi. Namoyishlar o‘z navbatida matnlar, tovushlar, chizmalar, harakatlar, tasvirlar va boshqa animasion elementlar orqali to‘ldirilgan bo‘lishi lozim. Bu jarayonlarni amalga oshirish uchun albatta, o‘qituvchilar AKT ni yaxshi bilishi va malakali bo‘lishi kerak. Bunday ko‘rinishdagi dasturlarni tuzishda nafaqat matnli axborotlarni, balki rangli tasvirlar hamda turli tovushlarni ham qo‘llashni taqoza etadi. Buning uchun juda ko‘p mehnat, bilim va yuqori darajadagi malaka kerak bo‘ladi. Albatta, bu jarayonda zamonaviy kompyuter texnologiyalari va ularning qo‘shimcha qurilmalaridan samarali foydalanish talab qilinadi. Bunda nafaqat axborot texnologiyalarining zamonaviy vositalaridan, balki ularni to‘liq ishlashini ta’minlovchi maxsus dastur, ya’ni drayverlardan foydalaniladi.

**Elektron o‘quv qo‘llanmalar** o‘quv axborotlarni multimedia vositalari orqali obrazli ko‘rinishda taqdim etish, har-xil ko‘rinishdagi rang, harakat, ovoz kabi elementlarni kiritish, o‘quv materiallarini qabul qilish jarayonini samaradorligini oshirish bilan birga o‘quvchilarga berilayotgan materiallarni tahlil qilish, taqqoslash kabi muhim sifatlarni rivojlantiradi.

Elektron qo‘llanmalar ma’ruza mazmunini boyitadi va yangi materiallar bilan to‘ldiradi, ularning yaratilishi hamda o‘quv jarayonida qo‘llanilishi ta’lim muassasalarida yagona lokal tarmoqqa va katalog tizimiga ulangan elektron kutubxonalar yaratish imkonini beradi.

O‘quv muassasalarida elektron o‘quv qo‘llanmalaridan foydalanish zamonaviy kompyuter va axborot texnologiyalar bilan jihozlangan sinflarda amalga oshiririladi. Elektron o‘quv qo‘llanmalari asosan o‘rganilayotgan mavzuga doir nazariy ma’lumotlar, amaliy misol, o‘quvchilar uchun mustaqil topshiriq, mustaqil ishlash bo‘yicha uslubiy ko‘rsatma va olgan bilimlarini tekshirish bo‘yicha nazorat hamda test savollaridan tashkil topgan bo‘ladi.

O‘quv jarayonida elektron qo‘llanmalardan foydalanish o‘qituvchi-professorlarning ish faoliyatini yengillashtirish, o‘quv jarayonini boshqarishni mukammalashtirish va uning samaradorligini oshirish bilan bir qatorda o‘quvchilarningyagona elektron katalog tizimi orqali mustaqil bilim olish, o‘rganish hamda shu mavzu bo‘yicha olgan bilimlarini tekshirish imkoniyatini yaratadi.

O‘quv jarayonida **Internet tarmog‘idan** o‘rganilayotgan mavzuga tegishli ma’lumotlarni izlab topish, **savod o‘rgatish jarayoni**  uchun badiiy kitoblarni topish, o‘rgangan bilimlarini kengaytirish, va o‘qituvchining o‘zi o‘z ustida ishlashi uchun lozim bo‘lgan ma’lumotlarga ega bo‘lish, boshqa tajribali o‘qituvchilarning faoliyatini o‘rganish va shu asosida o‘quv jarayonini samarali tashkillashtirish va hokozalar uchun keng ko‘lamda foydalaniladi.

**Savod o‘rgatish jarayonini**  **tarmoq texnologiyalari asosida tashkllashtirish orqali o‘quvchilar quyidagilarga ega bo‘ladilar:**

**- noan’anaviy manbalar, ya’ni internet tarmog‘i va turli saytlardan foydalanib o‘qish va o‘rganish;**

**- mustaqil bilim olish, o‘z ustida ishlash, bilimini boyitish;**

**- o‘rganish va ishlash faoliyati sohalarini kengaytirish va yangi imkoniyatlarni yaratish;**

**- izlanuvchanlik, o‘ziga nisbatan talabchanlik va ijodiy qobiliyatlarini namoyon etish;**

**- jamiyatda va fan texnika taraqqiyoti natijasida ro‘y berayotgan voqea va yangiliklardan har doim xabardor bo‘lish hamda ulardan amaliy ish faoliyatlarida foydalanish.**

Umuman yuqorida ta’kidlangan axborot texnologiyalarining asosiy vositalaridan o‘quv jarayonida foydalanish natijasida quyidagilarga erishish asosiy maqsadimiz hisoblanadi:

- o‘quvchilarning har taraflama aqliy fikrlash va tasavvurlash malakalarini rivojlantirish, ularni zamonaviy axborotlashgan jamiyatda mustaqil fikrlash va ishlashga tayyorlash, ya’ni har qanday murakkab jarayonlarni amalga oshirishda mustaqil qarorlar qabul qilish, o‘zining fikrini va mulohazasini bayon qilishga o‘rgatish, tirishqoq hamda izlanuvchanlik faoliyatini shakllantirish;

- barcha ta’lim tizimlarida o‘qitish jarayonlarini tezlashtirish hamda ularning samaradorligini oshirish uchun yangi axborot va pedagogik texnologiyalarni yaratish va jalb etish;

- axborot-kommunikatsion texnologiyalarining barcha imkoniyatlarini hamda dasturiy vositalarini ta’lim sohasiga joriy etish orqali uning mukammaligi, unumdorligi, sifati va samaradorligini oshirish;

- axborot-kommunikatsion texnologiyalardan foydalangan holda o‘quvchilarning mustaqil ishlashini tashkil etish hamda shu orqali ularni mustaqil fikrlash va tasavvur qilish faoliyatini kengaytirish va faollashtirish;

- axborot-kommunikatsion texnologiyalar yordamida fanlararo aloqalarni chuqurlashtirish, shu bilan birga zamonaviy texnologiyalarni barcha sohalarga tatbiq etish;

- tarmoq texnologiyalari asosida o‘qitishning zamonaviy tizimlarini, shu jumladan masofadan o‘qitish tizimini yaratish, tadbiq etish va takomillashtirish.

**Respublikamizda b**ugungi kunda bo‘lajak etuk mutaxassislarni tayyorlashda axborot va kompyuter texnologiyalaridan foydalanish uning ta’lim mazmuni, mohiyati, uslubi va sifatiga har tomonlama etarli darajada, ya’ni ilmiy va uslubiy jihatdan o‘z ta’sirini ko‘rsatadi, chunki axborot texnologiyalari har doim ta’lim jarayonlarining ajralmas va asosiy qismi bo‘lib kelgan, ya’ni bo‘lajak mutaxassislarni tayyorlash jarayonining o‘zi ham axborot jarayoni hisoblanadi.

Kompyuter va informasion texnologiyalari vositalaridan ta’lim sohasida foydalanishning samaradorligi o‘qituvchilarning o‘quv jarayoniga shu texnologiyalarni qo‘llashga oid bilim hamda malakalarining darajasi va tajribasiga ham bog‘liq bo‘ladi .

Axborot va kompyuter texnologiyalardan foydalanib o‘quv jarayoni samaradorligini oshirishda kompyuter texnologiyalari bo‘yicha mukammal bilim, malaka va tajribaga ega bo‘lgan professor-o‘qituvchilarning o‘rni va salmog‘i katta bo‘ladi.

Boshqacha aytganda, ta’lim jarayonida kompyuter va axborot texnologiyalaridan mukammal foydalanish uchun asosiy e’tibor, eng avvalo, o‘qituvchiga va oʻquvchiga zarur bo‘lgan sharoitni yaratish va axborot-telekommunikasion texnologiyalardan ta’lim-tarbiya jarayonlarida samarali foydalanishga qaratilishi lozim.

**Savod o‘rgatish jarayonida quyidagicha slaydlar tayyorlash mumkin:**   



O‘quvchilarda Chiroyli yozuv malakalarini shakllantirishda “Keys-stadi” metodidan foydalanish.

**Keys №1**

Ona tili darsida bir o‘qituvchi o‘quvchilarga: “O‘rtog‘ingdan ko‘chirma!”, “O‘zing yoz, birovlarning daftariga qarama!”, “Obbo, ko‘chiradigan odamingni ham topibsanmi-a! Uning o‘zi xatto ko‘chirib olishni ham qoyillata olmaydi-yu!” singari zaharxanda so‘zlar bilan bir necha bor qattiq tanbeh berdi.

Boshqa sinfda esa boshqa bir o‘qituvchi darsiga yo‘l-yo‘lakay, albatta ta’sirli qilib: “Bolalar bir-biringizdan berkitmanglar, bu yaxshi emas, hech kim sizlardan ko‘chirayotgani yo‘q!”, - dedi.

**Keys savollari:**

Ta’lim jarayonida individual nazorat topshiriqlarini har bir o‘quvchi mustaqil bajarishi lozim.

1. Birinchi o‘qituvchi o‘quvchiga muloqotning qaysi turidan foydalanib murojaat qildi ? Pedagogik talabni shunday tarzda qo‘yish qanchalik to‘g‘ri?

2. Ikkinchi o‘qituvchi tomonidan pedagogik muloqot jarayoniga qo‘yilgan talab buzilmoqda. O‘qituvchining xatti-harakatini oqlash mumkinmi?

**Tinglovchilar uchun ko‘rsatmalar:**

1. Keys mohiyatini yetarlicha anglab oling.

2. Berilgan manbalarga tayangan holda muammoning yechimini topishga xizmat qiluvchi omillarni aniqlang.

3. Aniqlangan omillar orasidan muammoga barchasidan ko‘proq dahldor bo‘lgan omil (yoki ikkita omil)ni ajrating.

4. Ana shu omillar asosida yechimni asoslashga urining.

5. Yechimni bayon eting.

**Keysni yechish jarayoni:**

1. Tinglovchilar keys mohiyatini u bilan ikki-uch marta tanishish orqali,

sherigi (juftlikda), guruhdoshlari yoki jamoadoshlari bilan muhokama qilgan holda yetarlicha anglab oladi.

2. Tinglovchi sherigi yoki guruhdoshlari bilan muhokama qilgan holda muammoning yechimini topishga xizmat qiluvchi omillarni aniqlaydi.

3. Tinglovchi (juftlik, kichik guruh, jamoa) aniqlangan omillar orasidan muammoga barchasidan ko‘proq dahldor bo‘lgan omil (yoki ikkita omil)ni ajratib oladi.

4. Tinglovchi (juftlik, kichik guruh, jamoa) yechimni ajratib olingan omil (ikkita omil) asosida bayon etadi.

5. Yechim individual, kichik guruhlar yoki jamoa ishtirokida muhokama qilinadi.

**O‘qituvchining yechimi**

1. Birinchi o‘qituvchi tomonidan garchi pedagogik talab qo‘yilayotgan bo‘lsa-da, biroq, bu talabning yuqoridagi kabi ifodalash mumkin emas. Aslida o‘qituvchi yuksak ma’naviy muloqot turidan foydalangan holda murojaat qilishi lozim edi. Ammo muloqotning manipulyativ turidan ya’ni psixologik zarba berish va qo‘pollik, qo‘rslik bilan qo‘yilgan pedagogik talab hech qanday tarbiyaviy ahamiyat kasb etmaydi, aksincha, salbiy ta’sir ko‘rsatadi. Qolaversa, o‘qituvchining yondashuvi o‘quvchilarda bir-birlariga nisbatan ishonchsizlik, bir-birini hurmat qilmaslik kabi sifatlar qaror topishiga zamin yaratib beradi.

2. Bir qaraganda ikkinchi o‘qituvchi tomonidan pedagogik muloqot turi amalga oshirilmoqda bu esa o‘quvchilarning shaxsiy sifatlarini to‘g‘ri va oqilona tashkil qilishiga putur yetkazadi. Ammo, o‘quvchilarga nisbatan xayrixohlik, samimiylik o‘quvchilarga aksincha ta’sir ko‘rsatadi. O‘qituvchining o‘zlariga nisbatan xayrixohligini his etgan o‘quvchilar pedagogik talabga zid ish qilmaslikka harakat qilishadi.

Alifbe darsligiga kiritilgan o‘zgarishlar.

2018-2019 o‘quv yilida umumta’lim maktablarining 1- sinf darsliklar 2017 yil 6-apreldagi 187-sonli qarori bilan tasdiqlangan o‘quv dasturi asosida qayta ko‘rib chiqilib, mazmunan va dizayn jihatdan takomillashtirib qayta nashr etildi

Mualliflar: *R.Safarova, M.Inoyatova, M.SHokirova, L.SHermatova*

1-sinf “Alifbe” darsligidagi 19 ta rasmlar mavzularga moslashtirildi va hozirgi kun talablariga mos keladigan rasmlarga o‘zgartirildi.

SAVOL VA TOPSHIRIQLAR

1. Husnixatga o‘rgatishda qaysi tamoyillarga amal qilinadi?
2. Chiroyli yozuv imlo bilan qanday aloqadorlikka ega?

3. Husnixatga o‘rgatishda genetik tamoyilning ahamiyatini tushuntiring.

5. Husnixatga o‘rgatishda qanday ko‘rgazmalardan foydalaniladi?

6. 1-4-sinf o‘quvchilarini husnixatga o‘rgatishda ularning qaysi holatlari hisobga olinadi?

|  |  |
| --- | --- |
| **4- AMALIY MASHG‘ULOT** | ONA TILI DARSLARIDA BILIM, KO‘NIKMA, MALAKALARNI NAZORAT QILISHNING ZAMONAVIY USULLARI. |

Mashg‘ulotni olib borish moduli

|  |  |
| --- | --- |
| Vaqt – 80 daqiqa | Tinglovchilar soni: 25 |
| Mashg‘ulot shakli | Amaliy |
| Amaliy mashg‘ulot rejasi | Kirish.  Boshlang‘ich sinf ona tili darslarida diktant turlari va uni o‘tkazish metodikasi.  Ta’limiy va tekshiruv diktantlarining farqli tomonlari.  Ta’limiy diktantning tarkibiy tuzilishi.  Uzviylashtirilgan davlat ta’lim standartlari va o‘quvdasturi bo‘yicha diktantga qo‘yiladigan talablar.  Xulosa. |
| Ta’lim metodlari: | Kichik ma’ruza, namoyish etish, savol-javob, test. |
| Ta’lim vositalari: | Ma’ruzalar matni, xattaxta, tarqatma materiallar,qog‘ozlar, proektor, ekran, slaydlar. |
| Ta’lim shakli: | Jamoaviy ish. |
| O‘qitish shart-sharoitlari: | Texnik vositalar bilan ta’minlangan va jamoaviy ishlashga mo‘ljallangan auditoriya. |
| Monitoring va baholash: | Nazorat savollari, test. |

Kalit so‘z ilar: boshlang‘ich sinf ona tili darslarida diktant turlari va uni o‘tkazish metodikasi, ta’limiy va tekshiruv diktantlarining farqli tomonlari, ta’limiy diktantning tarkibiy tuzilishi, uzviylashtirilgan davlat ta’lim standartlari va o‘quvdasturi bo‘yicha diktantga qo‘yiladigan talablar.

|  |  |  |
| --- | --- | --- |
| Mashg‘ulotning maqsad va vazifalari | | |
| Maqsadlar:  Ta’limiy: Tinglovchilarga yozma ish turlari va uni o‘tkazish metodikasi haqida ma’lumot berish.  Tarbiyaviy: Tinglovchilar orasida o‘zaro do‘stona munosabatni shakllantirish.  Rivojlantiruvchi: Tinglovchilarni yozma ish turlari va uni o‘tkazishga oid bilim, ko‘nikma va malakalarini shakllantirish. | | Vazifalar:  Ta’limiy savol: Boshlang‘ich sinf ona tili darslarida yozma ishning qanday turlari mavjud?  Tarbiyaviy savol:Darsda o‘quvchilarni bir-birini hurmat qilishga erishishda qaysi usullardan foydalanish mumkin?  Rivojlantiruvchi savol: Ta’limiy diktant nima? |
| Kutilayotgan natijalar: | | |
| Dars yakunida tinglovchi biladi (Bilim): Boshlang‘ich sinf ona tili darslarida yozma ish turlari va uni o‘tkazish metodikasi, ta’limiy va tekshiruv diktantlarining farqli tomonlari, ta’limiy diktantning tarkibiy tuzilishi, uzviylashtirilgan davlat ta’lim standartlari va o‘quvdasturi bo‘yicha diktantga qo‘yiladigan talablar haqidagi ma’lumotlarga ega bo‘ladilar. | Qaysi savollar beriladi:  Ta’limiy va tekshiruv diktantining farqli tomonlari nimada? | |
| Dars yakunida tinglovchi tushunadi (Ko‘nikma):Diktant turlari va uni o‘tkazish metodikasi haqida ma’lumotga ega bo‘ladilar. | Qaysi savollar beriladi:  Ta’limiy diktantning tarkibiy tuzilishi qanday bo‘lishi kerak? | |
| Dars yakunida tinglovchi bajara oladi (Malaka): Tinlovchilar yozma ish turlari, ularni o‘tkazish usullari va tahlil qilish qoidalariga doir malaka hosil qiladilar. | Qanday topshiriqlar beriladi:  2016-yil “Sog‘lom ona va bola yili” mavzusida insho, bayon rejasini tuzib kelish. | |

Mashg‘ulotning texnologik xaritasi

|  |  |  |
| --- | --- | --- |
|  | O‘qituvchi | Tinglovchilar |
| I. Kirish bosqichi.  (10 minut) | Amaliy mashg‘ulot mashg‘ulotining mavzusi, maqsadi va o‘quv faoliyati natijalarini aytadi. Ma’ruza mashg‘ulotning rejasi bilan tanishtiradi. “Aqliy hujum” metodi asosida yangi mavzu bo‘yicha tinglovchilar bilimi aniqlanadi. | Tinglaydilar. |
| 1.2. Tinglovchilarga, “Yozma ishlarning qanday turlari bor?” degan savol bilan murojaat qiladi. | O‘z fikrlarini erkin bildiradilar. |
| 1.3.Tinglovchilarning fikrini umumlashtiradi. | Tinglaydilar. |
| II. Asosiy bosqich  (60 minut) | 2.1. Tinglovchilarga yangi mavzuni reja asosida bayon qiladi. | Tinglaydilar. |
| 2.2. Guruhlarga “Aqliy hujum” uslubidan foydalanilgan holda “Ta’limiy va tekshiruv diktantlarining farqli tomonlari nimada?” deb savol bilan murojaat qiladi. | Erkin fikrlarini namoyon etgan holda munozarada qatnashadilar. |
| 2.3. Tinglovchilarga “Yozma ishlar qanday tekshiriladi?” degan savol beriladi. | O‘z fikrlarini bildiradilar. |
| III.  Yakuniy bosqich  (10 minut) | 3.1. Tinglovchilar fikrlarini umumlashtiradi. | Eshitadilar. |
| 3.2. Mustaqil ishlash uchun topshiriq beradi: 2016-yil “Sog‘lom ona va bola yili” mavzusida insho, bayon rejasini tuzib kelish.. | Yozib oladilar. |

Mashg‘ulot maqsadi: Boshlang‘ich sinf ona tili darslarida o‘quvchilarning fanga oid kompetensiyalarini shakllantirishda foydalaniladigan nazorat va ijodiy topshiriq turlaridan foydalanish bo‘yicha ko‘rsatmalar berish.

Diktant eshitib idrok qilingan so‘z, gap, matnni yozishdir. O‘quvchilarning og‘zaki yozma nutqini o‘stirishda, savodxonligini oshirishda diktantning ahamiyati katta. O‘quvchi diktant yozish jarayonida xato qilmaslikka harakat qiladi. Xato qilmaslik ularning fonetik, leksik va grammatik bilimlarni qay darajada o‘zlashtirganliklariga bog‘liq bo‘ladi. Imlo qoidalari grammatik hodisalar bilan bog‘liq bo‘ladi. Demak, savodli diktant yozish uchun o‘z navbatida grammatik qoidalarni ham bilish zarur.

Boshlang‘ich sinflarda diktant uchun matn tanlashda bir qancha tamoyillarga rioya qilish zarur:

1. Matnning monologik nutq shaklida bo‘lishi. Unda ko‘chirma gaplar, undalmali, kirish so‘zli, ajratilgan bo‘lakli gaplar, qo‘shma gap bo‘lmasligi lozim.
2. Matn hajmi 1-4-sinf o‘quvchilarining o‘qish sur’tiga asoslangan bo‘lishi.
3. Matn mazmuni bolalar hayoti bilan bog‘liq bo‘lishi.
4. Diktant matni o‘quvchilarga u yoki bu haqda bilim berishi.
5. Tanlangan matn g‘oyaviy-badiiy jihatdan yuksak bo‘lishi, bolalar hissiyotiga ta’sir qilishi.
6. Matn tarbiyalovchi xarakterda bo‘lishi.
7. Matnda o‘rganilayotgan hodisa kamida 5-6 marta uchrashi.

Diktantlar maqsadiga ko‘ra ikki xil bo‘ladi:

1. Ta’limiy diktantlar - bilim berishga yo‘naltirilgan diktantlar.
2. Tekshiruv diktantlari - o‘quvchilarning bilim, ko‘nikma va malakalarini nazorat qilishga qaratilgan diktantlar.

Ta’limiy diktantlarni o‘tkazish vaqtini, o‘rnini, turini o‘qituvchining o‘zi belgilaydi. Ta’limiy diktantlar uchun darsning ma’lum bir qismi (5-10 daqiqasi), ba’zan bir dars ajratiladi. Bu diktant o‘quvchilar bilimini mustahkamlash maqsadida o‘tkaziladi. Ta’limiy diktantda o‘qituvchi o‘quvchilarga o‘rgatilayotgan hodisaning imlosini bir necha tahlil usullaridan foydalanib tushuntiradi, o‘quvchilar so‘zlarni to‘g‘ri yozishlariga ishonch hosil qilgach, uni yozishga ruxsat beradi. Har qanday yo‘l bilan xatoning oldini olish chorasi ko‘riladi. Masalan, 1-sinfda a va o unlilari o‘rganilayotgan darsda bo‘g‘in- tovush, tovush-harf tahlili o‘tkaziladi. Baho, bahor so‘zlarining birinchi bo‘g‘inida a harfi yozilishini o‘quvchilar bilib olgach, o‘quvchilardan biri shu so‘zlarni xattaxtaga yozadi. So‘ng so‘z o‘chirib tashlanadi, shundan keyin aytib turib yozdiriladi.

Ta’limiy diktantlar tashkil etish va bajarilish usuliga ko‘ra quyidagi turlarga bo‘linadi:

1. Ta’kidiy diktant.
2. O‘z diktant yoki yoddan yozuv diktanti.
3. Izohli diktant.
4. Saylanma diktant.
5. Erkin diktant.
6. Rasm diktant.
7. Lug‘at diktant.
8. Ijodiy diktant.

Shulardan saylanma, erkin va ijodiy diktantlarda matn ma’lum o‘zgarishlar bilan yoziladi.

Tekshiruv diktantida yaqinda yoki ilgari o‘rganilib, mashqlar bilan mustahkamlangan qoidalarni o‘quvchilar qay darajada o‘zlashtirganliklari aniqlanadi. Tekshiruv diktanti biror bo‘lim o‘rganilgandan so‘ng yoki chorak oxirida o‘tkaziladi. Tekshiruv diktanti o‘quv yili davomida 5-6 marta o‘tkaziladi. Diktantning bu turida yo‘l qo‘yilgan xatolar chuqur tahlil qilinadi, ularni bartaraf qilish usullari belgilanadi. Shu jihatdan tekshiruv diktantining ta’limiy

ahamiyati katta. Imloviy mashq sifatida diktantning xilma-xil turlaridan foydalaniladi.

Ta’kidiy diktantdan qoidani tatbiq etish usullarini yaxshi bilib olish maqsadida foydalaniladi. Matnni yozishdan oldin, uni yozish jarayonida, izohli yozuvdagi kabi, o‘quvchilar so‘zni qanday yozishni va nima uchun shunday yozilishini tushuntiradilar.

O‘z diktant yoki yodddan yozuvda o‘rganilgan imloviy qoida asosida yoziladigan so‘zlar bo‘lgan matnni o‘quvchilar o‘zlari o‘qib yodlaydilar(ko‘rib idrok qiladilar) yoki o‘qituvchi rahbarligida eshitib yodlaydilar (idrok qiladilar), keyin o‘zlari mustaqil yozadilar.

Izohli diktant o‘quvchilarning qobiliyatiga qarab ikki xil o‘tkaziladi. O‘quvchi, odatda, o‘qituvchining ko‘rsatmasi bilan ma’lum so‘zning yozilishini diktant yozishdan oldin yoki keyin izohlaydi. So‘zning yozilishini bo‘g‘in-tovush, tovush-harf tomondan tahlil qiladi, unga qoidani tatbiq etadi. Masalan, “Kitob - bilim manbai” - Kitob: Ki-tob. Ikki bo‘g‘in. Birinchi bo‘g‘inida k, i; ikkinchi bo‘g‘inida t, o, b tovushlari bor. Oxirgi b tovushi p tovushi tarzida talaffuz qilinadi. Unda b yoki p tovushini ifodalovchi harfning yozilishini tekshirib aniqlaymiz. Buning uchun so‘z oxiriga i tovushini qo‘shamiz va aytamiz: kitobi. B tovushi yozilar ekan” kabi izohlanadi.

Bu diktantda o‘quvchilar qoidalarga oid so‘zlarning tagiga chizadilar.

Saylanma diktantda o‘quvchilar diktovka qilingan gaplar yoki matnning hammasini yozmaydilar. Uning o‘qituvchining topshirig‘iga mos qisminigina (o‘rganilgan qoida asosida yoziladigan so‘zlarni, so‘z birikmalarini) yozadilar. Masalan, bosh harf bilan yoziladigan so‘zlarnigina yozish (1-sinf), qaratqich kelishigidagi so‘zni u bog‘langan ot bilan yoki tushum kelishigidagi so‘zni u bog‘langan fe’l bilan birga yozish (4-sinf) kabi. Saylanma diktant o‘quvchilarda imloviy ziyraklikni o‘stiradi.

Erkin diktantda o‘quvchilarga mazmunni buzmay, gap tuzilishini o‘zgartirish, bir so‘zni unga yaqin ma’noli so‘z bilan almashtirish erkinligi beriladi. Diktant uchun 3-5 qismli matn tanlanadi. O‘qituvchi avval matnni bir marta ifodali o‘qib beradi, so‘ngra matn mazmuni yuzasidan suhbat o‘tkazadi. Ayrim qoidalarni eslatadi. Keyin matnning bir qismi qayta o‘qib beriladi, o‘quvchilar uning mazmunini yozadilar.

Erkin diktant imlo qoidalarini mustahkamlashga xizmat qilishi bilan birga, o‘quvchilar nutqini o‘stiradi, fikrlash qobiliyatini rivojlantiradi.

Rasm diktant predmet rasmini yoki o‘zini ko‘rsatib o‘tkaziladi: predmet rasmi ko‘rsatiladi, o‘quvchilar uning nomini aytadilar va yozib vergul qo‘yadilar, ish shunday davom etadi (Birinchi so‘z bosh harf bilan, qolganlari qoidaga ko‘ra yozilishi eslatiladi). Rasm diktantda o‘rganilgan qoidani, ayniqsa, o‘quv yili davomida o‘rganiladigan imlosi qiyin so‘zlarni to‘g‘ri yozishni puxtalash, Shuningdek, ularni o‘quvchilar qanday o‘zlashtirganliklarini sinash maqsadi ko‘zda tutiladi.

O‘qituvchi darsning maqsadi va malakani shakllantirish ustida ishlash bosqichini hisobga olgan holda, diktantning barcha turlaridan izchillik bilan foydalanadi.

Bayon o‘quvchilarning lug‘atini boyitish, bog‘lanishli nutqini o‘stirishga qaratilgan orfografik mashq turlaridan biri hisoblanadi. Bayon orfografik mavzularni o‘rganishning yakunlovchi bosqichida, o‘quvchilar qoidalarni bilib olib, uni tatbiq qilishga o‘rganganlaridan so‘ngo‘tkaziladi. Bayon yozganda o‘rganilgan imlo qoidalarini to‘g‘ri tatbiq etish ularning ongli o‘zlashtirilganligini ko‘rsatadi.

Ijodiy mashqlar. Ijodiy mashqlarda o‘quvchilar o‘zlari erkin ravishda gap tuzadilar. Boshlang‘ich sinflarda ijodiy mashqlarning quyidagi turlaridan foydalaniladi:

1. Gap tuzish uchun mavzu beriladi, o‘quvchilar shu mavzuga mos gap tuzadilar: «Quyoshli kunda», «Bizning uy» yoki «Quyon va tipratikan» *kabi.*
2. Narsa rasmi yoki syujetli rasm beriladi, o‘quvchilar rasm asosida bir yoki bir necha gap tuzadilar.

**O‘quvchilar bilimidagi bo‘shliqlarlarni aniqlash**

O‘tilgan mavzularda va olingan yozma ishlarni nazorat qilganda barcha bolalar berilgan topshiriqlarni bir xilda o‘zlashtira olmayotganliklarini aiqlandi. Bu bo‘shliqlarni to‘ldirish uchun quyidagi sabablarini o‘rganib chiqishlari lozim. Quyidagi chizmani bayon qilamiz:

O‘quvchilar bilimidagi bo‘shliqlarning kelib chiqish sabablari

O’quvchilarning darsga to’liq qatnashmasligi

Darsga e’tiborsizligi

O’quv qurollarining yetishmasligi

Bolaning ruhiyati

O’qituvchining darsga bo’lgan tayyorgarligi

Yangi mavzuni o’quvchilarga yetkaza bilmasligi

Ko’rgazmali qurollarni o’rnida ishlata bilmasligi

O’quvchilarga axborot texnologiyalaridan foydalanib dars o’tish mohiyati haqida kam tushuncha berishi

O’quvchilarni darsga qiziqtira olmaslik

Mavzuni fanlar bilan o’zaro bog’-lay olmasiqligi

O’qituvchining o’quvchilarga bo’lgan muomalasi

Sinf xonasini xozirgi zamon talabi asosida jixozlanmaganligi

O’qituvchining savodxonligi

O’quvchilarni o’z vaqtida rag’batlantirmaslik

O’qituvchining ma’naviy dunyoqarashi

O’quvchilar bilimi-ni DTS talablariga muvofiqlik darajasi

**Ona tili darslarda o‘quvchilar bilimidagi bo‘shliqlarni to‘ldirish usullari**

O‘quvchilar bilimidagi bo‘shliqlarni quyidagicha to‘ldirish mumkin.

O’quvchilar bilimidagi bo’shliqlarni to’ldirish yo’llari

O’quvchilar davomatiga e’tiborni kuchaytirish

O’tilgan mavzuni yangi mavzuga bog’lay bilishi

O’quvchilarni darsga to’la jalb etish

Yangi mavzuni o’quvchilar ongiga yetkaza bilish

Darsliklar bilan to’la ta’minlanishiga erishish

Mavzuga moslab ko’rgazmali qurollardan foydalana bilish

Bolaning yosh hususiyatlarini e’tiborga olish, unga psixologik ta’sir etish

Turli usullar bilan yangi mavzuni mustahkamlash

O’qituvchining darsga tayyorgarligi va o’z ustida islashi

Yangi mavzu asosida o’quvchilar bilimini izohli baholash

O‘qituvchi har bir darsga puxta tayyorgarlik ko‘rib turli xildagi dars berish uslublaridan darsda oqilona foydalansa, hozirgi zamon kundalik yangiliklarni bolalarning ongiga yetkaza olsa, hozirgi zamon yangi axborot texnologiyasini bolalar ongiga to‘g‘ri yo‘naltira bilsa, o‘quvchilar bilimidagi bo‘shliqlarning paydo bo‘lishiga o‘rin qolmaydi.

Amaliy mashg‘ulot topshiriqlari

1. O‘quvchilarga imlo va tinish belgilariga doir qoidalarni o‘rgatishda hamda bu qoidalar yuzasidan hosil qilingan malakani tekshirishda, og‘zaki va yozma nutqini o‘stirishda, savodxonligini oshirishda diktantning ahamiyati qaydarajada?
2. Ta’limiy va tekshiruv diktantining farqli tomonlarini Venn diagrammasi asosida bayon qiling.
3. Diktant aytish texnikasiga rioya qilgan holda namunadagi matnni o‘qib berish.
4. Tayanch so‘zlar asosida ijodiy matn va didaktik material yaratish.

Nazorat savollari:

1. Boshlang‘ich sinf ona tili darslarida tashkil etiladigan nazorat va ijodiy topshiriqlar.
2. Ta’limiy va tekshiruv diktantining farqli tomonlari. Ta’limiy diktantning tarkibiy tuzilishi.
3. Diktant aytish texnikasi va o‘qituvchining nutqi. Diktant, bayon, insholarni tekshirish va tahlil qilish.
4. Ijodiy topshiriqlar va ularni tashkil etish metodikasi. O‘quvchilarni ijodiy matn yaratishga o‘rgatish orqali ularning bog‘lanishli nutqini o‘stirish.

|  |  |
| --- | --- |
| **5-AMALIY MASHG‘ULOT** | **ONA TILI DARSLARDA TAHLIL TURLARIDAN FOYDALANISH** |

***Amaliy mashg‘ulotning ta’lim texnologiyasi***

|  |  |
| --- | --- |
| *Mashg‘ulot shakli* | Tinglovchilar soni – 25 ta |
| *Amaliy mashg‘ulot rejasi* | * + - 1. Ona tili fanidan ochiq darslarni tashkil etishga qo‘yilgan zamonaviytalablar.       2. Dars maqsadini aniq belgilash.       3. Ona tili darslarida tahlil turlaridan: morfologik tahlil, sintaktik tahlil, fonetik tahlil, morfemik tahlillarni o‘tkazish va ularning dars samaradorligini oshirishdagi o‘rni.       4. Xulosa |
| *O‘quv mashg‘ulotining maqsadi*.  Ona tili darslarini kuzatish va tahlil etish bo‘yicha umumiy tushuncha berish. | |
| *Pedagogik vazifalar:* | *O‘quv faoliyati natijalari:* |
| Maktadba ona tili darslarini kuzatish, darslarda foydalanilgan zamonaviy pedagogik texnologiyalarni o‘rganish, darsning ijobiy va salbiy jihatlarini tahlil qilish. | Maktabda ona tili darslarini kuzatishni, darslarda foydalanilgan zamonaviy pedagogik texnologiyalarni o‘rganadi, darsning ijobiy va salbiy jihatlarini tahlil qiladi, |
| Mavzu haqida umumiy tushuncha berish. | Mavzu haqida umumiy tushunchasini aytib bera oladilar. |
| Fanining rivojlanishi va muammolarini tushuntirish. | Fanining rivojlanishi va muammolarini tushuntirib bera oladilar. |
| O‘qitish vositalari | Ma’ruza matni, kompyuter slaydlari, doska |
| O‘qitish usullari | Blits-so‘rov, Aqliy hujum texnikasi. |
| O‘qitish shakllari | Kichik guruhda ishlash |
| O‘qitish sharoiti | Kompyuter, proektor |
| Monitoring va baholash | Og‘zaki savollar, blits-so‘rov |

***Amaliy mashg‘ulotining texnologik xaritasi***

|  |  |  |
| --- | --- | --- |
| Ish  bosqichlari | O‘qituvchi faoliyatining mazmuni | Tinglovchi  faoliyatining mazmuni |
| 1-bosqich.  Mavzuga  kirish | 1.1.O‘quv mashg‘uloti mavzusi, savollarni va o‘quv faoliyati natijalarini aytadi.  1.2. Ona tili darslarida tahlil turlaridan: morfologik tahlil, sintaktik tahlil, fonetik tahlil, morfemik tahlillarni o‘tkazish.  1.3. Mavzuni jonlashtirish uchun savollar beradi. | Tinglaydilar.  Yozib oladilar  Tinglaydilar. |
| 2 -bosqich.  Asosiy bo‘lim | 2.1. Savol yuzasidan qisqa ma’ruza qiladi.  2.2.Amaliy mashg‘ulot rejasining hamma savollari bo‘yicha tushuncha beradi.  2.3.Tayanch iboralarga qaytiladi. Tinglovchilar ishtirokida ular yana bir bor takrorlanadi. | Tinglaydilar  Yozib oladilar  Savollarga javob beradilar |
| 3- bosqich.  Yakunlovchi | 3.1.Mashg‘ulot bo‘yicha yakunlovchi xulosalar qiladi. Mavzu bo‘yicha olingan bilimlarni qaerda ishlatish mumkinligi ma’lum qiladi.  3.2.Mavzu bo‘yicha bilimlarni chuqurlashtirish uchun adabiyotlar ro‘yxatini beradi.  3.3.Keyingi mazvu bo‘yicha tayyorlanib kelish uchun savollar beradi. | Savollar beradilar.  O‘z fikrlarini bayon etadilar |

Mashg‘ulot maqsadi: Maktabda ona tili darslarini kuzatishni, darslarda foydalanilgan zamonaviy pedagogik texnologiyalarni o‘rganadi, darsning ijobiy va salbiy jihatlarini tahlil qiladi

Maktabda dars oʻquv-tarbiya jarayonini tashkil qilishning asosiy shakli hisoblanadi. Dars ta’lim-tarbiyani amalga oshirishning eng qulay va eng zarur omilidir.

Sinf - yoshi va bilimi jihatdan bir xil bo‘lgan ma'lum miqdordagi o‘quvchilar guruhidir.

Dars - bеvosita o‘qituvchining rahbarligida muayyan o‘quvchilar guruhi bilan olib boriladigan ta'lim mashg‘ulotiga aytiladi.

Dars - o‘quv ishlarining asosiy tashkiliy shaklidir.

Dars - o‘quv ishlarining markaziy qismidir.

O‘quv yurtlarimiz bosib o‘tgan tarixiy davr ichida ta'limni tashkil qilish shakllari o‘zgardi, rivojlandi. Hozir o‘quv yurtlarimizda qo‘llanilayotgan sinf - dars tizimi quyidagi tashkiliy shakllarda olib boriladi:

1. Har qaysi sinf yoshi va bilimiga ko‘ra bir xil darajadagi bolalarning doimiy guruhiga ega bo‘ladi.

2. Dars mashg‘uloti asosan 45 minutga mo‘ljallangan bo‘lib, qat'iy jadval orqali olib boriladi.

3. Dars bеvosita o‘qituvchining rahbarligida jamoa va yakka shaklda olib boriladi.

4. Dars o‘tilayotgan matеrialning mazmuniga qarab xilma-xil usul bilan olib boriladi, ta'lim tizimining bir qismi sifatida, albatta, tugallangan bilim bеradi va navbatdagi bilimlarni o‘zlashtirish uchun zamin yaratadigan qilib uyushtiriladi.

Ayni paytda, o‘quv yurtlarimizda ta'limni tashkil qilish shakllari ikki turda olib borilmoqda.

1. Sinf - dars shaklida olib boriladigan mashg‘ulotlar.

2. Amaliy va tajriba ishlari shaklida olib boriladigan mashg‘ulotlar.

Sinf-dars shaklida olib boriladigan mashg‘ulot o‘qituvchining kundalik o‘quv matеrialini tizimli bayon qilib bеrishni, xilma-xil usullardan foydalanishini, o‘quvchilarning bi­lim, ko‘nikma va malakalarini izchillik bilan hisobga olib borishni, o‘quvchilarni mustaqil ishlashga o‘rgatishni o‘z ichiga oladi.

Hozirgi zamon didaktikasi ko‘p yillar davomida to‘plangan o‘qitish qoidalari, fan yutuqlari va ilg‘or tajribalar asosida boyib bormoqda dеyishga asos bor. Ammo o‘quv jarayonining hamma kismlarini o‘qitishni tashkil qilishning mazmuni, usullari, vositalari va shakllari bilan munosabatlari yaxshi ochib bеrilmagan. Bularning hammasi didaktik qoidalardan amalda foydalanishni qiyinlashtiradi. O‘quv yurtlari oldida turgan yangi vazifalar va ehtiyojlar o‘quvchilarga bеriladigan ta'lim va tarbiya sifatini oshirish, uni yanada rivojlantirish va yuqori bosqichga ko‘tarishni talab qiladi.

O‘qituvchi o‘zining aniq sharoitlari va imkoniyatlariga eng ko‘p moskеladigan o‘quv jarayonini ongli ravishda tanlab olishi foydadan holi emas. Bu ish darsning muhim tomonlarini tanlashdagi tavakkalchilikka, bilim, ko‘nikma va malakalarni o‘zlashtirish jarayonnni boshqarishga qandaydir tasodifiy yondashishga yo‘l qo‘ymaydi.

**Darsga qo`yilgan talablar.**Dars, yuqorida aytib o‘tilganidеk, o‘qitishni tashkil etishning o‘zgarmas shakli emas. O‘quv amaliyoti va psdagogik tafakkur doimo uni takomillashtirish yo‘llarini izlaydi, Bu sohada turli xil ko‘rik-tanlovlar, rеspublika miqyosida o‘tkazilayotgan pеdagogik o‘qishlarda o‘rtaga qo‘yilayotgan ilg‘or o‘qituvchilarning fikr va mulohazalari diqqatga sazovordir.

Turli-tuman fikr va mulohazalarni hisobga olgan holda dars quyidagi umumiy didaktik talablarga javob bеrishi lozim:

1. Har bir dars ma'lum bir maqsadni amalga oshirishga qaratilgan va puxta rеjalashtirilgan bo‘lmog‘i lozim.

2. Har bir dars mustahkam g‘oyaviy-siyosiy yo‘nalishga ega bo‘lmog‘i lozim.

3. Har bir dars turmush bilan, amaliyot bilan bog‘langan bo‘lmog‘i lozim.

4. Har bir dars xilma-xil usul, uslub va vositalardan unumli foydalangan holda olib borilmog‘i lozim.

5. Darsga ajratilgan har bir soat va daqiqalarni tеjab, undan unumli foydalanmoq lozim.

6. Har bir dars o‘qituvchi va o‘quvchilarning faolligi birligini ta'minlamog‘i lozim.

7. Darsda o‘quv matеriallarining mazmuniga oid ko‘rsatmali qurollar, tеxnika vositalari va kompyutеrlardan foydalanish imkoniyatini yaratmoq lozim.

8. Dars mashg‘ulotini butun sinf bilan yoppasiga olib borish bilan har qaysi o‘quvchining [individual xususiyatlari](http://hozir.org/pedagogik-qobiliyat-uning-kasbiy-faoliyatdagi-roli-shaxsning-i.html), ularning mustaqilligini oshirish hisobga olinadi.

9. Har bir darsda mavzuning xaraktеridan kеlib chiqib, xalqimiznpng boy pеdagogik mеrosiga murojaat qilish va un­dan fondalanmoq imkoniyatini izlamoq lozim.

**Sinf-dars shaklidagi dars turlari va ularning tuzilishi.**Bir soatlik darsga mo‘ljallangan dastur matеriallarining mazmunini bayon qilish uchun didaktik maqsad va talablarga muvofiq ravishda tashkil qilingan mashg‘ulot turi dars turlari dеb yuritiladi.

Ta'lim tizimida eng ko‘p qo‘llaniladigan dars turlari quyidagilardir:

1. Yangi bilimlarni bayon qilish darsi.

2. O‘tilgan matеriallarni mustahkamlash darsi.

3. O‘quvchilarning bilim, malaka va ko‘nikmalarini tеkshirish va baholash darsi.

4. Takroriy-umumlashtiruvchi va kirish darslari.

5. Aralash dars (yuqoridagi dars turlarining bir nеchtasini birga qo‘llanish).

Har bir dars turining ma'lum tuzilishi va xususiyatlari bor, bu narsa o‘qituvchining o‘quv matеrialini to‘g‘ri va samarali tushuntirishiga, mustahkam esda qoldirishga, takrorlashga va uning o‘zlashtirilishini nazorat qilib borishiga yordam bеradi.

Ma'lum bir dars turi bilan olib boriladigan mashg‘ulotlarda ikkinchi, hatto uchinchi bir dars turining elеmеntlari bo‘lishi mumkin. Masalan, o‘quv yurtlarimizda eng ko‘p qo‘llaniladigan dars turlaridan biri - yangi bilimlarni bayon qilish darsidir. Bu dars turi quyndagicha tuziladi:

a) yangi bilimlarni bayon qilish;

b) yangi bilimlarni mustahkamlash;

v) yangi bilimlar ustida mashq qilish;

g) yangi bilimlarga bog‘liq holda uy vazifalari topshirish.

Dеmak, dars boshdan-oyoq bir dars turi bilan olib borilmaydi, balki shu darsda yangi bilimni bayon qilish bilan birga uni mustahkamlash (ikkinchi bir dars turi elеmеnti- savol-javob o‘tkazish), yangi bilimlar ustida mashq o‘tkazish (uchinchi bir dars turi elеmеnti - masala va misollar еchdirish, grammatik tahlil, grafik ishlar olib borish), uyga vazifa (boshqa [bir dars elеmеnti-tushuntirish](http://hozir.org/dars-mavzusi--yoruglik-interferensiyasi-va-difraksiyasi-difrak.html), yo‘l-yo‘riqlar ko‘rsatish va hakazo) kabi boshqa elеmеntlarning bo‘lishi ham mumkin. Shunga qaramay, darsdan ko‘zlangan maqsad o‘quvchilarga yangi bilim bеrishga qaratilgan bo‘lsa, butun didaktik usullar shunga bo‘ysundiriladi. Shuning uchun ham bunday dars yangi bilim bеrish darsi dеb ataladi.Ma'lum dars turi bilan ish olib borilayotganda boshqa bir dars elеmеntlari asosiy dars turidan o‘rin olishi va ayni paytda asosiy dars turining tuzilishini tashkil qilishi mumkin. Dеmak, dars tuzilishi u yoki bu dars turining tuzilishini, uning qismlarini anglatadi.

Biroq, dars turlari tuzilishidagi har qanday qism-didak­tik usul, dars tuzilishi bo‘lavеrmaydi. U o‘qitish usuli bilan bog‘langandagina dars tuzilishini tashkil qila oladi. Ya'ni dars tuzilishiniig o‘zgarishi bilanoq dars olib borish usuli ham o‘zgaradi. Dеmak, darsning shu qismiga kеlib, darsning shakli ham, usuli ham o‘zgaradi, yangilanadi. Bu bilan darsning yangi bosqichi boshlanadi.

Dars tuzilishini biridan ikkinchisiga o‘tishi va shu orqali-darsning shakli hamda usullarining o‘zgarishi dars bosqichi dеb yuritiladi.

Masalan, aralash dars turining tuzilishi:

1) uy vazifalarini so‘rash, tеkshirib ko‘rish;

2) yangi matеriallarni bayon qilish;

3) yangi matеriallarni mustahkamlash;

4) uy vazifalari topshirishni o‘z ichiga oladi. Bunda:

a) uy vazifalarini ko‘rish suhbat (savol-javob), misol va masalalar ishlatish yo‘li bilan olib borilishi mumkin. Bu dars tuzilishining 1-qismi, darsning birinchi bosqichi;

b) yangi matеriallarni bayon qilish jarayonida o‘qituvchi tushuntirish, hikoya qilish, ma'ruza, suhbat kabi usullardan foydalanishi mumkin. Bu - dars tuzilishining ikkin­chi qismi, darsning ikkinchi bosqichi;

v) yangi matеriallarni mustahkamlash jarayonida suhbat, [mashq qildirish](http://hozir.org/oquvchilarga-takror-sozlarni-orgatish.html), kitob bilan ishlash usullaridan fondalanish mumkin. Bu-dars tuzilishining uchinchi qismi, darsning uchinchi bosqichi;

g) uy vazifalarini topshirish jarayonida tushuntirish. Suhbat usulidan foydalanish mumkin. Bu - dars tuzilishini to‘rtinchi qismi, darsning to‘rtinchi bosqichidir.

Yuqorida ko‘rib o‘tilgan dars turlarining hammasi o‘z tuzilishiga ega bo‘lganidеk, ma'lum bosqichlarga ham ajraladi. Boshlang‘ich va V - IX sinflarda ko‘pincha aralash dars, mustahkamlash va bilim, ko‘nikma, malakalarni tеkshirish kabi dars turlari qo‘llaniladi. Yuqori sinflarda esa ko‘pincha yangi bilimlarni bayon qilish, takroriy-umumlashtiruvchi dars turlari qo‘llaniladi.

Takroriy-umumlashtiruvchi dars, odatda, dasturning ma'lum bir qismi yoki yirik mavzu o‘tib bo‘lganidan kеyin ishlatiladi. Bunda o‘tilgan matеriallarni takrorlash - qayta esga tushirish va mustahkamlash maqsadida o‘tilgan matеriallarni qamrab olgan va bir-biriga bog‘liq bo‘lgan savollar orqali umumlashtirish nazarda tutiladi.

Odatda, takroriy-umumlashtiruvchi darsni o‘tishda, o‘quvchilarning tayyorlanishlari uchun vaqt bеrilishi, mashg‘ulotdan oldingi matеrial yuzasidan savollar bеrib ko‘rilishi, foy­dalanish lozim bo‘lgan adabiyotlarning ro‘yxati bеrilgan bo‘lishi lozim.

Yuqori sinflarda ba'zan o‘quv matеriallarining ma'lum qismi yoki yirik mavzuni boshlash oldidan kirish darslari ham olib borilishi mumkin. Bunday darslar, odatda, gumanitar fanlar bo‘yicha o‘tkaziladi. Bunda, albatta, o‘quvchilarning mustaqil ish olib borishlari nazarda tutiladi. Adabiyot darslarida ko‘pincha o‘quvchilardan o‘quv dasturida bеlgilangan yirik badiiy asarni o‘qib chiqishlari, mavzuga oid sahna asarlari, kinofilmlarni ko‘rgan bo‘lishlari talab qilinadi.  
 **Sinf-dars shaklidagi mashg‘ulotlarni tashkil etish.**Har bir darsning muvaffaqiyati ko‘p jihatdan mashg‘ulotni to‘g‘ri tashkil etishga bog‘liq. Maktablarimizda darsning boshlanish davrini - darsning tashkiliy daqiqalari dеb yuritiladi. To‘g‘ri, darsning shunday bir kichik tashkiliy qismi ham bo‘lmog‘i lozim. Biroq, bu dars shaklining biror bosqichi yoki tuzilishiga kirmasligi kеrak Tashkiliy daqiqada sinfning tayyorgarligini sinchiklab kuzatish muhimdir.

Tajribali o‘qituvchilar fursatni qo‘ldan bеrmay, o‘quvchilar diqqatini chalg‘itmay, darhol ish boshlab yuboradilar.Ayni paytda o‘qituvchi oldida ikki vazifa - butun sinf o‘quvchilari diqqatini o‘ziga jalb qilish va butun sinf o‘quvchilarini tеzlik bilan mashg‘ulotga faol kirishishlarini ta'minlash vazifalari turadi.

Dars mashg‘ulotdan ko‘zlangan maqsadni ravshan va aniq qilib uqtirish bilan boshlanadi. Dars yangi matеrialni bayon qilishga qaratilgan bo‘lsa, dars mavzusi aytiladi.

Darsda rеjada mo‘ljallangan matеrialni o‘tib bo‘lingach, u albatta yakunlanishi, xulosalar chiqarilishi kеrak.

Darsni tashkil etish va olib borishdagi bosh maqsad-ta'lim jarayonining samaradorligini ta'minlashdir.

Buning uchun:

a) o‘tilayotgan mavzudan ko‘zlangan maqsadnn uqtirish bilan bir vaqtda, o‘quvchilar matеrialni faol idrok qilishga safarbar etilgan bo‘lishlari kеrak Ya'ni o‘qituvchi bayon qilayotgan matеriallar o‘quvchilarni [mustaqil fikr yuritishga](http://hozir.org/mavzu-tarbiyaning-umumiy-metodlari-mazmuni-va-mohiyati.html), ongli o‘zlashtirishga intilishlarini ta'minlamog‘i lozim;

b) ajratilgan vaqt ichida o‘qituvchi matеriallarni tizimli va izchil bayon qilish bilan bir vaqtda, o‘quvchilarni ham, albatta, mavzuga oid mustaqil ish olib borishlarini ta'minlash juda muhimdir.

Grammatik va so’z [**yasalishiga oid mashqlar**](http://hozir.org/organik-kimyo-laboratoriyasida-ishlashdagi-texnika-xavfsizligi.html). Maktabda tildan nazariy bilimni o’rganishdan maqsad fikrni og’zaki va yozma tarzda grammatik to’g’ri va uslubiy aniq ifodalash uchun undan ongli foydalanish hisoblanadi. Biroq nazariy bilimni amalda qo’llashni esa maqsadga muvofiq va muntazam o’rgatib borish talab etiladi.

Mashqlar tizimi tushunchani o’zlashtirish bosqichiga va uning xususiyatiga mos ravishda mashq turini tanlash, uning murakkablasha borishini va o’quvchilar mustaqilligi o’sib borishini hisobga olgan holda mashqlarni bajarish izchilligini aniqlashni ko’zda tutadi. Bu tizim mashqlarning o’zaro bog’lanishiga asoslangan.

Mashq turlari. Grammatik mashqlar turli asosga ko’ra tasnif qilinadi, shuning uchun mashqning har xil turi hosil bo’ladi. Agar bilimni shakllantirish xarakteriga asoslanilsa, grammatik mashqlar ikki katta guruhga bo’linadi:

1) *morfologik mashqlar* (bunga leksik-morfologik mashqlar ham kiradi);

2) *sintaktik mashqlar*.

Agar o’quvchilar [faoliyatining xarakteri](http://hozir.org/bajardi--tekshirdi--toshkent-2010-i-tafakkur-haqida-umumiy-tus.html), ya’ni mashq jarayonida o’quvchilar bajaradigan aqliy omillar xarakteri asos qilib olinsa, mashqlar *analitik, sintetik, taqqoslashga, guruhlashga, umumlashtirishga oid* mashqlarga bo’linadi.

Mashqning o’ziga xos xususiyatlarini aniqroq belgilash uchun yuqoridagi ikki asos hisobga olinadi. Masalan, mashqning vazifasi aralash berilgan so’zlardan gap tuzishni va gap bo’laklarini ajratishni talab etsa, bu mashq bilimni shakllantirish turiga ko’ra *sintaktik mashq*, faoliyat xarakteriga ko’ra *sintetik-analitik mashq* hisoblanadi.

Boshlang’ich sinflarda sof morfologik yoki sof sintaktik mashq juda kam ko’llaniladi, shuning uchun ham vazifaning yetakchi tomoni hisobga olinadi. Masalan, matnga mazmunga mos otni qo’yish, qaysi kelishik ekanini ko’rsatish [talab etilsa](http://hozir.org/referat-mavzu-talab-va-taklif-nazariyasi-bozor-muvozanati-baja.html), bu *leksik-morfologik mashq*dir. O’quvchi otning qaysi kelishikda ekanini aniqlash uchun u bog’langan so’z (fe’l yoki ot)ni aniqlashi (so’z birikmasini ajratishi) talab etiladi, shunga ko’ra bu mashq *sin­taktik mashq* hisoblanadi.

Grammatik tahlil *analitik* *mashq*qa kiradi. Grammatik tahlil so’z turkumiga ko’ra (morfologik) tahlilni, gap bo’laklariga ko’ra (sintaktik) tahlilni o’z ichiga oladi.

Gap bo’laklariga ko’ra tahlil o’quvchilar o’zlashtirgan sintak­tik bilimlarning me’yoriga qarab chuqurlashib boradi.

Amaldagi dasturga ko’ra, I sinf o’quvchilari “ega” va “kesim” atamalaridan foydalanmaydilar, ammo ular gapniig bosh bo’laklarini amaliy ravishda topish ko’nikmasiga ega bo’ladilar, ya’ni gap kim yoki nima haqida aytilganini bildirgan so’z (ega)ni, u haqda nima deyilganini anglatgan so’z(kesim)ni topadilar. Masalan, *Bolalar olmalarni terdilar*gapini tahlil qilishda o’quvchilar quyidagicha fikr yuritadilar: “Gap bolalar haqida aytilgan. Kimlar? – *bolalar*(so’zning tagiga bitta to’g’ri chiziq chizadilar). *Bolalar*– nima qildilar? – *terdilar*(so’zning tagiga ikki to’g’ri chiziq chizadilar). *Bolalar terdi­lar –* [gapning asosiy qismi](http://hozir.org/amerika-qoshma-shtatlari-v2.html); nimalarni? (terdilar) – *olmalarni*”.

II sinfda I sinfdagidek muhokama qilinadi, faqat mazmuni chuqurlashtiriladi. Masalan, II sinf o’quvchisi *“Chiroyli gullar adirlarni bezadi”*gapini quyidagicha tahlil qiladi: “Gap gullar haqida aytilgan. Nimalar? – *gullar*– ega (tagiga bir chiziq chizadi). Paxtalar haqida nima deyilgan? *Ochildi*– nima qildi? – kesim (tagiga ikki to’g’ri chiziq chizadi). Qaerlarni? (bezadi) – *adirlarni* – ikkinchi darajali bo’lak, gapni to’ldirayapti (tagiga uzuq chiziq chizadi). Qanday? (gullar) – *chiroyli*(gullar) ikkinchi darajali bo’lak, egani izohlayapti. *Gullar bezadi* – gapning asosi. *CHiroyli gullar*va *adirlarni bezadi*– so’z birikmasi”.

III-IV sinflarda sintaktik tahlil sifat jihatidan o’zgarmaydi, ammo so’z birikmasini ajratishga ahamiyat beriladi.

Morfologik tahlilning mohiyati so’zning qaysi so’z turkumi ekani, gapda qanday grammatik shaklda kelganida ifodalanadi.

To’liq morfologik tahlilda o’quvchi so’z turkumining o’zi o’rgangan belgilarini aytadi. Masalan, 1-sinf o’quvchisi shu so’z qanday savolga javob bo’lishini va nimani bildirishini aytadi (shaxs yoki narsa, narsa belgisi, harakati).

III sinfda so’z turkumlari o’tilgach, morfologik tahlil quyidagi tartibda o’tkaziladi:

Ot: 1. So’z turkumi. 2. So’rog’i. 3. Birlik yoki ko’plikda ekanligi.

Sifat: 1. So’z turkumi. 2. So’rog’i. 3. Qaysi ot bilan bog’langanligi.

Fe’l. 1. So’z turkumi. 2. So’rog’i. 3. Bo’lishli yoki bo’lishsiz ekanligi.

*3. Og’zaki tahlil namunasi:* *Mevali daraxtlar gulladi. Mevali –*sifat, qanday – *mevali; daraxtlar*oti

bilan bog’langan: *mevali*[*daraxtlar*](http://hozir.org/savanna-zonalari.html)*; daraxtlar –*ot, nimalar? – *daraxtlar,*ko’plikda; *gulladi*– fe’l, nima qildi? – gulladi, bo’lishli.

IVsinfda o’rganilgan mavzularni hisobga olib, morfologik tahlil biroz to’ldiriladi va quyidagi tartibda o’tkaziladi:

Ot: 1. So’z turkumi. 2. Bosh kelishik shakli. 3. Birlik yoki ko’plikda ekanligi.

4. Egalik qo’shimchasi, shaxs-soni.

5. Kelishigi.  
Sifat: 1. So’z turkumi. 2. So’rog’i. 3. Qaysi ot bilan bog’langanligi.  
Son: 1. So’z turkumi. 2. So’rog’i. 3. Qaysi ot bilan bog’langanligi.  
Olmosh: Kishilik olmoshi: 1. So’z turkumi. 2. So’rog’i. 3. SHaxs-soni.

4. Kelishigi.

Fe’l: 1. So’z turkumi. 2. So’rog’i. 3. Bo’lishli yoki bo’lishsiz ekanligi.

4. Shaxs-soni. 5. Zamoni.

O’quvchilar tahlil tartibini bilib olishlari uchun o’qituvchi bu tartibga rioya qilib so’zga xarakteristika berishning qulayligini tushuntiradi.

So’z turkumiga ko’ra tahlil og’zaki va yozma tarzda o’tkaziladi: uni mustaqil mashq sifatida topshirish ham mumkin. To’liq bo’lmagan morfologik tahlildan xilma-xil grammatik vazifalarni bajarish maqsadida yangi mavzu bilan tanishtirish bosqichida ham, uni mustahkamlash bosqichida ham foydalaniladi.

Morfologik tahlilning vazifasi hozirgi o’zbek tilida so’z qanday ma’noli qismlardan tuzilganini aniqlashdir. Morfologik tahlil III sinfdan boshlanadi. Bu sinfda o’quvchilarga o’zakdosh so’zlar, o’zak o’zakdosh so’zlarning umumiy qismi ekani, so’z yasovchi qo’shimchalar va so’z o’zgartuvchi (shakl yasovchi) qo’shimchalar haqida elementar ma’lumot beriladi.

So’z tarkibiga ko’ra tahlil quyidagicha o’tkazilishi mumkin:

1. So’zga so’roq berish va u nimani anglatishini bilish.

2. O’zakni aniqlash. Buning uchun so’zga o’zakdosh so’zlar tanlash. O’zakdosh so’zlarni taqqoslash va umumiy qismi (o’zak)ni aniqlash.

3. So’z yasovchi qo’shimchani aniqlash. Bu yangi so’z yasash uchun xizmat qilishini aytish.

4. So’z o’zgartuvchi (shakl yasovchi) qo’shimchani aniqlash. Bu so’zni boshqa so’z bilan bog’lash uchun xizmat qilishini aytish.

III sinfda “So’zning tarkibi” mavzusi to’liq o’rganilgach, *gulzor*so’zini so’z tarkibiga ko’ra og’zaki tahlil qilish tartibi quyidagicha bo’lishi mumkin:

1. Qaysi so’z turkumi ekanini bilaman. *Gulzor*so’zi *nima?* so’rog’iga javob bo’ladi, narsani bildiradi, bu – ot.

2. O’zakni aniqlayman. Buning uchun o’zakdosh so’zlar tanlayman: *gulzor, gulli, gulsiz, gulla.*Ularni solishtirib, umumiy qismini topaman – *gul.*Bu – o’zak.

3. So’z yasovchi qo’shimchani aniqlayman, *gulzor*so’zi *gul*so’ziga *–zor*so’z yasovchi qo’shimchasini qo’shish bilan yasalgan.

4.Bu so’zda so’z o’zgartuvchi qo’shimcha yo’q.

So’z tarkibiga ko’ra tahlildan so’ng shunday ko’rinish hosil bo’ladi: *gulzor.*

IV sinfda *paxtakorga*so’zini so’z tarkibiga ko’ra og’zaki tahlil qilish tartibi quyidagicha bo’lishi mumkin:

1. *Paxtakorga* – ot.

2. O’zakni aniqlayman. Buning uchun o’zakdosh so’zlar tanlayman: *paxtakor, paxtazor.*Solishtiraman. Umumiy qism – *paxta.*Bu – o’zak.

3. So’z yasovchi qo’shimchani aniqlayman: *paxtakor*so’zi *paxta*so’ziga *-kor*so’z yasovchi qo’shimchasini qo’shish bilan yasalgan.

4. So’z o’zgartuvchi (shakl yasovchi) qo’shimchalarni aniqlayman: *-ga* – so’z o’zgartuvchi qo’shimcha, kelishik qo’shimchasi.

IV sinfda *ishladim*so’zini so’z tarkibiga ko’ra og’zaki tahlil tartibi:

1. *Ishladim*– fe’l.

2. O’zakni aniqlayman. O’zakdosh so’zlar tanlayman: *ishla, ishli, ishsiz, ishchan.*Solishtiraman. Umumiy qism – *ish.* *Ish*– o’zak.

3. So’z yasovchi qo’shimchani aniqlayman: *ishla*fe’li *ish*so’ziga *-la*qo’shimchasini qo’shish bilan yasalgan. *-la –*fe’l yasovchi qo’shimcha.

4. So’z o’zgartuvchi (shakl yasovchi) qo’shimchani aniqlayman: *-di*– o’tgan zamon qo’shimchasi, *-m –*shaxs-son qo’shimchasi, I axs, irlik: *ishladim.*

So’z tarkibiga ko’ra tahlildan mustaqil mashq sifatida foydalanish ham mumkin. So’zni morfologik tahlil qilish uning lug’aviy ma’nosini [tushunishda](http://hozir.org/bor-nazariyasining-asosiy-kamchiliklari.html), morfemalarni to’g’ri yozishda o’quvchilarga yordam beradigan muhim vositadir.

Boshlang’ich sinflarda grammatik va morfemik tahlil bilan birga, so’zni tovush-harf tomonidan tahlil qilishdan ham foydalaniladi. Bu tahlilning vazifasi so’zda tovushlarning tartibini, ularning xarakterli xususiyatlarini, tovushlar va harflar o’rtasidagi munosabatni aniqlash hisoblanadi.

Boshlang’ich sinflarda tovush-harf tomonidan tahlil tartibi quyidagicha:  
*1. So’zda nechta bo’g’in bor, nechanchi bo’g’in urg’uli?*  
*2. So’zda nechta tovush va nechta harf bor? (Tovushlar soni harflar sonidan kam yoki ko’p bo’lsa, sababini aytish)*  
*3. Unli tovush nechta? Undosh tovush-chi?*  
*4. Har bir tovushni xarakterlash. Tovush so’zda qaysi harf bilan ifodalangan?*

Masalan,*kitob*so’zi quyidagicha tahlil qilinadi:

1. So’zda ikki bo’g’in bor. Ikkinchi bo’g’in – urg’uli: *ki-tób.*

2. So’zda beshta tovush, beshta harf bor.

3. So’zda ikki unli tovush, uch undosh tovush bor.

4. k*–*undosh, [jarangsiz](http://hozir.org/mavzu-jarangli-va-jarangsiz-undoshlar-darsning-maqsadi.html), k harfi bilan ifodalangan

i *–*unli tovush, i harfi bilan ifodalangan

t– undosh tovush, jarangsiz, yozuvda tharfi [bilan ifodalangan](http://hozir.org/mavzu-harf-birikmasi-bilan-ifodalangan-undosh-tovushlar.html)

o*–*unli tovush, oharfi bilan ifodalangan.

b *–*undosh tovush, jarangli, b harfi bilan ifodalangan

Tovush-harf tomonidan to’liq bo’lmagan tahlildan so’zning yozilishini tushuntirishda ham, orfoepik to’g’ri talaffuzni o’rgatish maqsadida ham foydalaniladi. Masalan, *maktab*so’zi oxirida *b*undoshi *p*tarzida talaffuz qilinadi, [jufti bor undosh](http://hozir.org/mavzu-undosh-tovushlar-va-harflar.html), tekshiramiz: *maktabim – maktab, b*harfi yoziladi.

**Sintaktik tahlil**

An’anaga ko’ra, sintaktik tahlil deganda, gapni bo’laklarga ajratish (bosh va ikkinchi darajali bo’laklar) tushuniladi. Lekin, gap bo’laklarini o’rganishdagi bunday tahlil usuli elementlar sintaktik birliklar tahlilini qamrab ololmaydi. Zero, bosh va ikkinchi darajali bo’laklar vazifasidagi so’zlar sintaktik jihatdan bosh va ikkinchi darajali bo’laklar vazifasidagi so’zlar sintaktik jihatdan bo’linadigan hamda bo’linmaydigan konstruksiyalardan iboratdir. Shunday ekan gapni tahlil qilish metodi an’anaviy sintaktik tahlildan farqli o’laroq, ikki bosqichda olib borilishini taqoza etadi. Bunda gapdagi elementlar yoki sintaktik birliklar avval komponentlab tahlil qilinib, keyin bu komponentlar u yoki bu sintaktik o’rinda sintaksemalarga ajratiladi. Bu kabi tahlil tipi avval ham mavjud bo’lib, uni ko’pincha ravishdosh, sifatdosh oborotlar deb ajratilib kelingan. Nazariy grammatika(N.Mahmudov, A.Nurmonov) mualliflari esa bunday tipdagi sintaktik bo’laklarni ravishdosh, sifatdosh va harakat nomi o’ramlari atamasi bilan yuritishadi. Bunday tahlil dastlab A. M. Muxin tomonidan ishlab chiilgan bo’lib, ko’pgina olimlar ishlarida keng qo’llanilgan. Gapni komponent tahlil qilishdan asosiy maqsad: gap strukturasida kelgan sintaktik birliklar o’rtasidagi o’zaro aloqani aniqlash va ularni bir-biridan farqlashdir. Biroq an’anaviy nazariy grmmatikalarga nazar tashlasak, ayrim tilshunoslar mustaqil gaplarning o’zaro birikishini bog’lovchilar orqali bog’lanish, deb ta’kidlasa, ba’zilari ergash gaplarning bosh gap bilan bog’lanish usullari deb tushunadi.

**Fonetik tahlil**

So'z va jumla fonetik tahlil nima tushunishga harakat qiling. Axir, maktabda, birinchi sinfda, talabalar bilish va bu tahlil amalga oshirish imkoniyatiga ega bo'lish zarurligini duch keladi. Ba'zi bolalar bog'chalari ham tovushlar va harflar o'rganish uchun darslari. Men uni xato qilmaydi, deb aytish kerak, bola yaxshi bo'lishi kerak fonemik quloq. Va u maktab yoshidagi oldin ota-onalar uchun zarur bo'lgan, uning rivojlanishi bilan shug'ullanish. So'ngra bolalar maktabda bir muammo kamroq bo'ladi.

Fonetik tahlil so'zlar, bo'g'inlar va tovushlarni tuzilishi o'rganish hisoblanadi. Bolalar qoidalarini yod uchun etarli emas, quloq va tovushlarni aniqlash, harf va tovushlar o'rtasidagi aytganda urg'u qo'yish va transkripsiya tushunish huquqiga ajrata imkoniyatiga ega bo'lish uchun juda ham muhim hisoblanadi.

**So’zning morfemik tarkibi va so’z yasalishi ustida ishlashning ahamiyati va bu jarayondagi vazifalar**  
So’zning leksik ma’nosini aniqlash maqsadida uni morfemalarga ajratish til haqidagi fanda o’zining nazariy asosiga ega.

Morfema – so’zning eng kichik, bo’linmaydigan ma’noli qismi. Morfema ikki turga bo’linadi:

**1. O’zak morfema** – so’zda albatta qatnashadigan va leksik ma’no anglatadigan morfema.  
**2. Affiksal morfema** – mustaqil holda leksik ma’no anglatmay, so’zning leksik va grammatik ma’nolari shakllanishi uchun xizmat qiladigan morfema. Masalan, *gullarni, gulla*so’zlaridagi *gul –*o’zak morfema, *-lar, -ni, -la*affiksal morfema­dir.

Affikslar (qo’shimchalar) ikki turga bo’linadi:

**1. So’z yasovchi qo’shimchalar.** Ular so’zning leksik ma’nosini shakllantirish uchun xizmat qiladi. Masalan, *bog’bon, paxtakor, gulzor, ishchi*so’zlaridagi *-bon, -kor, -zor, -chi*so’z yasovchi affikslardir.  
**2. Shakl yasovchi qo’shimchalar.** Bu qo’shimchalar so’zlarni grammatik jihatdan shakllantirib, turli grammatik ma’nolarni ifodalaydi. Masalan, *maktablarimizni*so’zida *-lar, -imiz, -ni*shakl yasovchi qo’shimchalar bo’lib, *-lar*ko’plik ma’nosini, *-imiz*egalikning I shaxs ko’plik ma’nosini, *-ni*tushum kelishigi ma’nosini ifodalaydi.

Morfemalarning qo’shilishi bir-biriga ta’sir qiladi, bun­dan [tashqari](http://muhaz.org/biologiya-fanidan-sinfdan-tashqari-ishlarni-noananaviy-usulda.html), ko’pgina o’zak va so’z yasovchi qo’shimchalar ko’p ma’noli. SHunga qaramay, ko’p so’zlarning leksik ma’nosini uning mor­femik tarkibiga qarab aniqlash qiyin, bu maqsadda so’zni morfemalarga ajratishdan foydalanishga to’g’ri keladi.

O’quvchilar so’zning morfemik tarkibini va so’z yasalishini o’rganishlariga qarab, so’zni morfemalarga ajratishdan ongli foydalana boshlaydilar. Ular yasama so’zlarning leksik ma’nosini so’zlarning semantik o’xshashligiga qarab bilib oladilar.

So’zlarning morfemik tarkibi ustida ishlashning ahamiyati va shunga mos ravishda o’qituvchining vazifalariga quyidagilar kiradi:

1. So’zning morfemik tarkibi ustida ishlash bilan o’quvchilar so’zning leksik ma’nosini aniqlashning asosiy usullaridan birini bilib oladilar. Bunda o’qituvchining vazifasi o’quvchilar so’zlarning leksik ma’nosi va morfemik tarkibi bir-biriga bog’liqligini bilib olishi uchun eng qulay sharoit yaratish, shu asosda ularning lug’atiga aniqlik kiritishga maqsadga muvofiq rahbarlik qilish hisoblanadi.

2. So’z yasalishi haqidagi elementar bilim ham o’quvchilarning tilimizning yangi so’zlar bilan boyishining asosiy manbasini tushunishlari uchun muhimdir. Yangi so’z tilda mavjud bo’lgan morfemalardan, ma’lum usul va modellar asosida vujudga keladi (yasaladi). So’z yasalishini kuzatish o’quvchilarda so’zga faol munosabatni shakllantirishga ijobiy ta’sir etadi, tilning rivojlanish qonuniyatlarini tushunishga olib keladi.

3. So’z yasalishi asoslari bilan tanishish o’quvchilar lug’atini atrof-muhit haqidagi bilimlar bilan boyitishga imkon beradi. Predmet, jarayon, voqea-hodisalar haqidagi tushunchalar so’z bi­lan ifodalanadi. So’zlar o’rtasidagi ma’no va tuzilish jihatidan bog’lanishni belgilash o’zaro munosabatda bo’lgan tushunchalar o’rtasidagi bog’lanishga tayanadi (masalan, *traktor v*a *traktorchi*so’zlari o’zaro munosabatda bo’lgan tushunchalar, shu tufayli ma’­no va tuzilishiga ko’ra bog’langan). O’quvchilar so’zlarning ma’no va tuzilishiga ko’ra o’zaro munosabatini haqiqatan bilsalar, atrof-muhitda mavjud bo’lgan predmetlar, [jarayonlar](http://muhaz.org/reja-sezgilar-haqida-umumiy-tushuncha.html), voqealar o’rtasidagi bog’lanishni chuqur tasavvur etadilar, biladilar.

4. So’zda morfemaning ahamiyatini anglash, [shuningdek](http://muhaz.org/n-turniyozov-a-rahimov-ozbek-tili.html), qo’shimchalarning semantik ma’nosini bilish o’quvchilarda nutqning aniqshakllanishiga ta’sir etadi. O’qituvchining vazifasi o’quvchilarning so’zning leksik ma’nosini tushunibgina qolmay, kontekstda aniq qo’shimchali so’zlardan ongli foydalanishlarini ham o’rgatish hisoblanadi.

5. So’zning morfemik tarkibini o’rganish imloviy malakalarni shakllantirishda ham katta ahamiyatga ega. Fonetik tamoyil yangi o’zbek imlosining yetakchi tamoyili bo’lib, bunga binoan so’zlar va ularning tarkibiy qismi (o’zak va qo’shimchalar) ko’proq talaffuziga muvofiq yoziladi. O’zak va qo’shimchalarni to’g’ri yozish malakasini nazariy [asosda shakllantirish fonetik](http://muhaz.org/9-sinif-turk-edebiyati-ders-notlari-i-unite-guzel-sanatlar-ve.html), so’z yasalishiga oid, grammatik bilimlarni maqsadga muvofiq tatbiq etishni talab qiladi. SHuning uchun so’zning morfemik tarkibini o’rganishning muhim vazifalaridan biri o’zak va qo’shimchalarni to’g’ri yozish malakasini shakllantirish uchun zarur bo’lgan bilim va ko’nikmalar asosini yaratish hisoblanadi.

6. So’zning morfemik tarkibini o’rganish o’quvchilarning aqliy qobiliyatini o’stirishda, xususan, til birligi sifatida so’zni ongli bilib olish uchun zarur bo’lgan maxsus aqliy ko’nikmalarni shakllantirishda ham ahamiyatli. O’qituvchining vazifasi ta’lim jarayonida bilimni o’zlashtirish bilan o’quvchilarda aqliy faoliyatni o’stiradigan, analiz, taqqoslash ko’nikmalarini shakllantiradigan sharoit yaratish hisoblanadi.

**Boshlang’ich sinf ona tili darslarida so’z tarkibi va yasalishini o’rganish metodikasi**  
Boshlang’ich sinflar ona tili dasturiga muvofiq so’zning morfemik tarkibi III sinfda o’rganiladi. IV sinfda so’z turkumlarini o’rganish bilan bog’liq holda so’zning tarkibi haqidagi bilimlarni takomillashtirish ko’zda tutiladi. Avvalo, til materialini o’rganish tizimi nimaligini aniqlab olish zarur.

Til materialini o’rganish tizimi deganda aniq, ilmiy asoslangan izchillikdagi va o’zaro bog’lanishdagi bilimlar yig’indisini o’zlashtirishni ta’minlaydigan maqsadga qaratilgan jarayon, shuningdek, shu asosda amaliy ko’nikmalarni shakllantirish tushuniladi. So’zning morfemik tarkibiga tatbiq qilganda, tizim so’z yasalishiga oid va grammatik bilimlarni o’zlashtirish: a) dastur materialini o’rganish tizimida so’zning morfe­mik tarkibini o’rganishning o’rni bilan; 2) “o’zak”, “o’zakdosh so’z”, “so’z yasovchi qo’shimcha”, “shakl yasovchi qo’shimcha” tushunchalari ustida ishlashdagi izchillik bilan; 3) so’zning morfemik tarkibi va so’z yasalishining o’zaro bir-biriga ta’sir qilishi bi­lan; 4) morfemalarni to’g’ri yozish malakasini shakllantirish us­tida ishlash bilan bog’liqligini belgilab beradi.

Mavzuni o’rganishda to’rt bosqich ajratiladi:

**BIRINCHI BOSQICH** – so’z yasalishini o’rganishga tayyorgarlik bosqichi. Bu bosqichning vazifasi – o’quvchilarni bir xil o’zakli so’zlarning ma’no va tuzilishiga ko’ra bog’lanishini tushunishga tayyorlash. Bunday vazifaning qo’yilishiga sabab, birinchidan, so’zning ma’no va tuzilishi jihatidan bog’lanishini tushunish, o’zining lingvistik mohiyatiga ko’ra, bir xil o’zakli so’zlarni va so’z yasalishini o’zlashtirishga asos hisoblanadi. Haqiqatan ham, yasalgan va yasashga asos bo’lgan so’zlar bir-biri bilan ma’no va tuzilishi jihatidan bog’lanadi: *ish – ishchi, g’alla – g’allakor.*Ikkinchidan, o’quvchilar bir xil o’zakli so’zlarni va morfemalarni o’rganishda qiyinchiliklarga duch keladilar: ular bir xil o’zakli so’zlarnnng ma’nolaridagi umumiylikni tushunishda qiynaladilar, chunki ularda mavhum tafakkur hali yetarli rivojlanmagan bo’ladi; o’zak, so’z yasovchi va shakl yasovchi qo’shimchalarning vazifalarini o’zlashtirishda ularga bir xil o’zakli so’zlarning ma’no va tuzilishi jihatidan o’xshashligi va farqini aniqlash anchagina qiyinlik qiladi. SHuning uchun so’zning morfemik tarkibini maxsus o’rganishdan oldin uning ma’no va tarkibiga ko’ra yaqinligi kuzatiladi.

I sinfda kuzatish o’rganiladigan materialning mazmuni va ayrim so’zlarning ma’nosini, yozilishini tushuntirish bilan uzviy bog’lanadi. [I sinfda](http://muhaz.org/mavzusida-ilgor-pedagogik-texnologiyalar-asosida-otkazilgan-oc.html)*kim?, nima?* So’rog’iga javob bo’lgan so’zlarni o’rganish jarayonida o’qituvchi va o’quvchilarning *“Nima uchun u yoki bu narsa shunday nomlangan?”* savoliga birgalikda javob topishi ularni bir xil o’zakli so’zlar o’rtasidagi munosabatni tushunishga tayyorlashda anchagina mos va qiziqarli usul hisoblanadi. Bu savolga javob topish bilan o’quvchilar *“Nega so’zlar o’zakdosh hisoblanadi?”, “Bir so’zdan boshqa so’z qanday hosil bo’ldi?”* savollariga javob berishga tayyorlanadilar.

Tilda juda ko’p so’zlar shaxs va narsaning nomi hisoblanadi. SHuning uchun o’quvchilar bilan nega shaxs yoki narsa shunday nomlanganini aniqlashdan asta-sekin tildagi bir so’z bilan ikkinchi so’z o’rtasidagi bog’lanishni aniqlashga o’tish mumkin. Masalan, *“Nega kishilar paxta ko’p ekilgan joyni paxtazor****(paxta – paxtazor)****, daraxt ko’p ekilgan joyni daraxtzor****(daraxt – daraxtzor)****deb nomlashgan?”, “Nega kishilar bir uyni g’ishtli****(g’isht – g’ishtli)****, boshqasini****sinchli****deyishadi?”*

O’quvchilar predmet yoki predmet belgisining nomlanish sababini aniqlashdan so’zlarning ma’nosi va tarkibidagi umumiylikni topishga o’rganadilar. Bularning hammasi o’quvchilarni bir xil o’zakli so’zlarning yasalishi mohiyatini tushunishga tayyorlaydi; ular bir so’z boshqa so’zdan o’zaro ma’no jihatdan bog’lanishi asosida yasalishini, o’z navbatida, shu so’z bilan nomlangan tushunchalar o’rtasidagi bog’lanishga asoslanishini tushuna boshlaydilar. O’quvchilar so’zning yangi so’z hosil qilishga yordam beradigan qismini bilib olgan sari ularda so’z yasalishi haqidagi tasavvur chuqurlasha boradi.

**IKKINCHI BOSQICH** – bir xil o’zakli so’zlarning xususiyatlari va barcha morfemalarning mohiyati bilan tanishtirish. Bu bosqichning asosiy o’quv vazifasi – so’zlarning ma’noli qismlari sifatida o’zak, so’z yasovchi va shakl yasovchi qo’shimchalar [bilan tanishtirish](http://muhaz.org/mavzu-polat-mominning--vatan--bu.html), “o’zakdosh so’zlar” tushunchasini shakllantirish, bir xil o’zakli so’zlarda o’zakning bir xil yozilishini kuzatish hisoblanadi.

“O’zakdosh so’zlar” tushunchasini shakllantirish ularning ikki muhim belgisini, ya’ni mazmuniy umumiylikni (ma’nosida qandaydir umumiylik borligini) va tuzilishiga ko’ra umumiylikni (umumiy o’zak mavjudligini) o’zlashtirish bilan bog’lana­di. SHuning uchun bu belgilarni o’quvchilar o’zlashtirishiga ta’lim jarayonida sharoit yaratish lozim. Bu o’quvchilarda bir xil o’zakli so’zlarning lug’aviy ma’nolari bilan morfemik tarkibi o’rtasidagi bog’lanishni aniqlash ko’nikmasini rivojlantiradi. Masalan, o’quvchilar *gul, gulzor, gulli*(ko’ylak), *gulladi*so’zlarini taqqoslaydilar, bu to’rt so’z ma’nosiga ko’ra o’xshashligini va bir xil umumiy qismga ega ekanini, shuning uchun bularni bitta o’zakdosh so’zlar guruhiga kiritish mumkinligini aniqlaydilar.

Bir xil o’zakli so’zlarning ma’nolaridagi umumiylik o’zakning umumiyligi tufayli vujudga keladi, ularni [bir guruhga birlashtiradi](http://muhaz.org/4-darsni-mustahkamlash-1-topshiriq.html); qo’shimchalar esa so’zning ma’nosiga o’ziga xos ma’no qo’shadi; ularni bir-biridan farqlaydi. Bir xil o’zakli so’zlar ustida bunday ishlash usuli o’quvchilarning bilish faoliyatini faollashtiradi, ular diqqatini so’zning umumiylikka asoslangan aniq belgilariga jalb qilish imkonini beradi. Masalan, o’qituvchi *kombayn* rasmini ko’rsatadi va *«Kombaynni boshqaradigan kishi nima deb nomlanadi?»* savolini beradi. Javob xattaxtaga yoziladi: *kombayn – kombaynchi.*Tushunchalarni taqqoslab kuzatish quyidagi aniq til materialini yaratish imkonini beradi, uni tahlil qilish jarayonida bir xil o’zakli so’zlarning xususiyatlari haqida xulosa chiqariladi: Avval so’zlarni ma’no va tarkibiga ko’ra taqqoslash asosida “o’zakdosh so’zlar” atamasi beriladi, keyin o’zakdosh so’zlarning umumiy qismi o’zak deyilishi, o’zakdosh so’zlarni, boshqacha qilib, bir xil o’zakli so’zlar (ya’ni o’zakdosh so’zlar) deb nomlanishi ham tushuntiriladi.

O’quvchilarda bir xil o’zakli so’zlarni ikki muhim belgisiga ko’ra aniqlash ko’nikmasini o’stirish uchun o’zakdosh so’zlar yaqin ma’noli – sinonim so’zlar bilan, shakli o’xshash bo’lgan so’zlar bilan taqqoslanadi. Masalan, o’quvchilar *baxtli –* *baxtsiz*o’zakdosh so’zlari bilan *baxtli*– *saodatli*sinonim so’zlarini taqqoslab, o’zakdosh so’zlar ham, sinonim so’zlar ham yaqin ma’no bildirishini (o’xshash tomonini), o’zakdosh so’zlarda [umumiy qism](http://muhaz.org/geografiya-fanidan-oquv-dasturi-6-sinf-uqtirish-xati.html)*(baxt)*mavjud bo’lib, sinonim so’zlarda bunday umumiy qism yo’qligini (farqli tomonini) aniqlaydilar, ular *bog’ – bog’bon* o’zakdosh so’zlari bilan *suv – suva*so’zlarini taqqoslab, quyidagi xulosaga keladilar: *bog’ – bog’bon*o’zakdosh so’zlar hisoblanadi, chunki bular yaqin ma’noli va umumiy qismi bor; *suv*– *suva*so’zlari shakli tomonidangina o’xshaydi, ammo butunlay boshqa ma’noni bildiradi. Bunday mashqlar o’quvchilarni o’zakdosh so’zlarni yaqin ma’noli sinonim so’zlardan, bir-biriga o’x­shash bo’lgan so’zlardan farqlashga o’rgatadi.

Bir xil o’zakli so’zlar turli so’z turkumiga oid bo’ladi. SHuning uchun bir xil o’zakli so’zlarni o’rganishning bu bosqichida o’quvchilar diqqati o’zakdosh so’zlar shaxs, narsa, uning harakati va belgisini bildirishiga qaratiladi. SHu maqsadda turli so’z turkumiga oid bir xil o’zakli so’zlar mavjud bo’lgan matnni tahlil qilib, o’zakdosh so’zlarni [aniqlash](http://muhaz.org/dars-ishlanmasi-konspekt.html), shuningdek, *kim?, nima?, qanday?, nima qiladi?* so’roqlariga javob bo’ladigan bir xil o’zakli so’zlar tanlash mashqlaridan foydalanish yaxshi natija beradi. Bunda so’zlarni ma’nosi va tarkibiga ko’ra taqqoslab, o’xshash va farqli tomonlarini aniqlash shart. O’quvchilar u yoki bu so’z nima uchun o’zakdosh ekanini isbotlaganlarida, ularning ikki muhim belgisini aytsinlar. Masalan, *gul, gulladi, gulli, guldor, gulzor*o’zakdosh so’zlar hisoblanadi, chunki bularda umumiy qism – *gul*mavjud, bu so’zlar yaqin ma’noni bildiryapti.

Bir xil o’zakli so’zlarni o’rganish jarayonida o’quvchilar o’zakning har vaqt bir xil yozilishini kuzatadilar. Bunday kuzatish o’zakda jufti bor jarangli va jarangsiz undoshlar bo’lgan so’zlarni anglab, to’g’ri yozishga asos bo’ladi.

Bir xil o’zakli so’zlar bilan tanishish jarayonida o’quvchilarda so’zning ma’noli qismi bo’lgan morfemalar (o’zak, so’z yasovchi, shakl yasovchilar) haqida boshlang’ich tasavvur hosil bo’ladi. Buning uchun so’z yasashga oid vazifa topshirish maqsadga muvofiq. Bu vazifani bajarishda o’quvchilar morfemalardan foydalanib bir xil o’zakli so’zlar guruhini hosil qiladilar va morfemalarning o’rni hamda vazifasi haqida tasavvur hosil qiladilar. Masalan, o’qituvchi *gul*so’zini yozish va unga gul ko’p ekilgan joyni bildiradigan o’zakdosh so’z tanlashni topshiradi. O’quvchilar *gul, gulzor*so’zlarini yozadilar. *Gulzor*so’zini [hosil qilish uchun](http://muhaz.org/ozbekiston-respublikasi-xalq-talimi-vazirligi-xorazm-viloyati.html)*-zor*qismi qo’shilgani aniqlanadi. O’qituvchi *“Gul parvarish qilish bilan shug’ullanadigan kishini nima deb nomlaymiz?”* savolini beradi. O’quvchilar *gulchi*so’zini aytadilar; bu so’z ***gul*** so’ziga *-chi*qismini qo’shish bilan hosil qilingani (yasalgani) aniqlanadi. So’zlardagi *-zor, -chi*qismlarining ahamiyatini taqqoslash asosida boshlang’ich bilimlar umumlashtiriladi, *so’z yasovchi qo’shimcha*atamasi beriladi.

Shakl yasovchi qo’shimcha bilan elementar tanishtirish uchun *daftar*va *daftarlar*so’zlarini ma’no va shakl tomondan taqqoslash topshiriladi. Suhbat asosida o’quvchilar ma’noning o’zgarmaganini, shakli o’zgarganini (*-lar*qo’shilganini) aniqlaydilar.

Ta’limning bu bosqichida o’quvchilarning morfema haqidagi bilimlari yetarli emas, ularni bu tushunchalar bilan amaliy mashqlarni bajarish jarayonida endigina tanishtirilyapti. SHuning uchun o’qituvchi tarkibi va yasalish usuli o’quvchilarning yosh xususiyatiga mos bo’lgan so’zlarni tanlaydi, bu so’zlarni analiz [va sintez qilishni boshqaradi](http://muhaz.org/-fakulte-biologiya--ixtisas-kimya-ve-biologiya-bolme-azerbayca.html), so’zlarning leksik ma’nosi bilan morfemik tarkibi o’rtasidagi bog’lanishni o’quvchilarning bilib olishlariga doimiy g’amxo’rlik qiladi.  
**UCHINCHI BOSQICH** – o’zak, so’z yasovchi va shakl yasovchi qo’shimchalarning xususiyatlari hamda tildagi ahamiyatini o’rganish metodikasi. Bu bosqichning o’quv vazifasiga “o’zak”, “so’z yasovchi qo’shimcha”, “shakl yasovchi qo’shimcha” tushunchalarini shakllantirish, so’zning leksik ma’nosi bilan morfemik tarkibi o’rtasidagi bog’lanish haqidagi tasavvurlarni o’stirish, o’zakda jufti bor jarangli va jarangsiz undoshli so’zlarni to’g’ri yozish malakasini shakllantirish, nutqda so’z yasovchi qo’shimchasi bor so’zlarni ongli ishlatish ko’nikmasini o’stirish kiradi.

Bu bosqichning vazifasi bir-biri bilan ma’lum bog’lanishda hal qilinadi. Masalan, so’zda har bir morfemaning ahamiyatini o’zlashtirish asosida o’quvchilar so’zning leksik ma’nosi bilan uning morfemik tarkibi o’rtasidagi bog’lanishni bilib oladilar. Barcha vazifalar bilan uzviy bog’liq holda, so’zlarning morfemik tarkibini hisobga olib, ulardan nutqda mumkin qadar aniqva ongli foydalanish vazifasi ham bajariladi.

**O’zakni o’rganishning xususiyatlari. “**O’zak” tushunchasini shakllantirishda o’quvchilar o’zak o’zakdosh so’zlarning umumiy qismi ekani va u barcha bir xil o’zakli so’zlarning ma’nosidagi umumiylikni o’z ichiga olishi bilan tanishtiriladi.

O’zakdosh so’zlarni tahlil qilish bilan o’quvchilar so’zning qaysi qismi shu so’zlardan o’zakdosh so’zlar hosil qilayotganini tushuntirishga (bunda ular o’zakni ajratadilar), qaysi qismi har xil ma’noli so’zlar hosil qilayotganini tushuntirishga (bun­da ular so’z yasovchi qo’shimchalarni ajratadilar) o’rgatiladi. Bunday vazifalarni to’g’ri bajarish natijasida o’quvchilar o’zak va so’z yasovchi qo’shimchaning so’zning leksik ma’nosini hosil qilishdagi rolini elementar tarzda bo’lsa ham tushunadilar, shuningdek, o’zak o’zakdosh so’zlarga asos bo’ladigan qism ekanini bilib oladilar.

O’zak ustida [ishlash bu bilan tugamaydi](http://muhaz.org/ozbekiston-respublikasi-oliy-va-orta-maxsus-talim-vazirligi-v6.html), balki boshqa morfemalarni maxsus o’rganishga ajratilgan darslar mazmuni bilan va keyinroq so’z turkumlari *o’rganilganda*, so’z yasashga doir mashqlar bilan ham uzviy bog’lanadi.

**So’z** **yasovchi qo’shimchalar ustida ishlash.** Bu morfemani o’rganishning asosiy vazifasi o’quvchilarni so’zda so’z yasovchi qo’shimchaning ahamiyati bilan tanishtirish va shu asosda so’z yasovchi qo’shimchali so’zdan o’z nutqida ongli foydalanish ko’nikmasini o’stirish hisoblanadi. O’quvchilar so’z yasovchi qo’shimcha yordamida yangi leksik ma’noli so’z yasash mumkinligini tushunishi muhim ahamiyatga ega.

So’z yasovchi qo’shimchalar ustida ishlash ba’zi so’z yasovchi qo’shimchaning ma’nosini va yasama so’zning grammatik belgilarini aniqlash bilan birga olib boriladi. So’z yasovchi qo’shimchaning ma’nosini tushuntirish uning so’z yasashdagi ahamiyatini o’quvchilar anglashiga imkon beradi, ularning diqqat-e’tibori so’z yasovchi qo’shimcha yordamida yangi leksik ma’noli so’z yasalishiga qaratiladi. Masalan: *ish – ishchi, ishli, ishchan, ishla).*

Yasalgan so’z qaysi so’z turkumiga kirishini aniqlash so’z yasovchi qo’shimcha yordamida har xil so’z turkumiga oid so’zlar yasash mumkinligi haqidagi tasavvurni chuqurlashtiradi.

So’z yasovchi qo’shimchani ongli o’zlashtirish uchun quyidagi mashqlar guruhidan foydalanish yaxshi natija beradi:

*Savol va topshiriqlar:*

1. Grammatik tushuncha nima? Uning o’ziga xos xususiyatini ayting.

2. Ona tili darslarida dars maqsadi qanday belgilanadi?

3. Dars sifatini belgilovchi mezonlarni ayting.

4. Ona tililarida tahlil turlaridan: morfologik tahlil, sintaktik tahlil, fonetik tahlil, morfemik tahlillarni o‘tkazish va ularning dars samaradorligini oshirishdagi o‘rni qanday?

8. Grammatik, leksik va so’z yasalishiga oid mashqlarni ta’riflang.

KO‘CHMA MASHG‘ULOT (2 soat ko‘chma mashg‘ulot)

**Mavzu: Ona tili darslarida bilim, ko‘nikma, malakalarni**

**nazorat qilishning zamonaviy usullari**

Mashg‘ulot maqsadi: Boshlang‘ich sinflarda ona tili darslarini ilmiy-metodik yondashuv tashkil etish bo‘yicha kuzatish va tahlil qilish.

Mashg‘ulotni o‘tkazish tartibi: Boshlang‘ich ta’limning tajribali o‘qituvchilarining ona tili fani dars mashg‘ulotlarini: kuzatish, o‘rganish va tajriba almashish. Ona tili darslarida bilim, ko‘nikma, malakalarni nazorat qilishning zamonaviy usullari bo‘yicha mutaxassis tomonidan tashkil etilgan seminar-treningda ishtirok etishadi.

Ko‘chma mashg‘ulot “Ona tili fanini o‘qitish metodikasi” fani doirasida, talab darajasidagi moddiy-texnika bazaga ega va ilmiy- uslubiy jihatdan imkoniyati mavjud bo‘lgan umumiy o‘rta ta’lim maktabida tashkil etiladi.

Ko‘chma mashg‘ulot guruh jurnalga qayd etilib maktab rahbariyati tomonidan tasdiqlanadi.

Mashg‘ulot mazmuni:

Reja

1. Boshlang‘ich sinflarda ona tili darslarining turlari va ularga qo‘yiladigan talablar.
2. YAngi bilim berish, ularni nutq amaliyotiga tatbiq etish va o‘quvchilarni tarbiyalash.
3. YAngi bilim berish, ularni nutq amaliyotiga tatbiq etish va o‘quvchilarni tarbiyalash.

Tayanch tushunchalar: dars, dars turi, maqsad, yangi materialni o‘rganish darsi, bilimni mustahkamlash darsi, umumlashtiruvchi- takrorlash darsi, bilimlarning qanchalik o‘zlashtirilganini hisobga olish (tekshiruv) darsi.

Darsning umumiy tasnifi. Maktabda dars o‘quv-tarbiya jarayonini tashkil qilishning asosiy shakli hisoblanadi. Dars ta’lim-tarbiyani amalga oshirishning eng qulay va eng zarur omilidir.

Darsga qo‘yiladigan umumiy talablar quyidagilar:

1. Ta’limiy talab. Har bir dars o‘quvchiga qandaydir bilim berishi lozim. Har bir darsning asosiy maqsadi ham shu.
2. Tarbiyaviy talab. Bu har jihatdan komil shaxsni tarbiyalash demakdir.
3. Didaktik talablar. Bu o‘qituvchiga darsni to‘g‘ri tashkil qilish: dars maqsadlarini, turini to‘g‘ri belgilash, darsdagi u yoki bu materialni o‘quvchilarga etkazib berish uslub va usullarini to‘g‘ri tanlash, o‘quvchilar bilimini tekshirish va baholash shakllari aniqlab olish demakdir.
4. Psixologik talablar. Bu talab shuni nazarda tutadiki, o‘qituvchi o‘z o‘quvchilarining xarakter-xususiyatini qanchalik darajada yaxshi bilishi judda katta ahamiyatga ega. O‘z o‘quvchilarining psixologik xususiyatlarini yaxshi bilgan o‘qituvchigina to‘laqonli dars uyushirishi mumkin.
5. Gigienik talablar. Bu o‘quvchilar salomatligi haqida qayg‘urish demakdir. Sinfda yorug‘lik, toza havo har doim etarli bo‘lishi lozim.

Boshqa fanlar kabi, ona tili o‘qitishning samaraliligi darsning sifatiga bevosita bog‘liqdir.

Ona tili darslarining turlari va qurilishi. Dars turlari uning didaktik maqsadiga ko‘ra belgilanadi, chunonchi: yangi materialni o‘rganish darsi, bilimni mustahkamlash darsi, umumlashtiruvchi- takrorlash darsi, bilimlarning qanchalik o‘zlashtirilganini hisobga olish (tekshiruv) darsi va boshq. Har bir dars turi muayyan qurilishi bilan boshqasidan farqlanadi. Darsning didaktik maqsadi, turi va qurilishi o‘rtasida ma’lum bog‘lanish mavjud. Muayyan bir darsning didaktik maqsadi o‘rganiladigan mavzuga va bu darsning darslar tizimida tutgan o‘rniga qarab belgilanadi. O‘qituvchi dasturda mavzuga ajratilgan soatlar sonini va o‘rganiladigan materialning xususisiyatlarini hisobga olgan holda, dars turini tanlab, qurilishini belgilaydi.

Darsga qo‘yilgan umumdidaktik talablar pedagogik adabiyotlarda keng yoritilgan. Ularni ona tili o‘rgatishga tatbiq qilib, metodik aniqliklar kiritilsa, ona tili darslariga qo‘yilgan talablar quyidagicha bo‘ladi:

1. Yangi bilim berish, ularni nutq amaliyotiga tatbiq etish va o‘quvchilarni tarbiyalash bir butun jarayondir. Darsda o‘quvchilarning o‘quv faoliyatini tashkil etishga, foydalaniladigan til materialining g‘oyaviy-siyosiy, estetik va badiiy qimmatli bo‘lishiga, tilni o‘rganish jarayonida bolalarda dunyoqarash elementlarini shakllantirishga alohida ahamiyat berish zarur. Ijodiy izlanish muhiti yaratilgan darslardagina zarur axloqiy sifatlar tarbiyalanadi.

Ona tili darslarida o‘zbek tiliga muhabbat va so‘zga ehtiyotlik bilan munosabatni tarbiyalashga alohida e’tibor beriladi. Buning uchun matn puxta tanlanadi. Tilni o‘rganish jarayonida leksik-uslubiy ishlarga kata o‘rin beriladi. Darsda she’r, soddalashtirilgan matnlar bilan birga, yuksak badiiy matnlardan ham foydalaniladi.

Ona tili o‘qitish jarayoni o‘quvchilarda ilmiy dunyoqarash asoslarini shakllantirishga qaratiladi. Ona tili darslari har bir kishi uchun zarur bo‘lgan saranjom-sarishtalik, mustaqillik, tashabbuskorlik sifatlarini ham tarbiyalaydi.

1. Darsning aniqligi va ichki mantiqiyligi, uning maqsadga yo‘naltirilganligi juda muhim. Yangi material o‘rgatiladigan darsning mazmuni va mantiqi o‘rganiladigan til hodisasi hamda uning lingvistik mohiyatining bir-biriga ta’sir qilishiga ma’lum darajada sabab bo‘ladi. O‘qituvchi bu o‘zaro bog‘lanishni bilishi va uni o‘quvchilar bilan birga topshiriqlarni bajarish davomida asta ocha borishi muhimdir.

Agar dars grammatik bilimlarni mustahkamlash, orfografik ko‘nikmalarni shakllantirish maqsadini o‘z oldiga qo‘ysa, darsning mantiqiy shartlari asta murakkablashtirib borilgan mashqlar tizimini aks ettiradi. Bolalar biror imlo qoidasini yaxshilab bilib, o‘rganib olishlari uchun bir-ikki mashq jamoaviy ravishda bajariladi. O‘quvchilar mustaqilligi oshgach, mashqni mustaqil ishlaydilar. Darsda bajarilgan mashqlar o‘rtasidagi bog‘lanishni shakllantiradigan ko‘nikmaning xususiyati ham sabab bo‘ladi. O‘quv materialining mavzuga va darsning maqsadiga mos bo‘lishi uning maqsadga yo‘naltirilishini ta’minlaydi. Darsda foydalaniladigan barcha o‘quv materiallari (shu jumladan, til dalillarini kuzatish, imlo va nutqqa oid mashqlarnn bajarish uchun tanlanadigai materiallar ham) darsning maqsadiga juda mos bo‘lishi zarur.

1. Ona tili darsi, avvalo, o‘quvchilar nutq va tafakkurini o‘stirish darsidir. Ona tili darslari ijtimoiy-foydali bo‘lishi uchun o‘quvchilarda o‘z fikrini grammatik to‘g‘ri, uslubiy aniq, izchil ifodalash va boshqalar fikrini bera olish ko‘nikmasini shakllantirishga qaratilishi lozim. Ona tili darslarida nutq o‘stirish ko‘rsatmasi grammatik materialni o‘rgatishda o‘quvchilarning tilimizdagi har bir so‘z turkumi yoki so‘z qismining rolini bilib olishlariga erishtiradigan metodik usullarni qo‘llashni talab etadi, ya’ni grammatik nazariya grammatik to‘g‘ri va aniq nutq malakalarini shakllantirishga, anglab, tushunib yozish malakalarini o‘stirishga amalda tatbiq etish uchun o‘rgatiladi. Darsda bolalar nutqini o‘stirish darsning mazmunida va qo‘llannilgan vazifalar turlarida o‘z aksini topadi.

Grammatik, so‘z yasalishiga oid, imloviy materiallarni o‘rganishni nutq o‘stirish bilan bog‘lash o‘quvchilar aqliy faoliyatini boshqarish hisoblanadi. Bolalar nutqini o‘stirish jarayoni ularning tafakkurini o‘stirish bilan bog‘liq.

Ona tili darsi o‘quvchilar taffakurini o‘stirish ustida ishlash maqsadiga yo‘naltirilganligiga qarab baholanadi. Bunda muayyan grammatik va imloviy materialni o‘rganish jarayonida shu materialni yaxshiroq o‘zlashtirishni taminlaydigan, aqliy faoliyatni talab qiladigan mashqlarni o‘tkazish tushuniladi. Masalan, “Asosdosh so‘zlar” tushunchasini shakllantirish uchun so‘zlarning leksik manosi va morfemik tarkibini taqqoslashni (ularning ma’nolarida umumiylikni va ularda bir xil asosning mavjudligini) bilish lozim. O‘quvchilar tafakkurini o‘stirish uchun o‘qituvchi darsga tayyorlanganda, vazifa turlarini tanlaydi, darsning materialini va uni o‘zlashtirishda o‘quvchilar bajaradigan aqliy faoliyat mashqlarini ham belgilab oladi.

O‘quvchilarga beriladigan nazariy bilim tildan ongli foydalanish imkonini beradi. Nazariyaga ahamiyat berish, elementar tarzda bo‘lsa ham, o‘quvchilarning til hodisalari o‘rtasidagi bog‘lanishni bilib olishiga e’tibor berish demakdir. Boshlang‘ich sinf o‘quvchilari bunday bog‘lanishni bilsalar, nimauchun shunday? so‘rog‘iga javob topa oladilar. Masalan, “Nima uchun daftar so‘zi kelishik va egalik qo‘shimchalari bilan turlanadi, o‘qidik so‘zi esa shaxs-son qo‘shimchalari bilan tuslanadi?”.

Ona tili darslarining foydali bo‘lishiga darsda og‘zaki va yozma ishlarni maqsadga muvofiq o‘tkazish, o‘quvchilarning o‘quv ishlarini tekshirib, nazorat qilib borish, o‘z vaqtida xatolarning oldini olish va to‘g‘rilash, texnika vositalaridan foydalanish kabi omillar katta ta’sir ko‘rsatadi.

**O‘QISH FANINI O‘QITISH METODIKASI**

**6-MA’RUZA MASHG‘ULOTI: BOSHLANG‘ICH TA’LIM O‘QISH FANIDAN KOMPETENSIYAVIY YONDASHUV ASOSIDAGI O‘QUV DASTURI, DARSLIK, MULTIMEDIA ILOVALI METODIK QO‘LLANMALAR TAHLILI.**

**Reja:**

1. O‘qish fanidan kompetensiyaviy yondashuv asosidagi o‘quv dasturi.

2. 4-sinf “O‘qish kitobi” darsliklari tahlili.

3. O‘qish darslarini tashkil etishda multimedia ilovali metodik qo‘llanmalardan foydalanish. Multimedialarning ta’limiy va tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.

4. O‘quvchilarning kitobxonlik madaniyatini shakllantirishda o‘qish darslarining roli. O‘quvchilarda o‘qish malakalarini shakllantirishdagi qiyinchiliklar.

Mavzuga oid tayanch tushuncha va iboralar: o‘quv dasturi, darslik, multimedia , metodik qo‘llanma, bilim, ko‘nikma, malaka, kompetensiya.

**O‘qish fanidan kompetensiyaviy yondashuv asosidagi o‘quv dasturi, 1-4-sinf “O‘qish kitobi” darsliklari tahlili.**

Umumiy o‘rta ta’limning boshlang‘ich sinflarda o‘qish fani o‘quvchilarni ongli, to‘g‘ri va ifodali o‘qishga o‘rgatish bilan birga ularda kitobxonlik va nutq madaniyatini hamda mustaqil fikrlash qobiliyati shakllantiradi. O‘quvchilarni har tomonlama rivojlantirishga xizmat qiladi.

Boshlang‘ich sinflarida o‘qish fanini o‘qitishning asosiy maqsadi:

milliy hamda jahon adabiyotining nodir namunalarini o‘qitish orqali o‘quvchilarning ma’naviy-axloqiy dunyosi, adabiy-estetik didini shakllantirish hamda ularda mustaqil fikrlash, obrazli tafakkurga oid bilim, ko‘nikma, malakalarni hosil qilish va rivojlantirish;

o‘quvchilarni badiiy adabiyotga qiziqtirish, asarlarni o‘rgatish jarayonida olam va inson tabiati, milliy hamda umuminsoniy qadriyatlar, shuningdek, kitobxonlik madaniyatini shakllantirish orqali o‘quvchilarning ma’naviyatini, dunyoqarashini kengaytirib, mustahkamlab borishdan iborat.

O‘qish (1-4-sinf) fanini o‘qitishning asosiy vazifasi:

o‘quvchilarning og‘zaki nutqi adabiy til me’yorlari asosida shakllanishi va rivojlanishini ta’minlash, nutqiy kompetensiyani o‘stirish;

yozma nutqda yuksak savodxonlik, adabiy til me’yorlariga rioya etish, uslubiy rang-baranglikdan foydalana olish ko‘nikma va malakalarini rivojlantirish hamda dastlab tanish, keyin notanish matn ifodali o‘qitilib, o‘quvchidagi ko‘nikma, malaka aniqlanadi. SHuningdek, miqdoriy ko‘rsatkich - o‘qish tezligi, ongli va ravon o‘qish, bir daqiqada nechta so‘z o‘qiy olishi ham belgilanadi.

Bolaning matn mazmunini to‘liq o‘qib olishi, qayta hikoyalashi, shuningdek, o‘zgalar nutqini eshitib, tushunib olishi maqsad qilinadi.

Mazkur dasturdan o‘rin olgan vatan mavzusidagi asarlar o‘quvchilarni mamlakatimizning ijtimoiy-siyosiy, madaniy-ma’rifiy hayoti va xalqimizning bunyodkorlik yo‘lidagi olib borayotgan ishlari bilan tanishtirishga yordam beradi.

1. sinfning o‘quv yili oxirida bolalar Vatan va uning tabiati, insoniy qadriyatlari haqida kichik-kichik asarlarni o‘qiydilar.
2. sinfda shakl va mazmun jihatdan uncha murakkab bo‘lmagan Vatan, ona tabiat, istiqlol, kishilarning hayoti va mehnati, axloqiy munosabatlar haqidagi asarlar bilan tanishadilar.

4-sinflar o‘qish dasturida mavzular ko‘lami ancha kengayadi.

Bu sinflarda o‘qit darslarining kattagina qismi asarni o‘qit va matn ustida ishlashga qaratiladi.

Darsda o‘quvchilarning faolligini oshiradigan, tasavvurlarini boyitadigan usullardan foydalanish, asarlarni janr mazmunidan kelib chiqib, rollarga bo‘lib o‘qish, qahramonlar nomidan qayta hikoya qilish, qahramonning taqdiri haqidagi hikoyani davom ettirish, qiziqarli mavzularda og‘zaki hikoya tuzdirish kabi ijobiy topshiriqlardan foydalanish kabi ishlar amalga oshiriladi.

Sinfdan tashqari o‘qish darslari bilan bog‘lab olib boriladi. Sinfdan tashqari o‘qish mazmuniga ko‘ra ta’limning har bir bosqichida ikki asosiy bo‘limga ajratiladi:

Birinchi bosqichda o‘qish doirasi, ya’ni o‘qitiladigan kitoblar va ularni qaysi tartibda o‘qish bilan tanishtirish yuzasidan o‘quvchilarga ko‘rsatma beriladi.

Ikkinchi bosqichda shu o‘quv materiallar asosida bilim, ko‘nikma va malakalar shakllantiriladi. O‘quvchilar kitob va ularning mualliflari haqidagi bilimlarni bevosita amaliy faoliyatlari, ya’ni kitob ustida ishlash jarayonida egallaydilar. O‘quvchilar o‘qituvchi rahbarligi ostida avval mavzuga oid bir necha kitob bilan tanishsa, keyinroq bolalar yozuvchilarning asarlari bilan tanishadilar, so‘ngra bolalarning qiziqishlariga mos, ruhiyatlariga yaqin har xil mualliflarning bir mavzuga doir kitoblarini mustaqil tanlab olishga o‘tadilar.

O‘quvchilar milliy va jahon adabiyotlarini o‘qib, tahlil qilish asosida ezgulik va yovuzlik, yaxshilik va yomonlik, go‘zallik va xunuklik haqidagi xilma-xil talqinlarga duch kelishadi. Ularga ongli munosabat bildirish hamda o‘zlaridagi axloqiy-ma’naviy fazilatlarning shakllanishi va rivojlanishiga zamin yaratadi. Mutolaa o‘quvchilarning og‘zaki hamda yozma nutqlari rivojlanadi. Bolaning matn mazmunini to‘liq o‘qib olishi qayta hikoyalashi, shuningdek, o‘zgalar nutqini eshitib, tushunib olishi malakalari hosil qilinadi.

1-4-sinflarda “Konstitutsiya alifbosi”, “Dinlar tarixidan umumiy tushunchalar”, “Iqtisod va soliq alifbosi”, “Salomatlik darslari”, “Tejamkorlik saboqlari” kabi fanlarning sodda elementlari o‘qish fani mazmuniga, ya’ni mavzular kesimida singdirib o‘qitilishi ko‘zda tutilgan. SHuning uchun amaliy-tajriba va sinov mashqlarida kundalik faoliyatda shaxsiy, oilaviy va iqtisodiy vaziyatlarga, jumladan, tejamkorlikka, mehnatni engillashtirish va samaradorligini oshirishga, savdo-sotiq bilan bog‘liq hamda sodda algoritmlarni kundalik vaziyatlarda qo‘llay olishga bog‘liq bo‘lgan masalalar echilishi lozim. Dasturda fanni chuqurlashtirilib o‘qitiladigan 2-3-4-sinflar (A1+) uchun mavzularga ajratilgan soatlar va kompetensiya elementlari alohida ko‘rsatilgan.

Boshlang‘ich sinf o‘quvchilarida tayanch va fanga oid adabiy-nutqiy va badiiy asarlarni tahlil qilish kompetensiyalarning shakllantirilishi ham belgilab berilgan. O‘zbekiston Respublikasida ta’limning uzluksizligi, uzviyligi, o‘quvchi shaxsi va qiziqishlari ustuvorligidan kelib chiqib, ularning yosh xususiyatlariga mos ravishda o‘qish fanidan quyidagi tayanch kompetensiyalar shakllantiriladi.

O‘quvchilarda shakllantiriladigan tayanch kompetensiya elementlari:

Axborot bilan ishlash kompentensiyasi:

turli axborot manbalaridan o‘ziga kerakli ma’lumotlarni topa olish.

O‘zini o‘zi rivojlantirish kompetensiyasi:

kun tartibiga rioya qilish;

o‘zlashtirgan bilimlarini boyita olish.

Ijtimoiy faol fuqarolik kompetensiyasi: o‘zining o‘quvchilik burch va vazifalarini bilish, unga rioya qilish; maktabda, oilada bo‘layotgan jarayonlarda ishtirok etish; odobli bo‘lish, kattalarni hurmat qilish.

Milliy va umummadaniy kompetensiyasi: milliy bayramlar va urf-odatlarni tushuna olish.

Matematik savodxonlik, fan va texnika yangiliklaridan xabardor bo‘lish hamda foydalanish kompentensiyasi:

turli sodda jadval ko‘rinishdagi ma’lumotlarni o‘qiy olish.

Fanga oid kompetensiyalar:

Adabiy-nutqiy kompetensiyalar (tinglab tushunish, fikrni ogzaki bayon qilish, o‘qish, fikrni yozma bayon qilish).

A1

ixcham matn asosida yaratilgan audiomatn, videotasvirlarni tinglab tushuna oladi;

ertak, topishmoq, maqol, tez aytish, rivoyat, hikoyat, masal, xalq qo‘shiqlari, hikoya, she’rlarni o‘qib tushunadi va mazmunini qayta so‘zlab bera oladi;

yozma va bosma harflarni, ular ifodalaydigan tovushlarni to‘g‘ri talaffuz eta oladi;

matnni gap ohangiga rioya qilgan holda aniq, ravon o‘qiy oladi; bir daqiqada 50 — 55 so‘zni o‘qiy oladi;

monologik va dialogik nutqda o‘z fikrini aniq ifodalay oladi; o‘rganilgan mavzular doirasida 5-6 gapdan iborat kichik ijodiy matn yoza oladi;

maktab kutubxonasidan foydalana oladi;

kichik hajmdagi 8 — 10 ta she’rni yoddan aytib bera oladi.

A1+

bir daqiqada 55 — 60 so‘zni o‘qiy oladi;

asar qahramonlari, tabiat tasviri haqida 7-8 gapdan iborat kichik ijodiy matn yoza oladi;

kichik hajmdagi 10 — 12 ta she’rni yoddan aytib bera oladi.

Badiiy asarni tahlil qilish kompetensiyasi A1

matndagi so‘z va gaplarning ma’nolarini tushuna oladi; asar mazmunidan ta’sirlana oladi;

xalq og‘zaki ijodi namunalarini (ertak, topishmoq, maqol, masal, tez aytishni) farqlay oladi;

o‘rganilgan asarlarning nomi, muallifi, mazmuni va qahramonlarini ajrata oladi;

asar qahramonlariga munosabat bildira oladi;

o‘qilgan asar mazmuniga doir savol va topshiriqlarga javob bera oladi.

A1+

mustaqil o‘qish uchun tavsiya etilgan asarlarda tasvirlangan voqea- hodisalar mazmunini tushunib, qayta hikoya qila oladi, asar qahramonlariga munosabat bildira oladi.

O‘qish fani o‘quv dasturi strukturasining qisqa annotatsiyasi

O‘qish fani 1-4-sinflarda jami 608 soat hajmda o‘qitilib, haftasiga 18 soat, shundan 1-sinfda 4 soatdan (jami - 68 soat), 2-sinfda 4 soatdan (jami - 136 soat), 3-sinfda 5 soatdan (jami - 170 soat), 4-sinfda 5 soatdan (jami - 170 soat) o‘qitiladi.

O‘qish fanini chuqur o‘rganishga ixtisoslashtirilgan maktablarning

1. 3-4-sinflarida esa 680 soat, haftasiga 20 soat, shundan 2-sinfda 6 soatdan (jami - 204 soat), 3-sinfda 7 soatdan (jami - 238 soat), 4-sinfda 7 soat dan (jami - 238 soat) o‘qitiladi.

O‘quv dasturida “Uqtirish xati” keltirilgan bo‘lib, unda O‘qish fanining o‘qitishning ahamiyati va unga zamonaviy yondashuvlar, fanni o‘qitishning maqsad va vazifalari, o‘quv dasturidagi mavzularning mazmuni yoritilgan.

1. 4-sinflarda “Konstitutsiya alifbosi”, “Dinlar tarixidan umumiy tushunchalar”, “Iqtisod va soliq alifbosi”, “Salomatlik darslari”, “Tejamkorlik saboqlari” kabi fanlarning sodda elementlari O‘qish fani mazmuniga, ya’ni mavzular kesimida singdirib o‘qitilishi ko‘zda tutilgan.

“Konstitutsiya alifbosi” 2-3-4-sinflarda 10 soatdan,

“Dinlar tarixidan umumiy tushunchalar” 2-3-4-sinflardagi “Ota- onani rozi qilish”, “Ilm, tozalik” haqidagi mavzularda yoritilgan.

“Iqtisod va soliq alifbosi” 1-4 sinflarda 10 soatni tashkil etadi.

“Salomatlik darslari” 1 -sinfda «Navro‘z - tabiat tantanasi»

1. Sinfda «Navoiyning do‘sti», «Yordam berdi» 4-sinfda «Nurxon bilan Burhon» kabi mavzular kesimida singdirib o‘qitilishi ko‘zda tutilgan.

SHuningdek, dasturda fanni chuqurlashtirilib o‘qitiladigan 2-3-4- sinflar uchun mavzularga ajratilgan soatlar alohida ko‘rsatilgan.

O‘qish fani Davlat ta’lim standartida umumiy ko‘rinishda. berilgan tayanch komptensiyalar A1 va A1+ darajaga ajratib berildi. Har bir sinfning boshida o‘quvchilarda shakllantirilishi lozim bo‘lgan shu sinfga xos tayanch komptensiya elementlari berildi.

Har bir sinfda o‘rganiladigan bo‘lim va mavzular nomlari hamda ularga ajratilgan soatlar ko‘rsatildi. Bunda har bir bo‘lim mazmuni va fanga oid komptensiyalar elementlari ochib berildi.

O‘qish fanining xususiyatidan kelib chiqib o‘quvchilarda fanga oid kompetensiyalar elementlarining shakllanganlik darajasini aniqlash maqsadida nazorat ishi hamda o‘quvchilar bilimini mustahkamlash, takrorlash soatlari ajratildi.

A1 va A1+ (1-4-sinf) yakunida o‘quvchilarda shakllangan tayanch hamda fanga oid kompetensiyalar elementlari keltirildi.

Istiqlol tufayli xalqimiz yangi tarixiy davrga qadam qo‘ydi. Bu - albatta, ta’lim tizimiga, jumladan, boshlang‘ich sinf o‘qish darslarining maqsad va vazifalariga yangicha yondashishni taqozo etadi. Xalq ta’limi vazirligining «YAngi darsliklar avlodini yaratish to‘g‘risida»gi Qarori talablaridan kelib chiqib, boshlang‘ich sinflar uchun yangi «O‘qish kitobi» darsliklari nashr qilindi. Ushbu darsliklar oldiga bir qator talablar qo‘yildi. Mazkur talablardan biri, unda berilgan savol-topshiriqlar o‘quvchini faol ishlashga, shuningdek, mustaqil va ijodiy fikr yuritishga o‘rgatadigan shaklda tuzilmog‘i zarur.

Ma’lumki, darslik yuqori ilmiy va uslubiy saviyada yozilgan, o‘quv dasturiga mos asosiy kitobdir. Maktab darsliklari orqali o‘quvchilarga bilim berish bilan birga, ularning o‘quv-biluv ko‘nikma va malakalari ham shakllantiriladi, dunyoqarashlari va fikrlash doirasi kengaytiriladi. Bu borada «O‘qish kitobi» darsliklari oldiga ilmiy- metodik va badiiyat nuqtai nazaridan alohida talablar qo‘yilgan.

«O‘qish kitobi»ni yaratishda izchillik va uzviylikka qat’iy rioya qilinishi, tanlangan badiiy asarlarning o‘quvchilar yosh xususiyatlariga mos kelishi, badiiy yuksakligi, muayyan maqsadni ko‘zda tutishi, asarlarning janriy rang-barangligi kabi ilmiy-metodik hamda insonparvarlik xislatlarini tarbiyalashga qaratilishi bilan bog‘liq talablar mazkur darsliklarning hayotiy mezoni deyish mumkin.

Shunday ekan, boshlang‘ich sinf «O‘qish kitobi» darsliklari ham belgilangan talablarga muvofiq bo‘lishi kerak. SHu nuqtai nazardan, biz «O‘qish kitobi» darsliklaridagi savol-topshiriqlarni o‘quvchilarni izlanishga o‘rgatish jihatdan quyidagi guruhlarga bo‘lishni lozim topdik:

1. Qayta xotirlash tipidagi savol-topshiriqlar.
2. Qisman izlanuvchanlik tipidagi savol-topshiriqlar.
3. Ijodiy tipdagi savol-topshiriqlar.
4. Adabiy tushunchalarni anglash tipidagi savol-topshiriqlar.
5. sinf «O‘qish kitobi»ni tahlil qilib, darslikka kiritilgan savol-topshiriqlar, asosan, qayta xotirlash tipiga mansubligining guvohi bo‘ldik. Darhaqiqat, birinchi sinf o‘quvchilarining yosh xususiyatlari faqat asar voqealarini qayta esga olish asosida savollarga javob berishni talab etadi.
6. sinf «O‘qish kitobi»dagi savol-topshiriqlar esa asosan qayta xotirlash va qisman izlanuvchanlik tipiga mansub. Masalan, qayta xotirlash tipidagi savol-topshiriqlarga vatan mavzusida o‘rganiladigan asarlardan so‘ng «Vatanimiz qanday nom bilan ataladi?, O‘zbekistonda qanday shaharlar bor ekan?, Toshkent qanday shahar?, Nima uchun Toshkentni tinchlik va do‘stlik shahri deymiz?, Kaptar qafasdan qutulib qaysi tomonga uchdi?, Kishilar nima qilmoqchi bo‘ldilar?, O‘qituvchi nimalar va kimlar haqida gapirib berdi?» kabi, qisman izlanuvchanlik tipidagi savol-topshiriqlarga «Qaysi bekatlarning nomini bilasiz? Hikoyat qanday yakunlangan? Vatanimiz ozodligi uchun kurashgan insonlardan yana kimlarni bilasiz? SHe’rda Amir Temurning qanday xislatlari ifodalangan? Ulug‘bekning qanday fazilatlari bo‘lgan?» kabi savol-topshiriqlarni kiritish mumkin. Lekin mazkur mavzuga oid she’rlardan so‘ng faqat she’rni yod olish topshirig‘i berilgan. Bizningcha, bu erda she’r matnini tahlil qilishga yordam beruvchi savol-topshiriqlar ham tavsiya qilinishi kerak edi.
7. sinf «O‘qish kitobi» darsligida savol-topshiriqlarning quyidagi tiplarini kuzatish mumkin. Jumladan, vatan mavzusiga oid matnlardan so‘ng berilgan «Gerbdagi ramz va timsollardan nimalarni bilib oldingiz? «Gerb» so‘zi nimaning belgisini anglatadi? Bobomiz Amir Temur davlati bayrog‘i qaysi rangda edi? Donolar nega kengash qilishdi? Adolat qanday qaror topdi? Toshkentga qaysi inshootlar zeb berib turibdi? Olim - farishtalarning istagi nimalardan iborat edi? Nima uchun oqil kishi hammani donishmandning huzuriga borishga maslahat berdi? Donishmand qaysi farishtaning fikrini ma’qulladi? Rustam aka to‘g‘on haqida bolalarga nimalarni so‘zlab berdi? Bolalar qaysi baliqlarni kater tagiga joylashdi?» kabi savol-topshiriqlar qayta xotirlash tipiga mansub bo‘lsa, «Matndagi ziyoda so‘zi o‘rnida yana qanday so‘z ishlatish mumkin?, Nima uchun Toshkent do‘stlik shahri deb ataladi?, O‘zbekiston mustaqilligini mustahkamlashda sizning vazifangiz nimadan iborat?, Siz o‘z tilingizni sevasizmi?, Nima uchun?, O‘qituvchi ona tilimizning boyligini nega bog‘ bilan qiyoslaydi?» kabi ijodiy tipdagi ba’zi savol-topshiriqlar ham ko‘zga tashlanadi.

4-sinf «O‘qish kitobi»da qayta xotirlash tipiga oid savol- topshiriqlar birmuncha kamroq kiritilgan. Ular quyidagicha: «Dehqonbobo poezdda kimlarni uchratdi? Bolalar unga nimalar haqida gapirib berishdi? Ilm aqlni peshlashi haqida she’rda nima deyilgan? Samad qishlog‘ining xaritasida nimalarni tasvirladi? Bolalar nima ustida tortishib qolishdi?» kabi.

Ijodiy tipdagi savol-topshiriqlarni ham ko‘plab uchratish mumkin. Masalan, «Ota-onalarni e’zozlashning sababi nimada? «O‘zbekiston - kelajagi buyuk davlat» deganda xayolingizga nimalar keladi? Vatan deganda xayolingizga nimalar keladi? Qanday kishilarni mard desa bo‘ladi?» singari.

Adabiy tushunchalarni anglash tipidagi savol-topshiriqlar mazkur bo‘limda berilmagan. YUqorida qayd qilingan tasnifga ko‘ra, 1-sinf «O‘qish kitobi»da matnlardan so‘ng asosan qayta xotirlash tipidagi savollar berilgani aniqlandi. Faqatgina bo‘lim yuzasidan o‘tkaziladigan takrorlash darslari uchun savol-topshiriqlar tavsiya qilingan.

1. sinfda qayta xotirlash tipidagi savol-topshiriqlar 68 foizni, qisman izlanuvchanlik tipidagilari 22 foizni, ijodiy tipdagi savol- topshiriqlar 10 foizni tashkil etadi.
2. sinfda tavsiya qilingan savol-topshiriqlarning 60 foizi 1-, 22 foizi 2-, 12 foizi 3-, 6 foizi 4-tipga mansubligi aniqlandi.
3. sinfda qayta xotirlash tipidagi savol-topshiriqlar 40 foizni, qisman izlanuvchanlik tipidagi savol-topshiriqlar 20 foizni, ijodiy tipdagi savol-topshiriqlar 28 foizni, adabiy tushunchalarni anglash bilan bog‘liq savol-topshiriqlar 12 foizni tashkil qiladi.

Tahlildan ko‘rinadiki, boshlang‘ich sinf «O‘qish kitobi» darsliklarida o‘quvchini mustaqil ishlash, fikrlashga undovchi ijodiy xarakterdagi savol-topshiriqlar nihoyatda oz miqdorni tashkil etadi. Hozirgi kunda «O‘qish kitobi» darsliklarida savol-topshiriqlarning deyarli 70-75 foizi bilimlarni qayta xotirlash va qisman izlanishni talab etadigan savol-topshiriqlardir. Darsliklarga shu xildagi savol- topshiriqlarning ko‘plab berilishi o‘quvchilarning mustaqil fikrlashi hamda faolligiga salbiy ta’sir ko‘rsatadi.

**O‘qish darslarini tashkil etishda multimedia ilovali metodik qo‘llanmalardan foydalanish.** Multimedialarning ta’limiy va tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.

Komil insonni voyaga etkazishda boshlang‘ich ta’lim shubhasiz mustahkam poydevor rolini o‘taydi. Birinchi Prezidentimiz Islom Karimovning “Farzandlarimiz bizdan ko‘ra kuchli, bilimli, dono va albatta, baxtli bo‘lishlari shart!” -degan so‘zlariga asosan mustaqillik yillarida ta’limni tubdan isloh qilish borasida benihoya ko‘lamli ishlar amalga oshirildi.

2014-yil 19-fevral kuni tasdiqlangan O‘zbekiston Respublikasi birinchi Prezidentining PQ-2133 sonli “Sog‘lom bola yili davlat dasturi to‘g‘risida”gi qarorida boshlang‘ich sinflarda o‘qitish sifatini yaxshilash chora-tadbirlarini amalga oshirish bo‘yicha ko‘pgina vazifalar belgilab berilgan. Boshlang‘ich ta’lim bo‘yicha YAngi tahrirdagi Davlat ta’lim standarti ham mustaqillik davridagi tajribalar natijasi sifatida maydonga keldi. U boshlang‘ich ta’lim darsliklari va metodik qo‘llanmalarining yangi avlodini yaratishda dasturulamal vazifasini o‘tamoqda. Boshlang‘ich ta’lim standartida o‘quvchilarning o‘qish malakalarining sifatlarni va ijodiy fikrlay olishlari, o‘z-o‘zini nazorat qila bilishlari, nutq madaniyatini o‘zlashtirishlari, husnixat bilan savodli yozish ko‘nikmalarini egallashlari alohida qayd etilgan. Boshlang‘ich sinfda “O‘qish” fani o‘quvchilarning tafakkur qilish faoliyatlarini kengaytirish, erkin fikrlay olish, o‘zgalar fikrini anglash, o‘z fikrlarini og‘zaki va yozma ravishda ravon bayon qila olish, jamiyat a’zolari bilan erkin muloqotda bo‘la olish ko‘nikma va malakalarga xizmat qiladi.

Mazkur qarorning ijrosi sifatida 1-3-sinf o‘qish fani bo‘yicha multimedia elektron ilovalar, metodik qo‘llanma yaratildi. Bu qo‘llanmada ilg‘or pedagogik va axborot kommunikatsion texnologiyalardan foydalanib o‘qitiladigan dars ishlanmalari, multimedia elektron ilovalar, dars jarayonida qo‘llaniladigan metod va usullar, didaktik o‘yin texnologiyalar, mantiqiy mashqlar va darslikdagi mualliflar haqida ma’lumotlar o‘rin olgan. Ular o‘quvchilarni o‘ylashga, izlanishga, xulosalar chiqarishga undaydi.

Metodik qo‘llanmalarda o‘quvchilarni to‘g‘ri, tez, ifodali tushunib o‘qish, o‘quvchilarning og‘zaki nutqini o‘stirish, lug‘atini yangi so‘zlar bilan boyitish, so‘zlardan nutqida to‘g‘ri va o‘rinli foydalanishga o‘rgatish maqsad qilib olingan.

Har bir o‘qituvchi 1-3-sinf o‘qish fanidan yaratilgan ilovali metodik qo‘llanmalardan ta’lim sifatini oshirishda o‘rinli va maqsadli foydalanishi zarur. Ayniqsa, o‘qish darslarida turli janrdagi asarlarning matni ustida ishlashga va ularning xususiyatlari haqidagi mavjud bilimlarini yanada boyitishga alohida e’tibor qaratish lozim. SHuning uchun mazkur metodik qo‘llanmalar mazmuni, unda berilgan didaktik materiallar, savol-topshiriqlarga ilmiy va tanqidiy yondashuv asosida amaliyotga tatbiq etish talab etiladi.

O‘quvchilarning kitobxonlik madaniyatini shakllantirishda o‘qish darslarining roli. O‘quvchilarda o‘qish malakalarini shakllantirishdagi qiyinchiliklar.

Prezidentimiz Shavkat Mirziyoev 2017 yil 12 yanvar kuni “Kitob mahsulotlarini chop etish va tarqatish tizimini rivojlantirish, kitob mutolaasi va kitobxonlik madaniyatini oshirish hamda targ‘ibot qilish bo‘yicha komissiya tuzish to‘g‘risida”gi farmoyishni imzoladilar. Farmoyishda bolalar adabiyotining sifatini yaxshilashga alohida e’tibor qaratdilar. Xususan, ta’lim muassasalarida sinfdan tashqari o‘qish uchun tavsiya etilgan o‘zbek va chet el adiblarining mumtoz va zamonaviy asarlarini tanlab, xrestomatiya adabiyotlari ro‘yxatlarini qayta ko‘rib chiqish va o‘quv jarayoniga mutolaa etilgan asarlar asosida insho yozish tizimini joriy etish masalasiga alohida urg‘u berilgan.

Bolalar adabiyoti o‘quvchilarni yoshlarni imon-e’tiqodli kishilar sifatida va Vatanga muhabbat ruhida tarbiyalashda mamlakatimizning qudratli qurolidir. Bugungi davrda bu fanga intilish, qiziqish, o‘rganish, o‘zlashtirish yanada oshdi. SHunday ekan, kichkintoylarga atab yoziladigan har qanday badiiy asar ularning yosh xususiyatlariga, saviyalariga mos bo‘lishi, ular qalbida chuqur o‘y-fikrlar uyg‘otishi, yorqin obrazlar va yuksak g‘oyalarga boy bo‘lishi, ularni ulkan va porloq ishlarga ilhomlantirishi zarur. Eng muhimi, mavzular tushunarli, sodda va qiziqarli tilda yoritilishi lozim.

Faqat chinakam badiiy asarlargina bolalarga kuchli ta’sir ko‘rsatib, ana shu talablarga javob bera oladi. SHu sababli bunday kitoblar pedagogik va psixologik nuqtai nazardan ham alohida ahamiyat kasb etadi.

Bolalar adabiyoti bu vazifani bajarishda avvalo, badiiy tilga suyanadi. Adabiy asarning tili uning g‘oyaviy mazmunini aniq va ifodali ochib berish vositasidir. YAxshi, aniq, ravon, obrazli, boy til bilan yozilgan asar yozuvchining maqsad va fikrlarini kitobxonlarga tez va oson etkazadi.

Buyuk mutafakkir Alisher Navoiy «Mahbub-ul qulub» asarida tilni «ko‘ngil xazinasining qulfi[[1]](#footnote-2)», deb ta’riflaydi, kishilarni qisqa va mazmunli, chuqur mantiq bilan so‘zlashga chaqiradi. Bu talab, shubhasiz, bolalar yozuvchilariga ham taalluqlidir.

Bolalar yozuvchisi sodda, ravon, qiziqarli va mazmundor qilib yoza bilishi kerak. Buning uchun esa u xalq tilini puxta bilishi lozim.

Ravon til bilan yozilgan badiiy asarlar yosh kitobxonning nutqiga ham katta ta’sir ko‘rsatadi, so‘z boyligini oshiradi.

Bolalar yozuvchilarining eng yaxshi kitoblari yosh avlodni tabiatni sevishga, halol yashashga, ilm-fan cho‘qqilarini egallashga, xalq uchun foydali yangi kashfiyotlar qilishga o‘rgatadi. Kitob xalqimizning o‘tmishi, ilg‘or madaniyatimiz, fan va texnikamiz yutuqlari bilan tanishtiradi, faxr tuyg‘ularini o‘stiradi.

Maktab yoshidagi kichik bolalar kitobxonligi. Bu yoshdagi bolalar kitobxonligi avvalgisidan biroz farq qiladi. Bu farq bolalarning yoshi, bilimi, saviyasi bilan bog‘liq. Maktabgacha yoshdagi bolalar, asosan, tarbiyachilari, ota-onalari yordamida badiiy asarlar bilan tanishsalar, boshlang‘ich sinf o‘quvchilari bu ishni mustaqil bajaradilar. Mustaqillik ularga ishonch va zavq-shavq bag‘ishlaydi.

Bu yoshdagi bolalarni tevarak-atrofdagi turli voqea-hodisalar nihoyatda qiziqtiradi. Ularning bizni qurshagan olam haqidagi savollariga badiiy asarlarda mufassal javob berilgan.

Bu davr bolalariga tavsiya etiladigan asarlarning hajmi avvalgisiga nisbatan kattaroq, ma’no va mazmuni murakkabroq bo‘lishidan tashqari, harflari ham yirik-yirik bo‘lib, rasm va bo‘yoqlarga boy bo‘lishi talab etiladi.

Bu davr bolalar kitobxonligida kichkintoy, albatta, bajarishi zarur bo‘lgan mas’uliyat bor. Masalan, ota-ona, tarbiyachi, muallim topshirig‘ini so‘zsiz ado etish, namunali o‘qish, yurish-turishda o‘zgalarga ibrat bo‘lish, ona-Vatanni sevish va boshqalar.

Qo‘shiqlar. Bola tarbiyasida qo‘shiqning roli juda katta. Qo‘shiq lirikaning eng qadimgi shakllaridan biri bo‘lib, kuylashga mo‘ljallangan bir necha bandli she’rdan iboratdir. Qo‘shiqlar kuy-ohang bilan aytiladi. Ba’zan qo‘shiq o‘yin bilan birga ijro etiladi. Demak, qo‘shiq uchun she’r va kuy kerak. Qo‘shiq xalq og‘zaki ijodining eng ko‘p tarqalgan va ommalashib ketgan janrlaridan biri hisoblanadi.

Maqollar. Xalq og‘zaki ijodida maqollar etakchi o‘rinda turadi. Xalq yaratgan g‘oyat ixcham, chuqur va tugal ma’noli gaplar maqol deb yuritiladi. Maqol xalqning, bir necha avlodlarning aql-u farosati hamda turmush tajribasining yakuni, ular donishmandligining mahsulidir. Maqollarda hayotning achchiq-chuchugini tatib ko‘rgan, turmushdagi hodisalarga aql ko‘zi bilan qaraydigan, sof vijdonli, oliyjanob mehnat ahlining biror voqea-hodisadan, biror kishidan yoki biror ishdan chiqargan xulosasi bayon qilinadi. Bu xulosa biror kishi uchun (ko‘proq bolalar uchun) yo‘l ko‘rsatuvchi bo‘lib xizmat qilishi mumkin. Maqollar xalqning aql-idroki, ijtimoiy-tarixiy tajribasi, kurashi hamda mehnatning badiiy ifodasi sifatida yaratib kelinmoqda.

Topishmoqlar. Qadim-qadim zamonlarda ham o‘zbek xalqi o‘z bolalarini kuchli, epchil, aqlli qilib tarbiyalashga katta ahamiyat bergan.O‘sha paytlarda hali bolalarga ta’lim-tarbiya beradigan iaktablar yo‘q edi. Ana shuning uchun ham xalq turli o‘yinlar va boshqa vositalar o‘ylab topgan. “Bekinmachoq”, “CHillak”ka o‘xshash o‘yinlarda ishtirok etuvchi bolalarda chaqqonlik, epchillik kabi jismoniy hislatlar paydo bo‘la borgan. Xo‘sh, endi bolalarning zehnini charxlash uchun nima qilish kerak edi? Topishmoq, jumboq singari aqliy o‘yinlar ana shu savolga javob izlash jarayonida xalq tomonidan yaratilgan. Topishmoqlarning ham ijodkori xalqdir.

Masal. Kichkintoy tarbiyasi juda muhim va o‘ta mas’uliyatli va nozik ishlardan biri hisoblanadi. Buning uchun bolalarni o‘z tuyg‘u va o‘y- xayollari dunyosiga olib kirish lozim. Bu yo‘lda ota-onaga, buvi-boboga, tarbiyachiga masal juda qo‘l keladi. Masal bola aqlining rivojiga, qiziqishiga boy imkoniyatlar ochib beradi. Ko‘p masallar yordamida bolalarning go‘daklik chog‘laridanoq adolatparvarlik, do‘stlik, o‘rtoqlik tuyg‘ularining shakllanishi, ularning tabiatga, hayvonot olamiga mehr - muhabbatlarining oshishi uchun keng yo‘l ochiladi. CHunki ular kamol topar ekanlar masal eshitadi. Har bir masaldagi yaxshi-yomonni, gunoh-savobni bilib, mag‘zini chaqib, tushunib o‘sadilar. Bu esa, ularning kelajagida oqko‘ngil, mehnatkash, ota-onaga, ona-Vatanga, hayvonot olamiga muhabbatli bo‘lishlari uchun ko‘prik vositasini ado etadi.

Tez aytish. Bolaning tilini ravon, burro qilishdan tashqari, aqliga-aql qo‘shadi, ongini rivojlantiradi, xotirasini mustahkamlaydi, ota-onasiga, el-yurtiga, o‘zini qurshab olgan olamga nisbatan mehr- muhabbatini oshiradi. Boshqacha ibora bilan aytganda, yangi avlod har gal o‘zidan avvalgi avlodlar kashf etgan narsalarni hisobga oladi, o‘zlashtiradi. Bu yo‘l, shubhasiz, boshqalariga qaraganda oqilona, foydali, porloq kelajak yo‘lidir.

Tez aytish qayta-qayta mashq qildirish, berilgan matnni osongina diliga, tiliga jo qilib olish har tomonlama foyda so‘z o‘yini bilan ijro etiladigan har bir tez aytish zamirida bir nechta vazifalar yotgan bo‘ladi. SHulardan birinchisi qayta-qayta mashq qilish, tinimsiz takrorlash natijasida bolaning nutqi o‘sadi, tili ravon bo‘ladi. Bularning hammasi yig‘ilib kelib bola tarbiyasiga bog‘lanadi.

Ertaklar. Xalq og‘zaki poetik ijodidagi eng boy va rang-barang janrlardan biri ertaklardir. Xalq tomonidan yaratilgan ko‘plab ertaklarda bolalarning o‘ziga xos hayoti chetlab o‘tilmagan. Hatto, turli yoshdagi bolalar uchun juda ko‘p maxsus ertaklar yaratilgan.

Ertakning muhim xususiyatlaridan biri uning hamisha xalq hayoti, kurashi, tarixi, ruhiy olami, dunyoqarashi, urf-odatlari bilan chambarchas bog‘lanishi, insonlarga axloqiy va ma’naviy yo‘ldosh bo‘lib kelishidadir. Ertaklar insonning ma’naviy va jismoniy kuchiga ishonch ruhi bilan sug‘orilgan bo‘lib, ijobiy kuchlar tabiat va ijtimoiy hayotda o‘ziga dushman bo‘lgan kuchlarga qarshi kurashda doimo g‘olib chiqadi. Xalq ertaklarida ijtimoiy muhim masalalar odilona hal etiladi. Ertaklar sodda va tushunarli bo‘lgani uchun har qanday kitobxonga tez etib boradi. O‘tmishda yaratilgan ertaklarda xalqchillik kurashi o‘zining haqqoniy badiiy ifodasini topgandir. Xalqning kelajakka bo‘lgan ishonchi, adolatning adolatsizlik ustidan g‘alabasi, yorug‘likning zulmatni engishi, ozod va baxtiyor hayotga erishish g‘oyalari yorqin obrazlar orqali tasvirlangan.

Xalq ertaklari o‘z xususiyatlariga ko‘ra bir necha turga bo‘linadi: hayotiy ertaklar, hayvonlar haqidagi ertaklar, sehrli-afsonaviy ertaklar, ijtimoiy-maishiy ertaklar.

Xalq ertaklarida el-yurtni ko‘z qorachig‘iday avaylab saqlovchi ajoyib qahramonlar ulug‘lanadi, ayollarning haq-huquqlari himoya qilinadi, uzoq masofalar yaqin qilinadi, kishilar xarakteridagi yaramas odatlar, noma’qul illatlar tanqid ostiga olinadi, mardlik, epchillik, dovyuraklik, mehnatsevarlik, halollik, vafodorlik, saxiylik g‘oyalari ulug‘lanadi.

**O‘qish ko‘nikmalari. Matn va bog‘lanishli og‘zaki nutq ustida ishlash.**

O‘qish mashg‘ulotlarini o‘tkazish jarayonida o‘quvchilarda nutq faoliyatiningasosiy ko‘rinishi bo‘lgan ko‘nikmalari, matn va kitob ustida ishlash, o‘quvchilarning bog‘lanishli nutqini o‘stirish, nutq madaniyatini rivojlantirish nazarda tutiladi.

1-sinfda o‘quvchilar matnni ongli, to‘g‘ri va bo‘g‘inlab sidirg‘a o‘qishni o‘rganadilar. Olti-etti yoshli bolalarning nutqini takomillashtirish uchun uning nutqidagi kamchiliklarni o‘qish darslaridagina emas, balki darsdan va maktabdan tashqari o‘tkaziladigan mashg‘ulotlar jarayonida ham tuzatib borishga alohida ahamiyat berish zarur.

2-3-sinflarning o‘qish darslarida to‘g‘ri, tez o‘qish, ongli, ifodali o‘qishko‘nikmalarini o‘stirish va takomillashtirish zarur. Bunga asarni va uningqismlarini o‘quvchilarga bir necha marta qayta o‘qitish bilangina erishish mumkin.o‘quvchilar o‘qilgan asarlar yuzasidan berilgan savollarga javob berishgao‘rganadilar. Matn ustida ishlash o‘qituvchi rahbarligida olib boriladi.

2-sinfda o‘quvchilarda so‘zlarni to‘liq sidirg‘asiga o‘qish malakasi

shakllanadi, o‘qishning to‘g‘ri va ifodali bo‘lishiga erishiladi, o‘qish texnikasitezlashadi. Bu sinfda o‘quvchilar matnning ayrim qismlarini, qisqa hikoyalarni ichida (ovozsiz) mustaqil o‘qishga o‘tadilar. Matn ustida ishlash murakkablashib boradi, bolalar o‘qituvchi rahbarligida asarning asosiy mazmunini aniqlaydilar, qahramonlarning xatti-harakatini ifodalovchi so‘z va iboralarni topishga, voqeahodisalarni so‘z bilan tasvirlashga o‘rganadilar. Ularda so‘z boyligiga talab ortadi, nutq sofligi va aniqligiga e’tibor kuchayadi, lug‘at boyligi ko‘payadi, faollashadi, o‘qish sur’ati oshadi va so‘zlarni to‘g‘ri qo‘llashga, ovozni boshqarishga o‘rganadi.

3-sinfda so‘zlarni butunligicha sidirg‘a o‘qish ko‘nikmasi to‘la shakllanadi.

Bu esa o‘quvchilarda ongli va ifodali o‘qishga qo‘yilgan talablarni o‘stirish imkoniyatini beradi. O‘qish darslarida bolalarning matn mazmunini o‘zlashtirishustida mustaqil ishlashlari, hikoyadagi voqea-hodisalarning izchilligini belgilashlariga, o‘zaro bog‘lanish sabab-natijalarini aniqlashlariga alohida ahamiyat beriladi. Matnning badiiy xususiyatlarini, tasviriy vositalarini aniqlash ustida ishlash davom ettiriladi.

O‘quvchilarni o‘z nutqlarida maqollardan, hikmatli so‘z va iboralardan foydalanishga, so‘zlarni to‘g‘ri tanlashga, gap qurilishidan (so‘zlarning bir-biriga bog‘lanishidan) to‘g‘ri foydalanishga o‘rgatish talab etiladi.

4-sinfda o‘quvchilar so‘zlarni bo‘g‘inlamay sidirg‘a o‘qishlari, matnni tez, to‘g‘ri, ongli o‘qiy olishlari kerak. Bu sinfda bo‘g‘inlab o‘qishga yo‘l qo‘yilmasligi kerak. Bolalar o‘qilgan matn mazmunini mustaqil ravishda qayta hikoya qilishlari, matn yuzasidan sodda reja tuza olishlari, uning asosiy mazmunini ajrata olishlari, o‘qilgan matnni to‘la qisqartirib, tanlab qayta hikoyalashlari, o‘qilgan matnga nisbatan o‘z munosabatlarini bildira olishlari zarur. Ifodali o‘qish va o‘zaro nutqiy faoliyat jarayonida bolalarning adabiy talaffuz me’yorlari shakllanadi. O‘quvchilar nutqining faollashuvi, nutqning grammatik shakllarini to‘g‘ri qo‘llash va to‘g‘ri talaffuz etish bolalar nutqining ravon, ifodali bo‘lishiga yordam beradi.

**O‘qish (1-4-sinf) fanini o‘qitishning asosiy vazifasi:**

-o‘quvchilarning og‘zaki nutqi adabiy til me’yorlari asosida shakllanishi va rivojlanishini ta’minlash, nutqiy kompetensiyani o‘stirish;

-yozma nutqda yuksak savodxonlik, adabiy til me’yorlariga rioya etish, -uslubiy rangbaranglikdan foydalana olish ko‘nikma va malakalarini rivojlantirish hamda dastlab tanish, keyin notanish matn ifodali o‘qitilib, o‘quvchidagi ko‘nikma, malaka aniqlanadi. SHuningdek, -miqdoriy ko‘rsatkich – o‘qish tezligi, ongli va ravon o‘qish, bir daqiqada nechta so‘z o‘qiy olishi ham belgilanadi.

Bolaning matn mazmunini to‘liq o‘qib olishi, qayta hikoyalashi, shuningdek, o‘zgalar nutqini eshitib, tushunib olishi maqsad qilinadi.

Mazkur dasturdan o‘rin olgan vatan mavzusidagi asarlar o‘quvchilarni mamlakatimizning ijtimoiy -siyosiy, madaniy-ma’rifiy hayoti va xalqimizning bunyodkorlik yo‘lidagi olib borayotgan ishlari bilan tanishtirishga yordam beradi.

1-sinfning o‘quv yili oxirida bolalar Vatan va uning tabiati, insoniy qadriyatlari haqida kichik-kichik asarlarni o‘qiydilar.

2-sinfda shakl va mazmun jihatdan uncha murakkab bo‘lmagan Vatan, ona tabiat, istiqlol, kishilarning hayoti va mehnati, axloqiy munosabatlar haqidagi asarlar bilan tanishadilar.

3- va 4-sinflar o‘qish dasturida mavzular ko‘lami ancha kengayadi. Bu sinflarda o‘qish darslarining kattagina qismi asarni o‘qish va matn ustida ishlashga qaratiladi.

Darsda o‘quvchilarning faolligini oshiradigan, tasavvurlarini boyitadigan usullardan foydalanish, asarlarni janr mazmunidan kelib chiqib, rollarga bo‘lib o‘qish, qahramonlar nomidan qayta hikoya qilish, qahramonning taqdiri haqidagi hikoyani davom ettirish, qiziqarli mavzularda og‘zaki hikoya tuzdirish kabi ijobiy topshiriqlardan foydalanish kabi ishlar amalga oshiriladi.

Sinfdan tashqari o‘qish o‘qish darslari bilan bog‘lab olib boriladi. Sinfdan tashqari o‘qish mazmuniga ko‘ra ta’limning har bir bosqichida ikki asosiy bo‘limga ajratiladi:

Birinchi bosqichda o‘qish doirasi, ya’ni o‘qitiladigan kitoblar va ularni qaysi tartibda o‘qish bilan tanishtirish yuzasidan o‘quvchilarga ko‘rsatma beriladi.

Ikkinchi bosqichda shu o‘quv materiallar asosida bilim, ko‘nikma va malakalar shakllantiriladi. O‘quvchilar kitob va ularning mualliflari haqidagi bilimlarni bevosita amaliy faoliyatlari, ya’ni kitob ustida ishlash jarayonida egallaydilar. O‘quvchilar o‘qituvchi rahbarligi ostida avval mavzuga oid bir necha kitob bilan tanishsa, keyinroq bolalar yozuvchilarning asarlari bilan tanishadilar, so‘ngra bolalarning qiziqishlariga mos, ruhiyatlariga yaqin har xil mualliflarning bir mavzuga doir kitoblarini mustaqil tanlab olishga o‘tadilar.

O‘quvchilar milliy va jahon adabiyotlarini o‘qib, tahlil qilish asosida ezgulik va yovuzlik, yaxshilik va yomonlik, go‘zallik va xunuklik haqidagi xilma-xil talqinlarga duch kelishadi.

Ularga ongli munosabat bildirish hamda o‘zlaridagi axloqiy-ma’naviy fazilatlarning shakllanishi va rivojlanishiga zamin yaratadi. Mutolaa o‘quvchilarning og‘zaki hamda yozma nutqlari rivojlanadi. Bolaning matn mazmunini to‘liq uqib olishi qayta hikoyalashi, shuningdek, o‘zgalar nutqini eshitib, tushunib olishi malakalari hosil qilinadi.

Boshlang‘ich ta’lim o‘quv dasturidan o‘rin olgan vatan mavzusidagi asarlar o‘quvchilarni mamlakatimizning ijtimoiy-siyosiy madaniy-ma’rifiy hayoti va xalqimizning bunyodkorlik yo‘lidagi olib borayotgan ishlari bilan tanishtirishga yordam beradi. Istiqlol tufayli erishgan yutuqlarimiz haqidagi asarlar milliy g‘urur tuyg‘ularini tarbiyalashga xizmat qiladi.

1-sinfning o‘quv yili oxirida bolalar vatan va uning tabiati, insoniy qadriyatlari haqida kichik-kichik asarlarni o‘qiydilar.

2-sinfda shakl va mazmun jihatdan uncha murakkab bo‘lmagan v atan, ona tabiat, istiqlol, kishilarning hayoti va mehnati, axloqiy munosabatlar haqidagi asarlar bilan tanishadilar.

3 va 4-sinflar o‘qish dasturida mavzular ko‘lami ancha kengaydi. Bu sinflarda o‘qish darslarining kattagina qismi asarni o‘qish va matn ustida ishlashga qaratiladi. Suhbatlar, hikoya qilishlar, dastlabki o‘qishlar o‘qilgan matnlar mazmuni bilan uzviy bog‘langan bo‘lishi, mavzuga qiziqish uyg‘otishi, o‘quvchilarni his-hayajon bilan o‘qishga tayyorlashi va asarni to‘g‘ri tushunishga yordam berishi zarur.

Darsda o‘quvchilarning faolligini oshiradigan, tasavvurlarini boyitadigan usullardan foydalanish, asarlarni janr mazmunidan kelib chiqib, rollarga bo‘lib o‘qitish, qahramonlar nomidan qayta hikoya qilish, qahramonning taqdiri haqidagi hikoyani davom ettirish, qiziqarli mavzularda og‘zaki hikoya tuzdirish kabi ijobiy topshiriqlardan foydalanish maqsadga muvofiqdir.

O‘qish darslari oldiga qo‘yilgan tarbiyaviy vazifaning muvaffaqiyatli hal etilishi darsda badiiy asar matni ustida ishlash bilangina bog‘liq bo‘lib qolmay, balki bolalarni qurshab olgan hayot, tabiatdagi turfa o‘zgarishlar, ekologik vaziyat, ijtimoiy foydali mehnat bilan ham o‘zaro bog‘liq bo‘lishi lozim.

Bolalarni o‘qishga o‘rgatishda hayot tajribalariga tayanib ish ko‘riladi. Buning uchun o‘quvchi madaniy-maishiy va boshqa sohadagi turli korxonalarga sayohatlar uyushtiradi, tabiat hodisalari yuzasidan kuzatishlarni tashkil etadi.

O‘qish darslarini bolalarda go‘zallikka muhabbat uyg‘otadigan, poklik tuyg‘ulariga ozuqa beradigan, hissiyotni o‘tkirlashtiradigan, aqlni, fahm-farosatni charxlaydigan, tasavvurlarni boyitadigan, estetik didni o‘stiradigan musiqa va tasviriy san’at fanlari bilan uzviy bog‘langan bo‘lishi kerak. O‘qish, musiqa va tasviriy san’at darslarini o‘zaro bog‘lab uyu shtirish bolalarda san’at asarlarini to‘g‘ri tushunish va qadrlash ko‘nikmalarini o‘stiradi, o‘quvchilarning shaxs sifatida ma’naviy qiyofasini shakllantirishga xizmat qiladi.

Sinfda va sinfdan tashqari o‘qish dasturining mazmuni kichik yoshdagi o‘quvchilarda ona – vatanga muhabbat uyg‘otish maqsadlariga xizmat qiladi.

O‘qish bolalarning nutq boyligini o‘stirish, adabiy-estetik tafakkurini kamol toptirish, mustaqil fikrlashga o‘rgatishning muhim omilidir. SHuning uchun ham boshlang‘ich ta’lim tizimida muhim o‘quv predmeti ta’lim berish, kamol toptirish va tarbiyalash vositasi hisoblanadi.

Sinfda o‘qish. O‘qish darslarida o‘quvchi matnni to‘g‘ri, tez, tushunib o‘qish,

mazmunini o‘zlashtirish bilan ilk bor tanishadilar. Aynan o‘qish ta’limda insonning, avvalo, o‘zligini, qolaversa olamni anglashga bo‘lgan intilishlariga turtki beradi.

Nazorat uchun savollar:

1. Yosh avlod tarbiyasida bolalar adabiyotining ahamiyati qanday?
2. Bolalar adabiyotining kattalar adabiyotidan farqi nimada?
3. Bolalar kitobxonligiga erishish uchun nimalar qilish kerak?

|  |  |
| --- | --- |
| **7-AMALIY MASHG‘ULOT** | **SAVOD O‘RGATISH DAVRI O‘QISHGA O‘RGATISH DARSLARIDA TOVUSH, BO‘G‘IN, GAP VA MATN USTIDA ISHLASHDA PEDAGOGIK TEXNOLOGIYALARDAN FOYDALANISH** |

**Amaliy mashg’ulotni olib borish moduli**

|  |  |
| --- | --- |
| ***Vaqt – 80 daqiqa*** | ***Tinglovchilar soni:25*** |
| ***Mashg‘ulot shakli*** | ***Kirish-mavzu bo’yicha amaliy mashg’ulot*** |
| ***Amaliy mashg‘ulot rejasi:*** | 1. Kirish. Mashg‘ulot maqsadi.   * + - 1. Savod o‘rgatish darslarini tashkil etish.       2. Savod o‘rgatish darslarini maqsadi.       3. Savod o‘rgatish darslarida tovush, bo‘g‘in, gap va matn ustida ishlash       4. O’qish malakalarini takomillashtirish. |
| ***Ta’lim metodlari:*** | Og’zaki bayon qilish, davra suhbati. |
| ***Ta’lim vositalari:*** | Ma’ruzalar matni, doska,kompyuter,proyektor,tarqatma materiallar, qog‘ozlar. |
| ***Ta’lim shakli:*** | Jamoaviy ish. |
| ***O’qitish shart-sharoitlari:*** | Texnik vositalar bilan ta’minlangan va jamoaviy ishlashga mo’ljallangan auditoriya. |
| ***Monitoring va baholash:*** | Nazorat savollari, test. |

## Kalit so’zlar: Savod o’rgatish jarayonida analiz-sintez metodining o’ziga xos tomonlari, savod o’rgatish davrlari, har bir davrda olib boriladigan ishlar, savod o’rgatish davrida turli ko’rgazmali qurollardan foydalanish, savod o’rgatish davrida nutq o’stirish.

|  |  |  |
| --- | --- | --- |
| **Amaliy mashg’ulotning maqsad va vazifalari** | | |
| *Maqsadlar:**Ta`limiy: Tinglovchilarda savod o’rgatishning amaliy asoslarini o’rgatish..**Tarbiyaviy: Savod o’rgatish darslarida o’quvchilarga axloqiy tarbiyani singdirish.**Rivojlantiruvchi:Savod o’rgatish mashg’u- lotlarida o’quvchilarning og’zaki va yozma nutqlarini rivojlantirish,dunyoqarashlarini shakllantirishga erishish.* | | *Vazifalar:* **Ta`limiy savol:** Savod o’rgatish darslarining maqsadi nimadan iborat?  **Tarbiyaviy savol:** Savod o’rgatish darslariga qo’yiladigan tarbiyaviy talablar nimalardan iborat?  **Rivojlantiruvchi savol**: Savod o’rgatish darslarida ko’rgazmali qurollardan foydalanish shartmi? |
| *Kutilayotgan natijalar:* | | |
| *Dars (amaliy) yakunida tinglovchi biladi (Bilim): Tinglovchilar olingan bilimlar asosida mustaqil, jamoa, kichik guruhlarda ishlash, tahlil qilish ko’nikma va malakalariga ega bo’ladilar.* | *Qaysi savollar beriladi:*  1. Savod o’rgatish darslari qanday tashkil etiladi? | |
| *Dars (amaliy) yakunida tinglovchi tushunadi (Ko’nikma): Savod o’rgatish davrida o’quvchilarga to’g’ri o’qish, chiroyli yozish, o’qiganlarini so’zlab berish ko’nikmalariga ega bo’lib boradilar.* | *Qaysi savollar beriladi:*  1. Savod o’rgatish ishlarini to’g’ri tashkil qilish uchun nimalarga e`tibor berish kerak? | |
| *Dars (amaliy) yakunida tinglovchi bajara oladi (Malaka): Tinlovchilar savod o’rgatish jarayonida analiz-sintez metodini qo’llashga doir malaka hosil qiladilar.* | *Qanday topshiriqlar beriladi:*  1. *Savod o’rgatish jarayonida analiz-sintez metodini qanday qilib qo’llaysiz?* | |

**Amaliy mashg‘ulotning texnologik kartasi**

**(1 – mashg‘ulot)**

|  |  |  |
| --- | --- | --- |
| ***Ish jarayonlari vaqti*** | ***Faoliyatning mazmuni*** | |
| ***O’qituvchi*** | ***Tinglovchilar*** |
| I. Kirish bosqichi.  (10 minut) | 1.1. Amaliy mashg‘ulot mavzusi, maqsadi va o’quv faoliyati natijalarini aytadi. Ta’lim jarayoni «Kichik guruhlarda ishlash» orqali amalga oshirilishini e’lon qiladi. | Tinglaydilar. |
| 1.2. Tinglovchilarga, «Savod o’rgatish darslarining maqsadi nimadan iborat?» degan savol bilan murojaat qiladi. Bajarilgan ishlarni ko’zdan kechirib xulosalaydi (1-ilova). | O‘z fikrlarini erkin bildiradilar. |
| 1.3. Tinglovchilarning fikrini umumlashtirib, ularni 3-4 ta kichik guruhlarga bo’ladi. | Interfaol usullardan foydalanilgan holda kichik guruhlarga bo’linadi. |
| 1.4. Mavzu bo’yicha tayyorlangan topshiriqlarni tarqatadi | Topshiriqlar ustida ishlaydilar. |
| II. Asosiy bosqich  (60 minut) | 2.1. Guruhlarga topshiriqlarni bajarishi uchun yordam beradi. Ularni baholash mezonlari bilan tanishtiradi. Qo’shimcha ma’lumotlardan foydalanishga imkon yaratadi. Diqqatlarini kutiladigan natijaga jalb qiladi. | Faol  qatnashadilar. |
| 2.2. Har bir guruh topshiriqlarini qog‘ozlarga tushirib, taqdimotini o’tkazishga yordam beradi, bilimlarini umumlashtiradi, xulosalarga alohida e’tibor beradi. Topshiriqlarning bajarilishini qay darajada to’g‘ri ekanligini diqqat bilan tinglaydi. | Jamoa bo’lib bajarilgan ishning taqdimotini o’tkazadilar, bahs-munozara yuritadilar, qo’shimchalar qiladilar, xulosa kiladilar. |
| 2.3. Guruhlarga «Muammoli vaziyat» uslubidan foydalanilgan holda «Ko’rgazmali qurollardan to’g‘ri foydalanish savod o’rgatish darslarining samaradorligiga ta’sir etadimi?» deb savol bilan murojaat qiladi. | Mustaqil bajaradilar. Erkin fikrlarini namoyon etgan holda munozarada qatnashadilar. |
| 2.4. Har bir guruh o’z fikrlarini misollar orqali vatman-qog‘ozlarga tushirib, taqdimotini o’tkazishda yordam beradi. | Taqdimot o’tkazadi. |
| III.  Yakuniy bosqich  (10 minut) | 3.1. Ish yakunlarini chiqaradi. Faol tinglovchilarni baholash mezoni orqali rag‘batlantiradi. | Eshitadi.  Aniqlaydi. |
| 3.2. Mustaqil ishlash uchun topshiriq beradi: Shaxsiy tajribangiz asosida «Savod o’rgatish darslarida interfaol usullarni qo’llash” mavzusida noan`anaviy dars ishlanmasi yozib keling. | Yozib oladilar |

1-sinf o’qituvchisi 6-7 yoshli bolalarning ruhiy va fiziologik xususiyatlarini yaxshi bilishi lozim. Yetti yoshli bolalar bir turdagi mashg‘ulot uzoq davom etsa, tez charchaydilar. O’qituvchi buni hisobga olib mashrulotlarning turi va usullarini o’zgartib turishi zarur.

Ayniqsa, tayyorgarlik davridagi ishlar beriladigan materiallarning emotsional jihatdan yuksak darajada bo’lishiga bog‘liqdir, chunki kechagina ularning fikryodi uyin edi. Binobarin, ular o’qish-yozishdek aqliy faoliyatga birdaniga kirisha olmaydilar; maktabdagi o’quv ishlarini o’z xohishlariga bo’ysundirmoqchi bo’ladilar.

Bu davrda og‘zaki mashqlar harakat va sezgi a’zolari qatnashadigan faoliyat bilan almashishi lozim: gap tuzish va uni uzun chiziqcha bilan belgilash, gapni so’zlarga bo’lish, qisqa chiziqchalar bilan belgilash kabi.

Tayyorgarlik davrida o’qituvchi bilan o’quvchi orasida mustahkam aloqa, do’stlik paydo bo’lishi zarur. Bunday do’stlik o’z-o’zidan paydo bo’lmaydi, albatta. **yo**qimli muomala, bola ko’nglini topa bilish, uning nima demoqchi ekanligini xatti-harakati, imo-ishoralaridan, o’qib olish, yutug‘i uchun rag‘batlantirib borish, xatosi uchun koyimasdan, yotig‘i bilan tushuntirish orqaligina do’stlik uyg‘onib, mustahkamlanib boradi. Bola o’qituvchini o’zining eng yaqin kishisi deb bilishi lozim.

Aqliy faoliyat bolalarni toliqtirib qo’ymasligi uchun darsni ko’pincha o’yin-mashg‘ulot tarzida tashkil etish foydali. Bolalarda sezish, eshitish, ko’rish qobiliyatlarini rivojlantirishda, ayniqsa, didaktik o’yinlarning ahamiyati katta. Didaktik o’yinlarning qariyb hammasida («Bo’g‘inlarga ajrat», «Qaysi harfdan», «Jimjitlik», «Kim nima oladi» kabi o’yinlarda) harakat elementlari bolalarning jismoniy, aqliy o’sishiga katta ta’sir etadi.

Har bir o’yin mobaynida bolalarning diqqati, zehni taraqqiy etib boradi. O’yin-mashg‘ulot paytida bolalar bir-birlarining harakatlarini kuzatib boradilar, narsani ko’zdan qochirmaslikka, o’yin qoidalarini va berilgan vazifalarni esda saqlab qolishga tirishadilar, natijada avval o’rganilgan materiallar bolalar xotirasida yana ham mustahkam o’rnashib qoladi.

O’qituvchi 6-7 yoshli bolaning yosh xususiyatini to’la hisobga olishi, tushunarsiz suhbatlar, tanbehlar bilan ularning ko’nglini qoldirmaslik zarurligini yodda tutishi kerak.

Bolalarning oilalari haqida, o‘yini, sayr va mehnatlari, ko‘rgan-bilganlari haqida suhbatlar o‘tkazish o‘qituvchining ularni yaxshi bilib olishiga imkon beradi,bola o‘zini o‘qituvchiga yaqin tuta boshlaydi.

O‘quvchilarni dastlabki kunlardanoq jamoat topshiriqlarini bajarishga o’rgatish (sinf gullarini parvarishlash, o’quv qurollari va tarqatma materiallarni ulashish, navbatchilik va boshqalar), ularning bajargan ishlarini tekshirib chqib, uni jamoa ravishda baholash bilan o’quvchilarda burch va topshirilgan ish uchun javobgarlik hissi tarbiyalanadi.

Savod o’rgatishga tayyorgarlik davrida bolalarning lug‘at boyligini kengaytirish, tasavvurini boyitish zarur ishlardan biridir, bolalar o’rgangan barcha so’zlarini nutqda o’rinli ishlata bilishlari kerak, o’quvchilar nutqini o’stirishda o’qituvchining nutqi muhim rol o’ynaydi. U adabiy til normalariga rioya qilib, sodda, bolalar tiliga yaqin, tushunarli, yoqimli, jozibador so’zlashi lozim.

Xat-savod o’rganish ta’limining muhim bosqichi bo’lib bu davrda o’quvchilarga to’g‘ri o’qish chiroyli yozish hamda o’qiganlarini so’zlab berish o’rgatiladi. Nutqni gaplarga, gapni so’zlarga, so’zni bo’g‘inlarga ajratish tovushlarni eshitib, talaffuz qilib bir-biridan farqlash, so’zda tovushlarning birin-ketinligiga e’tibor berishni ham bilib olishlarini ta’minlaydi.

Savod o’rgatish ishlarini to’g‘ ri tashkil qilish uchun quyidagilarga e’tibor berish lozimligi ishtirokchilarga tushuntiriladi.

1.Ta’limning didaktik jihatlariga e’tibor berib, uni so’nggi yutuqlar bilan to’ldirib borish.

2.O’quvchilarning yosh va fizilogik jihatlariga e’tibor berish.

3.Ularda mustaqil faoliyatni rivojlantirish usullarini keng qo’llash.

4.O’qish va yozishning uzviyligiga e’tibor berish.

5.Alifbo va unga qo’shimcha materiallardan ijodiy foydalanish.

Savod o’rgatishda ta’lim-tarbiyaning zamonaviy tamoyillariga, xalq pedagogikasi, an’analariga, milliy qadriyat va axloqning odob mezonlariga qat’iy rioya qilish;

-o’quvchilaning ruhiy holatlari va o’qish-o’rganishga qiziqish darajalarini hisobga olish;

-yozuvga o’rgatishda ularning tovush- harflarni aniq farqlay olishiga e’tibor beriladi.

Savod ta’limidagi asosiy maqsad va vazifa bolalarga yozish va o’qishni o’rganishda ishonch hosil qilish, o’z bilimlarini hech tortinmay, erkin, burro-burro, mantiqli va ifodali gapirishga o’rgatishdan iborat.

Savod ta’limida bolalarning yosh xususiyatlarini hisobga olgan holda, ularning xotirasi, diqqati, nutqi, tafakkuri va idrokini tarbiyalash eng muhim omillardan ekanligi o’qituvchilarga tushuntiriladi, usullari o’rgatiladi. .

Savod o’rgatish va nutq o’stirish dastur bo’yicha 128 soat, u 2 davrga bo’linadi a) tayyorgarlik davri; b) asosiy davr.

Ta’limning davr va bosqlchlariga ko’ra:

1. Tayyorgarlik (alifbogacha bo’lgan) davrdagi darslar;
2. Asosiy (alifbo) davr darslari.

Tayyorgarlik davridagi darslar o’rganiladigan materialiga ko’ra ikki bosqichga ajratiladi. Birinchi bosqich darslarida o’quvchilar muayyan tovush va harfni o’rganishga tayyorlanadi. Ma’lumki, bolalar tilni bir butun birlik sifatida tasavvur qiladilar. Ana shu tasavvurlari asosida nutqning bo’laklardan tuzilishi o’rgatiladi. Bola nutqning bo’laklardan tuzilishini bilib borishi natijasida uning eng kichik bo’lagi tovush ekanini anglay boshlaydi va savod chiqarishga tayyor bo’ladi. Shundan so’ng bolaga muayyan tovush va uni ifodalovchi shakl-harf tanishtiriladi. Tayyorgarlik (alifbogacha bo’lgan) davrining yuqoridagi vazifalaridan kelib chiqib 1-bosqich darslari nutqning fonetik bo’laklarini o’rganish darslari deb nomlanadi. Bo’g‘in va so’zdan unli tovushni ajratib olishning qulayligini hisobga olib, 2-bosqich darslari "Unli tovush va harflar o’rganiladigan darslar" deb nomlanadi.

Savod o’rgatish jarayonidagi darslar predmetiga ko’ra ikki turga ajratiladi:

1. Alifbe darsligi asosidagi o’qish darslari.
2. Yozuv daftari asosidagi yozuv darslari.

Asosiy davr o’qish darslari yangi bilim berish bermasligiga ko’ra quyidagi turlarga ajratiladi:

1.Yangi tovush va harf bilan tanishtiriladigan o’qish darsi .

2.0’rgatilgan tovush va harflarni mustahkamlovchi o’qish darsi.

3.Bilimlarni takrorlash, umumlashtirish darsi.

Asosiy davr yozuv darslari esa quyidagi turlarga ajratiladi :

1.Kichik harf va bosh harf yoziladigan yozuv darsi.

2.Kichik harf1ar yoziladigan yozuv darslari.

3.Bosh harf1ar yoziladigan yozuv darslari. .

4.O’rganilgan bo’g‘in, so’z, gaplarni yozishni mashq qilish darslari. Xat-savod o’rgatish jarayonida hafta oxiridagi o’qish darslarning 15-20 daqiqasi sinfdan tashqari o’qishga ajratiladi.

Alifbe darslarida o’qishga o’rgatishgacha bo’lgan davrgacha 3 davrni o’tish lozim.

1.Xat-savod o’rgatish davri.

2.Bo’g‘inlab o’qishga o’rgatish.

3.So’zlarni o’qishga o’rgatish.

Alifbe davrining asosiy vazifasi bo1alarning og‘zaki nutqini o’stirish, tovush talafuzini yaxshilash, o’zbek tili alifbosidagi barcha harf1ar va imloviy belgilarini o’rgatishdan iboratdir. Hozirgi o’zbek alifbosida bir harf bilan *(a, b,d kabi)* va ikki birikmasi bilan *(sh,ch, ng)* ifodalanadigan tovushlar bor. Bu davrda tovush-harflarni o’rgatishda alifbo tartibi emas, balki tovushlar talaffuzining oson-qiyinligi hamda bo’g‘in va so’zlarning soddaligi, harf shaklining qulayligi, hisobga olinadi. Alifbe davri uch bosqichga bo’linadi:

1. Birinchi bosqich.

Alifbe davrining 1- bosqichiga quyidagi ishlar amalga oshiriladi :

1) gap, so’z, bo’g‘in, tovush haqida tushuncha hosil qilish;

2) unli, undosh tovushning talaffuzi yuzasidan mashq qilib, ularni birbiridan farqlash;

3) kesma harflar bilan ishlash 1 va 2 bo’g‘inli so’zlarni ravon o’qiy olish;

4) o’qiganlarni gapirib berish;

5) so’zlarni to’g‘ri o’qish, chiroy1i yozish qoida1ariga rioya qi1ish;

6) gapni bosh harf bi1an boshlab, oxirida tegish1i tinish be1gisini qo’y

7) bola1arda eshitib yozish ma1akasini shak11antirish, diktant yozishni mashq qi1dirish;

2.Ikkinchi bosqich. .

Ikkinchi bosqichda un1i tovush1ar bo’g‘in hosi1 qi1ishi bi1an tanishtiri1adi.

Bu bosqichda bo1a1ar ikki undosh o’rtasida un1i ke1gan yopiq bo’g‘in1i *(qish, qush, qum, mo’l*); 4-5 harfli ochiq va yopiq bo’g‘in1ar *(dalam, baliq, kiyik);* ketma-ket ke1gan bir xi1 undosh1i so’zlar *(pilla, do’ppi, avval, koptok, yong’oq);* 6 harfli yopiq bo’g‘in1i so’zlar *(qishloq, gulzor,Gulnoz);* uch bo’g‘indan iborat so’zlar *(Mavluda, Xolmirza, Gulnora)* bi1an tanishtiri1adi.

3.Uchinchi bosqich.

A1ifbe davrining uchinchi, bosqichida ayrim kichik va bosh harflar, chiziqcha, tutuq va ko’chish be1gi1ari o’rgati1adi. Shuningdek bu bosqichda "j" harfi *(Jo’ra, joja, jiyda va jurnal, gijda non)* so’zlarida ikki xi1 tovushni bi1dirishi uqtiri1adi.

O’quvchi1arni chiziqcha (-) bi1an tanishtirganda, u aka-uka, katta-kichik kabi so’zlar orasida qo’yi1ishi ta’kid1anadi.

Tutuq be1gisini tushuntirish uchun *a’lo, jur’at,* kabi yozi1adigan ayrim zarur so’zlarning jadva1i tuzi1adi va yod1ati1adi. Shuningdek, *p-j; x-h* undosh1arini o’rgatishda u1arning ayti1ishida a1ohida ahamiyat beri1adi.

Bo1ani dast1ab o’qish jarayoniga tayyor1ash uchun unga nutqning asosiy tovush1ari a1ifbogacha tayyorgar1ik taniti1adi. Tovush nima1igini 6- 7 yosh1i bo1aga tushuntirish bo’g‘in, so’zlami tushutirishga nishatan bir oz qiyinroq bo’ladi. O’quvchilarni tovush bi1an tanishtirish uchun maxsus tayyorgar1ik ko’rish, a1ohida ish usullari tanlash zarur. Yaxshisi, so’zdan tovushni ajratib o1ish kerak.

Ba’zi bolalar ayrim tovushlarni noto’g’ri talaffuz qiladilar, buni hatto o’zlari ham sezadilar. Bunday bolalarga ana shu tovushlar ko’p uchraydigan so’zlarni qayta-qayta mashq qildirish kerak. Masalan, R tovushini yaxshi talaffuz qila olmaydigan bolalarga *rom, randa, o’rtoq, o’roq,qirra, arra* kabi so’zlarni sinfda ham, sinfdan tashqari mashg‘uilotlarda ham ko’proq aytish lozim.

Har bir (harfni) tovushni bo’g‘indan ajratib olgandan keyin bolalarning diqqatini shu tovushning xususiyatlariga tortish, uning qanday hosil qilinishi amalda ko’rsatish va bolalarga aytish lozim. Aks holda o’quvchilar tovushlarni noto’ri talaffuz qiladigan bo’lib qoladilar.

**1-ilova**

**O BOL**

**NA TA**

**A XAL**

. O‘qituvchi maxsus tayyorlangan alfavitdan xohlagan harfini ko’rsatadi. O’quvchilar navbat bilan harfning nomini va unli undoshligini aytadilar.

Masalan: A-unli, B- undosh.

(bu o’yin unli va undosh tovushlar haqida tushunchalar berilib bo’lgach o’tkaziladi.)

1-slayd.: bu o’yin bo’g‘in ko’chirishga doir. Bunda o’qituvchi tomonidan tuzilgan “Bo’g‘in jadvali”dan xohlagan bo’g‘in ko’rsatiladi. O’quvchilar shu bo’g‘inni o’zlari topadilar. Masalan:

|  |  |  |  |  |  |
| --- | --- | --- | --- | --- | --- |
| BA | BO | BI | BU | BO’ | BE |
| DA | DO | DI | DU | DO’ | DE |
| VA | VO | VI | VU | VO’ | VE |
| LO | LA | LI | LU | LO’ | LE |
| MA | MO | MI | MU | MO’ | ME |
| KA | KO | KI | KU | KO’ | KE |
| PA | PO | PI | PU | PO’ | PE |

BO-LA, BO-BO, BO-TIR, BO-BIR, …

Bu o’yin o’quvchilarning bo’g‘indan so’zlar tuzish va bo’g‘in ko’chirish qoidalarini o’zlashtirishlariga yordam beradi.

2-slayd. O’qituvchi istagan unli harfni ko’rsatadi. O’quvchilar shu unli tovushga bog‘lanadigan bo’g‘in topib, og‘zaki ravishda so’z yasaydilar.

Masalan:

**SHIK**

**TIK**

**IAK**

**KIN**

**YIN**

**TIN**

**QI**

**TIR**

Bu o’yin o’quvchilarning so’zni to’g‘ri yozish va to’g‘ri talaffuz qilishlariga yordam beradi.

3-slayd. O’qituvchi turli narsalar rasmlaridan 3-4 ta ko’rsatadi, birinchi bo’g‘inni o’zi aytadi. Ikkinchi bo’g‘inni o’quvchilardan so’raydi.

Masalan: Ki-tob. Qu-yosh. Qa-lam. Gi-los…

4-slayd. O’qituvchi kesma harflardan xohlagan so’zni yozadi, o’quvchilar o’qiydilar. O’quvchilarga ko’zlarini yumib turishlarini buyuradilar. O’qituvchi esa, so’zdagi bir harfni almashtirib, so’zning ma’nosini o’zgartiradi. Qo’l ko’targan o’quvchiga o’qitiladi va bu hol bir-necha bor takrorlanadi.

5-slayd. O’quvchilarga tanish bo’lgan narsa rasmlaridan ko’rsatiladi. O’quvchilar shu narsa nomini bildirgan so’zni bo’g‘inga bo’lib daftarlariga yozadilar.


Masalan:

***YUL-DUZ QU-YOSH OY***


O’qituvchi so’zni bo’g‘inga to’g‘ri ajratgan o’quvchilarni rag‘batlantiradi.

6-slayd. O’qituvchi 5-6 ta so’zni aralashtirib ko’rsatadi. O’quvchilar shu so’zlardan gap tuzadilar.

7-slayd. O’quvchilarga rasmlar ko’rsatiladi. Rasm asosida matn tuzish topshiriladi.



**O**





Berilgan so’zlardagi harflarni ko’rsatilgan raqamlar tartibi bilan o’zgartirib yangi so’z hosil qiling.

Berilgan ta`limiy o’yinlardan savodxonlik bayramlarida ham unumli foydalanish mumkin. Keltirilgan o’yinlar namuna sifatida berildi, undan ijodiy foydalanish imkoniyatlaringiz juda ko’p.

Xulosa qilganda, faqat analiz yoki faqatgina sintez bilan kifoyalanib bo’lmaydi, ammo tafakkur faoliyatining u yoki bu turi yetakchi rol o’ynaydi. So’zni analiz qilish bilan o’quvchi so’zni leksik ma’noga ega bo’lgan bir butun sifatida anglaydi, bu – sintezdir, so’z sintez qilinganda uning tovush tarkibiga diqqat jalb etiladi, bu esa analizdir.

Umuman, savod o’rgatish jarayonida analitik-sintetik ishlar sistemasi bolaning aktiv fikrlashini ta’minlaydi. Analitik-sintetik ishlar usuligina o’quvchilarning bilish mustaqilligini ta’minlaydi, «muammoli» vaziyat yaratadi, bolalarda kuzatuvchanlikni, ziyraklikni o’stiradi.

Demak, savod o’rgatish davrida asosiy usul analiz-sintez ya`ni tahlil-tarkib tovush usulidir. Shunga ko’ra, darsning samaradorligini yanada oshirish, o’quvchilarni bilim olishga qiziqtirish maqsadida qo’llaniladigan ta’limiy-didaktik o’yinlar ham shu usullarga asoslangan bo’lishi, maqsadga muvofiq bo’ladi. Bunday ta’limiy-didaktik, qiziqarli o’yinlar 7-10 daqiqa davom etishi mumkin.

**Amaliy mashg‘ulot topshiriqlari**

1. Savod o‘rgatish davrida o‘qishga o‘rgatish mashqlarini tasnif

qiling.

2. O‘qish darslarida integratsiya va innovatsiyadan foydalanishning

ahamiyatini T diagrammasi asosida ochib bering.

3. O‘qish darslarini tashkil etishga ilmiy-metodik yondashuvlar.

Ijodiy topshiriqlar tayyorlash bo‘yicha ko‘rsatmalar berish.

Nazorat savollar:

1. O‘qish darslarida ilmiy-metodik yondashuvning ahamiyatini ochib

bering.

2. Ijodiy topshiriqlar tayyorlash (test tuzish, didaktik materiallar

yaratish, slaydlar tayyorlash).

3. O‘quvchilarning bilim, ko‘nikma, malakalarini tekshirishda

nostandart testlardan foydalanish bo‘yicha o‘z tajribangizdan misollar keltiring.

|  |  |
| --- | --- |
| **8-AMALIY MASHG‘ULOT** | **O‘QISH DARSLARDA MATN USTIDA ISHLASH ORQALI BADIIY ASARNI TAHLIL QILISH KOMPETENSIYASINI SHAKLLANTIRISH** |

Amaliy mashg‘ulotni olib borish moduli

|  |  |  |
| --- | --- | --- |
| Vaqt-80 daqiqa | Tinglovchilar soni: 25 ta | |
| O‘quv mashg‘ulotining shakli: | Amaliy mashg‘ulot | |
| Amaliy mashg‘ulot rejasi | Kirish  1.O‘qish fanidan kompetensiyaviy yondashuv asosidagi o‘quv dasturi.  2. 4-sinf “O‘qish kitobi” darsliklari tahlili.  3. O‘qish darslarini tashkil etishda multimedia ilovali metodik qo‘llanmalardan foydalanish. Multimedialarning ta’limiy va tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish.  4.O‘quvchilarning kitobxonlik madaniyatini shakllantirishda o‘qish darslarining roli. O‘quvchilarda o‘qish malakalarini shakllantirishdagi qiyinchiliklar.  Xulosa. | |
| Ta’lim  metodlari: | Amaliy mashg‘ulot,namoyish etish,savol-javob,test. | |
| Ta’lim vositalari: | Ma’ruzalar matni,xattaxta,tarqatma materiallar,qog‘ozlar,slaydlar,proyektor,ekran. | |
| Ta’lim shakli: | Jamoaviy, individual | |
| O‘qitish shart-sharoitlari: | Texnik vositalar bilan ta’minlangan va jamoaviy ishlashga mo‘ljallangan auditoriya. | |
| Monitoring va baholash: | Nazorat savollari,test. | |
| Kalit so‘zlar: | O‘qish fanidan kompetensiyaviy yondashuv,  multimedialarning ta’limiy va tarbiyaviy ahamiyati,o‘qish kitobi” darsliklari tahlili,guruhlarda ishlash,taqdimot o‘tkazish,g‘olib guruh aniqlanadi. | |
| Amalaiy mashg‘ulotning maqsad va vazifalari: | Ta’limiy maqsad: Boshlang‘ich ta’lim o‘qish fanidan kompetensiyaviy yondashuv asosidagi o‘quv dasturi 1-4-sinf o‘qish darsligiga qo‘yilgan talablar. Darslikdagi mavzularning uzviyligi va unda belgilangan topshiriqlarning bajarilish usullarini o‘rgatish. O‘qish darslarini tashkil etishda multimediali o‘quv qo‘llanmalardan foydalanish. Multimedialarning ta’limiy va tarbiyaviy ahamiyati, va ulardan ta’lim sifatini oshirishda o‘rinli va maqsadli foydalanishning samarali yo‘llarini ko‘rsatish.  Tarbiyaviy maqsad: tinglovchida o‘z o‘quvchisini darsda mustaqil fikrlash va jamoa bo‘lib ishlashga erishish yo‘llarini ko‘rsatish  Rivojlantiruvchi maqsadi: Tinglovchilarning dars jarayonida interfaol texnologiyalardan foydalanishga doir bilim va ko‘nikmalarini rivojlantirish. | |
| Pedagogik vazifalar:  Boshlang‘ich ta’lim o‘qish fanidan kompetensiyaviy yondashuv asosidagi o‘quv dasturining  mazmuni bilan tanishtirish  O‘qish darslarini tashkil etishda multimediali o‘quv qo‘llanmalardan foydalanishni o‘rgatish.  Darslik, multimedia ilovali metodik qo‘llanmalar tahlili.  Savod o‘rgatish jarayoni, bosqichlari haqida ma’lumot berish.  Amaliy topshiriqlarni nazorat etish. | | O‘quv faoliyat natijalari:  Boshlang‘ich ta’lim o‘qish fanidan kompetensiyaviy yondashuv asosidagi o‘quv dasturining mazmuni bilan tanishtiradi.  O‘qish darslarini tashkil etishda multimediali o‘quv qo‘llanmalardan foydalanishni o‘rgatadi.  Darslik, multimedia ilovali metodik qo‘llanmalar tahlili.  Savod o‘rgatish jarayoni, bosqichlari haqida ma’lumot berish.  Amaliy topshiriqlar bajaradi. |
| Kutilayotgan natijalar: | |  |
| Dars yakunida tinglovchi biladi (Bilim):  O‘o‘,qish darslarda matn ustida ishlash orqali  badiiy asarni tahlil qilish  kompetensiyasini shakllantirish. | | Qaysi savollar beriladi:   * Dars jarayonida foydalanilgan “Sinkveyn” metodining afzalliklari nimada? * O‘qish darslarida qanday tayanch kompetensiyalar ko‘proq shakllantiriladi? |
| Dars yakunida tinglovchi tushunadi  (Ko‘nikma):  O‘qish darslarda matn ustida ishlash orqali  Orqali badiiy asarni tahlil qilish haqida bilimga ega bo‘ladilar. | | Qaysi savollar beriladi:  O‘qish fanidan matn ustida ishlash orqali badiiy  asarni tahlil qilishning ahamiyati? |
| Dars yakunida tinglovchi bajara oladi (Malaka):  O‘qish darslarda matn ustida ishlash orqali  badiiy asarni tahlil qilish kompetensiyasini  shakllantirish haqida malakaga ega bo‘ladilar | | Qanday topshiriqlar beriladi:  Texnologik xarita asosida biror mavzuga oid dars ishlanma tayyorlash. |

Amaliy mashg‘ulotning texnologik xaritasi

|  |  |  |
| --- | --- | --- |
| Ish bosqichlari va mazmuni | Faoliyat mazmuni | |
| O‘qituvchi | Tinglovchi |
| I. Kirish  bosqichi  (15 daqiqa) | Tinglovchilar bilan salomlashiladi .Davomat aniqlanadi.Auditoriyaning sanitariya-gigiyenik holati kuzatiladi.  Mavzu bilan tanishtirish.  O‘tilayotgan mavzu amaliy tarzda tashkil etilishi, topshiriqlar mazmuni e’lon qilinadi.  2. Tinglovchilarning mavzuga oid bilimlari aniqlanadi. Mashg‘ulot qoidalari e’lon qilinadi.  3. Bugungi mavzu nomi, rejasi bilan tanishtiriladi va mavzu mazmuni haqida qisqacha suhbat o‘tkaziladi. | Eshitadilar.  Javob beradilar.  Yozib oladilar.  Javob beradilar.  Eshitadilar, yozib oladilar. |
| II. Asosiy bosqich  (55 daqiqa) | 2.1 Tenglovchilarga yangi mavzu reja asosida bayon qilinadi.  2.2 Boshlang‘ich ta’lim o‘qish darslarida matn ustida ishlashning qanday turlaridan foydalaniladi? Degan savol bilan murojaat qiladi.  2.3 O‘qish darsligidagi matnlardan foydalangan holda mavzulardan sinonimi bor so‘zlarni topib “Sinkveyn” metodidan foydalanib savol javob qilinadi. | Tinglaydilar.  O‘z fikrlarini bildiradilar.  Yozib oladilar.  Amaliy topshiriqlarni bajaradilar. |
| III. Yakunlovchi bosqich  (10 daqiqa) | 1.Mavzuni rejasi asosida xulosa qilib, eng muhim ma’lumotlarga tinglovchilarning diqqatini jalb qilinadi.  2.Savollar berish orqali bilimlar mustahkamlanadi.  3.Mustaqil ishlashlari uchun vazifa beriladi. | Tinglashadi, savollar berishadi.  Eshitadilar,javob beradilar.  Yozib oladilar |

Asarni matnini tahlil qilishning metodik shartlaridan biri asar mazmunini uning tasviriy-ifodaviy vositalari bilan bog‘liq holda qarashdir. YAna bir asosiy qoida asar ustida ishlash jarayonida ta’lim- tarbiyaviy vazifalarni umumiy ravishda amalga oshirish hisoblanadi. Bu qoidalar asar ustida ishlashning asosiy yo‘nalishini belgilaydi, shuningdek, matnni tahlil qilish jarayonida o‘quvchilar bajaradigan topshiriqlarni va muhokama qilish uchun ularga beriladigan savollarning xarakterini aniqlab olishga yordam beradi.

Asar tahlili jarayonida matn ustida ishlashning quyidagi turlaridan foydalaniladi:

1. Tanlab o‘qish. Bunda o‘quvchi matnning berilgan vazifaga mos qismini o‘qiydi. Vazifa asarning mazmunini oydinlashtirish, sabab- natija bog‘lanishini belgilash, badiiy xususiyatini ochish, o‘qilgan matnga o‘z shaxsiy munosabatini ifodalashdan iborat bo‘lishi mumkin. Masalan, 4-sinfda “Oltin kuz” matnidan “Tabiatdagi o‘zgarishlar berilgan qismlarni topib o‘qing”, “Baqa va taqa” masalidagi “Taqachining nasihati berilgan joyni topish o‘qing” kabi topshiriqlar berilishi mumkin.

Tanlab o‘qish matn ustida ishlashning eng samarali usulidir. Tanlab o‘qishdan matn ustida ishlashning barcha bosqichlarida turli xil qiyinchilikda, murakkablikda foydalaniladi. U o‘quvchilarda yaxshi o‘qish sifatlarini o‘stirish bilan birga ularning ijodiy tasavvuri, nutqi va zehnini o‘stirishga yordam beradi.

Tanlab o‘qishning yana ham murakkabroq turlari matndan sabab-natija munosabati bilan bog‘langan dalillarni taqqoslashni, umumlashtirishni talab qiladigan o‘rinlarini topib o‘qish hisoblanadi. Masalan, “Xarita” (Normurod Norqobilov) hikoyasi yuzasidan topshiriqlar quyidagicha bo‘lishi mumkin:

* Sinf rahbari Rasulni nima uchun Samadga biriktirib qo‘ydi? SHu o‘rinni topib o‘qing.
* Samadning Rasuldan arazlash sababi ifodalangan o‘rinni topib o‘qing.

Bunda o‘quvchi biror qatnashuvchi shaxs o‘zini qanday tutishini, nima uchun u shundayligini tasdiqlash uchun matndan material tanlab o‘qiydi.

Tanlab o‘qish ongli va ifodali o‘qish malakasini shakllantirishni matn ustida ishlash ko‘nikmasini shakllantirish bilan birga qo‘shib olib borishga, bolalarning ijodiy tasavvurini, nutqi va zehnini o‘stirishga imkon beradi. SHuning uchun undan o‘qish darslarida keng foydalaniladi.

Tanlab o‘qish matn rejasini tuzishda (matn qismiga uning mazmunini ifodalaydigan gapni, ya’ni reja qismini topishda) qahramonga tavsif berish (matndan qahramonning muayyan bir xususiyatini, harakatini tavsiflovchi materiallar tanlash)da, asar g‘oyasini aniqlash ( g‘oyani anglatgan o‘rinni topib o‘qish)da tatbiq etiladi.

1. O‘quvchilarning berilgan savol va topshiriqlarga o‘z so‘zlari bilan javob berishi. Mashqning bu turi o‘quvchilarda o‘qilganlar yuzasidan muhokama yuritish ko‘nikmasini o‘stirishga, asarda qatnashuvchi qahramonlarni baholashga, muallif tasvirlagan hayotiy lavhalar bilan asar g‘oyasi o‘rtasidagi bog‘lanishni aniqlashga imkon beradi. Ishning bu turida beriladigan savollar ma’lum maqsadga yo‘naltirilgan va muayyan izchillikda bo‘lishi, o‘quvchilarni mustaqil fikrlashga undashi lozim. Boshlang‘ich sinf o‘qish darslarida savol va topshiriqlar qaysi maqsadga yo‘naltirilganiga ko‘ra quyidagicha tasnif qilinadi:
2. Asar mazmunini o‘zlashtirish va qayta hikoyalashga doir savol- topshiriqlar.
3. Asar tilini o‘rganish va o‘zlashtirishga doir savol-topshiriqlar.

Sabab-natija tarzidagi savollardan ham foydalaniladi. Agar

o‘qituvchi asar g‘oyasini tushunishda o‘quvchilarga yordam berishni ko‘zda tutsa, savol sabab-natija tarzida bo‘ladi. Anvar Obidjonning “Odobli bo‘lish osonmi?” ertagi (4-sinf) g‘oyasi o‘quvchilarni salomlashish odobi bilan tanishtirish, ularda muomala madaniyatini tarbiyalashdir. Ertakdagi asosiy fikrni aniqlash uchun o‘qituvchi “Anvar Obidjon aytmoqchi bo‘lgan salom berish mavridlarini o‘z so‘zingiz bilan aytib bering”, “Nima uchun echki sichqonga nasihat qildi?”, ”Toshbaqaningsichqoncha haqidagi fikrini gapirib bering” kabi savol- topshiriqlardan foydalanishi mumkin. Qambar O‘taevning “Non qaerdan keladi?” (4-sinf) she’ri asosida esa “Non nima? Uni ta’riflang”, “Non qaerdan kelar ekan?”, “Nonni nima uchun qadrlash kerak?” kabi savol-topshiriqlardan foydalanish katta ahamiyat kasb etadi.

Boshlang‘ich sinflarda savol-topshiriqlarga javob berishga katta o‘rin berilgan. O‘qituvchining vazifasi ana shu savol-topshiriqlar ustida ishlash usullarini oldindan belgilab olishdir. Ijodiy xarakterdagi savollar o‘quvchilarni mustaqil fikrlashga undaydi. 4-sinf «O‘qish» kitobidan o‘rin olgan «Qodir bilan Sobir» matni yuzasidan o‘quvchilarni o‘z fikrini aytishga undovchi «Sobir o‘qishdan kechikish sababini ochiq aytib to‘gri qildimi?», «Uning o‘rnida siz bo‘lganingizda nima qilardingiz?» kabi savollar o‘quvchilarning fikrlash qobiliyatlarini, og‘zaki nutqini o‘stiradi va matnni yaxshi o‘zlashtirishlariga yordam beradi. Asardagi voqealar tizimiga oid savol-topshiriqlar tuzish va undan tahlil jarayonida ijodiy foydalanish ham kata ahamiyatga ega. Masalan, 4-sinf “O‘qish kitobi”dagi Qudrat Hikmatning “Bahor” she’ri asosida “SHe’rda dastlab nimalar haqida gapiriladi?”, “SHe’rdagi fikr yuritilgan narsalarni ketma-ket aytib bering”, “SHoir bahorni tasvirlashda qanday tasvir usullaridan foydalangan?” kabi savol- topshiriqlardan foydalanish o‘quvchilar faolligi oshiradi.

Savol-topshiriqlar ustida jamoa, juft va yakka tartibda ishlash mumkin.

1. O‘quvchilarni savol berishga o‘rgatish. O‘quvchilarni savol berishga o‘rgatish matn ustida ishlashda yaxshi natija beradi. Metodist olimlarning fikricha, to‘g‘ri berilgan savolda yarim javob tayyor bo‘ladi. O‘quvchilar matnni ongli o‘zlashtira olsalargina, matn yuzasidan savol bera oladilar. O‘quvchilarga savol berishni o‘rgatishni 2-sinfdan boshlash maqsadga muvofiqdir.

O‘quvchilarni ongli ravishda savol tuzishga o‘rgatish uchun o‘qituvchi matnga o‘zi tuzgan yoki «O‘qish kitobi»da berilgan savollarni tahlil qiladi. Tahlil uchun “Negau yoki bu savol qo‘yilgan?”, “Unda kim yoki nima haqida gap boradi?”, “Savol ko‘proq qaysi so‘zlar bilan boshlanadi?” kabi savollarni ishlatadi va matndan foydalangan holda bu savollarga javob berishni o‘rgatadi. Ikkinchidan, o‘qituvchi o‘quvchilar e’tiborini matnga savol tuzish yo‘liga qaratadi va savol tuzishdan oldin matnni diqqat bilan o‘qish, qatnashuvchi shaxslarni ko‘rsatish, savol tuziladigan qismni ajratish kerakligini tushuntiradi. Savol tuzishga o‘rgatishning boshlang‘ich bosqichida bu mashq jamoa bo‘lib bajariladi va ta’limiy xarakterda bo‘ladi; buning uchun qulayroq savol ajratilib, nima uchun u qiziqarli ekani yoki, aksincha, noqulay bo‘lsa nima uchun noqulayligi tushuntiriladi. Masalan, 3-sinfda “Ahillik ulug‘ baxt” ertagida “Odamlarning cholning bolalari haqidagi fikri yuzasidan savol tuzing” topshirig‘i berilgach, o‘quvchilar “Odamlar aqlli cholning bolalari haqida nima deyishdi?” kabi savol tuzishlari mumkin.

4-sinfda “Qovun sayli” (SH.Sa’dulla) hikoyasi yuzasidan savol tuzish topshirig‘i quyidagicha beriladi:

* Hikoyadagi birinchi xat boshini o‘qing va shu qism yuzasidan savol tuzing.
* Hikoyadagi birinchi xat boshida qo‘llangan so‘zlarning ma’nosini

izohlash bo‘yicha savol-topshiriqlar tuzing. (Bejirim, serto‘r so‘zlarining ma’nosini izohlang)

* Hikoya qahramonlari yuzasidan savollar tuzing va shu kabilar.

Keyinchalik o‘quvchilar muhokama va ijodiy savollar berishni ham

o‘zlashtirib oladilar.

1. Matnni tasvirlash. Matnni tasvirlash matn ustida ishlashda katta ahamiyatga ega bo‘lib, o‘quvchilarning ijodiy qobiliyatlarini rivojlantiradi, undan to‘g‘ri foydalanish esa asarda yozuvchi tasvirlagan hayotiy manzaralarni o‘quvchilar aniq tasavvur qilishlari uchun qulay imkoniyat yaratadi. Matnni ikki xil tasvirlash mumkin: 1) so‘z bilan tasvirlash; 2) grafik tasvirlash.
2. Asar rejasini tuzish. Reja matn mazmunini ongli va chuqur tushunishda, asosiy fikrni ajratishda, voqealarning izchilligini belgilashda, matn qismlarining o‘zaro bog‘lanishini tushunishda o‘quvchilarga yordam beradi. Reja ustida ishlash o‘quvchilar nutqi va tafakkurini o‘stiradi. Ular matnni mazmunan tugallangan qismlarga bo‘lishga va har bir qismning asosini topishga, ularga qisqa va aniq sarlavha topishga, uni reja qismi sifatida shakllantirishga o‘rganadilar.

Har bir predmetda bo‘lgani kabi o‘qish darslaridaham ta’lim-tarbiya birligiga e’tibor beriladi. O‘qish darslarida tarbiya o‘qilgan matnning ongli o‘zlashtirilishiga bog‘liq. Birinchidan, o‘quvchimatnda fikr nima haqida borayotganini anglasagina, o‘zida shunday xislatlarni shakllantirishga harakat qiladi. Ikkinchidan, yaxshi inson bo‘lish uchun o‘qishning zarurligini anglaydi. SHuning uchun ongli o‘qishni ta’minlashda matn bilan unga ishlangan mazmunli rasmlar o‘rtasidagi bog‘lanishlarni aniqlashtirishga, matn yuzasidan savollar berishga diqqatni qaratish lozim. Bunda quyidagicha savol va topshiriqlardan foydalanish mumkin:

1. Rasmni kuzating, matnda nima haqida gap boradi?

2. Rasmda nima tasvirlangan? Ular orasida bog‘lanish bormi?

3. Matn mazmunini rasmga qarab so‘zlab bering.

4. Bolalar qaerga bordilar? Qizning ismi nima? Bolaning ismi-chi?

5. Ali, Lola nima qildi? Ular qanday lolalar terdilar?

Demak, o‘qish o‘qilganlarni o‘zlashtirishga yo‘naltirilgan bo‘lishi

lozim, shundagina matndagi asosiy fikr, ilgari surilayotgan g‘oya o‘quvchilar tomonidan o‘zlashtiriladi, so‘z va matnlar yod olingan taqdirda

ham o‘quvchiniki bo‘lib qoladi.Savod o‘rgatishning birinchi kunlaridanoq o‘qish ongli bo‘lishi, bolalarni ongli o‘qishga o‘rgatish juda muhim. So‘roqlar yordamida o‘qilganlarni bola qanday tushungani aniqlanadi, tekshiriladi. O‘qishdan oldin o‘tkazilgan tayyorlov suhbati ham, o‘qilgan matn yuzasidan

o‘tkazilgan suhbat ham shu maqsadga - ongli o‘qishga xizmat qiladi.

SHaroitga qarab, bolalarga nimanidir o‘qishni talab qiladigan muammoli holatni yaratish ham zarur. Bunday holat “Alifbe”dan yoki harf terish matosidan o‘qiladigan topishmoqdan foydalanib yoki muammoli savolni keltirib chiqaradigan taxminiy suhbat yordamida hosil qilinishi mumkin. Masalan, “Qishda qushlar qaerga uchib ketadilar?” (harf terish matosida: “Issiq o‘lkalarga uchib ketadilar”). Mana shu kabi tayyorlov mashg‘ulotlari o‘qishning yuqori darajada ongli bo‘lishini ta’minlaydi.

Ongli o‘qishni ifodali o‘qishdan ajratib bo‘lmaydi.

Amaliy mashg‘ulot topshiriqlari.

1. Matn ustida ishlash usullarini “Klaster” metodi asosida bayon qiling.

2. O‘qish darslarida integratsiya va inovatsiyadan foydalanishning ahamiyati

3. O‘qish darslarida matn ustida ishlashda ilmiy metodik yondashuvlar

Nazorat savollari:

1. Asar tahlili jarayonida matn ustida ishlashning qanday turlarini bilasiz?
2. O‘qish darslarida qanday kompetensiyalar shakllantiriladi?
3. Boshlang‘ich sinf o‘qish darslarida savol va topshiriqlar qaysi maqsadga yo‘naltirilgan
4. Boshlang‘ich sinf o‘qish darslarida qanday interfaol metodlardan foydalanish ko‘proq samara beradi?

|  |  |  |  |
| --- | --- | --- | --- |
| **9-AMALIY MASHG‘ULOT** | **PIRLS: BOSHLANG‘ICH SINFDA O‘QUVCHILARNING MATNNI O‘QISH VA TUSHUNISH DARAJALARI SIFATINI BAHOLAB BERUVCHI XALQARO DASTUR** | | |
| Vaqt-80 daqiqa | | Tinglovchilar soni: 25 ta | |
| O‘quv mashg‘ulotining shakli: | | Amaliy mashg‘ulot | |
| Amaliy mashg‘ulot rejasi | | Kirish  1. PIRLS **-**  boshlang‘ich sinfda o‘quvchilarning matnni o‘qish va tushunish darajalari sifatini baholash.  2. PIRLS Xalqaro tadqiqotining maqsad va vazifalari, o‘tkazish tartibi  3. O‘zbekiston Respublikasi Vazirlar Mahkamasining “Xalq ta’limi tizimida ta’lim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida” 2018 yil 8 dekabrdagi 997-sonli qarori haqida ma’lumot .  Xulosa. | |
| Ta’lim  metodlari: | | Amaliy mashg‘ulot,namoyish etish,savol-javob,test. | |
| Ta’lim vositalari: | | Ma’ruzalar matni,xattaxta, tarqatma materiallar, qog‘ozlar, slaydlar, proyektor,ekran. | |
| Ta’lim shakli: | | Jamoaviy, individual | |
| O‘qitish shart-sharoitlari: | | Texnik vositalar bilan ta’minlangan va jamoaviy ishlashga mo‘ljallangan auditoriya. | |
| Monitoring va baholash: | | Nazorat savollari,test. | |
| Kalit so‘zlar: | | PIRLS, xalqaro iqtisodiy hamkorlik, ta’lim sifatini nazorat qilish,o‘qish va matnni tushunish guruhlarda ishlash,taqdimot o‘tkazish,g‘olib guruh aniqlanadi. | |
| Amalaiy mashg‘ulotning maqsad va vazifalari: | | Ta’limiy maqsad: Boshlang‘ich ta’lim o‘qish fanidan PIRLS tadqiqotlari doirasida turli ta’lim tizimiga ega bo‘lgan davlatlarning 4-sinf bitiruvchilarining o‘qish sifati va o‘qilgan matnni tushunish darajasi o‘rganish.  Tarbiyaviy maqsad: tinglovchida o‘z o‘quvchisini darsda mustaqil fikrlash va jamoa bo‘lib ishlashga erishish yo‘llarini ko‘rsatish  Rivojlantiruvchi maqsadi: Tinglovchilarning dars jarayonida interfaol texnologiyalardan foydalanishga doir bilim va ko‘nikmalarini rivojlantirish. | |
| Kutilayotgan natijalar: | | |  |
| Dars yakunida tinglovchi biladi (Bilim):  PIRLS Boshlang‘ich 4-sinf o‘quvchilarining matnni o‘qish va tushunish darajasini baholash haqida | | | Qaysi savollar beriladi:   * Dars jarayonida foydalanilgan topshiriqlarningning afzalliklari nimada? * O‘qish darslarida qanday tayanch kompetensiyalar ko‘proq shakllantiriladi? |
| Dars yakunida tinglovchi tushunadi  (Ko‘nikma):  O‘qish darslarda matn ustida ishlash orqali badiiy asarni tahlil qilish haqida bilimga ega bo‘ladilar. | | | Qaysi savollar beriladi:  O‘qish fanidan matn ustida ishlash  orqali badiiy asarni tahlil qilishning ahamiyati? |
| Dars yakunida tinglovchi  bajara oladi (Malaka):  O‘qish darslarda matn ustida ishlash orqali badiiy asarni tahlil qilish kompetensiyasini shakllantirish haqida malakaga ega bo‘ladilar | | | Qanday topshiriqlar beriladi:  Har bir tinglovchi matn asosida savol va topshiriqlar tuzadi. |

Amaliy mashg‘ulotning texnologik xaritasi

|  |  |  |
| --- | --- | --- |
| Ish bosqichlari va mazmuni | Faoliyat mazmuni | |
| O‘qituvchi | Tinglovchi |
| I. Kirish  bosqichi  (15 daqiqa) | Tinglovchilar bilan salomlashiladi .Davomat aniqlanadi.Auditoriyaning sanitariya-gigiyenik holati kuzatiladi.  Mavzu bilan tanishtirish.  O‘tilayotgan mavzu amaliy tarzda tashkil etilishi, topshiriqlar mazmuni e’lon qilinadi.  2. Tinglovchilarning mavzuga oid bilimlari aniqlanadi. Mashg‘ulot qoidalari e’lon qilinadi.  3. Bugungi mavzu nomi, rejasi bilan tanishtiriladi va mavzu mazmuni haqida qisqacha suhbat o‘tkaziladi. | Eshitadilar.  Javob beradilar.  Yozib oladilar.  Javob beradilar.  Eshitadilar, yozib oladilar. |
| II. Asosiy bosqich  (55 daqiqa) | 2.1 Tenglovchilarga yangi mavzu reja asosida bayon qilinadi.  2.2 Boshlang‘ich ta’lim o‘qish darslarida matn ustida ishlashning qanday turlaridan foydalaniladi? Degan savol bilan murojaat qiladi.  2.3 O‘qish darsligidagi matnlardan foydalangan holda mavzulardan sinonimi bor so‘zlarni topib “Sinkveyn” metodidan foydalanib savol javob qilinadi. | Tinglaydilar.  O‘z fikrlarini bildiradilar.  Yozib oladilar.  Amaliy topshiriqlarni bajaradilar. |
| III. Yakunlovchi bosqich  (10 daqiqa) | 1.Mavzuni rejasi asosida xulosa qilib, eng muhim ma’lumotlarga tinglovchilarning diqqatini jalb qilinadi.  2.Savollar berish orqali bilimlar mustahkamlanadi.  3.Mustaqil ishlashlari uchun vazifa beriladi. | Tinglashadi, savollar berishadi.  Eshitadilar,javob beradilar.  Yozib oladilar |

**Mashg‘ulot maqsadi**: Boshlang‘ich sinfda o‘quvchilarning matnni o‘qish va tushunish darajalarini sifatini baholab beruvchi xalqaro PIRLS dasturi mazmun-mahoyati bilan tanishish.

**PIRLS (Progress in International Reading Literacy Study — xalqaro o‘qish savodxonligini o‘rganishdagi yuksalish) — bu turli mamlakatlarda boshlang‘ich sinfda tahsil oluvchi o‘quvchi yoshlarning matnni o‘qish va tushunish darajalari sifatini baholab beruvchi xalqaro baholash tizimidir.**Ushbu sinov turi har 5 yilda bir marta o‘tkazishga mo‘ljallangan bo‘lib, uning oxirgi 2016-yilgi tadqiqotlari natijalariga ko‘ra Rossiya Federatsiyasi yetakchilik qilmoqda.

Ta’lim yutuqlarini baholash xalqaro assotsiatsiyasi butun dunyo bo‘ylab ta’limni baholash, tushunish va yaxshilash bo‘yicha ish olib boradigan milliy tadqiqot institutlari, tadqiqot agentliklari, olimlar va tahlilchilarning xalqaro hamkoridir. Mazkur notijorat va mustaqil tashkilot tarmog‘ida 60 dan ziyod mamlakatlar hamda 100 dan ortiq ta’lim muassasalari ishtirok etmoqda. 1958-yildan buyon IEA o‘quvchilarning matematika, tabiiy fanlar hamda o‘qish salohiyati bo‘yicha savodxonliklarini baholash jarayonida ta’lim tizimidagi kamchiliklarni bartaraf etish bo‘yicha chora-tadbirlar hamda maqbul tavsiyalar yaratishi bilan boshqa xalqaro tashkilotlardan ajralib turadi.

25-yanvardagi uchrashuvda PIRLS dasturining 2021-yil uchun mo‘ljallangan tadqiqotlarida O‘zbekistonning ishtirok etishi tashabbusi IEA tashkiloti tomonidan katta olqishlar bilan qarshi olindi va tashkilot tomonidan barcha kerakli yordam va tavsiyalar berilishi ta’kidlandi. Shuningdek, yig‘ilishda PIRLS-2021 tadqiqotlarida ishtirok etish bilan bog‘liq tashkiliy masalalar, ya’ni ishtirok etish shartlari, tadqiqotlarni amalga oshirish bosqichlari, tadqiqotlarning samarali tashkil etishiga qaratilgan yo‘riqnomalar va boshqa ko‘plab vazifalar atroflicha muhokama qilindi.

**PIRLS** tadqiqotlari doirasida turli ta’lim tizimiga ega bo‘lgan davlatlar 4-sinf bituvchilarining o‘qish sifati va o‘qilgan matnni tushunish darajasi o‘rganiladi. Bu tadqiqotlarga 4-sinf o‘quvchilarining tanlanishi shu bilan e’tiborliki, aynan o‘qishning to‘rtinchi yilida o‘quvchilar o‘qishning yuqori darajasiga ega bo‘lishi, ularning keyingi ta’limda bilimni egallash qobiliyatini shakllantirish va shu orqali hozirgi zamonga muvaffaqiyatli moslashuviga yordam beradi. Ko‘pchilik davlatlarda bolalar 6 yoshdan maktabda o‘qishni boshlashadi. Ammo Angliya va Yangi Zelandiyada ta’lim 5 yoshdan boshlanadi. Shuning uchun, loyihada 4-sinfdan emas 5-sinfdan o‘quvchilar ishtirok etishadi. O‘qish va matnni tushunish sifati tekshiriladigan o‘quvchilarning yoshi 10,5 yoshni tashkil etadi. Sharq mamlakatlarida bolalar 7 yoshdan o‘qishni boshlagani uchun ulardan 10,7-10,9 yoshdagi o‘quvchilar tadqiqotda ishtirok etishadi.

**PIRLS** tadqiqotlari Xalqaro ta’lim institutlari assotsiatsiyasi **(IEA)** tomonidan muvofiqlashtiriladi. PIRLS loyihasi boshlang‘ich sinf o‘quvchilarining o‘qish qobiliyatini rivojlantirish darajasini aniqlash bo‘yicha xalqaro tadqiqotlar orasida yetakchi hisoblanib kelinmoqda.

**PIRLS** tadqiqotlari 2001 yildan boshlab 5 yil oralig‘ida boshlang‘ich ta’lim miqiyosida o‘tkazib kelinmoqda. U xalqaro tadqiqotlar orasida yuqori o‘ringa ega. Bu dasturga kiruvchi davlatlarning soni yildan yilga ortib bormoqda. 2001 yildan boshlab 4 marta o‘tkazildi. Oxirigi PIRLStadqiqotlari2016- yilda o‘tkazildi. Shu davrgacha 35 dan 50 gacha bo‘lgan davlatlar ishtirok etishdi.

**PIRLS Xalqaro tadqiqotining maqsad va vazifalari, o‘tkazish tartibi**

**PIRLS** Ta’limni sinovdan o‘tkazish xizmati (AQSh), Kanada statistika markazi (Kanada), Ta’lim yutuqlarini baholash xalqaro assotsiatsiyasining ma’lumotlarni qayta ishlash markazi (Germaniya) va Boston kollejining xalqaro markazi (AQSh) kabi dunyoning yetakchi ilmiy markazlari ishtirok etmoqda) Ushbu tashkilotlarning eksperimental ravishda sinovdan o‘tgan xalqaro standartlar asosida maktab o‘quvchilarining o‘quv yutuqlarini baholash bo‘yicha pedagogik o‘lchovlarni ishlab chiqishda ishtirok etishi PIRLS tadqiqotlarini tashkil etish va o‘tkazishning yuqori sifatini ta’minlashga imkon beradi.

**PIRLSni o‘rganish maqsadi** dunyoning turli mamlakatlaridan kelgan to‘rtinchi sinf o‘quvchilari tomonidan matnni tushunish darajasini taqqoslash, shuningdek, milliy ta’lim tizimlarida o‘qish savodxonligi o‘rtasidagi tafovutlarni aniqlash.

Tadqiqotning xalqaro lug‘atiga ko‘ra, “o‘quvchi savodxonligi” - bu insonning hayotda o‘zini to‘liq namoyon qilishi va o‘z maqsadlariga erishish uchun zarur bo‘lgan turli yozma tillarni tushunishi va mantiqiy ravishda anglash qobiliyatidir.

P**IRLS tadqiqotlari quyidagi muammolarni hal qilishga qaratilgan:**

* ta’lim sohasidagi dunyo ustuvorliklarini aks ettiruvchi ob’ektiv o‘lchovlar va vositalarni ishlab chiqish;
* mamlakat o‘quv jarayonini tashkil etish samaradorligini qiyosiy baholash;
* tadqiqot natijalariga ta’sir ko‘rsatgan kontekstual omillarni aniqlash;
* xalqaro hamjamiyat tomonidan tan olingan dalillarga asoslangan ma’lumotlarga ega bo‘lish.

Tadqiqot obyekti boshlang‘ich maktab bitiruvchilarining o‘quv yutuqlari hisoblanadi, chunki bu to‘rtinchi o‘quv yilida o‘qitish bo‘yicha barcha bilim va ko‘nikmalarni to‘playdi. Shu yoshda, o‘quvchilar o‘qishni yaxshi o‘zlashtirishi kerak, shunda ular asosiy maktabda o‘qishni muvaffaqiyatli davom ettirish uchun tarkibiy va formatdagi turli xil matnlardan foydalanadilar.

PIRLS Xalqaro markazning rejasiga muvofiq o‘tkaziladi. Katta hududga ega davlatlar ma’muriy bo‘linishga mos keladigan qatlamlarga bo‘lingan. Qatlamlarni tanlab olish uchun har bir mintaqada o‘rganilgan aholi sonidagi o‘quvchilar soni to‘g‘risida ma’lumotlar to‘planadi. Barcha mamlakatlarda maktablarni tanlab, parallel ravishda o‘quvchilar sonini hisobga olgan holda ehtimoliy usul bilan amalga oshiriladi.

Tadqiqotda qatnashuvchilarni saralash bir necha bosqichda amalga oshiriladi. Birinchi bosqichda ishtirokchi davlatlarning milliy koordinatorlari Xalqaro muvofiqlashtirish markaziga mamlakatdagi barcha maktablarning (shahar, qishloq, qishloq) ro‘yxatlarini yuboradilar. Keyin "tasodifiy sonlar usuli" yordamida maxsus dastur yordamida har bir mamlakatdan 150 ga yaqin maktab tanlanadi.

Tadqiqotda ishtirok etish uchun xalqaro ekspertlar tomonidan tanlab olingan maktablar Milliy muvofiqlashtiruvchiga to‘rtinchi sinf o‘quvchilarining ro‘yxatlarini sinflardagi ma’lumotlarga to‘liq mos ravishda taqdim etadilar. 4-sinf o‘quvchilari ro‘yxati ma’lumotlar bazasiga kiritiladi va Xalqaro muvofiqlashtirish markaziga yuboriladi.

**Tadqiqot vositalarining tavsifi.**

Xalqaro PIRLS tadqiqot vositalariga quyidagilar kiradi:

• Matnlar va savollar yozilgan daftar.

• O‘quvchi anketasi.

• O‘qituvchining ma’lumotlari.

• Ota-onalar shakli.

• Maktab ma’muriyatining shakli.

• Kuzatuvchilarning milliy qo‘llanmasi.

 • Mintaqaviy muvofiqlashtiruvchi qo‘llanma.

• Maktab koordinatori uchun qo‘llanma.

• O‘quv qo‘llanma.

• Ishni baholash va javoblarni kodlash bo‘yicha qo‘llanma.

Tadqiqotning har bir ishtirokchisiga matnlar va ularga topshiriqlar berilgan daftar beriladi. Birinchi matn - bu fantastika yoki kulgili hikoyalar, tasvir yoki ertak, ikkinchisi - ma’lumotli (ko‘pincha hayvonlar haqidagi hikoya). Har bir matnga 12-15 ta savol-topshiriqlar ilova qilinadi.

Ishtorokchilarga barcha ishlarni bajarish uchun 80 daqiqa vaqt beriladi (har biri tanaffus bilan 40 daqiqadan iborat).

**O‘quvchilarning matnni o‘qish va tushunish darajasi sifatini aniqlash va baholash me’zonlari**

**PIRLS** tadqiqotlarida darsda o‘quvchilar tomonidan eng ko‘p qo‘llaniladigan o‘qishning quyidagi ikki turi o‘rganiladi:

1. Adabiy kitobxonlik malakasini egallash maqsadidagi o‘qish.
2. Mazmunni tushunish va amalda foydalanish maqsadidagi o‘qish.

O‘quvchilarga ikki xil topshiriq beriladi:

1. Adabiy o‘qish tajribasini o‘rganish;

2. Axborotni ishlab chiqish va undan foydalanish.

O‘qish savodxonligining asosi matnlar bilan to‘liq ishlash uchun zarur bo‘lgan o‘qish qobiliyatlarini shakllantirishdir. Bu o‘quvchi tomonidan kerakli ma’lumotlarni topish va tarqatish, matnning ma’lum qismi bo‘yicha xulosalar chiqarish, asosiy belgilarning harakatlarini sharhlash, matn namunalari va matn tuzilishini dastlabki tahlil qilish bilan tasdiqlash.

PIRLS o‘rganish monitoringi bo‘lganligi va uning asosiy vazifalaridan biri o‘qish sifati dinamikasini o‘rganish bo‘lganligi sababli, o‘qish uchun zarur shart bu har bir qismda matnlar va ularga berilgan topshiriqlarning bir qismini qayta ishlatishdir.

Bajarilgan ishlarni baholash tizimi sifatli va miqdoriy baholashni birlashtiradi. PIRLSni baholash 1000 balli shkala bo‘yicha amalga oshiriladi (asosan davlatlar natijalari 300 dan 700 ballgacha).

O‘rtacha qiymat - 500 ball, standart og‘ish - 100 ball. Har bir topshiriq uchun topshiriqning qiyinligiga qarab ma’lum ball beriladi. Xalqaro ekspertlar o‘qish savodxonligini badiiy va axborotli matnlarni o‘qish sifatini va o‘qish qobiliyatining individual guruhlarini baholash ko‘lamiga muvofiq baholaydilar.

PIRLS tadqiqotlarida xalqaro miqyosda hammasi bo‘lib, to‘rtta daraja ko‘rsatilgan**:**

1. Eng yuqori daraja 625 ball
2. Yuqori daraja 550 ball
3. O‘rtacha daraja - 475 ballga
4. Past daraja - 400 ballga to‘g‘ri keladi

**Natijalar qanday baholanadi?**

Javoblarni tanlash bilan vazifalarni tekshirish maxsus WinDem dasturidan foydalangan holda xalqaro mutaxassislar tomonidan amalga oshiriladi. Shu bilan birga, ochiq javobga ega bo‘lgan vazifalar Milliy muvofiqlashtiruvchi tomonidan tekshiriladi. Vazifalar mutaxassislar tomonidan (IEA) ishlab chiqilgan Xalqaro vazifalarni baholash qo‘llanmasiga muvofiq ko‘rib chiqiladi. Qo‘llanmada har bir vazifaning bajarilishini baholashga umumiy yondashuvlar mavjud.  Har bir vazifa uchun uning bajarilishini baholash uchun maxsus tavsiyalar ishlab chiqilgan. Kodlash natijalari ma’lumotlar bazasiga kiritiladi va tekshirish uchun Xalqaro markazga yuboriladi.

Har to‘rtinchi daftar milliy miqyosda mustaqil ekspertlar tomonidan ikki marta tekshiriladi, so‘ngra ushbu daftarlarning bir qismi xalqaro ekspertlar tomonidan tekshiriladi. Ishtirok etuvchi davlatlar mutaxassislari nomuvofiq baholarni beradigan vazifalar tahlildan olib tashlangan.

Taklif etilgan to‘rtta savoldan javoblarni tanlash va voqealar ketma-ketligini belgilash bo‘yicha topshiriqlar bitta ball bilan baholanadi. Erkin tuzilgan javob bilan topshiriqlar - vazifaning murakkabligiga qarab 1 balldan 3 ballgacha.

O‘qishni kodlash bo‘yicha ko‘rsatmalar maxfiy va oshkor qilinmaydi.

PIRLS-2001 birinchi tsiklida dunyoning 35 mamlakatidan 150 ming o‘quvchi qatnashdi. Tadqiqot natijalariga ko‘ra yetakchi o‘rinlarni Shvetsiya (561), Gollandiya (554), Angliya (553), Bolgariya (550), Latviya (545), Kanada (544), Litva (543), Vengriya (543), AQSh (542), Italiya (541). Eng past natijalarni Kuvayt (396), Marokash (350), Beliz (327) o‘quvchilari ko‘rsatdi.

2006 - yildagi PIRLSning 40 ishtirokchi davlatidan 215 ming kishidan iborat o‘quvchilar soni bo‘yicha to‘rtinchi o‘rinni egallagan Rossiya Federatsiyasi (565), Gonkong (564), Singapur (558), Kanada (Britaniya Kolumbiya) (558) reytingning yuqori pog‘onalarini egalladilar. Ushbu tsiklning tashqi tomonlari Qatar (353), Quvayt (330), Marokash (323) va Janubiy Afrika (302).

PIRLS-2011da qatnashgan 49 davlatdan Gonkong (571), Rossiya Federatsiyasi (568), Finlyandiya (568) va Singapur (567) yetakchi guruhga kirdi. Rossiyalik o‘quvchilar xalqaro imtihonning taklif etilgan matnlarini o‘qish va tushunish sohasidagi yetakchilarning maqomini tasdiqladilar. Rossiyada kichik maktab o‘quvchilarining muvaffaqiyati sabablari yosh maktab o‘quvchilarining o‘qish savodxonligini shakllantirish borasidagi ishlarning jamiyatda ham, pedagogik va ota-onalar jamoatchiligi orasida ham e’tirof etilishi edi.

Shunday qilib, turli mamlakatlarda o‘tkazilgan PIRLS tadqiqotining natijalari pedagogik hamjamiyat tomonidan keng muhokama qilinmoqda. Maktab o‘quvchilari yutuqlari natijalarini monitoring qilish mexanizmlari joriy etilmoqda, o‘quv texnologiyalari va boshlang‘ich maktab o‘quvchilarining o‘quv yutuqlariga qo‘yiladigan talablar ko‘rib chiqilmoqda. Xalqaro test topshiriqlari asosida maktab o‘quvchilari, pedagogik jamoalar va innovatsion o‘qituvchilarning savodxonligini o‘rganish bo‘yicha tadqiqotlar nafaqat o‘quvchilarning ilmiy yutuqlarini baholashga, balki birinchi navbatda o‘qish madaniyati va ko‘nikmalarini shakllantirishga qaratilgan bo‘lib, bu mamlakatdagi yoshlarning bilim olishidagi muhim omildir.

Nazorat savollari.

**1. PIRLS** tadqiqotlarida necha yoshli o‘quvchilar qatnashadi?

2. **PIRLS** tadqiqotlari qaysi tashkilot tomonidan muvofiqlashtiriladi?

**3. PIRLS** tadqiqotlari nechanchi yildan boshlab o‘tkazib kelinmoqda?

**4.** Oxirigi PIRLStadqiqotlarinechanchi yilda o‘tkazildi?

|  |  |
| --- | --- |
| **10-AMALIY MASHG‘ULOT** | **PISA XALQARO DASTURINING O‘QISH SAVODXONLIGI YO‘NALISHIDA IJODIY TOPSHIRIQLAR TAYYORLASH VA ULAR USTIDA ISHLASH TEXNOLOGIYASI** |

|  |  |  |
| --- | --- | --- |
| Vaqt – 80 daqiqa | Tinglovchilar soni: 25 | |
| Mashg‘ulot shakli | Amaliy | |
| Amaliy mashg‘ulot rejasi | Kirish.  1. PISA tadqiqotlari haqida qisqacha maʼlumot berish.  2. O`qish savodxonligining ta`rifi.  3. O`qish savodxonligini baholash.  4. Topshiriq namunalari  Xulosa | |
| O‘quv mashg‘ulotining maqsadi: Tinglovchilarda PISA xalqaro dasturining o‘qish savodxonligi yo‘nalishida ijodiy topshiriqlar tayyorlash va ular ustida ishlash texnologiyasini o`rgatish. | | |
| Ta’lim metodlari: | | Amaliy topshiriqlar bajarish, slaydlar namoyish etish, savol-javob, multimediya mahsulotlari bilan tanishtirish, test. |
| Ta’lim vositalari: | | Ma’ruzalar matni, marker, doska, tarqatma materiallar, qog‘ozlar. |
| Ta’lim shakli: | | Jamoaviy va yakka tartibda ish. |
| O‘qitish shart-sharoitlari: | | Texnik vositalar bilan ta’minlangan va jamoaviy ishlashga mo‘ljallangan auditoriya. |
| Monitoring va baholash: | | So‘rov, nazorat savollari,test. |

Amaliy mashgulotining texnologik xaritasi

|  |  |  |
| --- | --- | --- |
| Faoliyat bosqichlari, vaqti | Faoliyat mazmuni | |
| O‘qituvchi | Tinglovchilar |
| 1-bosqich:  Kirish qismi  (15 min.) | 1.1. Amaliy mashg‘ulotning mavzusini bayon etadi va mazkur mavzu yo‘zasidan so‘rov o‘tkazadi;  1.2. Tarqatma material tarqatadi. Mavzuga doir asosiy savollar, atamalar va muhim tushunchalarni izohlab, mashg‘ulotning maqsadi va rejalashtirilgan o‘quv ishlanmalar bilan tanishtiradi;  Yana mavzu yuzasidan so‘rov o‘tkazadi. | Savol -javobda ishtirok etishadi;  Tinglashadi;  Savol -javobda ishtirok etishadi. |
| 2-bosqich.  Asosiy qism  (55 min) | 2.1. Tinglovchilarga quyidagi savol va topshiriqlarga o‘ylab javob berish taklifini kiritadi:  - Nima uchun PISA har uch yilda o`tkaziladi?  - O`qish savodxonligi terminini qanday ta`riflaysiz?  - baholash va mulohaza yuritish mazmunini tushuntiring  Reja bo‘yicha mashg`ulotning mazmunini yoritadi.  Tinglovchilarga mavzuga doir test savollari hamda topshiriqlarni tuzish vazifasini beradi. | Savollarga javob berishadi.  Tinglovchilar  Savol -javobda ishtirok etishadi.  Tinglashadi.  Ma’ruzalar matni va amaliy mashg‘ulotlar to‘plamidan foydalanishib vazifani bajarishadi (kalitni ilovada keltirishadi).  Tinglovchilar javoblarini sharhlashadi; |
| 3-bosqich.  Yakuniy qism  (10 min) | Mavzuni yakunlab, umumlashtirishlar asosida qisqacha xulosalarni beradi;  bajarilgan ishlar baholanadi: guruhda eng faol va sust ishtirok etgan tinglovchini aniqlaydi. | Xulosalarni yozib borishadi;  Ekspert sifatida ishtirok etishadi; |

I. Kirish bosqichi

Mashg‘ulot qoidalarini e’lon qilish:

1.Darsga faol qatnashish.

2.O‘zgalar fikrini hurmat qilish.

3.Fikrni aniq va qisqa bayon qilish.

4.Mashg‘ulot davomida mavzudan boshqa narsalarga chalg‘imaslik.

Tinglovchilarning mavzuga oid bilimlarini aniqlash.

-PISA xalqaro dasturining taraqqiyot bosqichlari qanday?

- PISA xalqaro dasturini TALIS, TIMSS, PIRLS dasturlaridan farqli tomoni qanday?

- PISA tadqiqotidagi matn yo`nalishi qanday belgilangan?.

-aralash matn haqida umumiy tushuncha bering?

II. Asosiy bosqich

Bugungi mavzu nomi bilan tanishtiriladi va unga izoh beriladi. O‘tilayotgan mavzu amaliy tarzida tashkil etilishi e’lon qilinadi.

Mavzu rejasi bilan tanishtiriladi

Tinglovchilarning mavzuga oid bilimlari aniqlanadi. Mashg‘ulot qoidalari e’lon qilinadi.

PISA xalqaro dasturining o‘qish savodxonligi yo‘nalishida ijodiy topshiriqlar tayyorlash, ularni o`tkazish usullari bo`yicha mavzu tarqatma materiallar, slaydlar va kichik guruhlarda amaliy ishlash orqali yoritiladi.

III. Yakunlovchi bosqich

Tinglovchilarning mavzu haqidagi xulosalarini tinglash.

Mustahkamlash uchun savollar:

1. PISA xalqaro dasturining o‘qish savodxonligi yo‘nalishida ijodiy topshiriqlar yaratish qoidalaridan nimalarni bilasiz?.
2. Tafovutlarni aniqlash va ular bilan ishlash borasida nimalarni tavsiya qilishingiz mumkin?
3. Xalqaro dasturlarn bir-biridan qanday farqi bor?
4. O`qish savodxonligini baholash haqida fikringiz.

Tayanch iboralar: PISA, TALIS, TIMSS, PIRLS xalqaro dasturi, savodxonlik, harakatlar rejasi, matn, ma`lumot, mulohaza, muammoli tafakkur, mantiqiy fikrlash, ijodiy ishlash, iqtisodiy, didaktik vositalar.

**PISA**

**PISA*(inglizcha - Programme for International Student Assessment)*** – turli davlatlarda 15 yoshli o‘quvchilarning savodxonligini (o‘qish, matematika, tabiiyfanlar) hamda bilimlarini amaliyotda qo‘llash qobiliyatini baholovchi dastur.

Budastur3 yilda bir marotaba o‘tkaziladi. Dastlab1997-yilda ishlab chiqilgan va 2000-yilda birinchi marta qo‘llanilgan. Bu dastur boʻyicha har uch yilda oʻquvchilarning bilimini baholash maqsadida sinovlar oʻtkaziladi. Hozirgi kungacha jami 7 marta (2000, 2003, 2006, 2009, 2012, 2015 va 2018 yillar) PISA dasturi boʻyicha testlar oʻtkazilgan boʻlib, keyingi sinovlar 2021 yilda boʻlishi rejalashtirilgan. Mamlakatimiz ham 2021 yildan bu dasturga qoʻshilishga tayyorgarlik koʻrmoqda.

Lekin bu dasturdan qatnashishdan maqsad testlarni oʻtkazish yoki oʻquvchilarni testga tayyorlash emas, oʻquvchilarimizda XXI asr koʻnikmalarini shakllantirish raqobatbordosh kadrlarni yaratish uchun mustahkam zamin yaratish hisoblanadi.

Xoʻsh, PISA dasturining maqsadi nima, u qanday zaruriyat tufayli paydo boʻldi va PISA savollari qanday prinsipga asoslangan holda tuziladi?

XXI asr – informatsion texnologiyalar asri. Bu asr oʻz mutaxassislaridan umuman oldingidan farq qiluvchi kompetensiyalarni talab qiladi. XX asrda va undan oldin kuchli xotira, ensiklopedik bilim, oʻz sohasida iloji boricha koʻproq maʻlumotni bilgan mutaxassislar yuqori qadrlangan boʻlsa, endi bu bilimlar hal qiluvchi ahamiyatga ega boʻlmay qoldi. Qidiruv tizimlari, onlayn ensiklopedialar, sohalar boʻyicha mukammal onlayn maʻlumotlar bazalari yaratildiki, endi bu maʻlumotlarni eslab qolish zaruriyati ikkinchi planga tushib qoldi.

Hozirgi zamon mutaxassisida bu bilimlarni tahlil qilish, ulardan yangi maʻlumotlarni hosil qila olish, xalq tili bilan aytganda “kosa tagidagi nimkosa”ni koʻra olish kompetensiyasi birinchi oʻringa koʻtarilayapti.

PISA testlari xuddi shu oʻzgarishlarni taʻlim tizimida aks ettirish, maktab oʻquvchilarining haqiqiy hayotda kerak boʻladigan hodisalarnitahlil qilish, ulardan xulosa chiqarish va muloqotga kirishish koʻnikmalarini qay darajada egallayotganini, taʻlim tizimining bu oʻzgarishlarga qanchalik moslashayotganini aniqlash maqsadida oʻtkaziladi.

**PISA test tarkibi**

**PISA testlari 5 ta yoʻnalish boʻyicha oʻtkaziladi:***Oʻqish, matematik savodxonlik, tabiiy-ilmiy fanlar, hamkorlikda muammolarni hal qilish va moliyaviy savodxonlik* yoʻnalishlari. Oʻzbekiston 2021 yilda uch yoʻnalish: *Oʻqish, matematik savodxonlik va tabiiy-ilmiy fanlar yoʻnalishlari* boʻyicha testlarda qatnashishni rejalashtirgan.

Testlarda asosiy eʻtibor oʻquvchilarning mazkur yoʻnalishlar boʻyicha eng asosiy tushunchalarni bilishi, bazaviy bilim va koʻnikmalarni egallagani, ulardan hayotiy vaziyatlarda foydalana olishiga qaratiladi! bu testlarda oʻquvchilarning dars davomida aniq mavzular boʻyicha oʻrgangan bilimlarini sinovdan oʻtkazish nazarda tutilmagan!

PISA sinovlarida toʻrt xil sinov usulidan foydalaniladi:

1. Bir javobli testlar;
2. Bir nechta javobli testlar;
3. Qisqa yoki batafsil javob yoziladigansavollar;
4. Biror muammoning yechimi boʻyicha oʻquvchi fikri (odatda bunday savollarda tekshiruvchida umumiy javoblar boʻladi, oʻquvchi javobi test tuzivchi javobiga aynan mos kelishi talab qilinmaydi, oʻquvchi ijodkorligi qoʻllab quvvatlanadi).

Bundan tashqari testlar bilan bir vaqtda oʻquvchilardan anketalar ham olish nazarda tutilgan.

**PISA: Asosiy yoʻnalishlar**

***Oʻqish savodxonligi:****Insonning matn shaklida berilgan maʻlumotlarni tushina olish va ularga reaksiya bera olish koʻnikmasi, jamiyat hayotida faol qatnashish jarayonida oʻqigan maʻlumotlaridan oʻz maqsadlari yoʻlida foydalana olish, bilim va imkoniyatlarini oshira olish layoqati.*

Bu yerda, oʻqish savodxonligi tushunchasi keng maʻno kasb etadi. Bu yoʻnalish maqsadi oʻquvchining berilgan badiiy asardan parcha, biografiya,xat, hujjat, gazeta va jurnallardan olingan maqolalar, turli qoʻllanmalar, geografik kartalar kabi rangba-rang tematikadagi, tarkibida matnni ochib berishga moʻljallangan diagrammalar, rasmlar, kartalar, grafik va jadvallar berilgan matnni tushinishi, mazmuni haqida fikr yurita olish, matn mazmuniga baho berish va oʻqiganlari haqida oʻz fikrini bera olishi kabi kompetensiyalarini aniqlash hisoblanadi.

***Matematik savodxonlik****: Insonning matematikaning oʻzi yashayotgan olamdagi oʻrnini bilishi, matematik jarayonlarni toʻgʻri va toʻliq asoslay olishini tekshiradi. Shaxsning matematikadan yaratuvchan, qiziquvchan va fikrlovchi insonning hozirgi va kelajakdagi matematik bilimlarga boʻlgan ehtiyojini qondira oladigan darajada foydalana olishini taʻminlash bu boʻlimning asosiy maqsadidir.*

Bu boʻlimdagi **savodxonlik** terminidan bu boʻlim maqsadi odatda maktab dasturida beriladigan bilimlarni qay darajada oʻzlashtirganini aniqlash emasligni koʻrsatish uchun foydalanilgan. Asosiy eʻtibor matematik bilimlardan turli xil hayotiy vaziyatlarda fikrlash va intiutiv qaror qabul qilish talab qilinadigan turli uslublaridan qoʻllagan holdafoydalana olish nazarda tutiladi. Lekin bu turdagi savollarga javob berishda maktab dasturida beriladigan bilim va koʻnikmalar zarur boʻlishi mumkin.

Bu yoʻnalish sinovlarida odatda hayotning turli sohalarida (tibbiyot, turar joy, sport va hk) duch kelinishi mumkin boʻlgan matematikaga oid vaziyatlar taklif qilinadi.

***Tabiiy-ilmiy fanlar savodxonligi****: Hayotiy hodisalarda ilmiy usulda hal qilinishi mumkin boʻlgan muammolarni aniqlash, kuzatuv va tajribalar asosida xulosalar chiqarish kompetensiyasi. Bu xulosalar atrofimizdagi olamni tushinish va inson faoliyati natijasida unda sodir boʻlayotgan oʻzgarishlarni anglab yetish, shunga koʻra kerakli qarorlar qabul qila olish koʻnikmasini rivojlantirish bu boʻlimning asosiy maqsadidir.*

Bu savodxonlik asosi bizning maktablarimizda fizika (astronomiya elamentlari bilan birga), biologiya, kimyo va geografiya fanlari oʻqitilish jarayonida berilishi koʻzda tutilgan.

**PISA: Namunalar**

Oʻzbekiston taʻlim sohasida islohatlarning yangi bosqichi hisoblangan PISA dasturida ishtirokiga tayyorgarlik bosqichi ustozlardan oʻz ishlariga yangicha yondashishni talab etadi. Bu tizim mamlakatimizda yangi, bu borada ishlar endi boshlanganini nazarda tutsak, birinchi navbatda oʻqituvchilarni bu tizim bilan tanishtirish, tizim talabi va imkoniyatlarini ularga tushintirish kerak boʻladi.

Shu maqsadda, PISA testlarini tuzish va ular bilan ishlash boʻyicha koʻnikma hosil qilish maqsadida, asosiy yoʻnalishlar boʻyicha turli fanlarga aloqador sinov materiallardan namunalar tuzishga qaror qildik. Quyida shu materiallarni keltiramiz.

Eslatma: PISA testlari haqiqiy namunalari jahon boʻyicha mamlakatlardan saralab olingan eng kuchli mutaxassislar tomonidan tuziladi. Ularda bitta savolda oʻrtacha 500‑1000 tagacha soʻzlardan tashkil topib, har matnga 5-8 gacha turli koʻrinishdagi topshiriqlar beriladi. Bu savollar muallifining ular darajasida tajribasi, bilimi va imkoniyati yoʻqligini va savollar faqat taklif xususiyatiga ega ekanini inobatga olasiz deb umid qilaman. Matn va savollarda xato va kamchiliklar boʻlsa, oldindan uzr soʻrayman.

**OʻQISH SAVODXONLIGI**

*(PISA 2009 sinovida tushgan test tarjimasi)*

**Makondo**

(Gabriyel Garsiya Markesning “Tanholikning yuz yili” romanidan parcha)

Makondo aholisi ham texnika asri ixtirolaridan bahramand boʻla boshladilar. Ular Auriliano Tristi poyezdda olib kelgan generatorning toʻtovsiz tum-tumiga koʻnikishlari qiyin boʻlgan boʻlsa ham, generatordan quvvat olayotgan lampochkalarga tunlari uxlamay, termulib chiqishardi. Savdogar Don Bruno Krespi teatrda namoyish qilgan, har bir tamoshasi uchun chipta ikki sentavodan sotilgan jonli tasvirli filmlardagi bir filmda oʻlib, qishloq ahlining qaygʻusiga sababchi boʻlgan qahramonning boshqa filmda Arab savdogari qiyofasida paydo boʻlishi ularning gʻazabini keltirib, teatrdagi oʻrindiqlarning chilparchin boʻlishiga olib keldi. Shahar hokimi Don Bruno Krespi iltimosiga koʻra oʻtkazgan yigʻilishida filmlar koʻngil ochish vositasi ekani, ular odamlarning bu darajada ehtiroslariga arzimasligi haqida maʻruza qildi. Qishloq aholisi bu maʻruzadan keyin oʻzlarini loʻli ayolning hiylalariga aldangan odamlardek his qilib, oʻz tashvishlari ham yetib turganda hayoliy mavjudotlarning muammolarini tamosha qilib, ular uchun ham jon kuydirish niyatlari yoʻqligini bildirdilar va boshqa filmlarni koʻrishga kelmaslikka qaror qildilar.

1. Filmlarning qaysi jihati aholining jahli chiqishiga sababchi boʻldi?

2. Nima uchun Makondo aholisi filmlarga boshqa kelmaslikka qaror qildilar?

1. Ular koʻngil ochishni istadilar, lekin filmlar hayotiyligi va tushkin kayfiyat paydo qilishi ularga yoqmadi.
2. Ular uchun chipta narxi qimmatlik qildi.
3. Ular hiisyotlarini haqiqiy hayot uchun asrashga qaror qilishdi.
4. Ular filmlardan hissiy taʻsir kutishgan edi, lekin filmlar zerikarli boʻlib chiqdi.

3. Matn oxirida berilgan “hayoliy mavjudotlar” deganda nima nazarda tutilgan?

1. Arvohlar
2. Ixtirolar
3. Film qahramonlari
4. Aktyorlar

4. Siz Makondo aholisining filmlar haqidagi fikriga qoʻshilasizmi? Oʻz fikringizni oʻzingizning filmlar haqidagi fikringiz va qishloq aholisi fikrini taqqoslash orqali izohlang.

**OʻQISH SAVODXONLIGI***(Adabiyot. Test namunasi)*

**Badiiy asar va film**

Abdulla Qodiriyning “Oʻtkan kunlar” asari asosida suratga olingan filmda baʻzi kamchiliklarga yoʻl qoʻyilgan. Masalan, Kumushbibi chap qoʻlida choy uzatish sahnasi. Filmdagi yana bir lavhada birgina qisqa soʻz tashlab ketilgan. Agar chuqurroq o'ylab ko'rilsa, kinochilar adibimizning topqirligiga putur yetkazib qo'yganini fahmlash mumkin. Asarda Yusufbek hojining Margʻilondan Toshkentga birinchi bor kelgan Kumushbibini kutib olish sahnasi bor. Shu gapga diqqat qiling!

Filmda:

Yusufbek hoji: Margʻilonda shunday kelinimiz bor ekan, bilmay yurgan ekanmiz.

Asarda:

Yusufbek hoji: Margʻilonda **ham**shunday kelinimiz bor ekan, bilmay yurgan ekanmiz.

1. Filmdagi bu xato oqibatida qanday maʻno oʻzgarishi sodir boʻlgan deb oʻylaysiz?

1. Hech qanday oʻzgarish yoʻq
2. Asarda Yusufbek hoji bir gap bilan Kumushbibini maqtash asnosida Zaynabni ham alqab oʻtadi, filmda bu maʻno tushib qolgan.
3. Asarda Yusufbek hoji bir gap bilan Kumushbibini maqtash asnosida oʻgʻli Otabekni ham alqab oʻtadi, filmda bu maʻno tushib qolgan.
4. Asarda Yusufbek hoji Kumushbibiga Toshkentda ham kelini borligini bildirmoqchi boʻlgan, filmda bu maʻno tushib qolgan.

2. Filmda bu soʻzning tushib qolishiga qanday omil sabab boʻlgan boʻlishi mumkin? Toʻgʻri boʻlishi mumkin boʻlgan hamma javobni belgilang.

1. Rejissyorning eʻtiborsizligi
2. Senariy muallifining eʻtiborsizligi
3. Rejissyorning matnni joʻrttaga oʻzgartirgani
4. Rejissyorning yo senariy muallifining oʻzbek tili imkoniyatini toʻliq bilmasligi
5. Abdulla Qodiriyning oʻzining maslahati

*(Izoh: Aslida bu savol PISA tizimi talablariga toʻliq javob bermaydi, PISA savolida oʻquvchidan aniq bir maʻlumotni bilish talab qilinadigan savol berilmaydi, lekin biz “Otkan kunlar”ni har bir oʻzbek biladiganhayotiy maʻlumot deb qabul qilgimiz keldi)*

|  |  |
| --- | --- |
| **11-AMALIY MASHG‘ULOT** | **O‘QISH DARSLARIDA O‘QUVCHILARNING OG‘ZAKI VA YOZMA NUTQINI O‘STIRISH, NUTQ MADANIYATI SHAKLLANTIRISH** |

Amaliy mashg‘ulotni olib borish moduli

|  |  |
| --- | --- |
| Vaqt – 80 daqiqa | Tinglovchilar soni: 25 |
| Mashg‘ulot shakli | Amaliy |
| Amaliy mashg‘ulot rejasi: | Kirish.  Boshlang‘ich siflarda o‘qish darslari va ularga qo‘yilgan zamonaviy talablar.  O‘quvchilar og‘zaki nutqini rivojlantiruvchi didaktik mashqlar.  O‘qish turlari va ularni o‘qish darslarida qo‘llash usullari.  Xulosa. |
| Ta’lim metodlari: | Ma’ruza, namoyish etish, savol-javob, test. |
| Ta’lim vositalari: | Ma’ruzalar matni, xattaxta, tarqatma materiallar, qog‘ozlar. |
| Ta’lim shakli: | Jamoaviy ish. |
| O‘qitish shart-sharoitlari: | Texnik vositalar bilan ta’minlangan va jamoaviy ishlashga mo‘ljallangan auditoriya. |
| Monitoring va baholash: | Nazorat savollari, test. |

|  |  |  |
| --- | --- | --- |
| Amaliy mashg‘ulotning maqsad va vazifalari | | |
| Maqsadlar:  Ta`limiy: Tinglovchilarga boshlang‘ich sinflarda o‘qish darslarining ahamiyati haqida ma`lumot berish.  Tarbiyaviy: Tinglovchilar orasida o‘zaro do‘stona munosabatni shakllantirish.  Rivojlantiruvchi: Tinglovchilarni o‘qish darslarida o‘quvchilarning og‘zaki nutqini o‘stirish usullariga oid bilim, ko‘nikma va malakalarini shakllantirish. | Vazifalar:  Ta`limiy savol: Boshlang‘ich sinflarda o‘qish darslari qanchalik ahamiyatga ega?  Tarbiyaviy savol: Darsda o‘quvchilarni bir-birini hurmat qilishga erishishda qaysi usullardan foydalanish mumkin? Rivojlantiruvchi savol: O‘qish darslarida o‘quvchilarning og‘zaki nutqi qanday rivojlantiriladi? | |
| Kutilayotgan natijalar: | | |
| Dars yakunida tinglovchi biladi (Bilim): Boshlang‘ich sinflarda o‘qish darslari va ularga qo‘yilgan zamonaviy talablar, o‘quvchilarning og‘zaki nutqini rivojlantirishda didaktik materiallarning qo‘llanishi, o‘qish turlari va ularni o‘qish darslarida qo‘llash usullari. | | Qaysi savollar beriladi:  Boshlang‘ich sinflarda o‘qish darslariga qanday talablar qo‘yilgan? |
| Dars yakunida tinglovchi tushunadi (Ko‘nikma): Boshlang‘ich sinflarda o‘qish darslarining o‘quvchilar nutqining rivojlantirilishiga qaratilganligi haqida ma`lumotga ega bo‘ladilar. | | Qaysi savollar beriladi:  Boshlang‘ich sinflarda o‘qish darslarida o‘quvchilar faoliyatini qanday qilib faollashtirish mumkin? |
| Dars yakunida tinglovchi bajara oladi (Malaka): Boshlang‘ich sinf o‘qish darslarida o‘quvchilarning og‘zaki nutqini o‘stirish usullariga doir malaka hosil qiladilar. | | Qanday topshiriqlar beriladi:  Og‘zaki nutqni rivojlantirishga doir didaktik mashqlar yozib kelish. |

Amaliy mashg‘ulotning texnologik xaritasi

( 1– mashg‘ulot)

|  |  |  |
| --- | --- | --- |
| Ish jarayonlari vaqti | Faoliyatning mazmuni | |
| O‘qituvchi | Tinglovchilar |
| I. Kirish bosqichi.  (10 minut) | 1.1. Amaliy mashg‘ulotining mavzusi, maqsadi va o‘quv faoliyati natijalarini aytadi. Amaliy mashg‘ulotning rejasi bilan tanishtiradi. | Tinglaydilar. |
| 1.2. Tinglovchilarga, “Boshlang‘ich sinflarda o‘qish darslarining ahamiyati nimadan iborat?” degan savol bilan murojaat qiladi. | O‘z fikrlarini erkin bildiradilar. |
| 1.3. Tinglovchilarning fikrini umumlashtiradi. | Tinglaydilar. |
| II. Asosiy bosqich  (60 minut) | 2.1. Tinglovchilarga yangi mavzuni reja asosida bayon qiladi. | Tinglaydilar. |
| 2.2. Guruhlarga “Aqliy hujum” uslubidan foydalanilgan holda “O‘qish darslarida o‘quvchilarning og‘zaki nutqini qanday qilib o‘stirish mumkin?” deb savol bilan murojaat qiladi. | Erkin fikrlarini namoyon etgan holda munozarada qatnashadilar. |
| 2.3. Tinglovchilarga “Boshlang‘ich sinflarda o‘qish turlari haqida nimalarni bilasiz?” degan savol beriladi. | O‘z fikrlarini bildiradilar. |
| III.  Yakuniy bosqich  (10 minut) | 3.1. Tinglovchilar fikrlarini umumlashtiradi. | Eshitadilar. |
| 3.2. Mustaqil ishlash uchun topshiriq beradi: Og‘zaki nutqni rivojlantirishga doir didaktik mashqlar yozib kelish. | Yozib oladilar. |

Sinfda o‘qish darslari oldiga qo‘yilgan vazifalar:

1. O‘qish malakasini takomillashtirish. O‘quvshilarda yaxshi o‘qishsizlik darajasi sifatlari: to‘g‘ri, tez, ongli, ifodali o‘qish malakalarini shakllantirish.

2. Bolalarda kitobga muhabbat uyg‘otish, kitobdan foydalanishga, undan kerakli bilimni olishga o‘rgatish, ya’ni kitobni sevuvchi, kitob bilan ishlashni biladigan chuqur fikrlovchi, sermulohaza kitobxonlarni yetishtirish.

3. O‘quvchilarda atrof muhit haqidagi bilimlarni kengaytirish va shuqurlashtirish, ilmiy dunyoqarash elementlarini shakllantirish.

4. O‘quvchilarni axloqiy, estetik jihatdan va mehnatga muhabbat ruhida tarbiyalash.

5. O‘quvchilar nutqi (asosan, og‘zaki nutqi)ni va tafakkurini o‘stirish.

6. Adabiy tasavvur elementlarini shakllantirish.

Yaxshi o‘qishsizlik darajasi malakasini egallash maktabda o‘qitiladigan barcha predmetlardan muvaffaqiyatli o‘qishning muhim sharti hisoblanadi. O‘qishsizlik darajasi faoliyatning asosiy turi bo‘lib, o‘quvchilarni g‘oyaviy – siyosiy, aqliy estetik va nutq jihatidan rivojlantirish ushun katta imkoniyat yaratadi. Bular o‘qishsizlik darajasi malakasini o‘stirish va takomillashtirish ustida muntazam va maqsadga muvofiq ishlash zarurligini ta’kidlaydi.

O‘qish malakasi murakkab malaka bo‘lib, uni shakllantirish uzoq vaqtni talab etadi. Psixolog T.G.Yegorov o‘zining «Очерки психологического обучению детей к чтению» nomli asarida o‘qishsizlik darajasi malakasini jarayonini uсh bosqiсhga bo‘ladi: analitik, sintetik va avtomatlashgan bosqiсh. Analitik bosqiсh savod o‘rgatish davriga to‘g‘ri keladi; bunda so‘zni bo‘g‘in-harf tomonidan tahlil qilish va bo‘g‘inlab o‘qishsizlik darajasi malakasi shakllantiriladi. Sintetik bosqich ushun so‘zni sidirg‘a o‘qishsizlik darajasi xarakterlidir; bunda so‘zni ko‘rish orqali idrok qilish va uning talaffo‘zi so‘z ma’nosini anglash bilan asosan mos keladi. O‘qish so‘z ma’nosini idrok qilish bilan birga amalga oshadi. O‘quvchilar sintetik o‘qishga III sinfda o‘tadilar. Bundan keyingi yillarda o‘qish avtomatlasha boradi.

Mashg‘ulot maqsadi:o‘qish darslarida o‘quvchilarning og‘zaki va yozma nutqini o‘stirishdagi ilgor usullar, o‘quvchilarda nutq madaniyati va notiqlik san’atini shakllantirish bo‘yicha ko‘rsatmalar berish.

Ma’lumki, nutq tafakkur bilan bog‘liq, shuning uchun u tafakkur bilan uzviy o‘stiriladi. Darsda o‘qilganasarni o‘quvchilar ongli tushunishi, asosiymazmunini, g‘oyasini anglab etishi uchun analiz, sintez, taqqoslash, umumlashtirish kabi mantiqiy usullar qo‘llanadi. O‘qilgan asarni analiz qilishda har xil ish uslublaridan foydalaniladi. Bolalar hikoyadagi asosiy qatnashuvchi shaxslarni aytadilar, o‘qituvchi rahbarligida asar rejasini tuzadilar. Qatnashuvchi shaxslarni o‘quvchilar har xil tartibda aytishlari mumkin, ammo o‘qituvchi ularni asarda qatnashish tartibida aytishni so‘raydi. Natijada o‘qituvchi rahbarligida hikoyaning chizmasi tuziladi. O‘qituvchi bergan savollar yordamida asarlarning mazmuni aniqlanadi.

SHunday qilib, asar mazmuni bilan birinchi tanishish o‘quvchilardan ongli ishlashni, ya’ni voqealarni, qatnashuvchilar tarkibini analiz qilishni talab etadi. O‘qish bilan bog‘liq holda bajariladigan bunday mantiqiy ishlar asta-sekin murakkablashaboradi.

Boshlang‘ich sinflarning o‘qish darslarida o‘quvchilar nutqini o‘stirish vositalaridan biri turli uyushtirilgan qayta hikoyalashdir. Maktab tajribasida to‘liq, qisqartirib, tanlab va ijodiy qayta hikoya qilish turlari mavjud. Boshlang‘ich sinfo‘quvchilari uchun matnni to‘liq yoki matnga yaqin qayta hikoyalashancha oson, boshqa turlari esa nisbatan qiyinroqdir. Qayta hikoyalashda o‘qilgan hikoya mazmuni yuzasidan o‘qituvchining savoli,o‘quvchilarni hikoyaning detallari haqida, ayrim voqealar o‘rtasidagi bog‘lanishning sabab-natijalari haqida fikrlashga qaratilishi lozim. Asar syujetining rivojlanishida qatnashuvchi shaxslar, ularning xatti-harakati asosiy rol o‘ynaydi. O‘quvchilar asar mazmunini unda ishtirok etuvchi shaxslar va ularning xatti-harakati, xarakterli xususiyatlarini tahlil qilish yordamida yaxshi anglab etadilar. O‘qituvchining savoli asar qahramonlari nima qilgani, ularning u yoki bu xatti-harakati qaerda va qanday sharoitda yuz bergani haqida so‘zlab berishga, voqealarni izchil bayon qilinishga va o‘zaro bog‘liqligini yoritishga yo‘naltirilishi lozim.

O‘quvchi o‘qilgan asar mazmunini o‘qituvchi savoli yordamida aytib berishida faqat analizdan emas, sintezdan ham foydalaniladi: ayrim lavhalar o‘zaro bog‘lanadi (sintezlanadi), bir-biriga taqqoslanadi, ular yuzasidan muhokama yuritiladi va xulosa chiqariladi.

Ko‘pincha boshlang‘ich sinf o‘quvchilari qatnashuvchi shaxslar xatti- harakatini yaxshi tushunmasliklari, ba’zan noto‘g‘ri yoki yuzaki tushunishlari natijasida asar mazmunini anglab etmaydilar. SHuning uchun ham o‘qituvchi savolni juda o‘ylab tuzishi, u bolani fikrlashga, o‘ylashga majbur etadigan, qatnashuvchi shaxslarning xatti-harakati, voqealarning bog‘lanishi yuzasidan muhokama yuritishga undaydigan, ularni o‘zaro qiyoslashga, ijobiy va salbiy tomonlarini aniqlashga yordam beradigan bo‘lishi lozim. O‘quvchi asarda qatnashuvchilarning xatti- harakatini qanchalik aniq ko‘z oldiga keltira olsa, u hikoyaning asosiy mazmunini shunchalik chuqur tushunadi, shunchalik mustaqil qayta hikoya qilib beradi.

O‘qilgan asar mazmunini izchil ravishda qayta hikoyalash uning rejasini tuzishga yordam beradi. Reja tuzishda o‘quvchi hikoyani tarkibiy qismlarga bo‘ladi va har qaysi qismdagi asosiy fikrni aniqlaydi. Bularning hammasi analitik ish hisoblanadi. Keyin sintetik ishga. o‘tiladi, ya’ni bolalar hikoya qismlariga sarlavha topadilar. O‘quvchilar o‘qituvchi rahbarligida reja tuzish jarayonida o‘qilgan hikoyaning har bir qismida bosh va ikkinchi darajali masala nimalardan iboratliligi haqida, qanday qilib fikrni qisqa va aniq ifodalash haqida o‘ylaydilar. Sarlavha topish ustida ishlash, o‘quvchilar topgan sarlavhani jamoaviy muhokama qilish, reja tuzish jarayonining o‘zi bolaning fikrlash qobiliyatini faollashtirishi, unda o‘z mulohazasini isbotlash, asoslash odatlarini tarbiyalashi lozim.

Asarni o‘qish va tahlil qilish jarayonida tuzilgan reja xattaxtaga yozilsa, hikoya mazmunini izchil qayta hikoya qilishga yordam beradi. Reja asosida hikoya qilishning vazifasi mazmunni berilgan izchillikda o‘zlashtirishdir. Reja asosida qayta hikoyalash o‘qituvchi savoliga javob berishga nisbatan asar mazmunini aytib berishning xiyla mustaqil shaklidir.

O‘qilgan asar mazmunini o‘zlashtirish ustida ishlashdagi keyingi bosqich qisqartirib hikoyalash hisoblanadi. Qisqartirib hikoyalash uchun 2-3 qismga bo‘linadigan, bu bo‘limlar yaqqol ajralib turadigan, mazmuni sodda asarlar tanlanadi. Qisqartirib hikoyalashga o‘rgatish quyidagicha uyushtiriladi: o‘qituvchi hikoyaning oldindan belgilab qo‘ygan qismini o‘qiydi va o‘quvchilar bilan birgalikda eng muhim, asosiy fikr aniqlanadi. Bunda o‘quvchilar ba’zan asardagi so‘zlardan foydalanadilar. Bu o‘quvchilarga qiyinlik qilsa, bo‘limdagi asosiy fikrni o‘z so‘zlari bilan aytib berishlari mumkin. Keyin o‘quvchilar o‘qituvchi bilan bu qismni qisqartirib hikoyalashda nimalar haqida gapirmaslik kerakligini, qaysilar ikkinchi darajali yoki kam ahamiyatli fikr ekanini aniqlaydilar. Asarning boshqa qismlari yuzasidan ham shunday ish olib boriladi va o‘quvchilar asarni qisqartirib qayta hikoya qiladilar. O‘qilgan asarni qisqartirib hikoya qilishga 2- sinfdan boshlab o‘rgatiladi. Tanlab hikoyalash ham bolalarning tafakkuri va nutqini o‘stirish vositalaridan biridir. Tanlab hikoyalashda o‘quvchi: 1) o‘qilgan matndan bir qismini, uning chegarasini ongli ravishda ajratib so‘zlab beradi; 2) hikoyadan faqat bir voqeani aytib beradi; 3) hikoya mazmunini faqat bir syujet yo‘nalishida so‘zlab beradi.

O‘quvchilarda tanlab qayta hikoyalash malakasini hosil qilishga boshlang‘ich sinf izohli o‘qish darslarida keng qo‘llaniladigan metodik usullar yordam beradi: 1) hikoya qismiga chizilgan rasm asosida hikoyalash; 2) hikoyadati bir voqeani tasvirlovchi rasm asosida hikoyalash; 3) tanlab qayta hikoyalashni talab etadigan savollarga javob berish.

O‘quvchi tanlab hikoya qilishga tayyorlanganda o‘qilgan matnni tahlil qiladi. Bunday tahlil bolalar tafakkurini, ular nutqidagi mustaqillikni o‘stiradi va o‘qilgan matn mazmunini o‘zlashtirishga yordam beradi. Hikoyani o‘qish bilan bog‘liq holda o‘tkaziladigan ijodiyishlar ham o‘quvchilar nutqini, tafakkurini o‘stiradi. Bular:1) ijodiy qayta hikoyalash; 2) inssenirovka qilish 3) o‘qilganasarga rasm chizish; 4) hikoyani davom ettirish.

Ijodiy qayta hikoyalashda o‘qilgan hikoyaning sharoiti yoki shaklini o‘zgartirib hikoya qilinadi. Bunda hikoyani yangi epizodlar bilan to‘ldirib hikoya qilish ham mumkin.

Inssenirovka yoki sahnalashtirishda o‘quvchilar o‘qilgan hikoyani sahnabop qilib o‘zgartiradilar. Buning uchun ular hikoyaga ssenariy haqida, kostyum, qatnashuvchilarning imo-ishorasi haqida o‘ylaydilar, monologik nutqni dialogik nutqqa aylantiradilar (bu tilni o‘rgatish nuqtai nazaridan eng muhim ish hisoblanadi).

O‘qilgan hikoyaga rasm chizishda o‘quvchi rassomlar tomonidan chizilgan rasmlardan o‘qilgan asarning mazmuniga mos rasm tanlaydi yoki o‘zi rasm chizadi. Agar o‘quvchi rasmni yaxshi chiza olmasa, o‘zi chizmoqchi bo‘lgan rasmni og‘zaki tasvirlab beradi, ya’ni so‘z bilan chizadi. O‘qilgan hikoyani davom ettirish usuli maktab tajribasida keng qo‘llaniladi. Bu usul xikoyaning mazmuni uni davom ettirishga imkon beradigan asarlarda qo‘llaniladi.

Umuman olganda, boshlang‘ich sinf o‘qish darslarida ham o‘quvchilar nutqi va tafakkurining rivojlanishiga katta ahamiyat qaratiladi.

Amaliy mashg‘ulot topshiriqlari

1. Nutq o‘stirish tushunchasi haqidagi fikringizni bayon qiling.
2. Nutq madaniyatiga kiruvchi fazilatlarni “Klaster” metodi orqali bayon qiling. (Kichik guruhlarda ishlash orqali).
3. Boshlang‘ich sinf o‘quvchilarining og‘zaki nutqini o‘stirish omillarini sanab bering.
4. Interfaol metodlar asosida tashkil etiladigan dars loyihasini tayyorlang.

Nazorat savollar:

1. Boshlang‘ich sinf o‘qish darslarida o‘quvchilarning og‘zaki va yozma nutqini o‘stirish.
2. Dars jarayonida matn ustida ishlash, matn tahlili, reja tuzish, mavzu yuzasidan savollar va ularga javob berish usullari.
3. Og‘zaki nutqni rivojlantirishda didaktik materiallar va interfaol usullardan foydalanish.
4. Nutq madaniyati va notiqlik san’atini shakllantirish usullari.
5. Rolli o‘yinlar metodidan foydalanish imkoniyatlari.

KO‘CHMA MASHG‘ULOTLAR  
MAZMUNI

**1-KO‘CHMA MASHG‘ULOT (2 soat ko‘chma mashg‘ulot)**

**Mavzu: O‘qish darslarida matn ustida ishlash orqali badiiy asarni tahlil qilish kompetensiyasini shakllantirish**.

Mashg‘ulot maqsadi: Boshlang‘ich sinf o‘qish darslarida matn ustida ishlash orqali badiiy asarni tahlil qilish kompetensiyasini shakllantirish jarayonini kuzatish va tahlil qilish.

Mashg‘ulotni o‘tkazish tartibi: Boshlang‘ich ta’limning tajribali o‘qituvchilarining o‘qish fani dars mashg‘ulotlarini kuzatish, o‘rganish va tajriba almashish. O‘qish fanida matn ustida ishlash bo‘yicha mutaxassis tomonidan tashkil etilgan seminar-treningda ishtirok etishadi.

Ko‘chma mashg‘ulot “O‘qish fanini o‘qitish metodikasi” fani doirasida, talab darajasidagi moddiy-texnika bazaga ega va ilmiy- uslubiy jihatdan imkoniyati mavjud bo‘lgan umumiy o‘rta ta’lim maktabida tashkil etiladi.

Ko‘chma mashg‘ulot guruh jurnaliga qayd etilib,maktab rahbariyati tomonidan tasdiqlanadi.

Mashg‘ulot mazmuni:

Reja

1. Badiiy asar ustida ishlash bosqichlari.
2. Badiiy asarni o‘qishga tayyorgarlik.
3. Badiiy asar matni ustida ishlash.

Tayanch tushunchalar: dars, dars turi, maqsad, bosqich, badiiy asar, syujet, yangi materialni o‘rganish darsi, bilimni mustahkamlash darsi, umumlashtiruvchi-takrorlash darsi, bilimlarning qanchalik o‘zlashtirilganini hisobga olish (tekshiruv) darsi.

Badiiy asar ustida ishlash va uning asosiy bosqichlarini belgilashda o‘qituvchi badiiy asarning san’at asari sifatida o‘ziga xos xususiyatlari va o‘quvchilarning tayyorgarlik darajasini nazarda tutadi.

Badiiy asarda barcha qismlar (g‘oyaviy asos, kompozitsiya, syujet, tasviriy vositalar) o‘zaro bog‘liq bo‘ladi. Syujet rivoji asosida asar qahramonlarining yangi-yangi qirralari ochila boradi. Bu xususiyatlar asar ustida ishlashda uni yaxlit o‘qish va idrok etishni talab etadi.

O‘quvchilarni badiiy asar ustida ishlashga o‘rgatish ularda adabiy- estetik tahlil malakasini shakllantirish va o‘stirish orqali ta’lim- tarbiya berishni nazarda tutadi. Asar matnini tahlil qilish muallif fikrini, hissiyoti va xulosalarini tushunishga yordam beradi, asarda ifoda etilgan voqealarga munosabat uyg‘otadi. Asar tahlili o‘qituvchidan o‘quvchilar faoliyatini ma’lum maqsadga yo‘naltirishni taqozo qiladi.

«Maktabda badiiy asarni tahlil qilishdan asosiy maqsad asarda ifodalangan hayotiy voqeani yoritish orqali o‘quvchilarni badiiy adabiyot olamiga olib kirish, tasvirlanayotgan voqealarga nisbatan muallifning munosabati va niyatlarini payqab olishga imkoniyat yaratishdan iboratdir. O‘quvchilarning yozuvchi oldinga surgan goya, muammolarni to‘liq tushunishlariga erishmay turib, adabiyotning yoshlarni tarbiyalashdagi vazifasini amalga oshirib bo‘lmaydi» .

O‘quvchi asarning mazmuni bilan uni mutolaa qilish paytida tanishsa, tahlil qilishda uning poetik vositalariga murojaat qiladi. Mutolaa hissiyotni boyitib, aqlni peshlasa, tahlil asar zamiridagi ma’noni chuqur o‘rganishga yordam beradi.

O‘qituvchi badiiy asar ustida ishlashda quyidagi masalalarni hal qilishi lozim:

1. Asar ustida ishlashning maqsad va mazmunini aniqlab olishi.
2. Asarni tahlil qilish uchun dars bosqichlarini belgilab olishi.
3. Har bir asar tahlili uchun topshiriqlar tizimini ishlab chiqishi.
4. Asarni qanday metodlar asosida o‘rganishni aniqlashi.
5. O‘quvchilar egallaydigan bilim, ko‘nikma va malakalar doirasini belgilab olishi.

Boshlang‘ich sinflarda badiiy asar ustida ishlash uch asosiy bosqichga bo‘linadi:

Birinchi bosqich(birinchi sintez). Bu bosqichning asosiy vazifasi matnni yaxlit idrok etish asosida asarning aniq mazmuni va tasviriy ifoda vositalari bilan tanishtirishdan iborat.

Ikkinchi bosqich(analiz). Bu bosqichning vazifasi va ish mazmuni voqealar rivojining bog‘lanishini belgilash, ishtirok etuvchi shaxslarning xulq-atvori va ularning asosiy xususiyatlarini aniqlash (nega shunday qildi va bu uning qanday xususiyatini ochadi), asar kompozitsiyasini ochish (tugun, kulminatsion nuqta, echim), asarning aniq mazmunini tasviriy vositalar bilan birga tahlil qilish va qahramonlar xulq-atvorini baholash (muallif nimani tasvirlagani, qanday tasvirlagani, nima uchun u yoki bu dalilni tanlagani)dan iborat.

Uchinchi bosqich(ikkinchi sintez). Bu bosqichning ish mazmuni ishtirok etuvchi shaxslarning muhim xususiyatlarini umumlashtirish, qahramonlarni taqqoslash va baholash, asarning g‘oyasini aniqlash, badiiy asarni hayotni bilish manbai va san’at asari sifatida baholash (qanday ma’lumotlarga ega bo‘ldik, asar nimaga o‘rgatadi, muallif o‘z fikri va taassurotlarini qanday qilib aniq, ravshan va ta’sirli tarzda etkazadi va hokazo)dan iboratdir. Ikkinchi sintezdan so‘ng o‘qilgan asarga bog‘liq holda ijodiy xarakterdagi ishlar o‘tkaziladi. Asar maqsadga muvofiq tahlil qilinsa, o‘quvchilar faolligi ortadi, chunki asarni tahlil qilish ular uchun ijodiy jarayondir.

Badiiy asarni o‘qishga tayyorgarlik. Asarni o‘qishga kirishishdan oldin o‘quvchilarni badiiy asarni o‘qishga tayyorlash lozim bo‘ladi. CHunki o‘quvchilar asar mazmunini to‘g‘ri idrok etishlari uchun hayot haqida ma’lum tasavvurga ega bo‘lishlari zarur. Buning uchun tayyorgarlik ishlari o‘tkaziladi.

Ma’lumki, sinfda o‘qish asosida badiiy va ilmiy-ommabop matnlar turadi. O‘quvchilarni matn bilan tanishtirish o‘qishga tayyorgarlik bosqichidan boshlanadi.

Tayyorgarlik bosqichi yozuvchilar haqida ma’lumot berish, o‘quvchilarni asarda tasvirlanadigan voqea-hodisalarni idrok qilish, asar pafosini his etish, notanish va ko‘p ma’noli so‘zlar, murakkabroq tarzdagi obrazli ifodalarni izohlash kabi masalalarni o‘z ichiga oladi. Agar asar yil fasllari haqida bo‘lsa, tabiat qo‘yniga sayohat uyushtirish ham sinfda o‘qish muvaffaqiyatini ta’minlashga xizmat qiladi.

Matn bilan dastlabki tanishuvdan so‘ng quyidagicha savollar bilan murojaat qilish darsda o‘quvchilarning faolligini oshiradi:

1. Hikoyadagi qaysi epizodni qiziqarli deb o‘ylaysiz?
2. Hikoya qahramonlaridan qaysi birining xatti-harakatini ma’qullaysiz? Qaysi birining fe’l-atvori, o‘zini tutishi sizga yoqmadi?
3. Hayotda shunday kishilarni uchratganmisiz?

Tayyorgarlik ishlarining vazifalari quyidagilar:

1. O‘quvchilarning asarda aks ettirilgan voqea-hodisalar haqidagi tasavvurlarini boyitish, matnni ongli idrok qilishga ta’sir etadigan yangi ma’lumotlar berish, badiiy asarda tasvirlangan dalillarni o‘quvchilarning o‘z hayotida kuzatganlari bilan bog‘lay olishlariga sharoit yaratish.
2. YOzuvchining hayoti va ijodiga qiziqish uyg‘otish.
3. O‘quvchilarni asarni hissiy idrok etishga tayyorlash.
4. Asar mazmunini tushunishga xalal beradigan so‘zlarning lug‘aviy ma’nolarini tushuntirish. Masalan, 4-sinf “O‘qish kitobi”dagi “Xarita” matni ustida ishlaganda so‘z va iboralar lug‘ati quyidagicha bo‘lishi mumkin:

Og‘zing ochilib qolsin - hayron bo‘lib qolgin Qolipdan chiqqan g‘ishtdek - hamma tomoni birdek tekis Loqayd - befarq

Kashfiyot - izlanishlar natijasida yaratilgan narsa; ixtiro Ayilday botdi - qattiq tegdi, ranjitdi Pisanda qilmoq - oldindan biror shart qo‘ymoq; ta’kidlamoq. Tayyorgarlik ishlarining ta’limiy shakllari xilma-xil bo‘lib, o‘qituvchi asar mazmuni va sharoitga qarab ish turini tanlaydi. Tayyorgarlik davrida nimalar haqida ma’lumot berish maqsad qilingan bo‘lsa, avvalo, o‘quvchilarning o‘zlaridan ular haqida bilganlari so‘rab aniqlanadi. Masalan, “Kitobga ixlos” asarini o‘qishga tayyorgarlikda o‘quvchilarning dastlabki bilimlari quyidagicha aniqlanadi:

Tayyorgarlik shakllaridan biri - ekskursiyadir. Bu ish turidan tabiat tasviriga bag‘ishlangan yoki ishlab chiqarish, qurilish, shahar, qishloq hayotiga, kasbga doir mavzular va tarixiy asarlar o‘rganilganda foydalanish mumkin. CHunonchi, 1-sinfda “Issiqxonada”, 2-sinfda “Metropoliten” kabi mavzularni o‘rganishdan oldin ekskursiya qilish maqsadga muvofiq. Ekskursiya o‘quvchilarning asarda ifoda etilgan hodisalarni aniq va ongli o‘zlashtirishlariga yordam beradi, bilimlarini chuqurlashtiradi, tabiat hodisalarini kuzatish va ularni aniq tasvirlash ko‘nikmalarini shakllantiradi.

Ekskursiya bolalarda tabiatga mehr uyg‘otadi, uni sevish va tabiat ehsonlarini asrash hissini tarbiyalaydi.

Ishlab chiqarish korxonalariga, muzey va boshqa joylarga ekskursiyalar esa tarixiy voqealarning to‘g‘ri idrok etishlarini ta’minlaydi, kattalar mehnati bilan tanishtiradi, o‘quvchida mehnatga muhabbat uyg‘otadi, kasbga yo‘naltiradi.

Film namoyish qilish. Tarixiy materiallarni, asar muallifi hayotini o‘rganishdan oldin film namoyish qilinsa, o‘quvchilarning asarni idrok qilishlari faollashadi. Masalan, 2-sinfda “Gulzorda” hikoyasini o‘qishda ”Mehrobdan chayon” filmidan parcha ko‘rsatilishi, 3-4- sinflarda Ibn Sino haqidagi asarlarni o‘rganishda ”Ulug‘bek xazinasi”, Alisher Navoiy haqidagi asarlar bilan tanishtirishda “Alisher Navoiy” filmi namoyish etilishi mumkin.

Video lavhalardan o‘quvchilarni asarni o‘qishga tayyorlash davrida foydalaniladi. Ular o‘quvchilarning tasavvur qilishlariga, tushunchalarini oydinlashtirishga, ongli o‘qish va hissiy idrok etishlariga yordam beradi. O‘quvchilarning film namoyishida tug‘ilgan ayrim savollariga ularning o‘zlari yangi o‘qiydigan asarlardan javob topadilar. Tayyorgarlik ishlarini bunday uyushtirish o‘quvchilarning o‘qishga bo‘lgan qiziqishlarini ham oshiradi.

O‘qituvchi hikoyasi. Bu metod asar muallifi haqida ma’lumot berishda eng samarali hisoblanadi. Asar muallifi shoir va yozuvchilar haqida so‘zlab berilayotganda ularning portretlari, bolalar uchun yozgan asarlari namoyish etilsa, o‘quvchilarning muallif ijodiga qiziqishlari ortadi. Boshlang‘ich sinfda shoir, yozuvchilarning o‘z tilidan o‘qigan asarlari yoki ular haqida boshqalar aytgan fikrlarni magnit tasmasidan eshishirilsa yoki video tasmadan ko‘rsatilib, unga o‘qituvchi hikoyasi qo‘shilsa, darsning samaradorligi yanada oshadi. Masalan, 4-sinfda O‘zbekiston Respublikasi Davlat Madhiyasi aytilgach, A. Oripovning o‘zi aytgan ”O‘zbekiston” she’ri qo‘yib eshittirilishi mumkin.

O‘qituvchi yozuvchi va shoirlar haqidagi ma’lumotlarni o‘quvchilar saviyasiga mos qilib, hajonli qilib hikoya qilsa, o‘quvchilarning badiiy asarni o‘qishga ichki istagi kuchayadi, ularda kitob o‘qishga muhabbat ortadi. YOzuvchi haqidagi ma’lumot 1-sinfdan 4-sinfga borgunga qadar ko‘paytirilib, chuqurlashtirilib boriladi.

Sinfdan sinfga ko‘chish bilan yozuvchi hayoti va ijodi haqidagi o‘quvchilar bilimi ortib boradi. Asar muallifi bilan tanishtirishga qo‘yilgan talablar ham ko‘payadi. O‘qituvchi qisqa ma’lumot berishdan yozuvchi hayoti bilan to‘liqroq tanishtirishga o‘tadi. Bunda u kichik maktab yoshidagi o‘quvchilarning yoshiga mos imkoniyatlarni, ular yozuvchi bilan qay darajada tanish ekanligi va uning asarlaridan nimalarni o‘qiganligini hisobga oladi.

**TABIATSHUNOSLIK FANINI O‘QITISH METODIKASI  
AMALIY MASHG‘ULOT MAZMUNI**

|  |  |
| --- | --- |
| 18**-AMALIY MASHG`ULOT** | **BOSHLANG‘ICH SINFLARDA TABIATSHUNOSLIK FANIDAN O‘QUV DASTURI, DARSLIK, MULTIMEDIA ILOVALI METODIK QO‘LLANMALAR TAHLILI** |

Amaliy mashg‘ulotning olib borish moduli

|  |  |  |  |
| --- | --- | --- | --- |
| Vaqt – 80 daqiqa | | | Tinglovchilar soni: 25 |
| Mashg‘ulot shakli | | | Amaliy |
| Amaliy mashg‘ulot rejasi | | | Kirish   1. 1-2 sinflarda “Atrofimizdagi olam” darsligi bilan ishlashning metodik xususiyatlari.    * 1. sinflarda shakllanishi lozim bo‘lgan asosiy tushunchalar.      2. sinf “Tabiatshunoslik” darsligi bilan ishlash metodikasi.   4.DTS va o‘quv dasturi, darslik. Multimedia ilovali metodik qo‘llanmalarining ilmiy va amaliy tahlili.  Xulosa |
| **O‘quv mashg‘ulotining maqsadi**:Boshlang‘ich sinf o‘qituvchilarida 1-2 sinflarda “Atrofimizdagi olam” darsligi bilan ishlashning metodik xususiyatlari, DTS va o‘quv dasturi, darslik, multimedia ilovali metodik qo‘llanmalarining ilmiy va amaliy tahlili. | | | |
| Pedagogik vazifalar: | **O‘quv faoliyati natijalari: T**abiatshunoslik darslarida tayanch va fanga oid kompetensiyalarni shakllantirish | | |
| Tabiatshunoslikni o‘qitish metodikasi oldida qanday vazifalar turadi? | Tabiatshunoslikni o‘qitish metodikasi oldida quyidagi vazifalar turadi:  – umumiy ta’lim va kompleks tarbiya sistemasida tabiatshunoslikning o‘quv predmeti sifatida ahamiyati va o‘rnini aniqlash.  – tabiatshunoslik materiallari fanlash va birlashtirish (sintez qilish).  – uning ta’lim hamda tarbiyaviy vazifalarini aniqlash. | | |
| Tabiatshunoslik darslarini o‘tishning maqsad va vazifalari. | Maktabda o‘quvchilarga ta’lim va tarbiya berish o‘quv ishlarining muayyan shakllarida amalga oshiriladi.  O‘qitishning shakli tarbiyaviy ta’lim jarayonida o‘qituvchi tomonidan foydalaniladigan o‘quvchilarning o‘quv, idrok qilish faoliyatini o‘tkazish (sinfda, tabiatda va shu kabilarda) sharoitlariga muvofiq holda tashkil qilinishidir.  Tabiatshunoslikni o‘qitish metodikasining muhim vazifasi – har bir sinf uchun yakka tartibda dastur ishlab chiqishdir. Umuman o‘quv predmetining mazmuni maktab dasturi bilan belgilanadi, u tabiatshunoslik fanining rivojlana borishi bilan o‘zgarib va takomillashib boradi. | | |
| Ta’lim metodlari: | | Kichik ma’ruza, “Aqliy hujum”,“Bumerang” texnologiyasi asosida kichik guruhlarda ishlash, test. | |
| Ta’lim vositalari: | | Ma’ruzalar matni, marker, slaydlar, proektor, ekran, tarqatma materiallar,qog‘ozlar. | |
| Ta’lim shakli: | | Kichik guruhlarda ishlash. | |
| O‘qitish shart-sharoitlari: | | Texnik vositalar bilan ta’minlangan va kichik guruhlarda ishlashga mo‘ljallangan auditoriya. | |
| Monitoring va baholash: | | So‘rov, nazorat savollari. | |

Ma’ruza mashgulotining texnologik xaritasi

|  |  |  |
| --- | --- | --- |
| Faoliyat bosqichlari, vaqti | Faoliyat mazmuni | |
| O‘qituvchi | Tinglovchilar |
| 1-bosqich:  Kirish qismi  (15 min.) | 1.1.Tinglovchilar bilan salomlashiladi. Davomat aniqlanadi. Refliksiya o‘tkaziladi. Mavzu bilan tanishtiriladi. O‘tilayotgan mavzu kichik guruhlarda ishlash orqali tashkil etilishi, topshiriqlar mazmuni, ma’ruza rejasi e’lon qilinadi.  1.2. Oltin qoidalar ishlab chiqiladi.  1.3.“Aqliy hujum” metodi .Amaliy mashg‘ulotning mavzusini bayon etadi va mazkur mavzu yuzasidan “Aqliy hujum” metodi asosida so‘rov o‘tkazadi;  1.4. Tinglovchilar kichik guruhlarga bo‘linadi. Nom tanlanadi. | So‘rovda ishtirok etishadi;  Tinglashadi;  So‘rovda ishtirok etishadi. |
| 2-bosqich.  Asosiy qism  (55 min) | 2.1.”Bumerang” texnologiyasi qo‘llaniladi. Tarqatma material tarqatadi. Tinglovchilar materiallar bilan tanishib o‘rganadilar. Savol–javob asosida mustahkamlab oladilar.  2.2. Raqamlar bo‘yicha guruh ichida guruh tashkil etiladi. Har bir tinglovchi o‘zi dastlab o‘rgangan matnni navbatma-navbat bir-biriga tushuntiradi.  2.3.O‘qituvchining taklifi bo‘yicha tinglovchilar dastlabki guruhlariga qaytadilar. Yangi mavzu bo‘yicha o‘qituvchi savol-javob o‘tkazadi.  2.4. Mavzuni mustahkamlash maqsadida testlar tarqatiladi. | Kichik guruhlarda ishlaydilar.  Yangi mavzuni o‘qituvchining yo‘naltirishi bo‘yicha o‘zlari o‘rganadilar, bir-birlariga o‘rgatadilar. Tinglovchilarga ham o‘qituvchilik ham o‘quvchilik roli beriladi.  Bahs munozarada qatnashadilar.  Testni bajaradilar. |
| 3-bosqich.  Yakuniy qism  (10 min) | 3.1.Mavzuni yakunlab, umumlashtirishlar asosida qisqacha xulosalarni beradi;  3.2.Bajarilgan ishlar baholanadi: guruhda eng faol va sust ishtirok etganlarni aniqlaydi. Guruhda ishlash texnologiyasi bo‘yicha alohida tavsiyalar beriladi. | Xulosalarni yozib borishadi;  Ekspert sifatida ishtirok etishadi; |
| **Tayanch ibora va tushunchalar:**Atrofimizdagi olam, Tabiatshunoslik, o‘lkashunoslik, bilimlarni mustahkamlash, mantiqiy tafakkur, darslik bilan ishlash metodikasi,kompetensiya, tayanch kompetensiya, fanga oid kompetensiya . | | |

**1-2- sinflarda “Atrofimizdagi olam” darsligi bilan ishlashning** **metodik xususiyatlari.**

Boshlang‘ich ta’lim jarayonida bolaning mantiqiy tafakkur qila olishi, aqliy rivojlanishi, dunyoqarashi, kommunikativ savodxonligi va o‘z -o‘zini anglash salohiyatini shakllantirish ko‘zda tutiladi. Boshlang‘ich sinf o‘quvchilari jismonan sog‘lom bo‘lishga, moddiy borliq go‘zalliklarini his eta olishga, go‘zallik va nafosatdan zavqlana olishga o‘rgatiladi. Milliy urf - odatlar, ularga rioya etishga, bu urf odatlarni ardoqlashga davom etiladi. Birinchi sinfda o‘qitiladigan 1-2 sinf “Atrofimizdagi olam” 3-4- sinf “Tabiatshunoslik” o‘quv fanlari bu sohada keng imkoniyatlarga ega. Bu fanlar tevarak atrofdagi tabiat bilan tanishtirish, unda olam tuzilishi va tabiat hodisalari haqida boshlang‘ich tasvvur hosil qilish, ilmiy dunyoqarash kurtaklarini shakllantirish, tabiatga muhabbat uyg‘otish va undan oqilona foydalanishni o‘rgatish ko‘zda tuiltadi.

Boshlang‘ich ta’lim bosqichida tabiat bilan tanishtirishda, bilim berish, ko‘nikma va malakalarni shaklantirishda xilma-xil usullardan foydalanish o‘quvchilarning bilim olish qobiliyatlarni o‘stirish, ta’limni hayot bilan bog‘lash va mehnatga tayyorlashga qaratiladi. Darslarni turli usulida tashkil etish o‘qituvchidan ko‘p mehnat talab qilsa-da, o‘quvchilarni shijoatkorlikka undab, fikrlarni vaqtdan unumli foydalangan holda tez, aniq, lo‘nda va ixcham ifodalashga zamin yaratadi.

Darslarni ilg‘or ta’lim metodlari va usullarga tayanib tashkil etish orqali o‘quvchilarni faollashtirishga, mustaqil fikr yuritishga, yangi tushunchalarni matn ichidan topib, mazmunini anglab etishga harakat qilishga yo‘llash mumkin. Agar bola yangilik sari intilmasa, unda qobiliyat, o‘z fikri, nuqtai nazari ham shakllanmaydi. Bugungi zamonaviy ta’limda bilim va qobiliyat hal qiluvchi ahamiyat kasb etadi

“Atrofimizdagi olam” darsligi bilan ishlash. Tabiatga doir bilimlar ta’lim bosqichlaridagi uzviylik va uzluksizlik tamoyiliga tayanib davom ettiriladi. Atrof olam bilan tanishtirish bo‘yicha birinchi darsda bolalarni darslik bilan: muallifi, titul varag‘ining mazmuni, bezatilishi bilan tanishtirish kerak, kitob bilan tanishtirish mundarijasi bo‘yicha bo‘ladi. Bolalarni darslik bilan ishlashga o‘rgata borib, o‘qituvchi ularga ishdagi izchillikni tushuntirishi kerak: avval rasmlar qarab chiqiladi, so‘nggra maqollar o‘qiladi, shundan keyin savollarga javoblar olinadi.

Darslikdagi hamma mavzullarni ham o‘qib aytib berish mo‘ljallanmagan, ularning ba’zilarini bolalar faqat o‘qib chiqishlari va savollarga javob berishlari kerak xolos, ba’zilari bo‘yicha ishning qisman ikkala turi amalga oshiriladi. Olib boriladigan ishlar hikoyaning mazmuniga, hikoya tilining qiyinligi yoki tushunarligiga bog‘liq.

1. sinf darslik mazmuniga she’rlar, maqollar, topishmoqlar, kiritilgan. “Men va atrofimdagi olam”, “Bizning maktab, “Bizning sinf”, “Bizning mahalla , “Ko‘chada yurish qoidalari”, “Transportda yurish qoidasi”, “SHaxsiy gigiena qoidalari, “Quyosh”, “Yil fasllar”, “Ob-havo” mavzulari bo‘yicha savol va topshiriqlar , tekstlar qisqacha ishchanlik ruhidagi maqolalar tarzida berilgan. Darslikdagi she’rlarni, albatta yod olish shart emas. Asosiy maqsad - mavzu mazmunining mohiyatini tushunishdir. Mavzu bo‘yicha yangi atamalar va xulosalar darslikda yo‘g‘on harf bilan ajratilgan, bu esda yaxshi qoldirishga yordam beradi. Xalq ertaklarining har xil vaziyatlarda tasvirlangan qahramonlari ko‘pgina mavzularda bordir. Ular go‘yo bolalar bilan birga atrof olamni bilib olishga o‘rganadilar. Bunday uslub o‘qituvchiga o‘yin vaziyatini o‘rgatishga va yaratishga, bolalarda tabiatga va o‘quv faniga qiziqishni oshirishga yordam beradi. Rasmlar bolalarda kuzatuvchanlikni rivojlantiradi, shunga ko‘ra ulardan ko‘rilayotgan rasmda ilgarigiga qaraganda nimalar yangi vujudga kelganini so‘rash zarur.
2. sinf darslik rasmlar bilan bezatilgan, ularga savol va topshiriq, amaliy ishlar berilgan. Ularning ba’zilari o‘qituvchiga bolalar e’tiborini tabiat jismlari va hodisalarining har xil xususiyatlari, belgilarini aniqlashga, bu bilan dars mavzusi bo‘yicha faktik materialni umumlashtirishga qaratishga yordam beradi. Savol hamda topshiriqlarning guruhi ikki yoki bir nechta rasmlarni o‘zaro taqqoslashni talab qiladi yoki tabiat va odamlar mehnatidagi ba’zi sabab bog‘lanishlarni ochishni taklif qiladi. Darslikning savol va topshiriqlari o‘qituvchiga bolalar e’tiborini maqola mazmuniga qaratishga, undagi asosiylarni aniqlashga yordam beradi. Savollar yordamida bolalar o‘rganiladiganlarni chuqur va ravshanroq tasavvur qiladilar.

Darslik materialida har bir mavzu bo‘yicha o‘rganilganlarning asosiy mazmunini aks ettiruvchi va tushunchalar mohiyatini ochib beruvchi qisqacha xulosalar ham bor. Tabiatshunoslik mazmunidagi matnlardan keyin tabiatdagi kuzatishlar uchun topshiriqlar, amaliy ishlarning rejalari berilgan. Darslikda ekskursiya hamda fan bo‘yicha darslar o‘tkazish uchun savol va topshiriqlar ko‘rinishidagi material bor.

Darslik yil fasllarining O‘zbekiston uchun xos belgilarni ta’riflaydi, bolalarning tabiatdagi kuzatishlarini osonlashtiradi, jonsiz va jonli tabiat o‘zaro bog‘lanishlarini ta’kidlaydi.

Darslikning asosiy g‘oyasi - insonning tabiat bilan o‘zaro aloqasi, inson mehnatining tabiatdagi ahamiyati, unda yurish-turishning qoidalaridir. Ijtimoiy hayotning hodisalariga bag‘ishlangan maqolalari bolalar e’tiborini inson, jamiyat va tabiatning birligiga qaratadi.

**3-sinfda tabiatshunoslikni o‘qitish metodikasi**.

Tabiatshunoslikni alohida fan sifatida o‘qitish 3-sinfdan boshlanadi. O‘quv materiali “ Tabiatda suv va havo”, “Foydali qazilmalar”, “Tuproq”, “O‘simliklar dunyosi”, “Hayvonot dunyosi”, “Tabiat va inson salomatligi”, “Tabiat va inson” mavzulariga birlashtirilgan. Tabiatshunoslik bo‘yicha dastur kichik yoshdagi maktab o‘quvchilariga faqat jonajon tabiat go‘zalligi va boyliginigina emas, balki boshqa mamlakatlar xalqlari bilan qardoshlarcha hamkorlikda o‘z mamlakatining ahamiyatini ko‘rsatishga ham imkon beradi.

O‘z Vatanining tabiati va odamlari mehnati to‘g‘risidagi bilimlarning keng doirasi o‘qituvchiga umumiy ta’lim va hunar maktablarini isloh qilishning asosiy yo‘nalishlari qo‘ygan eng muhim ta’lim tarbiya vazifalarini amalga oshirishga. imkon beradi.

1. sinfda o‘quvchilar ob-havoni muntazam kuzatishni davom ettiradilar: bulutlanishni, shamol kuchini (kuchli, bo‘sh, mo‘‘tadil) belgilaydilar. Fenologik kuzatishlar o‘tkazishni davom ettiradilar: kunning uzunligini (kalendar bo‘yicha), barglarning sarg‘ayishini xazonrezgilikni, yil fasllari bo‘yicha o‘simlik va hayvonlar holatini belgilaydilar. Barcha kuzatishlar “Kuzatishlar kundaligi” va umumsinf tabiat va mehnat kalendariga yozib boriladi.

Har oyning oxirida kuzatishlar umumlashtiriladi va yig‘ma jadvalga kiritiladi. Unda shu oyning fenologik xususiyatlari belgilanadi. Kundaliklarga o‘simlik va hayvonlar ustida olib borilgan umumlashgan kuzatishlar yoziladi. O‘quvchilar jonsiz tabiatdagi o‘zgarishlarning o‘simlik va hayvonlar hayotidagi o‘zgarishlar bilan qanday bog‘liq ekanligi haqida xulosa chiqaradilar.

1. sinfda umumsinf tabiat va mehnat kalendarini yuritish davom etadi, bu ikki yil davomida kuzatilgan hodisalarni taqqoslash imkoniyatini beradi. Har kuni ob-havo, o‘simlik va hayvonlar holatini belgilab, o‘quvchilar joriy kuzatishlarini o‘tgan yili shu kun o‘tkazgan kuzatishlari bilan solishtiradilar. Bunday ish kuzatishlarga qiziqishni, ularning sifatini oshiradi, tabiatshunoslik tushunchalarini chuqurroq o‘zlashtirishga yordam beradi. “Madaniy o‘simliklar ”, “Uy hayvonlari” mavzularini o‘rganishda bolalar kuzatish, tajriba, ekskursiya, amaliy ishlar o‘tkazish yo‘li bilan o‘simlik va hayvonot dunyosining mahalliy vakillari bilan, o‘z joyi yuzasining shakllari bilan, suv havzalari va suvning xususiyatlari bilan, tuproq hamda foydali qazilmalar bilan tanishadilar.

Bolalar uchun “Bizning o‘lka” tushunchasi hammadan avval ularning uylari va maktabi joylashgan joydir, chunki ular ayniqsa atrof joyda bevosita kuzatishlari mumkin bo‘lgan tuproq, o‘simliklar, hayvonlar, er yuzasining shakllari, suv havzalari, foydali qazilmalar bilan tanishadilar.

“Madaniy o‘simliklar”, “Uy hayvonlari” mavzularini o‘tishda o‘qituvchi o‘quvchilarning tabiat ob’ektlarini kuzatishlariga, ularni kuzatishlar kundaligida va sinf tabiat va mehnat kalendarida qayd qilishlariga, kuzatishlarni umumlashtirishlariga va shuningdek, darslik sahifalaridagi topshiriqlarni bajarishlariga alohida e’tibor qaratish lozim.

Bolalar ekskursiyada tuproq bilan tanishadilar, tuproq kesmalarini qarab chiqadilar. O‘qituvchi ular e’tiborini er ostida joylashgan tuproq qatlamlari va tog‘ jinslarining yotishiga qaratadi. Amaliy ish va tajribalar jarayonida o‘quvchilar tuproq tarkibi to‘g‘risida bilib oladilar, o‘z o‘lkalari tuproqlarining xilma-xilligi to‘g‘risida tasavvur hosil qiladilar. Bu bo‘lim birinchi bo‘lib o‘rganiladi, chunki u o‘quvchilarni qishloq xo‘jaligi mehnati bo‘yicha mashg‘ulotlarga (tuproqni kuzda ishlashga, ko‘chat qalinligining ildizmevalar hosiliga va manzarali o‘simliklarning gullash vaqtiga, o‘g‘itlashning ildiz mevalarning hosiliga, gul manzarali o‘simliklarning o‘sishiga ta’sirini o‘rganish bilan bog‘liq bo‘lgan tajribalar qo‘yishga nazariy jihatdan tayyorlaydi. Tuproq tarkibi to‘g‘risida tasavvurga ega bo‘lmay turib, o‘quvchilar madaniy o‘simliklarning o‘sish va rivojlanishi to‘g‘risida to‘la qimmatli bilimlar ololmaydilar.

Mahalliy o‘simlik va hayvonlarning bir necha turlari bilan o‘quvchilar tabiat va qishloq xo‘jalik ishlab chiqarishiga, shuningdek, o‘quv tajriba maydonchasida o‘tkazilgan ekskursiyalarda tanishadilar. E’tibor jonli tabiat burchagi hamda tabiatning o‘zida o‘simlik va hayvonlarning o‘sishi va rivojlanishini kuzatishga qaratilishi kerak.

“Tabiat va inson” mavzusi bolalarga o‘z joylarining yuzasi to‘g‘risida aniq va tasviriy tushunchalar berish maqsadiga ega. Bolalar O‘zbekistonning eng muhim daryolari, ularning hosil bo‘lishi, quyilishi, boshlanishi, o‘zani to‘g‘risida dastlabki bilimlar oladilar. Tabiatdagi suv bilan ular mahalliy suv havzalariga ekskursiyaga borganlarida tanishadilar.

“Foydali qazilmalar” mavzusida quruqlik har xil tog‘ jinslaridan: granit, qum, loy, kaltsit va boshqalardan iborat ekanligi to‘g‘risida dastlabki tasavvur beradi. Bu mavzuchada foydali qazilmalarning xususiyatlarini o‘rganish markaziy o‘rinni egallaydi. Ularni o‘rganish o‘quv fani darslarda kuzatishlar o‘tkazish yo‘li bilan olib boriladi. Ekskursiyalar katta tarbiyaviy ahamiyatga ega, ularda bolalar foydali qazilmalarni qazib olish bilan, ishchilar mehnatini mexanizatsiyalash bilan tanishishlari, o‘lkani qanday foydali qazilmalarga boy ekanligini bilib olishlari mumkin.

“Tabiat va inson salomatligi” mavzusini o‘rganish bolalar 1-2 sinflarda egallagan sanitariya-gigiena bilimlari va ko‘nikmalari asosida quriladi. Bolalarning xilma-xil hissiyot va qabul qilishlaridan to‘laroq foydalanish uchun ko‘rgazmali qurollarni namoyish qilish bilan birga ularni gigiena qoidalarini amaliy jihatdan bajarishga o‘rgatish zarur.

Gigiyena bilimlarining muvaffaqiyatli egallab olinishi o‘qitishning barcha xilma-xil metodlari hamda uslublarini qo‘llanish bilan ta’minlanadi. SHu maqsadda “Odam organizmi va uning salomatligini muhofaza qilish” mavzusini o‘rganishda o‘z-o‘zini kuzatishdan keng foydalaniladi, uning yordamida faqat organizmda borayotgan jarayonlarni aniqlabgina qolmasdan, balki o‘zining salomatlik holatini belgilash ham mumkin. Masalan, yurak qisqarishining tezligiga qarab, yurak va o‘pka ishining normadan chekinishi to‘g‘risida fikr yuritiladi.

“Yer - Quyosh sistemasidagi sayyora” mavzusini o‘rganishning boshlanishida bolalar yozgi topshiriqlarga yakun yasaydilar, jonajon o‘lka tabiati to‘g‘risidagi materialni takrorlaydilar, keyin “Yulduzlar”, “Quyosh” mavzulari bilan tanishadilar. Amaliy ish va mashg‘ulotlar jarayonida o‘quvchilar ayrim narsalarni, sinfni, maktab maydonchasini rejada qanday tasvirlash kerakligi bilan tanishadilar.

“Quyosh” mahalliy belgilar, kompos bo‘yicha orientirlashga o‘rganadilar. Bu mavzucha o‘quvchilarni geografiya xaritasini tushunishga olib kelish uchun zarur asos bo‘lib xizmat qiladi. O‘z joyini o‘rganishga asoslanib, o‘qituvchi o‘quvchilarda O‘zbekistonning tabiiy xaritasi to‘g‘risida, boshlang‘ich tasavvurlar hosil qiladi. Xarita bilan ishlash butun o‘quv yili davomida davom etadi.

Xaritalarda foydalanilgan shartli belgilar bilan o‘quvchilarni tanishtira borib, ularni o‘z o‘lkasi tabiatining tegishli rasmlari bilan taqoslash kerak. SHunga intilish kerakki, xarita ham bolalar uchun kitob kabi bilim manbai bo‘lib qolsin.

“Yer yuzi tabiatining xilma-xilligi” kichik mavzusi bolalarni mamlakatimiz tabiatning xilma-xilligi to‘g‘risidagi asosiy ma’lumotlar bilan tanishtiradi. “Yer yuzi tabiatining xilma-xilligi” mavzusini muvaffaqiyatli ravishda o‘rganish uchun HMD (tabiiy va tabiiy zonalar) xaritalaridan, gerbariy, devoriy surat, kinofilm, rasm, jurnal va gazetalardagi fotosuratlardan, radio va teleko‘rsatuvlardan, berilgan Gidrometmarkaz xabarlaridan keng foydalanish zarur. O‘quvchilarni daftarda yozilgan har bir zonaning tabiiy sharoitlari xarakteristikasi: 1-xaritadagi holati; 2-yuzasi; 3-daryo va ko‘llari; 4-yil fasllari; 5-o‘simliklari; 6-hayvonot dunyosi; 7-shahar va qishloqdagi odamlar mehnati kabilarni o‘z ichiga olgan rejadan foydalanishga o‘rgatish kerak. Ular xaritadan har bir zonani, u HMDlarning qaysi qismida joylashganligini ko‘rsatib bera olishlari kerak.

Tabiiy zonalar relefi umumiy doirada, masalan, “asosan tekisliklar va tog‘lar va hokazolar bor” tarzida ta’riflanadi. Yil fasllarini xarakterlash qish va yozning xarakterli harorati va yog‘inning ko‘pozligini tasvirlash bilan birga olib boriladi. Bunda yil fasllarining xususiyatlarini shu hududda Quyoshning yoz va qish vaqtlarida yoritish xarakteri bilan bog‘lash lozim. Masalan, “Cho‘lda Quyosh yozda ufqdan yuqoriga ko‘tariladi va deyarli tik tushuvchi nurlari Er yuzasini kuchli qizdiradi yoki “Tundrada, hatto yozda ham Quyosh ufq ustida pastda turadi va uning nurlari Yer yuzasi bo‘ylab qiya holda o‘tadi, uni kuchsiz ravishda qizdiradi”. O‘quvchilar yil fasllari, o‘simliklari, hayvonot dunyosi, qishloq xo‘jaligidagi odamlar mehnati to‘g‘risida hikoya qilayotganlarida bunday talqinlarga asoslanishlari kerak. Mantiqiy mulohazaning bunday izchilligi faqat ushbu mavzuninggina emas, balki ilgarigi mavzuning ham - Yerning sharga o‘xshashligi va uning holatini Quyosh atrofida yillik harakati vaqtida o‘zgarishi to‘g‘risidagi materialni ongli o‘zlashtirib olinishiga yordam beradi.

Bilimlarni mustahkamlash va mantiqiy tafakkurni rivojlantirish uchun xarita bo‘ylab xayolan sayohat o‘tkazish foydalidir, bu sayohat vaqtida bolalar yo‘lga nimalar kiyib olishlarini, yo‘lda nimalarni ko‘rishlarini, qanday o‘simlik va hayvonlar uchrashini aytishlari kerak bo‘ladi. U yoki bu zonaning tabiiy sharoitlarini ta’riflashda bolalar o‘simliklar dunyosini ta’riflashga ko‘proq e’tibor berishlari kerak. Bunda o‘simliklarga umumiy xarakteristika berish, o‘simliklarning tipik turlarini ta’riflash va ularning gerbariy namunalarini ko‘rsatish kerak. Shunga ko‘ra o‘simliklarni o‘rganishga bag‘ishlangan daslarni predmetli dars sifatida tuzish maqsadga muvofiqdir, bunda tarqatma materiali qilib gerbariylardan, landshaft to‘g‘risida tasavvur shakllantirish uchun esa suratlardan foydalaniladi.

Hayvonot dunyosining ta’rifi bolalarga tanish bo‘lgan yovvoyi hamda uy hayvonlarining guruhlari bo‘yicha sistematik tasvirlardan iborat bo‘lishi kerak. Bunda hayvonning tashqi ko‘rinishi, nima bilan oziqlanishi, ovqatni qanday topishi, ba’zi xulq-atvori, odam uchun foydalimi yoki zararlimi ekanligi ko‘rsatiladi. O‘lkamiz biror qismining tabiiy xususiyatlarini o‘rgana turib, o‘quvchilar uning uchun xarakterli bo‘lgan qishloq xo‘jaligi va sanoat ishlab chiqarishining turlari to‘g‘risida tasavvur olishlari kerak.

HMD (tabiiy va tabiiy zonalar) dasturlaridan farq qilib, tabiatshunoslik bo‘yicha O‘zbekiston maktablari uchun tuzilgan dastur tabiiy zonalarni o‘rganishni shimoldan janubga qarab emas, balki janubdan shimolga tomon olib borishni tavsiya qiladi. Bu o‘qitishning muhim tamoyili - "Yaqindan uzoqqa borish" tamoyili bilan taqozo qilinadi. O‘z o‘lkasini o‘rgana turib, bolalar cho‘l zonasida yashayotganliklarini bilib oladilar. Cho‘l va vohalardagi tabiat va odamlar mehnati - bu o‘quvchilar har kuni duch keladigan o‘ramdir. Shunga ko‘ra tabiiyki, avval o‘zining tabiiy, ya’ni eng janubiy zona to‘g‘risidagi bilimlarni umumlashtiriladi, keyin esa bolalarni o‘z atrofidan chetdagi boshqa tabiiy zonalarga olib boriladi. Daftarlarda har bir tabiiy zonani xarakterlovchi yozuvlar qilish, bezak tanlash yoki rasm chizish, o‘simlik va hayvonlarning nomlarini yozish va shu kabilarni qilish kerak bo‘ladi.

"Vatanimiz bo‘ylab sayohat" mavzusini o‘rgana turib, o‘qituvchi tabiat muhofazasi bo‘yicha qonuniy hujjatlar, ularni har biri fuqaro tomonidan bajarilishi zarurligi to‘g‘risida gapirib berishi kerak. Mavzuda alohida e’tibor inson tomonidan tabiat boyliklaridan oqilona foydalanishiga qaratiladi. Tabiat muhofazasiga oid masalalar tabiatshunoslikning deyarli barcha bo‘limlariga daxllidir. Mavzuning asosiy masalasi - tabiat muhofazasi to‘g‘risidagi ilgarigi darslarda bayon qilingan ayrim ma’lumotlarni bildirish, tabiat muhofazasi bo‘yicha qanday tadbirlar o‘tkazilayotganligini ko‘rsatishdir.

Tabiat muhofazasining ma’nosi va ahamiyatini o‘quvchilarga ocha borib, o‘qituvchi bu mavzuning katta tarbiyaviy ahamiyatga ega ekanligini e’tiborda tutishi kerak. Tabiat faqat jamiyatning moddiy hayoti uchun boylik olish manbaigina bo‘lib qolmasdan, balki xalq ma’naviy boyligining asosi hamdir.

O‘qituvchi tabiat muhofazasi va tabiiy boyliklardan ehtiyotkorlik bilan foydalanish to‘g‘risida qanday g‘amxo‘rlik qilayotganligini gapirib berishi, o‘quvchilarni O‘zbekiston Konstitutsiyasida aks ettirilgan tabiat muhofazasi to‘g‘risidagi qonunlar bilan, O‘zbekiston tabiatni muhofaza qilish jamiyatining Ustavi bilan tanishtirib borishi kerak. Bu kichik yoshdagi maktab o‘quvchilarining ma’naviy tarbiyasi sistemasida katta ahamiyatga ega. Tabiat muhofazasi to‘g‘risida g‘amxo‘rlik bolalarda kompleks tarbiyaning muhim qismi sifatida, vatanparvarlik hissini shakllantirishda, inson va tabiat o‘rtasida oqilona o‘zaro munosabat o‘rnatishda g‘oyat katta ahamiyat kasb etadi.

Tabiat muhofazasi bo‘yicha amaliy faoliyat bolalarda tabiat boyliklarini himoya qilish hamda ko‘paytirishga. intilishni

rivojlantiradi. Shunga ko‘ra ularni qushlar uchun ozuqa tayyorlashda qatnashishga, kech kuz, qish va erta bahorda qushlarni boqishga, gul manzarali o‘simliklar urug‘larini yig‘ishga, ularni aholi o‘rtasida tarqatishga, ko‘kalamzorlarni parvarish qilishga, tuproqni emirilishdan saqlovchi o‘simliklarni o‘stirishga jalb qilish kerak.

Boshlang‘ich sinflarda o‘quvchilarni o‘zlarini o‘rab turgan olam, tevarak-atrofdagi tabiat bilan tanishtirish, ularda olam tuzilishi va tabiat hodisalari haqida tasavvur hosil qilish, ilmiy dunyoqarash kurtaklarini shakllantirish, o‘lkamizning go‘zal tabiati bilan tanishtirish orqali ona Vatanimizga muhabbat ruhida tarbiyalash, tabiatdan oqilona foydalanishni o‘rgatish “Tabiiyot” o‘quv fani orqali amalga oshiriladi.

Boshlang‘ich ta’limda “Tabiiyot” (“Atrofimizdagi olam” va “Tabiatshunoslik”) o‘quv fanini o‘rganish quyidagi maqsadlarga erishishga yo‘naltirilgan:

• **ta’limiy**: atrofimizdagi olam, tabiat, tabiiy va ijtimoiy borliqning birligi va farqi, odam va uning tabiatda va jamiyatdagi o‘rni haqidagi bilimlarni egallash;

* **tarbiyaviy:** atrofimizdagi olamga nisbatan ijobiy tuyg‘ularni shakllantirish, tabiatni qadrlash, muhofaza qilish, o‘lka tabiatiga muhabbat hissini uyg‘otish, dala va bog‘ ishlaridagi kattalar mehnatini e’zozlash, nazariy olgan bilimlarini amalda qo‘llash malakasini shakllantirish, tabiat va jamiyatda faol bo‘lish ehtiyojini tarbiyalash;
* **rivojlantiruvchi:** atrofimizdagi olamni, tabiatni kuzatish, tahlil qilish, umumlashtirish, tabiatga oid muammolar haqida ijodiy fikrlash, ularni hal etishda amalga oshirilayotgan ishlardan xabardor bo‘lish .

Boshqa o‘quv fanlari qatori 2013-2014 o‘quv yilida “Tabiiyot” o‘quv fanidan kompetentlilik yondashuvga asoslangan Davlat ta’lim standartlari va o‘quv dasturlari tajriba-sinovdan o‘tkaziladi.

Davlat ta’lim standartlarida “Tabiiyot” o‘quv fanidan majburiy minimal ta’lim mazmuni va boshlang‘ich ta’lim bitiruvchilarining tayyorgarlik darajasiga qo‘yiladigan majburiy minimal talablar belgilab berilgan.

**Tabiyot o‘quv fani bo‘yicha fanga oid kompetensiyalar**

1. **Tabiatdagi jarayon va hodisalarni kuzatish va aniqlash kompetensiyasi -** tevarak-atrofdagi olam, maktab xonalari, mahallada nimalar borligini (bog‘cha, maktab, do‘kon, aloqa bo‘limi va b.) jonli va jonsiz tabiat, jism va moddalar, chaqmoq chaqishi, qushlarning sayrashi, Oy va Quyoshning chiqishi, botishi, o‘simliklar va hayvonlarning hayoti, kishilarning bahor, yoz va kuzdagi mehnati, qishloq tabiati, bog‘da etishtiriladigan mevalar, Quyosh, lampochka, olovlardan yorug‘lik va issiqlikning tarqalishi, shamolning esishi, bulutlarning harakati, yong‘inlar yog‘ishi, suvning isishi, tabiatda suvning aylinishi kabi holatlarini kuzatish. Sezgi organlarining vazifalarini, suvning uch holatini aniqlash, foydali qazilmalar va ularning turlarini, kun va tunning, yil fasllarining davriy almashishini va ularning bir-biridan farqlarini, yulduzlarni, Quyosh sistemasidagi sayyoralar (kometa, meteor va meteoritlar) ni, Oy va uning ko‘rinish holatlarini kuzatish va aniqlash.

Jumladan: 1-sinf “Atrofimizdagi olam” darsligidagi “Bizning maktab”, “Bizning mahalla”, “O‘simliklar kuzgi hayoti,”, “Kishilarning kuzdagi mehnati” va h.k. mavzular;

1. sinf “Atrofimizdagi olam” darsligida keltirilgan “Tabiatdagi jism va moddalar”, “Yil fasllari”, “O‘lkamizda uchraydigan qushlar”, “O‘lkamizda qish” va h.k. mavzular;
2. sinf “Tabiatshunoslik” “Tabiatda havo”, “Suvning xususiyatlari”, “Qora va rangli metallar”, “Tuproq tarkibi”, “Tabiat va inson” mavzulari;
3. sinf “Tabiatshunoslik” darsligida quyidagi mavzularni misol tariqasida keltirish mumkin. “Yulduzlar”, ”Sayyoralar”, “Yil fasllarining almashinishi”, “Insonning tabiatga ta’siri” kabi mavzular orqali ushbu kompetensiyani shakllantirish mumkin. Masalan: 2-sinf “Tabiatdagi jism va moddalar” mavzusini tushuntirish jarayonida barcha narsalar jism (muzlatgich, divan, chelak...) va moddalar (mis, oltin, tuz, suv...) dan iborat ekanligini, ba’zi bir jismlar tabiiy bo‘lishini, ba’zi jismlarni odamlar yasashini aytib o‘tiladi. Shu damda moddalardan namunalar tarzida o‘quvchilarga suv, temir, ko‘mir, tuproq va boshqalarni ko‘rsatish mumkin. Ular ushbu narsalarni kuzatadilar. Moddalardan har xil shakldagi jismlar - g‘ildirak, ketmon, mashinalar yasalishini, bunda g‘ildirak, ketmon, mashinalar - jismlarga aylanganini aniqlaydilar. Shu tariqa dars jarayonida o‘quvchilarda xususiy kompetensiyalardan tabiatdagi jarayon va hodisalarni kuzatish hamda aniqlash, amaliyotda qo‘llay olish kompetensiyalari va tayanch kompetensiyalardan umummadaniy, axborot bilan ishlash kompetensiyalari shakllantiriladi.
4. **Tajriba o‘tkaza olish, globus va xaritadan ko‘rsata olish kompetensiyasi -** termometr yordamida havo va suvning haroratini, tarozi yordamida jismlarning massasini, sekundomer yoki soat yordamida vaqtni o‘lchash, Quyoshning ko‘rinma haraktiga qarab, kompas yordamida ufqning asosiy tomonlarini aniqlash. Havo bo‘shliq emasligiga oid, shamol havoning harakati ekanligiga oid, yomg‘ir tomchilari hosil bo‘lishiga oid, kun va tunning, yil fasllarining almashinishiga oid tajribalarni o‘tkazish. Globusdan Yerning aylanish o‘qi, qutblari va ekvatorini, suv va quruqliklarni, yarimsharlar tabiiy xaritasidan materik va okeanlarni, yirik dengiz, daryo, tekislik va tog‘liklarni, O‘zbekiston Respublikasining tabiiy xaritasidan o‘lkamizdagi yirik daryo, ko‘l, tekislik va tog‘larni, qo‘riqxonalarni, O‘zbekiston Respublikasining ma’muriy xaritasidan mamlakatimiz chegaralari, qaysi davlatlar bilan chegaradosh ekanligi, mamlakatimiz poytaxti, Qoraqalpog‘iston Respublikasi va viloyatlar hududlarini ko‘rsatish.

Jumladan: 2-sinf “Ob-havo”, “Amaliy ish”, “Gerbariy tayyorlash” kabi mavzularda tajriba o‘tkazish;

3-sinf “Tabaitshunoslik” darslarida “Tabiatda havo”, “Suvning xususiyatlari”, “Tuproq”kabi mavzularni tushuntirish davomida tayanch kompetensiyalardan kommunikativ, axborot bilan ishlash, shaxs sifatida o‘z-o‘zini rivojlantirish kabi qator kompetensiyalar, fanning o‘ziga xos kompetensiyalardan esa tajriba o‘tkaza olish, globus va xaritadan ko‘rsata olish, tabiatni asrash va muhofaza qilish kompetensiyalari shakllantirib boriladi. Bundan tashqari ona tili faning nutqiy kompetensiya va o‘qish fanining xususiy kompetensiyalaridan tinglab tushunish kabi kompetensiyalari shakllantirib boriladi. SHu bilan birga o‘quvchilarni loborantlik, ekolog kabi kasblarga qiziqishlarini oshirish hamda ushbu kasblarga yo‘naltirish mumkin.

**3.Tabiatni asrash va muhofaza qilish kompetensiyasi** - daraxt va butalarni payxon qilmaslik, gulzor, bog‘ va xona o‘simliklarini parvarishlash, hayvonlar, parranda va qushlar, suvni tejash, xazonrezgilik davrida barglarni yoqmaslik va tabiatimizni zararli moddalar bilan zararlanishidan asrash; suvni tejash va turli chiqindilardan ifloslanishidan, tabiatni turli zararli moddalardan, hasharotlardan va har xil chiqindilardan muhofaza qilish, yo‘qolib borayotgan hayvon va o‘simliklar (“Qizil kitob”ga kiritilgan va “Qo‘riqxana”larda saqlanayotgan hayvon va o‘simliklar) ni asrab-avaylash va muhofaza qilish.

Jumladan: 2-sinf “Atrofimizdagi olam” darsligida “O‘simliklar olami”, “Gulzor”, “Xona o‘simliklari”, “Qushlar”, “Suv – ob hayot”, “Qushlar - bizning do‘stimiz”, “Biz va tabiat” kabi mavzular;

1. sinf “Tabiatshunoslik” “Foydali qazilmalardan oqilona foydalanish”, “Tabiiy o‘simliklar”, “Madaniy o‘simliklar”, “Manzarali o‘simliklar”, “Dorivor o‘simliklar” va h.k. mavzularni misol qilib olish mumkin.

4-sinf “Tabiatshunoslik” darslarida “Suv omborlari”, “Suvni muhofaza qilish”, “Shamolning hosil bo‘lishi”, “O‘rmonlar”, “Er osti boyliklari”, “Qo‘riqxonalar”, “O‘lkamiz tabiatini asrang” kabi mavzular;

Masalan: 4-sinf “Tabiatshunoslik” darsidagi “Qo‘riqxonalar” mavzusini tushuntirish jarayonida yo‘qolib borayotgan hayvon va o‘simliklar turlarini muhofaza qilish va ko‘paytirish maqsadida qo‘riqxonalar tashkil etilgan. Ushbu maskanda hayvon va o‘simliklar nazoratga olinadi. Noyob hayvon va o‘simliklarning turlari ko‘paytirilib, tabiatni asl holida saqlashga harakat qilinadi. Qo‘riqxonalarda erosti boyliklari, daryolar va boshqa tabiat boyliklari muhofaza qilinadi. Shu tariqa dars o‘tish jarayonida o‘quvchilarda tabiatni asrash va muhofaza qilish va tayanch kompetensiyalardan kommunikativ, umummadaniy, axborot bilan ishlash kabi kompetensiyalari shakllantirib boriladi. Odobnoma faniga xos ijtimoiy faollik (mavjud bilimlarini amaliyotda qo‘llay olish) kompetensiyalari, ona tili faning nutqiy kompetensiyalari ham shakllantirib boriladi. Shu bilan birga o‘quvchilarni ekologlik kasbiga yo‘altirish mumkin.

4.**Egallagan bilimlari amaliyotda qo‘llay olish kompetensiyasi:**

-ko‘chada yurish (kiyinish odobi, muomala odobi, o‘zini tuta bilish va h.k.) hamda xavfsizlik (lampochkani, radioni, videomagnitofonni, televizorni va barcha elektr jihojlaridan to‘g‘ri foydalanish) qoidalariga rioya qilish va ulardan foydalana olish, termometrdan foydalanish, shamolni,

ob-havoni kundalik kuzatish, suvdan unumli foydalanishni, choy qaynatishni, ufq tomonlarini aniqlash, globus va xarita bilan ishlash, o‘lkamiz tabiati, tabiatni muhofaza qilish va xona o‘simliklarini parvarish qilishda amaliy faoliyat ko‘rsata olish.

Jumladan: 1-sinf darsligidagi “Ko‘chada yurish qoidalari”, “SHahsiy gigiena”, “Biz foydalanadigan jihozlar”, “Elektr jihozlari”, “Kompyuter”,”YAshil dorixona” mavzulari;

1. sinf “Atrofimizdagi olam” darslarida “Tabiatdagi jism va moddalar”, “Ob-havo”, “Ijtimoiy foydali mehnat”, “Suv- hayot manbai”, “Vaqt o‘lchov birligi”, “Gigiyena - ozodalik”, “Tish gigienasi”, “Qanday ovqatlanish kerak?” va h.k.mavzular;
2. sinf “Tabiatshunoslik” darslarida “Tabiatda suv va havo” bo‘limi, “Yoqilg‘i sifatida foydalaniladigan qazilmalar”, “Foydali qazilmalardan oqilona foydalanish”, “Dorivor o‘simliklar” kabi mavzular shu jumlasidandir.
3. sinf “Tabiatshunoslik” darslarida o‘quvchilar “Shamolning hosil bo‘lishi”, “O‘zbekiston Respublikasi tabiiy xaritasi”, “Suv omborlari”, “Suvni muhofaza qilish”, “O‘lkamiz tabiatini asrang” kabi mavzular orqali amaliyotda qo‘llay olish kompetensiyasi shakllantiriladi.

Masalan: 2-sinf “Atrofimizdagi olam” darsligidagi “Gigiena - ozodalik” mavzusini yoritish davomida, ya’ni uyqudan turgach, albatta, yuz-qo‘lingizni yuvilishi, ovqatlanishdan oldin ham qo‘llarni sovun bilan yuvish zarurligi, bunga sabab erda va har xil buyumlarda ko‘zga ko‘rinmaydigan bakteriyalar juda ko‘p bo‘lishi va h.k. ma’lumotlarni beriladi bu ma’lumotlardan amaliy hayotlarida foydalanishlarini shu bilan birga egallagan bilimlari amaliyotda qo‘llay olish kompetensiyasi va tayanch kompetensiyalardan umummadaniy, matematika savodxonlik kabi kompetensiyalari xam shakllantiriladi. SHu bilan birga odobnoma faniga xos bo‘lgan tanqidiy tafakkur qilish (o‘z ustida ishlash, o‘qish, o‘rganish, izlash, analiz va sintez qilish, xulosa chiqarish) kompetensiyasi va ona tili faning nutqiy kompetensiyalari ham shakllantiriladi. SHifokorlik, hamshiralik kabi kasblarga yo‘naltirish mumkin.

Boshlang‘ich ta’lim bitiruvchilarining tayyorgarlik darajasiga qo‘yiladigan majburiy minimal talablar 1-4-sinflar davomida o‘quvchilarning “Atrofimizdagi olam” va “Tabiatshunoslik” o‘quv fanlaridan egallashlari shart bo‘lgan minimal talablar majmuasini ifodalaydi. Bitiruvchilar uchun belgilangan talablar bajarilishi uchun bu talablar sinfma-sinf bajarib borilishi kerak. Har sinfda bajarilishi uchun esa tegishli talablarning har bir darsda bajarib borilishiga e’tibor berilishi lozim.

Bitiruvchilarning tayyorgarlik darajasiga qo‘yiladigan majburiy minimal talablar kompetentlilik yondashuviga asoslangan holda belgilangan.

Ta’lim jarayonida har bir mavzu bo‘yicha o‘quvchilar an’anaviy bo‘lgan bilim, ko‘nikma va malakaga ega bo‘lishlariga e’tibor beriladi. Bunda o‘quvchilar olgan bilimlari asosida mantiqiy fikrlay olishlari, bilimlarini oldingi mavzuni keyingi mavzu bilan bog‘lay olishlari, tayanch ko‘nikmaga ega bo‘lishlari, globus va xaritadan ko‘rsatish ko‘nikmasini egallashlari, o‘lchash va tajribalar o‘tkazish malakasiga ega bo‘lishlari, olgan bilim, ko‘nikma va malakalarini hayotda qo‘llay olishlariga e’tibor qaratiladi.

Darslarni tashkil etishda ham kompetentlilik yondashuvga asoslaniladi. 45 minutlik darsda o‘qituvchi uy vazifalarini tekshirishi, o‘tilgan mavzuni so‘rashi, o‘tilgan mavzu bo‘yicha globus va xarita bilan ishlash, o‘lchash va tajriba ishlarini bajarish, yangi mavzuni bayon etish, yangi mavzuni mustahkamlash, uyga vazifa berish ishlari o‘tkazilishi kerak. Ayrim o‘qituvchilar avval uy vazifalarni tekshirib chiqadilar, keyin o‘tilgan mavzu bo‘yicha 3-4 nafar o‘quvchidan so‘raydi, so‘ngra bir nechta o‘quvchiga o‘lchash yoki tajriba o‘tkazish ishini topshiradi, shundan keyin yangi mavzuni o‘tadi. Yangi mavzuni mustahkamlashga ulgurmasdan qo‘ng‘iroq chalinib qoladi. Uy vazifasini esa qo‘ng‘iroq chalingandan keyin beradi.

Kompetentlilik yondashuvga asoslanib dars beradigan o‘qituvchi o‘tilgan mavzu bo‘yicha tayyorgarlik darajasining tekshirilishiga barcha o‘quvchilarni jalb qiladi. Bunda o‘qituvchi o‘tilgan mavzu bo‘yicha qisqa savol-javob, test sinovi, diktant, kartochkalar bilan ishlash, turli interfaol metodlardan foydalanadi. Bir nechta o‘quvchiga o‘lchash, tajriba ishlari va boshqa topshiriqlar berilib, parta oralab uy vazifalarini tekshiradi. Tajribali o‘qituvchi yangi mavzuni o‘tishga ham, uni mustahkamlashga ham, uy vazifasini berishga ham ulguradi.

Kompetentlilik yondashuvga asoslangan ta’limda har bir mavzu bo‘yicha tayanch bilim, ko‘nimka va malakalarni barcha o‘quvchilar egallaydilar. O‘quvchida kompetenlilik shakllana borishi uchun u har bir mavzu bo‘yicha eng kamida tayanch bilim, ko‘nimka va malakalarni egallab borishlari lozim.

O‘qituvchi mazkur fandan kompetentlilik yondashuvga asoslangan DTS va o‘quv dasturini sinchiklab o‘rganib chiqishi kerak. Bunda dars jarayonida DTS bo‘yicha o‘quv fanidan uzluksiz majburiy ta’lim tizimini boshlang‘ich ta’limni bitiruvchilariga qo‘yiladigan majburiy minimal talablarning bajarilishiga erishish bilan birgalikda unda keltirilgan kompetensiyalarni o‘quvchilarda shakllantirishi kerak. Bunda o‘qituvchiga taqvim-mavzu reja berilib, unda har bir mavzuda shakllantirilishi kerak bo‘lgan kompetensiyalar keltirilgan. Taqvim mavzu rejada, shuningdek, uni amalga oshirish yuzasidan qisqacha usullar ham keltirilgan. O‘quvchilarda mazkur kompetensiyalarni shakllantirish uchun darslarni ilg‘or pedagogik texnologiyalar asosida tashkil etish tavsiya etiladi.

Darslarda axborotlarni mustaqil ravishda izlash, ulardan foydalanish bo‘yicha kompetensiyalarni shakllantirishda darslikdan, turli gazeta, jurnal, qo‘shimcha adabiyotlar, lug‘atlar, internet resurslaridan foydalanishni o‘rgatish kerak.

O‘qituvchi o‘quvchilarda yuqoridagi kompetensiyalarni shakllanganlik darajasini har bir darsda kuzatib borishi, ularda kompetensiyalarning qaysi jihatlari shakllanganligini e’tiborga olishi hamda o‘tkazilgan nazorat ishlari (test savollari) orqali to‘liq aniqlab har bir kompetensiyaning o‘quvchi qanday egallaganligini alohida ko‘rsatib berishi lozim.

Shunga ko‘ra, eksperimentator o‘qituvchiga metodik yordam sifatida tabiat fanidan 1-2-3-4-choraklar uchun tayyorlangan taqvim-mavzu rejalarda har bir mavzu bo‘yicha o‘quvchida shakllantiriladigan kompetensiyalar, uni amalga oshirish yuzasidan qisqacha usullar ko‘rsatildi, nazorat ishlarini o‘tkazishda o‘quvchilarning bilim, ko‘nikmalarini aniqlashda nazariy bilimlarini testlar va amaliy bilan birga ularning kompetentligini aniqlaydigan namunalar berildi.

O‘rganilgan mavzular bo‘yicha o‘quvchilarda xususiy va tayanch kompetensiyalarning qay darajada shakllanganligini uyga berilgan vazifalarni tekshirish orqali; kundalik, oraliq nazorat ishlarinini o‘tkazish orqali, o‘tilgan mavzular bo‘yicha takrorlash darslari orqali aniqlashi mumkin. Bunda o‘qituvchi uyga berilgan vazifani sinf o‘quvchilarining qancha foizi qay darajada bajarganlarini aniqlab olgach, berilgan vazifani etarli bajarmagan o‘quvchilardan ko‘proq darsga jalb qilishi, ular bilan savol-javoblar tashkil etishi talab etiladi.

Atrofimizdagi olam - 1- sinfda “Atrofimizdagi olam” darslariga o‘quv reja bo‘yicha 33 soat , 2- sinfga 34 soat, 3-4 sinf “Tabiatshunoslik” darslariga 34 soat ajratilgan . Bu darslik mavzulariga ilg‘or -pedagogik va AKTga asoslangan dars ishlanmalari va metodik tavsiyalar hamda darslikning multimedia ilovasi yaratildi.

Darslikning multimediali ilovasida videolavhalar, interfaol metodlar, didaktik o‘yinlar, mashq-topshiriqlar, rebus va krossvordlar berilgan bo‘lib, o‘quvchilarning amaliy tafakkur va tasavvurlarini shakllantiradi, mantiqiy fikrlash va hozirjavoblik qobiliyatlarini rivojlantiradi.

Multimediali ilovasida foydalangan holda darslarning yangicha yondoshuvlar asosida tashkil etilishi o‘quvchilarining ta’lim olish sifat va samaradorligini oshirishga yordam beradi.

Tabiiyot va geografiya fanini mazmunidan kelib chiqqan holda o‘quvchilarda fanga oid umumiy kompetensiyalar ham shakllantiriladi.

Tabiiy, ijtimoiy-iqtisodiy jarayon hamda hodisalarni kuzatish, aniqlash, tushunish va tushuntirish kompetensiyasi.

Geografik ob’ektlar, joy nomlarini to‘g‘ri qo‘llay olish kompetensiyasi.

Globus, geografik atlas va xaritalardan amaliyotda foydalana olish kompetensiyasi.

Tabiatni muhofaza qilish va ekologik madaniyat kompetensiyasi.

Ushbu fanga oid umumiy kompetensiyalar o‘quv dasturlarining 1-4- sinflarida yil oxirida keltirildi. O‘quv dasturida nazorat ishlari ham berildi. Mazkur nazorat ishlari mavzular kesimida joylashtirilgan.

Me’yoriy hujjatlarni yuritishda tayanch va fanga oid kompetensiyalar quyidagicha yozilishi tavsiya qilinadi:

1. TK-tayanch kompetensiyalar
2. TK1 -kommunikativ kompetensiya;
3. TK2-axborotlar bilan ishlash kompetensiyasi;
4. TKZ-o‘zini-o‘zi rivojlantirish kompetensiyasi;
5. TK4-ijtimoiy faol fuqarolik kompetensiyasi;
6. TK5-milliy va umummadaniy kompetensiya;
7. TK6-matematik savodxonlik, fan va texnika yangiliklaridan xabardor bo‘lish hamda foydalanish kompetensiyasi.

II. FK-fanga oid kompetensiyalar

1. FK1-tabiiy, ijtimoiy-iqtisodiy jarayon hamda hodisalarni kuzatish, aniqlash, tushunish va tushuntirish kompetensiyasi;
2. FK2- geografik ob’ektlar, joy nomlarini to‘g‘ri qo‘llay olish kompetensiyasi;
3. FKZ-globus, geografik atlas va xaritalardan amaliyotda foydalana olish kompetensiyasi;
4. FK4-tabiatni muhofaza qilish va ekologik madaniyat kompetensiyasi.

**Multimedia ilovali metodik qo‘llanmalar tahlili va ta’lim-tarbiyaviy ahamiyati, ulardan ta’lim sifatini oshirishda o‘rinli va maqsadli foydalanish**

2014 yil, 19 fevral kuni tasdiqlangan O‘zbekiston Respublikasi birinchi Prezidentining PQ-2133 sonli «Sog‘lom bola yili davlat dasturi to‘g‘risida»gi qaroridagi 71, 75-bandlarida e’tirof etilgan vazifalarning ijrosini ta’minlash maqsadida boshlang‘ich sinf o‘qituvchilari uchun metodik qo‘llanmalar yaratish, nashr etish hamda darsliklarning multimediali ilovalarini ishlab chiqib, amaliyotga joriy etishning 2014-2017 yillarga mo‘ljallangan rejasi Xalq ta’limi vazirligi tomonidan 2014 yilning 7 mart kuni tasdiqlandi va rejaga asosan ijodiy guruh tomonidan yaratilish muddatlari belgilab olindi.

2014 yilda 1-sinf uchun: “Savodga o‘rgatish”, “Ona tili”, “O‘qish”, “Matematika”, “Atrofimizdagi olam” fanlaridan,2015 yilda 2-sinf uchun: “Ona tili”, “O‘qish”, “Matematika”, “Atrofimizdagi olam” fanlaridan,2016 yilda 3-sinf uchun: “Ona tili”, “O‘qish”, “Matematika”, “Tabiatshunoslik” fanlaridan,2017 yilda 4-sinf uchun: “Ona tili”,“O‘qish”, “Matematika”, “Tabiatshunoslik” fanlaridan ilg‘or pedagogik hamda axborot kommunikatsion texnologiyalari asosida metodik qo‘llanmalar yaratilishi rejalashtirildi.

Mazkur qarorning ijrosi sifatida shu kunga qadar 1-4-sinf ona tili fani bo‘yicha multimedia elektron ilovalar, metodik qo‘llanmalar yaratildi. Bu metodik qo‘llanmalarda ilg‘or pedagogik va axborot kommunikatsion texnologiyalardan foydalanib o‘qitiladigan dars ishlanmalari, multimedia elektron ilovalar, dars jarayonida qo‘llaniladigan metod va usullar, didaktik o‘yin texnologiyalar, mantiqiy mashqlar va darslikdagi mualliflar haqida ma’lumotlar o‘rin olgan. Ular o‘quvchilarni o‘ylashga, izlanishga, xulosalar chiqarishga undaydi.

Metodik qo‘llanmalarda o‘quvchilarni o‘quvchilarning og‘zaki nutqini o‘stirish, lug‘atini yangi so‘zlar bilan boyitish, so‘zlardan nutqida to‘g‘ri va o‘rinli foydalanishga o‘rgatish maqsad qilib olingan. Har bir o‘qituvchi 1-4-sinf ona tili fanidan yaratilgan multimedia ilovali metodik qo‘llanmalardan ta’lim sifatini oshirishda o‘rinli va maqsadli foydalanishi zarur. Ayniqsa, ona tili darslarida matn ustida ishlashga va ularning xususiyatlari haqidagi mavjud bilimlarini yanada boyitishga alohida e’tibor qaratish lozim. Shuning uchun mazkur metodik qo‘llanmalar mazmuni, unda berilgan didaktik materiallar, savol-topshiriqlarga ilmiy va tanqidiy yondashuv asosida amaliyotga tatbiq

etish talab etiladi.

Metodik jihatdan to‘g‘ri tashkil etilgan o‘quv jarayonida shu o‘qitishning barcha shakllari asosiy shakl - dars bilan o‘zaro bog‘liqdir. Ular tabiat haqidagi tushunchalarni, dunyoqarashni, tafakkurni, amaliy ko‘nikmalarni rivojlantiradi. Tabiatshunoslik darslarida o‘qituvchi barcha o‘qitish metodlarini: og‘zaki, ko‘rgazmali va amaliy metodlarni qo‘llaydi. U o‘simlik va hayvonlarni namoyish etadi. amaliy ishlarni bajarish yo‘li bilan o‘quvchilarni ayrim organizmlarning tashqi va ichki tuzilishi bilan tanishtiradi. Ammo darslarda uzoq kuzatishni talab qiluvchi o‘simlik yoki hayvonning rivojlanish jarayoni, har xil organizmlarning tabiiy sharoitlarda birgalikda yashashlarini ko‘rsatib bo‘lmaydi. SHuning uchun ham tabiatshunoslik o‘qitish metodikasida darslarni to‘ldiruvchi maxsus shakllar qo‘llaniladi.

Ekskursiyalar tabiatdagi tabiiy guruhlashda, qishloq xo‘jaligi ishlab chiqarishida yoki muzeylarda, o‘simlik va hayvonlar bilan tanishtiradi. O‘rganilayotgan materiallar tushunchalar yig‘indisiga kiradi yoki ilgari qaror topgan tushunchalarni mustahkamlaydi, aniqlaydi, chuqurlashtiradi va umumlashtiradi. Ekskursiyalar darslar bilan chambarchas bog‘lanadi. Ekskursiyada ko‘rilgan ob’ektlar kurs davomida ko‘p marta esga olinadi, to‘plangan narsalar esa namoyish qilinadi. YAkunlovchi ekskursiyalarda o‘quvchilar ilgari olgan bilimlarini qo‘llab, topshiriqlar bo‘yicha mustaqil kuzatishlar o‘tkazadilar va material yig‘adilar.

Darslarning uy vazifalari xususan eksperimental xarakterdagi tposhiriqlar bilan bog‘liqligi aniq va ravshandir. O‘quvchilar uyda uncha murakkab bo‘lmagan tajribalar, kuzatishlar o‘tkazadilar (masalan, uyda daftarlariga sinfda ajratilgan gul qismlarini yoki hasharot bo‘laklarini elimlaydilar, jadval to‘ldiradilar, rasmini chizadilar).

Darsdan tashqari ishlar uy ishlariga qaraganda murakkabroqdir. Ularni amalga oshirish uchun tegishli o‘simliklar, maxsus asboblar va boshqa jihozlar talab qilinadi. Darsdan tashqari ishlarga: tirik tabiat burchagidagi, o‘quv-tajriba maydonchalaridagi va tabiatda bajariladigan ishlarga oid topshiriqlar kiradi.

Tabiatshunoslik xonalarida va tirik tabiat burchagida o‘tkaziladigan ishlar uchun o‘quvchilarga topshiriqlar darslarda kursning barcha mavzulari uchun o‘quv yili davomida berib boriladi. Tabiatshunoslik fanining o‘qitilishida o‘quvchilar bilan olib boriladigan sinfdan tashqari mashg‘ulotlarning majburiy bo‘lmagan turli shakllari: individual, sinfdan tashqari, ijtimoiy foydali ishlar, yosh tabiatshunoslar to‘garagining ishi, ommaviy kechalar va boshqa tadbirlar keng qo‘llaniladi. Sinfdan tashqari ish o‘quv materiali asosida va unga bog‘liq holda uyushtiriladi. Biroq uning mazmuni darsni takrorlamaydi. Dastur doirasi bilan cheklanmaydi, ammo uni to‘ldiradi va tabiat to‘g‘risidagi fanning kerakli tomonlarini ochib beradi.

Darsning psixologik tugallanganligi dars davomida o‘quvchilarning egallagan bilimlaridan, ko‘nikmalaridan bilinadi. Bu darsning uslubiy tugallanishiga qo‘yilgan didiaktik masalalarni muvaffaqiyat bilan echishga imkon beradi va darsning mazmuni maqsadiga mos kelganligini ko‘rsatadi.

Tashkiliy aniqlikning zarurligi materialni bo‘liklarga bo‘lish, o‘qitish usullarini tashlash, darsning turli elementlarining o‘zaro munosabatlari bilan belgilanadi. Didaktik maqsad darsdagi asosiy ish turini aniqlaydi (YAngi materialni o‘zlashtirish, uni qaytarishdan iborat). Didaktik maqsadga qarab darsga vaqt ajratiladi. O‘qitish uslublari va darsning to‘liq tuzilishi belgilanadi.

Maqsadi va mazmuni jihatidan har xil bo‘lgan darslar turlicha sxemada tuzilishi mumkin. Odatda dars quyidagicha sxemada tuziladi:

* Tashkiliy qism (salomlashish, darsda yo‘qlarni belgilash, ishga tayyorlanish).
* Uy vazifasining bajarilishini tekshirish (o‘quv qurollari va tajribalardan foydalanib, o‘quvchilarga ma’lum bo‘lganlarni so‘rash).
* YAngi materialni o‘rganish: yangi mavzu bo‘yicha kirish suhbati; amaliy ish; o‘qituvchining hikoyasi yoki o‘quvchilarga ma’lum bo‘lgan faktlarga tayanuvchi yoki yangi narsalarni qarab chiqish bilan, darsda o‘rganilishi kutilgan hodisalar bilan bog‘liq bo‘lgan suhbat; narsa va hodisalarni o‘rganish asosida xulosalar chiqarish; dars davomida daftarlarga yozish va chizish; darsda olingan bilimlarni mustahkamlash bo‘yicha darslik bilan ishlash; o‘qitishning texnika vositalaridan foydalanish.
* Darsda o‘rganilgan materialni tekshirish va mustahkamlash. Bunda yangi material bilan ilgari o‘tilganlar o‘rtasida bog‘lanish o‘rnatiladi, yangi mavzuni tushunib olish uchun zarur bo‘lgan bilimlar aniqlanadi.
* Qiziqarli materiallardan (maqol, matal, topishmoq, tabiat to‘g‘risidagi asarlardan olingan parchalardan) foydalanish.
* Uyga vazifa berish.

Dars rejasi asosiy o‘quv-rejalashtirish hujjatlaridan biri bo‘lib, unda ta’lim-tarbiyaviy maqsadlari, o‘qitish va tarbiyalash masalalari ko‘rsatiladi hamda darsning tarkibi va elementlari, har bir elementga ajratilgan vaqt, o‘qituvchi tomonidan izohlanadigan o‘quv materialining ketma-ketligi va mazmuni, mustaqil ishlarning xarakteri va mazmuni, uy topshirig‘i va boshqalar ifodalanadi. Rejaning asosiy maqsadi o‘qitish jarayonini to‘g‘ri rejalashtirishga va uning samaradorligini oshirishga yordam berishdir. Dars muvaffaqiyatli o‘tishi uchun uni tashkil etish bo‘yicha o‘qituvchi faoliyatining maqsadini aniqlash lozim.

Darsning maqsadi to‘rtta:

* ta’limiy;
* tarbiyaviy;
* rivojlantiruvchi;
* qiziqtiruvchi.

Ta’limiy maqsad quyidagilardan iborat:

- yangi tushunchalarni shakllantirish;

- yangi harakat usullarini o‘rgatish;

- bilimlardagi kamchiliklarni bartaraf etish;

- bilimlarni umumlashtirish va tizimga solish;

- malakalarni shakllantirish;

- tushunchalar orasidagi bog‘lanishlarni aniqlash bo‘yicha o‘quvchilarda biror narsa to‘g‘rsida tushunchalarni shakllantirish;

- xulosa chiqarishga tayyorlash va o‘zalshtirishga erishish.

Tarbiyaviy maqsad - o‘quvchilarda quyidagi muayyan shaxs sifatlari va xarakterini tarkib toptirishdan iborat:

- dunyoqarash va kasbga qiziqtirishni;

- fanlararo bog‘lanishlarni amalga oshirish ko‘nikmalarini;

- nutq madaniyatini;

- vatanparvarlikni;

- mehnatga ongli munosabatni;

- ongli intizom va yaxshi xulqni;

- ta’lim olishga ijobiy munosabatni;

- estetik qarashlarni.

Rivojlantiruvchi maqsad - dars jarayonida o‘quvchilarning ruhiy sifatlarini diqqat, xotira, tafakkur va bilish qobiliyatlarini shakllantirishdir. Mehnat, bilish va aqliy ko‘nikmalarni, iroda va mustaqillikni rivojlantirish, ularni kelgusi darslarga tayyorlash zarurligini ko‘rsatadi. Bilimlarni shakllantirish va maqsadli tarbiyalash, o‘quvchilarning bilish qobiliyatlarini takomillashtirish - bu rivojlantiruvchi ta’lim deb tan olinadi.

Qiziqtiruvchi maqsad - dars jarayonida o‘quvchilarni mavzuga bo‘lgan qiziqishlarini orttirish orqali ularning faolligini oshirishdan iborat.

**Amaliy uslublar** o‘qituvchi tomonidan tashkil qilinadigan va yo‘naltirUadigan, o‘quvchilar fikrini rivojlantirishga mo‘ljallagan so‘z, Ko‘rgazmalilik va amaliy ishning o‘zaro murakkab bog‘lanishida bo‘lishini ko‘rsatadi.

Amaliy uslublar qo‘llanilishi o‘quvchilar retseptorlari va effektorlarining faol faoliyati bilan bog‘liq. Amaliy uslublar o‘rganilgan materialni chuqur tushunib etishga, ko‘nikma va malakalar hosil qilishga imkoniyat yaratadi. Amaliy uslublarni qo‘llashga o‘quvchilar faoliyatining o‘zi bilim manbai hisoblanadi. Bunday usullar sirasiga og‘zaki, yozma mashqlar, laboratoriya ishlari, maktab yer maydoni, tirik tabiat burchagida sinfdan tashqari bajariladigan mashg‘ulotlar kiradi.

**Amaliy uslublarning turlariga:**

1. O‘quvchilaming tarqatma didaktik material bilan turli narsalar yasashi;

2. Rasm chizishi;

3. Tabiat obektlarini tanib olish va aniqlash bo‘yicha ishlari;

4. Hodisalarni kuzatish va qayd qilishlari;

5. Tajriba o‘tkazishlari (tajriba vositasida masalalarni hal qilish) kiradi.

Amaliy ish boshlanishi oldidan qo‘yilgan savol, muammo, masalaga o‘quvchilar uning natijalari bilan javob berishlari kerak.

Tabiatshunoslik darslari tanib olish va aniqlash amaliy metodlarining bir turi bo‘lib, tarqalgan o‘simliklarni yoki ularning qismlarini farqiga borib, tanib olish xususiyatlarini o‘rgatadi.

Taqqoslashdagi farqga borish o‘quvchining aniqlash qobiliyatini rivojlantiradi. Farq qilish va aniqlash bo‘yicha ishlar darslardagina olib borilmaydi, o‘qituvchi tabiatga uyushtiriladigan ekskursiyalarda ham o‘simliklarni topish va to‘plashni, namunalar yig‘ishni, ularning yoshi, vegetativ usullari, tuproq kesmalari, moslashishlarini, o‘zgaruvchanlikni o‘quvchilarning o‘zlashtira olish qobiliyatlariga qarab tanlab berishi kerak. o‘simliklar, ular qismlarining shaklini bilib olish bo‘yicha ishlarni o‘quvchilar uy vazifasi sifatida bajaradilar.

**Tabiatshunoslikni o‘qitish metodlari tizimida amaliy ishlar.** Tabiat haqidagi bilimlarni o‘zlashtirishda amaliy ishlar katta rol o‘ynaydi. Amaliy ishlar o‘quvchilarni ular faoliyati jarayonida har xil mehnat operatsiyalariga o‘igatish metodidir. Amaliy ishlarga o‘quvchilarning ekskursiya vaqtida tabiiy materiallar yig‘ish, maktaboldi er maydonidagi va tirik tabiat burchagidagi o‘simliklarni parvarish qilish, geibariy va kolleksiyalar tuzish, mulyaj, maket, ko‘igazmali qurollar tayyorlash kabi faoliyat turlari kiradi.

Bu ishlarning bajarilishi o‘quvchilarning bilish faolligini oshirishda, bilimlarni konkretlashtirish va mustahkamlashda o‘qituvchiga yordam beradi.

Birinchi sinfda bolalar amaliy ish ko‘nikmalarini hali egallamagan bo‘ladilar. Shuning uchun dastlabki paytlarda amaliy ish mashq qilish xarakterida bo‘ladi. Masalan, tushda (kunning o‘rtasida) soyaning qoziqdan uzunligini aniqlashga yoki havo haroratinl o‘lchashga va ularning natijalarini yozib borishga o‘rgatish uchun uzoq vaqt mashq qilish kerak bo‘ladi. O‘quvchilar oddiy, ko‘p vaqt va urinishni talab qilmaydigan topshiriqlardan asta-sekin ancha murakkabroq vazifalarni bajarishga o‘tadilar. Vaqt o‘tishi bilan amaliy ishlar tobora mustaqillashib borishi kerak. o‘qituvchining amaliy ishlarga rahbarlik qilish shakllari ham o‘zgarib bormog‘i lozim: agar birinchi darslarda har bir o‘quvchiga bosqichlar bo‘yicha batafsil yo‘1-yo‘riq berish kerak bo‘lsa, yilning ikkinchi yarmida ish bo‘yicha sinfdagi barcha o‘quvchiga ko‘rsatma berish kifoyadir. Amaliy ish o‘tkazishda o‘qituvchi o‘quvchilar asoslanadigan bilimlar saviyasini aniqlash kerak.

Barcha tajriba va amaliy ishlar “Kundalik kuzatishlar daftari” ga qayd qilinadigan yozuvlar bilan birga olib borilishi kerak. Shuningdek, rasmlar chizish, plastilindan ob’ektlar yopishtirish, tabiiy materiallarni modellashtirish ham tavsiya qilinadi. Bunda o‘quvchilar tasvirlanadigan jism yoki hodisaga diqqat bilan qaraydilar, ulardagi ilgari e’tibor berilmagan xususiyatlarni payqaydilar. Amaliy ishlar vaqtida xulosalarni yozib borish yoki rasmlar ostiga yozuvlar yozish bolalarga ta’riflarni aniqlab olishga, tabiatshunoslik atamalarini esda saqlashga yordam beradi.

Amaliy ishlarni tajriba va kuzatishlar bilan bog‘lab olib borish kerak. Chunonchi, qizdirganda va sovitganda suv haroratining o‘zgarishini kuzatish oldidan o‘quvchilar suvning uch holatda bo‘lishi, haroratning o‘zgarishi bilan ular bir-biriga o‘tishi to‘g‘risida bilim olishlari kerak. o‘quvchilar termometr tuzilishini bilishlari va undan foydalana olishlari lozim. Ular 2- sinfda olgan bilimlaridan erkin foydalana olishlari uchun o‘qituvchi avval suhbat, keyin amaliy ish o‘tkazadi, bu vaqtda kerakli tajribalarni takrorlaydi, termometrni qarab chiqishni taklif qiladi. Ilgari o‘tkazilgan tajribalarga mavjud bilim,uquv hamda ko‘nikmalarga murojaat qilish zarur, chunki bu o‘quvchilarning aqliy faolligini oshiradi, yangi bilimlarni yaxshiroq o‘zlashtirilishiga yoidam beradi.

**Sinfda amaliy mashg‘ulotlar.** Sinfda amaliy mashg‘ulotlar tarqatma material bilan olib boriladi, bu o‘quvchilarga o‘rganilayotgan narsani bir necha sezgi a’zolari bilan qabul qilib olish imkoniyatini beradi, ya’ni ular narsani ko‘ribgina qolmasdan, uning ustida har xil tajribalar o‘tkazadilar, uning xususiyatini (masalan, timab ko‘rish, bolg‘acha bilan urib ko‘rish orqali narsaning mo‘rtligini, egish bilan - qayishqoqligini, egiluvchanligini va hokazo) sinaydilar. Tarqatma material sifatida tabiatshunoslik darslarida jonsiz va jonli tabiat jismlari (toshlar, foydali hasharotlar, o‘simliklar va ularning qismlari, mayda hayvon va boshqalar)dan foydalaniladi.

Amaliy ishlar quyidagi tartibda olib boriladi: ish maqsadini e’lon qilish;

o‘qituvchining yo‘1-yo‘riqlar berishi;topshiriqni tushuntirish;materiallarni tarqatish; kuzatish; o‘tkazilgan ish natijalarini tushuntirish - suhbat;xulosalarni daftarga yozish; rasmlar chizish.

Amaliy ish vaqtida o‘qituvchi topshiriq tushunarsiz tuyulganda yoki murakkab bo‘lganda ayrim o‘quvchilarga yordamlashadi. Lozim bo‘lsa ish mazmunini butun siniga takroran tushuntirish kerak bo‘ladi. Amaliy ishning asosiy qiyinchiligi kuzatilayotgan hodisalarni anglash, eng muhimlarini ajrata bilish, xulosalarni ifodalay olishdir.

Tirik tabiat burchagidagi amaliy mashg‘ulotlar uzoq vaqt davom etadigan kuzatish va tajribalar bilan bog‘liqdir. Tirik tabiat burchagida amaliy ish o‘tkazishga bag‘ishlangan darsda uning maqsadi va bajarish izchilligi tushuntirilishi kerak. o‘quvchilarga savolnoma berish mumkin. Tabiat burchagidagi ishlarning natijalaridan tegishli mavzular o‘iganilayotganida foydalaniladi.

Amaliy ish vaqtida o‘qituvchi o‘quvchilarni kuzatib, qo‘shimcha tushuntirishlar olib boradi, ish sifatini baholaydi, yaxshilarini alohida ta’kidlaydi, yo‘l qo‘yilgan xatolarni bartaraf qilishni taklif etadi. Darsga yakunlovchi suhbatda yakun yasaladi: darsda bolalar qanday yangi ma’lumotlarni bilib olganliklari, nima qila olishga o‘rganganliklari, ish vaqtida o‘zlarini qanday tutganliklari aniqlanadi. Xotimada o‘qituvchi ekilgan urug‘larni yoki o‘tqazilgan o‘simliklarni qanday parvarish qilish kerakligi, bu ish qanday tashkil qilinishi haqida ma’lumot beradi.

**Ekskursiyalarda amaliy ishlar. E**kskursiyalar o‘tkazishda o‘qituvchining topshirig‘iga muvofiq mustaqil ish bajarilishi (baiglar yig‘ish, qurigan shoxlarni qirqish, rasmlar chizish, o‘lchashlar o‘tkazish, foydali qazilmalar kolleksiyasini yasash va hokazolar) ga katta e’tibor beriladi. Ish bajarish oldidan o‘quvchilar o‘qituvchidan topshiriqlar oladilar, u o‘quvchilarni ish uslubi (masalan, qanday barglarni yig‘ish, shoxlarni qanday kesish, o‘simliklarni qanday kovlab olish) bilan tanishtiradi. Ekskursiyalarda maktaboldi maydonidagi ishlardagidek o‘qituvchi xilma-xil metodik uslublardan foydalanib, bolalarga yordam ko‘rsatadi.

Shunday qilib, darsning maqsadi va mazmuniga qarab o‘qituvchi o‘qitishning xilma-xil metodlari hamda uslublarini qo‘llaydi. o‘qituvchi qanaqa metod va uslublar tanlamasin, ulardan kompleks, bir-birini to‘ldirgan holda foydalanishi bu asosiy maqsad - o‘rganilayotgan tabiat jismlari va hodisalari-ning bolalar tomonidan qabul qilib olinishini yaxshilashga hamda tabiatshunoslik fanining tushunchalarini to‘g‘ri shakllanishiga xizmat qilishi kerak.

**Eksperimentlar** ko‘pincha flziologik jarayonlarni o‘rganishda o‘tkaziladi. Eksperimentlar uzoq va qisqa muddatli bo‘ladi. Tabiatshunoslik hamda botanika darslarida o‘tkaziladigan qisqa muddatli eksperiment yoki tajribaga urug‘ning tarkibi, tuproq-ning fizik xossalari, bargda kraxmal hosil bo‘lishi va shunga o‘xshashlarni o‘rganishga umum ma’lum ishlar misol bo‘la oladi. Urug‘larni unib chiqish sharoitlari, barg orqali suvni bug‘lan-tirish kabi ancha sodda tajribalarni o‘quvchilar uyda bajaradilar.

Odatda, eksperimental ishlarni o‘quvchilar darsdan tashqari mashg‘ulot (indiviudal va guruh) sifatida maktabning tirik tabiat burchagi yoki o‘quv tajriba maydonida bajaradilar.

Amaliy ishlar kuzatuv va tajribalarni to‘ldiradi, tabiiy materialni o‘iganishda bolalarni birlashib ijodiy ravishda ishlashga o‘rgatadi.

Amaliy ishlar dars jarayonida, ekskursiyalarda olingan bilimlarni har tomonlama mustahkamlashga imkon beradi. Bundan tashqari, amaliy ishlar bolalarda mehnat malakalari va ko‘nikmalari hosil bo‘lishiga, mustaqil ishlashga yordam beradi.

**Nazorat uchun savollar**

1. Tabiatshunoslikni o‘qitish metodikasi fanining asosiy maqsadi nima?
2. Boshlang‘ich maktab tabiatshunoslik fanining ta’limiy va tarbiyaviy vazifalariga nimalar kiradi?
3. Tabiatshunoslik o‘qitish metodlaridan qaysilarini bilasiz?
4. Darsning maqsadlari haqida fikringiz?
5. Multimedia ilovalarning afzalligi va kamchiligi?
6. Kuzatishlar bilan bog‘liq bo‘lgan birinchi mashg‘ulot qayerda o‘tkazilishi mumkin?
7. Tayanch va fanga oid kompetensiyalar haqida ma’lumot bering.

|  |  |
| --- | --- |
| **19-AMALIY MASHG`ULOT** | **BOSHLANG‘ICH SINF TABIATSHUNOSLIK DARSLARI ORQALI STEAM YONDASHUVNI TASHKIL ETISH** |

Amaliy mashg‘ulotning olib borish moduli

|  |  |  |  |
| --- | --- | --- | --- |
| Vaqt – 80 daqiqa | | | Tinglovchilar soni: 25 |
| Mashg‘ulot shakli | | | Amaliy |
| Amaliy mashg‘ulot rejasi: | | | 1.STEAM – texnologiyasining yuzaga kelishi tarixi  2.STEAM – texnologiyasi amaliyotdan nazariyaga.  3.Tabiatshunoslik darslarida STEAM texnologiyasining  qo‘llanishi |
| **O‘quv mashg‘ulotining maqsadi**: Boshlang‘ich sinf tabiatshunoslik darslari orqali STEAM yondashuvni tashkil etish . | | | |
| Pedagogik vazifalar: | | **O‘quv faoliyati natijalari: T**abiatshunoslik darslarida tayanch va fanga oid kompetensiyalarni shakllantirish | |
| STEAM – texnologiyasining yuzaga kelishi tarixi? | | Qadimdan ta’lim berish texnologiyalari xususida fikr bildirilganda, fan va san’at, nazariya va amaliyot bilan birga olib borilishi nazarda tutilgan. Eramizdan avvalgi VI asrda Fales asos solgan Milet maktabi alohida o‘rin tutar edi. Bu maktab o‘z atrofiga Anaksimandr va Anaksimenni ham birlashtirgan edi. Milet maktabi Ioniyaning ijtimoiy-iqtisodiy jihatdan ancha rivojlangan polislardan biri bo‘lib, qadimgi Sharq sivilizatsiya markazlari – Bobil va Misr bilan bevosita aloqadorligi, savdo-sotiq va hunarmandchilikning rivojlanganligi ilmiy bilim va falsafaning ham ravnaq topishi uchun puxta zamin yaratgan. | |
| STEAM – texnologiyasi amaliyotdan nazariyaga. | | Bugungi kunda bunday yondashuv STEAM deb atalib, bu taniqli STEM qisqartmasining rivojlanishi bo‘lib, san’at bundan mustasno.  **S** – ta’lim yoki fan.  **T** - texnologiya. Ingliz tilida muhandislikni anglatadigan elektron muhandislik.  **M** - matematik, fanlar malikasi matematika.  San’at ostida **A** - qisqartmasining yangi tarkibiy qismi butunlay boshqa yo‘nalishlarni - rasm, arxitektura, haykaltaroshlik, musiqa va she’riyatni tushunish mumkin. | |
| Ta’lim metodlari: | Kichik ma’ruza, “BBB”,“SWOT” texnologiyalari asosida kichik guruhlarda ishlash, test. | | |
| Ta’lim vositalari: | Ma’ruzalar matni, marker, slaydlar, proektor, ekran, tarqatma materiallar,qog‘ozlar. | | |
| Ta’lim shakli: | Kichik guruhlarda ishlash. | | |
| O‘qitish shart-sharoitlari: | Texnik vositalar bilan ta’minlangan va kichik guruhlarda ishlashga mo‘ljallangan auditoriya. | | |
| Monitoring va baholash: | So‘rov, nazorat savollari. | | |

Amaliy mashg‘ulotining texnologik xaritasi

|  |  |  |
| --- | --- | --- |
| Faoliyat bosqichlari, vaqti | Faoliyat mazmuni | |
| O‘qituvchi | Tinglovchilar |
| 1-bosqich:  Kirish qismi  (15 min.) | 1.1.Tinglovchilar bilan salomlashiladi. Davomat aniqlanadi. Refliksiya o‘tkaziladi. Mavzu bilan tanishtiriladi. O‘tilayotgan mavzu kichik guruhlarda ishlash orqali tashkil etilishi, topshiriqlar mazmuni, amaliy mashg‘ulot rejasi e’lon qilinadi.  1.2. Oltin qoidalar ishlab chiqiladi.  1.3.“BBB” metodi .Amaliy mashg‘ulotning mavzusini bayon etadi va mazkur mavzu yuzasidan “BBB” metodi asosida so‘rov o‘tkazadi;  1.4. Tinglovchilar kichik guruhlarga bo‘linadi. Nom tanlanadi. | So‘rovda ishtirok etishadi;  Tinglashadi;  So‘rovda ishtirok etishadi. |
| 2-bosqich.  Asosiy qism  (55 min) | 2.1.”SWOT” texnologiyasi qo‘llaniladi. Tarqatma material tarqatiladi. Tinglovchilar materiallar bilan tanishib o‘rganadilar.  2.2. Mavzuni mustahkamlash maqsadida testlar tarqatiladi.  Savol–javob asosida yangi mavzuni mustahkamlab oladilar. | Kichik guruhlarda ishlaydilar.  Yangi mavzuni o‘qituvchining yo‘naltirishi bo‘yicha o‘zlari o‘rganadilar, bir-birlariga o‘rgatadilar. Bahs munozarada qatnashadilar. |
| 3-bosqich.  Yakuniy qism  (10 min) | 3.1.Mavzuni yakunlab, umumlashtirishlar asosida qisqacha xulosalarni beradi;  3.2.Bajarilgan ishlar baholanadi: guruhda eng faol va sust ishtirok etganlarni aniqlaydi. Guruhda ishlash texnologiyasi bo‘yicha alohida tavsiyalar beriladi. | Xulosalarni yozib borishadi;  Ekspert sifatida ishtirok etishadi; |
| **Tayanch ibora va tushunchalar:**texnologiya, injenerlik,san’at, matematika, STEAM yondashuv, Milet maktabi , Bobil , Misr, tadqiqot, test. | | |

**STEAM – TEXNOLOGIYASI AMALIYOTDAN NAZARIYAGA.**

STEAM - Ta’limni haqiqiy hayot bilan bog‘lovchi texnologiya.

STEAM Amerikada ishlab chiqilgan. STEAM yondashuvining eng mashhur namunasi Massachusets Texnologiyalar Instituti (MIT). Bu mashhur universitetining shiori “Mind and hand” – “Aql va qo‘l” dir. Massachusets Texnologiya instituti STEAM kurslarini ishlab chiqdi va hatto ba’zi o‘quv yurtlarida STEAM ta’lim markazlari yaratildi.

**STEAM nima?** STEM atamasi AQSH da ilk bor maktab dasturiga kiritilgan bo‘lib o‘quvchilarning ilmiy-texnika yo‘nalishlarida kompetensiyalarini rivojlantirishga qaratilgan.

Keyinchalik bu yo‘nalish kengaytirilib atamaga qo‘shimcha harflar kiritildi.

Jumladan, unga “R” –robotics – robototexnikani qo‘shib STREM deb yoki “A” - art –san’atni qo‘shib STEAM deb atala boshlandi.

STEAM so‘zini harflab izohlansa:

S - science (tabiiy fanlar)

T - technology (texnologiya)

E - engineering (muhandislik ishi)

A- art (san’at)

M - mathematics (matematika)

STEAM o‘quvchilarda quyidagi muhim xususiyatlar va ko‘nikmalarni rivojlantirishga yordam beradi.

Muammolarni keng qamrovli tushunish

Ijodiy fikrlash

Muhandislik yondashuv

Tanqidiy fikrlash

Ilmiy metodlarni tushunish va qo‘llash

Dizayn asoslarini tushunish

STEAM – ta’limi texnologiyasi loyihalash metodiga tayangan holda uning asosida bilish va badiiy izlanish yotadi. STEAM – ta’limi bolaning rivojlanishini tashqi olam bilan bevosita bog‘laydi. STEAM –yondashuv bolalarga dunyoni tizimli ravishda o‘rganishga, atrofda ro‘y berayotgan jarayonlarni mantiqiy mushohada qilishga,ulardagi o‘zaro aloqani anglab etishga, o‘zi uchun yangi, noodatiy va qiziqarli narsalarni ochishga imkon beradi.

**STEAM –ta’limining 10 ta afzallik tomoni bor.**

1. ***Ta’lim berishni o‘quv fanlari bo‘yicha emas, balki “ mavzu” lar bo‘yicha integratsiyalab olib borish.***

STEAM –ta’limida fanlararo aloqa va loyihalash metodi birlashtirilgan bo‘lib, uning asosida tabiiy fanlarni texnologiyaga, muhandislik ijodiyotga va matematikaga integratsiya qilish yotadi. Bunda muhandislik bilan bog‘liq kasblarga bo‘lgan tayyorgarlik amalga oshiriladi.

2. ***Ilmiy-texnik bilimlarni real hayotda qo‘llash.***

STEAM – ta’limida amaliy mashg‘ulotlar yordamida, bolalarga ilmiy-texnik bilimlaridan real hayotda foydalanish namoyish qilinadi. Har bir darsda o‘quvchilar zamonaviy industriya modellarini ishlab chiqadi, quradi va modelni rivojlantiradi.

3***. Tanqidiy tafakkur ko‘nikmalarini rivojlantirish va muammolarni yechish.***

STEAM –dasturi, bolalar kundalik hayotlarida duch keladigan qiyinchiliklarni engishda zarur bo‘ladigan tanqidiy tafakkur va muammolarni echish ko‘nikmalarini rivojlantiradi .

Masalan, bolalar tez yuradigan mashina modelini yig‘adilar, so‘ngra uni sinovdan o‘tkazadilar. Birinchi sinovdan so‘ng, kutilgan natijaga erishilmasa uning sabablari haqida o‘ylaydilar va topadilar. Balkim, g‘ildiraklarining kattaligi yoki aerodinamikasi to‘g‘ri kelmagandir. Har bir sinovdan so‘ng ular kamchiliklarni bartaraf etib boradilar.

4***. O‘z kuchiga ishonish hissining ortishi.***

Bolalar ko‘prik qurish, mashina va samolyot modelini ishga tushirishda har safar maqsadiga yaqinlasha boradilar. Har bir sinovdan so‘ng modelni takomillashtiradilar. Oxirida barcha muammolarni o‘z kuchlari bilan engib maqsadiga erishadilar.Bu bolalar uchun ruhlanish, g‘alaba va quvonch demakdir. Har bir g‘alabadan so‘ng ular o‘z kuchlariga yanada ishonadilar.

5. ***Faol kommunikatsiya va komandada ishlash.***

STEAM –dasturi faol kommunikatsiya va komandada ishlash bilan farqlanadi. Muloqat davrida o‘z fikrini bayon qilish va bahs- munozara olib borish uchun erkin muhit vujudga keltiriladi. Ular gapirishga va taqdimot o‘tkazishga o‘rganadilar. Bolalar doimo o‘qituvchi va sinfdoshlari bilan muloqatda bo‘ladilar. Bolalar jarayonda faol qatnashsalar, mashg‘ulotni yaxshi eslab qoladilar .

6**. Texnik fanlarga bo‘lgan qiziqishlarini rivojlantirish.**

Boshlang‘ich ta’limda STEAM –ta’limning vazifasi,o‘quvchilarni tabiiy va texnik fanlarga bo‘lgan qiziqishlarini rivojlantirishdan iborat. Bajaradigan ishini sevib bajarish, qiziqishlarini rivojlantirish uchun asos bo‘lib xizmat qiladi.

STEAM – mashg‘ulotlari juda dinamik va qiziqarli bo‘lganligidan bolalar mashg‘ulot paytida zerikmaydilar va vaqtning qanday o‘tganligini sezmay qoladilar.

7. **Loyihalarga kreativ va innovatsion yondashuv.**

STEAM –ta’limi oltita bosqichdan iborat: savol(vazifa), muhokama, dizayn, qurish, sinovdan o‘tkazish va rivojlantirish. Bu bosqichlar tizimli loyihalash yondashuvining asosi hisoblanadi.

8. **Ta’lim va karera orasidagi ko‘prik**

Turli xil baholashlarga ko‘ra hozirgi kunda talabgor eng ko‘p bo‘lgan 10 mutaxassisdan 9 tasida aynan STEAM bilimlari zarur bo‘ladi. Bunday kasblarga : muhandis –kimyogar; neft bo‘yicha muhandislar; kompyuter tizimlari analitiklari; muhandis –mexaniklar; muhandis –quruvchilar; robototexniklar; yadro meditsinasi kiradi.

9. **Bolalarni texnologik innovatsion hayotga tayyorlash.**

STEAM –ta’limi bolalarni texnologik rivojlangan dunyoda yashashga tayyorlaydi. Keyingi 60 yil davomida texnologiyalar jadal darajada rivojlandi.

**10. STEAM maktab dasturlariga qo‘shimcha sifatida qo‘llaniladi.**

STEAM dasturlari 7-14 yoshdagi o‘quvchilarning muttasil ravishda o‘tkaziladigan mashg‘ulotlarga qiziqishlarini orttiradi. Masalan, fizika darslarida erning tortish kuchi o‘rganilganda , doskada formulalarni yozib tushuntirilsa, STEAM to‘garaklarida raketalar, samolyotlar, parashyutlar qurib, ishga tushirib o‘z bilimlarini mustahkamlaydilar. O‘quvchilar o‘zlari ko‘rmagan yoki eshitmagan atamalarni har doim ham tez anglab etmaydilar. Masalan, temperatura ortishi bilan bosimning yoki hajmning ortishi.

STEAM mashg‘ulotlarida ular qiziqarli eksperimentlar o‘tkazganlarida bu atamalarni osongina tushunib olishlari mumkin

STEAM ta’lim yondashuv joriy etilganligi sababli o‘quvchilarning bilim darajasini baholash bo‘yicha quyidagi:

PISA, TIMSS, PIRLS xalqaro dasturlar va tadqiqotlar kirib keldi.

**STEAM yondashuvning asosiy yutuqlari tahlili**

* *Tabiiy fanlar, texnologiyalar, muhandislik, san’at va matematikaning integratsiyasi*
* O‘z kuchiga ishonchning hamda irodaning shakllanishi
* Faol muloqot va jamoaviy ish
* Texnikaga oid fanlarga qiziqish
* Loyihalarga kreativ va innovatsion yondashuv
* Ta’lim bilan kasb o‘rtasidagi ko‘prik
* Bolalarning hayotdagi innovatsiyalarga tayyorligi

Muammolarni keng qamrovli tushunish;

**STEAM bolalarda quyidagi muhim xususiyatlar va ko‘nikmalarni rivojlantirishga yordam beradi:**

* Ijodiy fikrlash;
* Muhandislik yondashuv;
* Tanqidiy fikrlash;
* Ilmiy metodlarni tushunish va qo‘llash;
* Dizayn asoslarini tushunish.
* Bu yondashuv kelajakda bolalarda hayotiy muammolarni hal etishda yordam beradi.

**TABIATSHUNOSLIK DARSLARIDA STEAM TEXNOLOGIYASINING QO‘LLANISHI**

Boshlang‘ich sinflarda “Tabiatshunoslik” fanini o‘qitishda STEAM texnologiyasini qo‘llasak, bolalar tabiatni tushunib, dunyoni muntazam o‘rganishadi va shu bilan qiziqishlarini, muhandislik fikrlash uslubini, tanqidiy vaziyatlardan chiqish qobiliyatini, jamoaviy ish qobiliyatini rivojlantirish va liderlik, o‘z-o‘zini namoyon qilish asoslarini o‘rganishadi, o‘z navbatida, bolalar rivojlanishining tubdan yangi darajasini ta’minlaydi.

Shunday ekan, **«Globus-Yerning kichraytirilgan shakli»** mavzusini STEAM texnologiyasi asosida ishlab chiqamiz.

STEAM texnologiyasidagi ***S*** *harfi fanni bildiradi*. Bunda o‘quvchilar nazariy ma’lumotlar bilan tanishtiriladi.

*Nazariy ma’lumot:* Yer shari va uning ichki tuzilishi Yer sharining diametri – 12 800 km. Ekvatorning uzunligi, ya’ni Yer shari belbog‘ining uzunligi 40 000 km ga teng.

***T*** *harfi texnologiyani bildiradi.* Yadro, mantiya, Yer po‘sti, globus, shimoliy qutb, janubiy qutb, ekvator haqidagi ma’lumotlar umumlashtirilib quyidagi savollarga javob topish topshiriladi:

1. Yerning diametri va ekvatorining uzunligi qancha?

2. Yer sharining ichki tuzilishini tushuntirib bering.

3. Yer yadrosida harorat qancha?

4. Globus nima, qanday maqsadda foydalaniladi?

5. Beruniy globusi haqida nimalarni bilasiz?

***E*** *harfi muhandislikni bildiradi.* O‘quvchilarga qog‘oz va loy, plastilindan yerning modelini yasash topshiriladi.

***A*** *harfi**san’atni bildiradi.* O‘quvchilar berilgan ma’lumotlar asosida she’r, hikoya, esse yozadilar. Daftarlariga globusning rasmini chizish topshiriladi.

***M*** *harfi**matematikani bildiradi.* Globusning aylanish o‘qini, shimoliy va janubiy qutblarni hamda ekvatorni o‘lchamlarini matematik nuqtai nazardan hisob-kitob qilishlari zarur bo‘ladi.

**Xulosa**

Ta’limda STEAM-yondashuv umumta’lim maktablarida sinf-dars tizimidan loyihaviy faoliyatga tomon o’tish, fundamental bilimlarni funksional bilimlarga ko’chirish, ularni amaliyotda faol qo’llash jarayoni orqali fanlar integratsiyasi, kesishmasida muammolar yechimining yangicha yo’llarini izlash, lozim topilsa, kashf etishga yo’naltirish kabi vazifalarni qo’yadi.

Ta’limda STEAM-yondashuv umumta’lim maktablarida sinf-dars tizimidan loyihaviy faoliyatga tomon o’tish, fundamental bilimlarni funksional bilimlarga ko’chirish, ularni amaliyotda faol qo’llash jarayoni orqali fanlar integratsiyasi, kesishmasida muammolar yechimining yangicha yo’llarini izlash, lozim topilsa, kashf etishga yo’naltirish kabi vazifalarni qo’yadi.

**Nazorat uchun savollar**

* 1. STEAM – texnologiyasining yuzaga kelishi tarixi haqida ma’lumot bering.
  2. STEAM yondashuvning asosiy yutuqlari nimada deb o’ylaysiz?
  3. Tabiatshunoslik darslarida STEAM texnologiyasining qo‘llanishiga doir topshiriqlar tayyorlang.
  4. STEAM texnologiyasi haqida sizning fikringiz?

|  |  |
| --- | --- |
| **20-AMALIY MASHG`ULOT** | **TABIATSHUNOSLIK SOHASIDAGI MAVZULAR UCHUN PISA TOPSHIRIQLARI TAYYORLASH, ULAR USTIDA ISHLASH VA TOPSHIRIQLARNI BAHOLASH TEXNOLOGIYASI** |

1. Amaliy mashg‘ulotining olib borish moduli

|  |  |  |
| --- | --- | --- |
| Vaqt – 80 daqiqa | Tinglovchilar soni: 25 | |
| Mashg‘ulot shakli | Amaliy | |
| Amaliy mashg‘ulot rejasi | 1.Tabiiy fanlar bo‘yicha savodxonlikni baholashning asosiy yondashuvlari.  2.Tabiiy fanlar bo‘yicha savodxonlik kompetensiyalari.  3. Tabiiy fanlar bo’yicha savodxonlikni baholashga qaratilgan topshiriqlarga qo’yilgan asosiy talablar.  **4.**Tabiiy fanlar bo‘yicha savodxonlikni baholash  uchun topshiriqlardan namunalar.  5.Topshiriqlar. | |
| **O‘quv mashg‘ulotining maqsadi:** Tabiatshunoslik sohasidagi mavzular uchun PISA topshiriqlari tayyorlash, ular ustida ishlash va topshiriqlarni baholash texnologiyasi bo‘yicha tavsiyalar | | |
| Ta’lim metodlari: | | Kichik ma’ruza, namoyish etish, savol-javob, guruhlarda ishlash. |
| Ta’lim vositalari: | | Ma’ruzalar matni, marker, doska, tarqatma materiallar, qog‘ozlar. |
| Ta’lim shakli: | | Jamoaviy ish. |
| O‘qitish shart-sharoitlari: | | Texnik vositalar bilan ta’minlangan va jamoaviy ishlashga m‘o‘ljallangan auditoriya. |

1. Amaliy mashg‘ulotining texnologik xaritasi

|  |  |  |  |
| --- | --- | --- | --- |
| Faoliyat bosqichlari, vaqti | Faoliyat mazmuni | | |
| O‘qituvchi | | Tinglovchilar |
| 1-bosqich:  Kirish qismi  (15 min.) | 1.1. Amaliy mashg‘ulotining mavzusini bayon etadi va mazkur mavzu yuzasidan so‘rov o‘tkazadi;  1.2. Mavzuga doir asosiy savollar, atamalar va muhim tushunchalarni izohlab, mashg‘ulotning maqsadi va rejalashtirilgan o‘quv ishlanmalar bilan tanishtiradi;  1.3.Yana mavzu yuzasidan so‘rov o‘tkazadi. | | So‘rovda ishtirok etishadi;  Tinglashadi;  So‘rovda ishtirok etishadi. |
| 2-bosqich.  Asosiy qism  (55 min) | 2.1.Tinglovchilarga quyidagi savol va topshiriqlarga o‘ylab javob berish taklifini kiritadi:  - Tabiiy fanlar bo’yicha savodxonlikni baholashning asosiy yondashuvlari haqida sizning fikringiz?  - Tabiiy fanlar bo‘yicha savodxonlik kompetensiyalari.  Tinglovchilarni 4 ta kichik guruhga bo‘ladi va ularga mavzuga doir test savollari hamda topshiriqlarni tuzish vazifasini beradi.  Har bir guruhdan 1tadan vakilni chaqirib taqdimot qilishini so‘raydi hamda tarqatma materialni qolgan guruhlarga beradi. | | Savollarga javob berishadi.  Guruh sardorlari chiqib o‘z javoblarini sharhlashadi;  Ekspert guruhi a’zolari javoblar mazmunini to‘ldirishda va baholashda ishtirok etishadi. |
| 3-bosqich.  Yakuniy qism  (10 min) | 3.1.Mavzuni yakunlab, umumlashtirishlar, yangi mavzu yuzasidan qisqacha xulosalarni beradi;  3.2.Bajarilgan ishlar baholanadi: guruhda eng faol va sust ishtirok etganlarni aniqlaydi. | | Xulosalarni yozib borishadi;  Ekspert sifatida ishtirok etishadi; |
| Tayanch ibora va tushunchalar | | Tabiiy fanlar , savodxonlikni baholash, tabiiy fanlar bo‘yicha savodxonlik kompetensiyalari,asosiy talablar,hodisalarni ilmiy jihatdan tushuntirish kompetensiyasi,ilmiy tadqiqotlarni loyihalash va baholash kompetensiyasi . | |

Mamlakatimiz innovatsion taraqqiyot yoʼlida shiddat bilan rivojlanib borayotgan bir davrda kelajagimiz davomchilari boʼlmish yoshlarni ijodiy gʼoyalari va ijodkorligini har tomonlama qoʼllab-quvvatlash, ularning bilim, koʼnikma va malakalarini shakllantirish hamda ilgʼor xorijiy tajribalar, xalqaro mezon va talablar asosida baholash tizimini takomillashtirish, shu yoʼlda xalqaro tajribalarni oʼrganish, mavjud tizimni har tomonlama qiyosiy tahlil qilish, tegishli yoʼnalishdagi xalqaro va xorijiy tashkilotlar, agentliklar, ilmiy-tadqiqot muassasalari bilan yaqindan hamkorlik qilish muhim ahamiyatga egadir.

Shu maqsadda, Oʼzbekiston Respublikasi Vazirlar Mahkamasining “Xalq taʼlimi tizimida taʼlim sifatini baholash sohasidagi xalqaro ta dqiqotlarni tashkil etish chora-tadbirlari toʼgʼrisida” 2018-yil 8-dekabrdagi 997-sonli qarori bilan Oʼzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi huzurida Taʼlim sifatini baholash boʼyicha xalqaro tadqiqotlarni amalga oshirish Milliy markazi tashkil etildi. Shu bilan birga, taʼlim sifatini baholash boʼyicha xalqaro tadqiqotlarda ishtirok etish vazifalari belgilandi:

PIRLS – boshlangʼich 4-sinf oʼquvchilarining matnni oʼqish va tushunish darajasini baholash;

TIMSS – 4- va 8-sinf o’quvchilarining tabiiy-ilmiy yo’nalishdagi fanlardan savodxonligini baholash;

TALIS – rahbar va pedagog kadrlarning umumiy oʼrta taʼlim muassasalarida oʼqitish va taʼlim olish muhitini hamda oʼqituvchilarning ish sharoitlarini oʼrganish;

PISA – 15 yoshli oʼquvchilarning oʼqish, matematika va tabiiy yoʼnalishdagi fanlardan savodxonlik darajasini baholash.

Ushbu loyihalar oʼquvchi-yoshlarning ijodiy va tanqidiy fikrlash koʼnikmalari,

egallagan bilimlarini hayotda qoʼllay olish layoqatiga turli xil topshiriqlar orqali baho berish va keyinchalik bu koʼnikmalar rivojlanishiga turtki berishga xizmat qiladi. Hozirgi kunga qadar Taʼlim sifatini nazorat qilish davlat inspeksiyasi va Iqtisodiy hamkorlik va taraqqiyot tashkiloti hamda Taʼlim sohasidagi yutuqlarni baholash xalqaro assotsiatsiyasi oʼrtasida imzolangan kelishuvlarga muvofiq 2021-yilda PISA va PIRLS xalqaro dasturlarida ishtirok etish rejalashtirilgan. Mazkur tadqiqotlar doirasida Oʼzbekiston Respublikasi oʼquvchi-yoshlarining savodxonlik darajalari ilk bor sinab koʼrilar ekan, bunga o’ta mas’uliyat bilan tayyorgarlik koʼrish talab etiladi. Buning uchun, xalqaro tadqiqotlar talablariga mos ravishda ishlab chiqilgan topshiriqlar asosida tajriba sinovlar oʼtkazish, oʼquv jarayonlariga bosqichma-bosqich integratsiya qilib borish orqali oʼquvchilarda maxsus koʼnikmalarni rivojlantirib borish muhim ahamiyat kasb etadi.

Shunday ekan, umumtaʼlim muassasalari rahbarlari, pedagoglar, oʼquvchilar foydalanishlari maqsadida oʼquvchilarning matematik, tabiiy-ilmiy fanlar va oʼqish savodxonligini baholashga qaratilgan topshiriqlar tarjima qilinib, toʼplam koʼrinishiga keltirildi hamda foydalanish uchun taqdim etilmoqda.

**Matematik savodxonlikni baholash bo‘yicha tabiiy fanlar bo’yicha savodxonlikni baholashning asosiy yondashuvlari**

PISA tadqiqotining tabiiy fanlar yo‘nalishi tabiiy fanlar bo‘yicha savodxonlikni baholashga qaratilgan. Tabiiy fanlar bo‘yicha savodxonlik deganda, shaxsning faol fuqaro sifatida tabiiy fanlar bilan bog‘liq masalalar va go‘yalarga qiziqishi tushuniladi. Tabiiy fanlar bo‘yicha savodxon bo‘lgan shaxs tabiiy fanlar va texnologiyalarga oid muammolarni ilmiy dalillarga asoslangan holda muhokama qilishda ishtirok eta oladi hamda undan quyidagi kompetentsiyalar talab etiladi:

 hodisalarni ilmiy jihatdan tushuntirish;

 ilmiy tadqiqotlarni loyihalash va baholash;

 maʼlumotlar va dalillarni ilmiy talqin qilish.

PISA o‘quvchilarning tabiiy fanlar bo‘yicha baholaydigan bilim va ko‘nikmalari fizika (astronomiya elementlari bilan), biologiya, kimyo, geografiya fanlarini o‘qibo‘rganish orqali shakllantiriladi. Yevropa Ittifoqi tomonidan bildirilgan fikrga ko‘ra, agar yoshlar tabiiy fanlar bo‘yicha savodxon bo‘lishmasa, fan va texnologiya bilan bog‘liq bo‘lgan siyosiy hamda etnik muammolarni bartaraf eta olishmaydi. Bundan tashqari, “bu barcha tabiiy fanlar bilan shug‘ullanishi kerak degani emas, balki ular o‘zlarini o‘rab turgan atrof-muhitga dahldor bo‘lgan masalalar yuzasidan qaror qabul qilishlari hamda mutaxassislar o‘rtasida olib boriladigan ilmiy muzokaralarni tushunishlariga ko‘maklashadi”. Sababi, tabiiy fanlarga asoslangan bilim hamda ko‘nikmalar har bir shaxsning shaxsiy, ijtimoiy va kasbiy faoliyat ida asqotadi, fan va texnologiyalar sirini tushunishi esa yoshlarimizning “hayotga tayyor” ekanligini ko‘rsatadi.

**1.1.tabiiy fanlar bo‘yicha savodxonlik kompetensiyalari**

**Hodisalarni ilmiy jihatdan tushuntirish kompetensiyasi** - tabiiy va texnologik hodisalarga oid tushunchalarni anglash, tahlil qilish va baholash. Bunda quyidagi qobiliyatlar namoyish etiladi:

**Hodisalarni ilmiy jihatdan tushuntirish kompetensiyasi**

 tegishli ilmiy bilimlarni yodga olish va ulardan foydalanish;

 izohlovchi modellar va tasavvurlarni anglash, yaratish va ulardan

foydalanish;

 tegishli bashorat (prognoz)lar qilish va asoslash;izohlovchi farazlarni taklif etish;

 ilmiy bilishning jamiyat uchun amaliy ahamiyatini tushuntirish.

Hosidalarni ilmiy jihatdan tushuntirib berish shaxsdan faktlar (fanning mazmun sohaga oid bilim), ma’lumotlar, izohlovchi fikr-mulohazalar hamda nazariyalarni yodga olish va ulardan foydalanishni talab etadi.

**Ilmiy tadqiqotlarni loyihalash va baholash kom petensiyasi** - ilmiy tadqiqotlarni tasvirlash va baholash hamda muammolarni ilmiy asoslangan holda hal qilish yo‘llarini taklif etish. Bunda quyidagi qobiliyatlar namoyish etiladi:

**Ilmiy tadqiqotlarni loyihalash va baholash kompetensiyasi**

 berilgan ilmiy tadqiqotda o‘rganilayotgan muammoni aniqlash;

 ilmiy tadqiq etilishi mumkin bo‘lgan masalalarni farqlash;

 berilgan masalani ilmiy tadqiq etish usulini taklif etish;

 berilgan masalani ilmiy tadqiq etish usullarini baholash;

 maʼlumotlarning obʼektivligi va ishonchliligini taʼminlashda olimlar

tomonidan qo‘llanilgan bir qator usullarni tavsiflash va baholash.

Tabiiy fanlar bo‘yicha savodxon shaxs o‘zini o‘rab turgan atrof-olam haqida

ilmiy mushohada yuritadi. Laboratoriya yoki sinov maydonlarida olib borilgan

tajriba yoki kuzatuvlar natijasida to‘plangan ma’lumotlar keyinchalik tajriba qilish

orqali tekshirib ko‘riladigan bashoratlar qilishga ko‘maklashuvchi izohlovchi

farazlar va modellarni shakllantirishga olib keladi. Bundan tashqari, ilm-fan biror-bir hodisaning sabab va natijasini ko‘rsatib berishda ma’lum bir tajriba ishlarini olib borish uchun asos bo‘la oladigan yaxshi tashkillashtirilgan jarayondan iborat bo‘ladi.

Mazkur kompetensiya fanning mazmuniga oid, metodik hamda epistemik bilimlarni talab etadi. Maʼlumotlar va dalillarni ilmiy talqin qilish kompetensiyasi - turli ko‘rinishdagi ilmiy maʼlumotlar, dalillarni tahlil qilish va baholash hamda tegishli xulosalar chiqarish. Bunda quyidagi qobiliyatlar namoyish etiladi:

**Maʼlumotlar va dalillarni ilmiy talqin qilish kompetensiyasi**

 maʼlum bir ko‘rinishdagi maʼlumotlarni boshqa ko‘rinishda ifodalash;

 maʼlumotlarni tahlil va talqin qilish hamda tegishli xulosalar chiqarish;

 ilmiy adabiyotlardan olingan mantlardagi faraz, dalil va xulosalarni aniqlash;

 ilmiy dalil va nazariyalarga asoslangan mulohazalarni ilmiy bo‘lmagan

boshqa qarashlardan farqlay olish;

 turli manbalar (masalan, gazeta, jurnal, Internet)dan olingan ilmiy mulohaza

va dalillarni baholash

Darhaqiqat, ilm-fan sohasida qilingan barcha tajriba sinovlariga nisbatan mana

shunday tanqidiy va shubha bilan qarash ko‘pchilik insonlar ongida olimlarning umumiy qiyofasini gavdalantiradi. Tabiiy fanlar bo‘yicha savodxon bo‘lgan shaxs tanqidiy yondashish va munozaraga kirishishdan ko‘zlangan maqsad va nima sababdan bu tushunchalar fanning o‘zagi bo‘lganini tushunib yetish bilim olishning asosiy sharti ekanini anglaydi. Bundan tashqari, u qo‘lga kiritilgan ma’lumotlar yordamida ilgari surilgan ilmiy farazlarni asoslashi va boshqa mulohazalardagi kamchiliklarni aniqlay olishi kerak bo‘ladi.

**1.2**.**Ilmiy bilish turlari**

O‘quvchilar o‘zlarining tabiiy fanlar bo‘yicha savodxonlik kompetentsiyalarini quyida keltirilgan uch turdagi ilmiy bilishga oid sinov materiallari orqali namoyish etadilar: fizik sitemalar (fizika va kimyo), tirik sistemalar (biologiya) va Yer va Koinot haqidagi (geografiya, geologiya, astronomiya) fanlarining mazmunini bilish; ilmiy maʼlumot (bilim)larni olish uchun qo‘llaniladigan turli xil metodlarni, shuningdek, standart tadqiqot jarayonlarini bilishga oid metodologik bilim;epistemik bilim, yaʼni bizning ilmiy tasavvurlarimiz ilmiy tadqiqot metodlari imkoniyatlarini tushunishimiz natijasiga aylanishi, ularning asoslanishi, shuningdek, faraz, gipoteza va kuzatish kabi tushunchalarning mazmun -mohiyatini bilish.

**Tabiiy fanlar mazmuniga oid bilimla**r. O‘quvchilar fandagi asosiy g‘oyalar va

nazariyalarni, jumladan, koinot tarixi va miqyosini, moddaning zarrachalardan

tuzilganligini, evolyutsiya nazariyasi haqida bilimga ega ekanliklari va

tushunishlarini nazarda tutadi.

**Metodologik bilim.** Olimlar tomonidan ilmiy bilimlarni shakllantirish maqsadida qo‘llaniladigan ilmiy tadqiqot metodlari haqida bilish “metodologik bilim” deyiladi.

**Metodologik bilim quyidagilarni qamrab oladi:**

 o‘lchov konsepsiyasi, masalan, miqdor (o‘lchashlar), sifat (kuzatishlar),

shkaladan foydalanish, davomli o‘zgaruvchilar;

 takroriy va o‘rtachasini aniqlash kabi noaniqliklarni kamaytirish va baholash

usullari;

 takroriylikni ta’minlash mexanizmlari (ma’lum miqdorni qayta o‘lchashlarda

ulardagi farqlarning kamligi) hamda o‘lchovlarning aniqligi;

 ma’lumotlarni jadval, grafik, diagramma yordamida abstraksiyalash va

ifodalashning umumiy usullari va ulardan o‘rinli foydalanish

**1.3.Kontekstlar**

Tabiiy fanlar yo‘nalishidagi PISA topshiriqlari tabiiy fanlar bo‘yicha

savodxonlikni baholash vositasi sanaladi.

**Kontekst**  – topshiriqda aks etgan muammoli vaziyat tegishli b o‘lgan mavzu

sohasi.

PISA-2015 topshiriqlari quyidagi kontekstlarni o‘z ichiga olgan:

 salomatlik;

 tabiiy resurslar;

 atrof-muhit;

 xavf-xatar;

 ilm-fan va texnologiya sohasidagi yangi bilimlar.

**Kontekstlar uchta darajada bo‘ladi:**

 shaxsiy;

 mahalliy/milliy;

 global (umumbashariy).

**PISA 2015 kontekstlari**

|  |  |  |  |
| --- | --- | --- | --- |
| **Kontekst** | **Shaxsiy** | **Mahalliy / milliy** | **Global** |
| **Salomatlik va**  **kasallik** | Salomatlikni  asrash, baxtsiz  hodisalar, to‘gʼri  ovqatlanish | Kasalliklarni nazorat  qilish, kasalliklarning  jamoada tarqalishi, oziq-ovqatni tanlash, jamoa  salomatligi | Epidemiyalar,  yuqumli  kasalliklarning  tarqalishi |
| **Tabiiy manbalar** | Shaxsning  moddalar va  energiyani  isteʼmol qilishi | Аholi soni, yashash  darajasi, xavfsizligi,  oziq-ovqat ishlab  chiqarish, energiya  taʼminotini qo‘llabquvvatlash | Tiklanadigan va  tiklanmaydigan tabiiy  sistemalar, aholi  sonining ortishi,  turlardan barqaror  foydalanish |
| **Аtrof-muhit holati** | Аtrof-muhitga  do‘stona  munosabat, texnik  asbobuskunalardan  foydalanish va  egalik qilish | Аholining atrof-muhitni  ifloslantirishi,  chiqindilarni atrofmuhitga chiqarish, atrofmuhitga salbiy taʼsir | Bioxilma-xillik,  ekologik barqarorlik,  atrof-muhit  ifloslanishi, ishlab  chiqarish va tuproq  yemirilishi/biomassani  nazorat qilish |
| **Xavf-xatar** | Tanlangan  yashash tarzi  xatarlarini  baholash | Favqulodda bilan  kechadigan o‘zgarishlar  (masalan, zilzila, obhavo), sekin va rivojlanib  boradigan o‘zgarishlar  (masalan, qirg‘oq  yemirilishi, tuproq  cho‘kishi), xavf-xatarni  baholash | Iqlim o‘zgarishi,  zamonaviy  kommunikatsiyaning  taʼsiri |
| **Fan va texnologiyalar**  **ning**  **bog‘liqligi** | Mashg‘ulotlarning  ilmiy jihatlari,  shaxsiy texnika,  musiqa va sport  bilan  shug‘ullanish | Yangi moddalar, asbobuskuna va jarayonlar,  genetik modifikatsiyalar,  sog‘liqni saqlash  texnologiyalari, transport | Turlarning yo‘q bo‘lib  ketishi, fazoning  tadqiq etilishi,  koinotning paydo  bo‘lishi va tuzilishi |

**1.4.Kognitiv darajalar**

Har qanday topshiriqning qiyinlik darajasi (kognitiv daraja) – bu uning

intellektual jihatdan murakkabligi, ya’ni talab qilinadigan fikrlash jarayonining

murakkabligi va topshiriqni bajarish uchun zarur bo‘ladigan bilim va ko‘nikmalar.

Topshiriqlar quyi, o‘rta, yuqori qiyinlik darajalaridan biriga ega bo‘ladi.

**Quyi daraja.** Bir bosqichli amallarni bajarish, masalan, dalil, atama, qonuni

yat va tushunchani yodga olish, jadval yoki grafikdan maʼlumot saqlaydigan

yagona nuqtani topish.

**O‘rta daraja.** Hodisalarni tavsiflash va tushuntirishda tegishli bilimlardan

foydalana olish va qo‘llay olish, ikki yoki undan ortiq bosqichli faoliyatni talab

qiladigan tegishli amallarni tanlay olish, grafiklar yoki jadvallar ko‘rinishidagi

oddiy maʼlumotlar to‘plamini talqin qila olish yoki qo‘llay olish.

**Yuqori daraja**.Murakkab maʼlumotlarni tahlil qilish, dalillarni

umumlashtirish yoki baholash, asoslash, axborotning turli manbalarini inobatga

olgan holda muammoni hal qilish rejasini tuzish yoki amallar ketma-ketligini

belgilash

**1.5.Tabiiy fanlar bo’yicha savodxonlikni baholashga qaratilgan topshiriqlarga qo’yilgan asosiy talablar.**

Bunday topshiriqlar tabiiy fanlar bo’yicha savodxonlikni tavsiflovchi

kompetensiyalarni baholashga qaratilgan hamda real hayotiy vaziyatlarga

asoslangan bo’ladi.

Ilmiy bilish

turlari

Baholanadigan

kompetensiya

Real hayotiy

vaziyatlar

Konteks

PISA tadqiqotlariga tayyorgarlik ko‘rishda yuqorida keltirilgan ma’lumotlarni bilish katta ahamiyatga ega. O‘qituvchilar o‘quvchilarning tabiiy fanlar bo‘yicha savodligini oshirishda fanning nazariy asoslari bo‘lgan g‘oyalar, nazariyalar, qonuniyatlarnigina o‘rgatib qolmasdan, balki tabiiy hodisa va jarayonlarni tadqiq etish, tadqiqot natijalarini talqin etib, xulosalar chiqara olish k o‘nikmalarini ham shakllantirishga e‘tibor qaratishlari zarur.

Kompetentsiyalar

 hodisalarni ilmiy

jihatdan tushuntirish

 ilmiy tadqiqotlarni

loyihalash va baholash

 maʼlumotlar va

dalillarni ilmiy talqin

qilish

**Kontekst**

 shaxsiy

 mahalliy/milliy

 global

Munosabat

 tabiiy fanlarga qiziqish

 tadqiq etilayotgan masalaga

ilmiy yondashish

 atrof-muhit bilan bogʼliq

masalalardan xabardorlik

Ilmiy bilish turi

(bilim)

 fanning

mazmuniga oid

 metodologik

 epistemik

2. **Tabiiy fanlar bo‘yicha savodxonlikni baholash uchun topshiriqlardan namunalar**

2.1. Asalari oilalarining nobud bo‘lishi sindromi

Dunyodagi mavjud asalari oilalariga xavfli hodisa tahdid solmoqda. Mazkur hodisa asalari oilalarining nobud bo‘lish sindromi deb nomlanadi. Bu hodisa asalarilarning o‘z uyalarini tark etishi bilan ifodalanadi. Uyadan uchib chiqqan arilar nobud bo‘lishadi, natijada asalari oilalarining nobud bo‘lish sindromi o‘n milliardlab asalarilarning o‘limiga sababchi bo‘ldi. Tadqiqotchilarning fikricha, asalari oilalari halokatga uchrashining bir necha sabablari mavjud.

***1-savol.*** *Yuqorida keltirilgan “Asalari oilalarining nobud bo‘lishi sindromi”*

*matnini o‘qing. Savolga javob yozing.*

Asalarilarni boqadigan va ularni o‘rganadigan odamlar uchun asalari

oilalarining nobud bo‘lishi sindromini tushunish muhimdir, biroq asalari

oilalarining nobud bo‘lishi sindromi asalarilardan boshqalarga ham ta’sir ko‘rsatadi. Qushlarni o‘rganadigan odamlar bunday ta‘sirni payqashgan. Kungaboqar asalarilar hamda ayrim turdagi qushlar uchun ozuqa manbaidir. Asalarilar kungaboqarning nektari bilan oziqlansa, qushlar ularning urug‘i bilan oziqlanadi.Yuqoridagi bog‘liqlikni inobatga olgan holda, nima sababdan asalarilarning yo‘q bo‘lib ketishi qushlar populyatsiyasining kamayishiga olib keladi?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Topshiriqning tavsifi**

**Javob to‘liq qabul qilinadi.**

Javobda gullar changlanmasa, urug‘ hosil qilmasligi ifodalangan bo‘lsa

**Javob qabul qilinmaydi.**

Boshqa javoblar.

Javob yo‘q.

**Kompetensiya:** hodisalarni ilmiy jihatdan tushuntirish

**Mazmuni:** tirik sistemalar

Kontekst: mahalliy/milliy

**Kognitiv daraja**: o‘rta

**Topshiriq format**i: javobi yoziladigan

2-savol. *“Imidaxlopridning ta’siri”matnini o‘qing. “Tanlang” ruknidan*

*foydalanib, jumlani to‘ldiring.*

**Imidaxlopridning ta’siri**

Tadqiqotchilarning fikricha, asalari oilalari halokatga uchrashining bir necha sabablari mavjud. Ulardan biri imidaxloprid insektisidi bo‘lib, uning ta’sirida asalarilar o‘z uyalaridan tashqarida yo‘nalishni aniqlash qobiliyatini yo’qotadilar.

Tadqiqotchilar asalari oilalari nobud bo‘lishiga imidaxloprid ta’sirini tekshirib ko‘rishdi. Ular uch hafta mobaynida ayrim asalarilar oilalarining ozuqasiga mazkur insektisiddan bir kilogram ozuqaga mikrogram miqdorida (µɡ/kg) qo‘shishdi. Ba’zi asalari oilalariga hech qanday insektisid ta’sir ettirilmadi.

Insektisid ta’sir ettirilgan asalalari oilalarining hech qaysisi darhol nobud

bo‘lmadi. Biroq 14-haftaga kelib, ayrim asalari uyalari bo‘shab qoldi. Quyidagi grafikda kuzatish natijalari keltirilgan.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

••

100%

Nobud bolgan asalari oilalari (foizlarda)

75%

50%

0%

25%

10 12 14 16 18 20 22

Quyidagi jumlani tugallash orqali tadqiqotchilarning tajribasini izohlang.

Tadqiqotchilar \_\_\_\_\_\_\_\_\_ning \_\_\_\_\_\_\_ga ta’sirini tekshirib ko‘rishdi.

**Tanlang:**

asalari oilalarining nobud bo‘lishi;

ozuqadagi imidaxlorid konsentratsiyasi;

asalarilarning imidaxloridga qarshi immuniteti.

**Topshiriqning tavsifi**

Tadqiqotchilar ozuqadagi imidaxlorid konsentratsiyasining asalari oilalarining

nobud bo‘lishiga ta’sirini tekshirib ko‘rishdi.

**Javob qabul qilinmaydi.**

Boshqa javoblar.

Javob yo‘q.

**Kompetensiya:** ilmiy tadqiqotlarni loyihalash va baholash

**Ilmiy bilish turi**: metologik

**Kontekst**: mahalliy/milliy – atrof-muhit holati

**Kognitiv daraja**: o‘rta

**Topshiriq formati**: murakkab, javobi tanlanadigan

**3-savol.** Yuqorida keltirilgan “Imidaxlopridning ta’siri” matnini o‘qing.

**Savolga javob berish uchun bitta javob variantini tanlang**.

Quyida keltirilgan xulosalarning qaysi biri grafikda ifodalangan natijalarga

mos keladi?

A. Ko‘p miqdorda imidaxloprid ta’sir ettirilgan asalari oilalari tezroq nobud b o‘ladi.

B. Imidaxloprid ta’sir ettirilgan asalari oilalari 10 hafta ichida nobud bo‘ladi.

C. Imidaxloprid konsentratsiyasi 20 µɡ/kg dan kam b o‘lganda asalari oilalariga

zararli ta’sir ko‘rsatmaydi.

D. Imidaxlopriddan zaharlangan asalari oilalari 14 haftadan ortiq yashay

olishmaydi.

**Topshiriqning tavsifi**

Javob to‘liq qabul qilinadi.

To‘g‘ri javob: A.

Javob qabul qilinmaydi.

Boshqa javoblar.

Javob yo‘q.

**Kompetensiya:** ma’lumotlar va dalillarni ilmiy talqin qilish

**Ilmiy bilish turi:** metodologik

**Kontekst:** mahalliy/milliy – atrof-muhit holati

**Kognitiv daraja**: o‘rta

**Topshiriq forma**ti: bitta javob tanlanadigan

Insektesid ta’sir ettirilgandan keyingi haftalar soni

4-savol. *Tadqiqotchilar imidaxloprid ta’sir ettirmagan (0 μg/kg) asalari*

*oilalarining 20-haftadagi natijalariga qarang. Tadqiq etilgan asalari oilalarining nobud bo‘lishi sabablari haqida nima deyish mumkin?*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Topshiriqning tavsifi**

Javob to‘liq qabul qilinadi.

Nazorat guruhida asalari oilalari nobud bo‘lishining qandaydir boshqa sabablari bo‘lishi yoki ular insektisid ta‘siridan yetarli darajada himoya qilinmaganligi nazarda tutulgan javoblar.

Javob qabul qilinmaydi.

Boshqa javoblar.

Javob yo‘q.

**Kompetensiya:** hodisalarni ilmiy jihatdan tushuntirish

**Mazmuni**: tirik sistemalar

**Kontekst:** mahalliy/milliy – atrof-muhit holati

**Kognitiv daraja**: o‘rta

**Topshiriq formati**: javobi yoziladigan

5-savol. *Savolga javob berish uchun bitta javob variantini tanlang*.

Olimlar asalari oilalari nobud bo‘lishining ikkita qo‘shimcha sabablarini ilgari

surishmoqda:

 asalarilarni zararlab, ularni o‘ldiradigan virus.

 asalalrilarning tanasiga tuxum qo‘yadigan parazit pashsha.

Quyida keltirilgan xulosalarning qaysi biri asalarilar virus sababli nobud

bo‘lgan degan fikrni qo‘llab-quvvatlaydi?

A. Asalari uyalarida begona organizm tuxumlari topilgan.

B. Asalari hujayralarida insektisidlar topilgan.

C. Asalari hujayralarida asalarilarga tegishli bo‘lmagan DNK topilgan.

D. Asalari uyalarida o‘lgan asalarilar topilgan.

Topshiriqning tavsifi

Javob to‘liq qabul qilinadi.

To‘g‘ri javob: C.

Javob qabul qilinmaydi.

Boshqa javoblar.

Javob yo‘q.

**Kompetensiya:** hodisalarni ilmiy jihatdan tushuntirish

**Mazmuni**: tirik sistemalar

**Kontekst:** mahalliy/milliy – atrof-muhit holati

**Kognitiv daraja**: o‘rta

**Topshiriq formati:** bitta javob tanlanadigan

**Nazorat savollari**

* + 1. PISA tadqiqotlari haqida ma’lumot bering.

**2**. Kontekst nima?

3. Kognitiv darajalar haqida sizning fikringiz?

**Topshiriq**

Tabiatshunoslik sohasidagi mavzular uchun PISA topshiriqlari tayyorlash

**Foydalanilgan adabiyotlar**

1. O‘zbekiston Respublikasi Prezidentining “O‘zbekiston Respublikasi ta’lim tizimini 2030-yilgacha rivojlantirish konsepsiyasini tasdiqlash to‘g‘risida”2019-yil 29-apreldagi PF-5712-sonli farmoni.
2. PISA 2018 Reading framework- [www.oecd.org](http://www.oecd.org).
3. Ta’lim sifatini baholash bo‘yicha xalqaro tadqiqotlarni amalga oshirish milliy markazi veb-sayti [www.markaz.tdu.uz/](http://www.markaz.tdu.uz/)
4. PISA 2012 Assessment and Analytical Framework:Mathematics, Reading, Science,Problem Solving and Financial Literacy ECD Publishing.

|  |  |
| --- | --- |
| **21-AMALIY MASHG‘ULOT** | **BOSHLANG`ICH TA’LIMDA SINFDAN VA MAKTABDAN TASHQARI ISHLARNI TASHKIL ETISHDA BUYUK AJDODLAR ASARLARIDAN VA ILG`OR XORIJIY TAJRIBALARDAN FOYDALANISH**. |

Amaliy mashg‘ulotni olib borish moduli

|  |  |
| --- | --- |
| Vaqt – 80 daqiqa | Tinglovchilar soni: 25 |
| Mashg‘ulot shakli | Amaliy |
| Amaliy mashg‘ulot rejasi: | Kirish.  O‘qish darslarida sinfdan va maktabdan tashqari ishlarni tashkil etish.  Sinfdan va maktabdan tashqari ishlarni tashkil etishning o‘quvchilar hayotidagi o‘rni .  Sinfdan va maktabdan tashqari ishlarni o‘quvchi faoliyatini faollashtirish va jadallashtirishga asoslanganligi.  Boshlang`ich ta’limda sinfdan va maktabdan tashqari ishlarni tashkil etishda buyuk ajdodlar asarlaridan va ilg`or xorijiy tajribalardan foydalanish.  Xulosa. |
| Ta’lim metodlari: | Ma’ruza, namoyish etish, savol-javob, kichik guruhlarda ishlash, bumerang, test. |
| Ta’lim vositalari: | Ma’ruzalar matni, xattaxta, proyektor, tarqatma materiallar, qog‘ozlar. |
| Ta’lim shakli: | Jamoaviy va kichik guruhlarda ishlash. |
| O‘qitish shart-sharoitlari: | Texnik vositalar bilan ta’minlangan va jamoaviy va kichik guruhlarda ishlashga mo‘ljallangan auditoriya. |
| Monitoring va baholash: | Nazorat savollari, test. |
| Kalit so‘zlar: | O‘qish darslarida sinfdan va maktabdan tashqari ishlarni tashkil etish ahamiyati va o‘tkazish usullari, sinfdan tashqari ishlarning o‘quvchilar nutqini rivojlantirishga qaratilganligi, o‘quvchi faoliyatini faollashtirish va jadallashtirishga asoslanganligi. |

|  |  |  |
| --- | --- | --- |
| Amaliy mashg‘ulotning maqsad va vazifalari | | |
| Maqsadlar:  Ta`limiy: Tinglovchilarga o‘qish darslarida sinfdan va maktabdan tashqari ishlarni tashkil etish ahamiyatii haqida ma`lumot berish.  Tarbiyaviy: Tinglovchilar orasida o‘zaro do‘stona munosabatni shakllantirish.  Rivojlantiruvchi: Tinglovchilarni sinfdan va maktabdan tashqari o‘qishning o‘tkazish usullariga oid bilim, ko‘nikma va malakalarini shakllantirish. | Vazifalar:  Ta`limiy savol: Boshlang‘ich sinflarda sinfdan va maktabdan tashqari ishlar qanchalik ahamiyatga ega?  Tarbiyaviy savol: Darsda o‘quvchilarni bir-birini hurmat qilishga erishishda qaysi usullardan foydalanish mumkin? Rivojlantiruvchi savol: Sinfdan tashqari o‘qish darslari qanday o‘tkaziladi? | |
| Kutilayotgan natijalar: | | |
| Dars yakunida tinglovchi biladi (Bilim): Boshlang‘ich sinflarda sinfdan va maktabdan tashqari o‘qish darslarining ahamiyati, o‘tkazilsh usullari, ularga qo‘yilgan zamonaviy talablar haqidagi bilimlarga ega bo‘ladilar. | | Qaysi savollar beriladi:  Sinfdan va maktabdan tashqari ishlarga qanday talablar qo‘yilgan? |
| Dars yakunida tinglovchi tushunadi (Ko‘nikma): Sinfdan va maktabdan tashqari o‘qishning o‘quvchilar bo‘sh vaqtini to‘g‘ri tashkil etishga qaratish haqida ma`lumotga ega bo‘ladilar. | | Qaysi savollar beriladi:  Sinfdan va maktabdan tashqari ishlarda o‘quvchilar faoliyatini qanday qilib faollashtirish mumkin? |
| Dars yakunida tinglovchi bajara oladi (Malaka): Sinfdan va maktabdan tashqari o‘qish darslarini tashkil etishga doir malaka hosil qiladilar. | | Qanday topshiriqlar beriladi:  Sinfdan va maktabdan tashqari o‘qish mashg‘ulotining ishlanmasini yozib kelish. |

Amaliy mashg‘ulotning texnologik xaritasi

(1 – mashg‘ulot)

|  |  |  |
| --- | --- | --- |
| Ish jarayonlari vaqti | Faoliyatning mazmuni | |
| O‘qituvchi | Tinglovchilar |
| I. Kirish bosqichi.  (10 minut) | 1.1. Amaliy mashg‘ulotining mavzusi, maqsadi va o‘quv faoliyati natijalarini aytadi. Kichik guruhlarga bo‘linadi. Guruhlarga nom qo‘yilib izohlanadi. Amaliy mashg‘ulotning rejasi bilan tanishtiradi. | Tinglaydilar.  Bajaradilar. |
| 1.2. Tinglovchilarga, “Boshlang‘ich sinflarda sinfdan va maktabdan tashqari ishlarining ahamiyati nimadan iborat?” degan savol bilan murojaat qiladi. | O‘z fikrlarini erkin bildiradilar. |
| 1.3. Tinglovchilarning fikrini umumlashtiradi. | Tinglaydilar. |
| II. Asosiy bosqich  (60 minut) | 2.1. Tinglovchilarga yangi mavzuni “ Tushunchalar tahlili “ metodidan foydalanib ma’lumotlarni taqsimlab beradi va jarayonni boshqarib turadi. | Tinglaydilar.  Bajaradilar.  Taqdimot qiladilar. |
| 2.2. Guruhlarga “Aqliy hujum” uslubidan foydalanilgan holda “Sinfdan va maktabdan tashqari ishlar tashkil etiladigan to‘garaklar haqida nimalarni bilasiz?” deb savol bilan murojaat qiladi. | Erkin fikrlarini namoyon etgan holda munozarada qatnashadilar. |
| 2.3. Tinglovchilarga “Sinfdan va maktabdan tashqari ishlarni tashkil etish qanday o‘tkaziladi?” degan savol beriladi. | O‘z fikrlarini bildiradilar. |
| 2.4. Ilg‘or usullardan foydalanib sinfdan va maktabdan tashqari ishlarni tashkil etishga doir dars ishlanma tuzish vazifasi guruhlarga topshiriq beriladi va vaqt belgilanadi. | Amli bajaradilar.  Taqdimot qiladilar. |
| III.  Yakuniy bosqich  (10 minut) | 3.1. Tinglovchilar fikrlarini umumlashtiradi. | Eshitadilar. |
| 3.2. Mustaqil ishlash uchun topshiriq beradi: Sinfdan tashqari o‘qish mashg‘ulotining ishlanmasini yozib kelish. | Yozib oladilar. |

### O ‘quv mashg‘ulotining maqsadi:

### *Sinfdan va maktabdan tashqari tarbiyaviy ishlarga o‘quvchilarni jalb qilish usullarini,o‘quvchilarni darsdan bo‘sh vaqtlarini to‘g‘ri tashkil etish, o‘quvchilarning ijodiy qobiliyatlarini rivojlantirish usullarini o‘rgatish.*

Maktabning o‘quvchilar bilan olib boradigan o‘quv mashg‘ulotlaridan tashqari xilma-xil ta’lim-tarbiya ishlari sinfan tashqari ishlar nomini olgan. Sinfdan tashqari ishlar maktab ta’lim-tarbiya jarayonining tarkibiy qismi o‘quvchilarning bo‘sh vaqtlarini yo‘lga qo‘yish shakllaridan biridir.

Sinfdan tashqari ishlar shaxsni har tomonlama kamol toptirish va uni hayotga faoliyatga tayyorlash uchun keng imkoniyatga ega. Bu ishlar bolalarning qiziqishlariga muvofiq tarzda ko‘ngillilik asosida tashkil qilinadi. O‘quvchilar sinfdan va maktabdan tashqari ishlarda o‘zlarini qiziqtiradigan mashg‘ulotlarni tanlab olishadi ularda mustaqil tashabbuskorona ishtirok etishadi.

Maktab va sinfdan tashqari muassasalarning tashkiliy ishlarini, mazmuni va maqsadini belgilash bugungi kunimizning barcha qirralarini hisobga olishni talab etmoqda. Sinfdan tashqari mazkur ishlar shaxs kamoloti bosqichlarini belgilab olishga qaratilganligi bilan tavsiflanadi. Mazkur muammoni ijobiy hal etish uchun sinfdan tashqari, ishlar tizimida quyidagilar bo‘lishi lozim:

– pedagoglar va o‘quvchilar o‘rtasida o‘zaro hurmat munosabatlarini shakllanganlikning o‘ziga xos an’ana vositalariga tayanish;

* ulg‘aygan inson shaxsini tarbiyada oliy ijtimoiy qadriyat deb tan olish, har bir bola, o‘smir va yosh yigitning betakror va o‘ziga xosligini hurmatlash, ijtimoiy huquqini e’tiborda tutish zarur.

Sinfdan tashqari ishlarni to‘la qamrab olgan to‘garaklar bir necha xilda bo‘lishi mumkin:

a) fan to‘garaklari;

b) mohir qo‘llar to‘garaklari;

v) duradgorlik to‘garaklari;

g) sport to‘garagi;

d) badiiy havaskorlik to‘garagi.

O‘rta umumta’lim maktablarida bu ishlarni sinf rahbari uyushtiradi. Sinf rahbari to‘garak rahbarlariga yaqindan yordam beradi. Qiziqishlari, intilishlari bir xil bo‘lgan o‘z o‘quvchilarini biror to‘garakka a’zo bo‘lishga chorlaydi.

Sinfdan tashqari tashkil qilingan ishlar o‘quvchilar hayotidagi tarbiyaviy faoliyatni to‘ldiradi. Ularni dunyo qarashini to‘g‘ri shakllanishiga, axloqiy kamol topishiga ko‘maklashadi. Nazariy bilimlarni amaliyot, ishlab chiqarish bilan chambarchas bog‘lanishiga zamin yaratadi. Sinfdan tashqari ishlarga rahbarlik qiluvchi tashkilotchilarning vazifalari ham ko‘p qirralidir. Sinfdan tashqari ishlar tashkilotchisining vazifalariga quyidagilar kiradi:

– darsdan tashqari ishlarni rejalashtirish va amalga oshirishni nazorat qilish;

– o‘quvchilarning sinfdan tashqari ko‘p qirrali ishlarni pedagogik jamoa, o‘quvchilar tashkilotlari sinf faollari yordamida yo‘lga qo‘yish;

– sinfdan tashqari ishlar yo‘nalishiga bevosita rahbarlik qilgan holda, o‘qituvchilar, sinf rahbarlari, ota-onalar, o‘quvchilar tashkilotlari, sinf faollariga uslubiy yordam ko‘rsatish;

– umummaktab va maktablararo o‘tkaziladigan eng muhim tarbiyaviy tadbirlarda qatnashish;

– o‘quvchilarning bo‘sh vaqtlarini tashkil qilishda tarbiya va madaniyat muassasalari hamda jamoatchilik kuchidan keng foydalanish;

Bu borada tashkilotchilar faolligini uchta asosiy tomonini ko‘rish mumkin: tashkilotchilik, uslubiy va ma’muriy.

Bular ko‘pincha o‘zaro uzviy bog‘langan holda namoyon bo‘ladi.

Tashkilotchining tashkilotchilik faoliyatiga quyidagi bir qator ishlarni kiritish mumkin:

– sinfdan tashqari ishlarni guruhlashtirish, boshqaruvchi shaxslarni aniqlash.

Maktabda sinfdan tashqari ishlarni aniq rejalashtirmasdan uning mazmuni, shakl va usullarini aniqlamasdan, ma’lum bir tizimga solmasdan turib ko‘zda tutilgan maqsadga erishish qiyin.

Sinfdan tashqari ishlarning tarbiyaviy ta’siri ko‘p darajada o‘quv jarayonini tashkil etish saviyasiga hamda o‘quvchilar jamoasining xilma-xil ishlarni qanday yo‘lga qo‘yishga bog‘liqdir. Sinfdan tashqari faoliyat majburiy dastur bilan chegaralanmaydi, balki yoshlari har xil o‘quvchilarni ihtiyoriy ravishda birlashtiradi. Ularning tashabbusi asosida ishlarni amalga oshiradi, fanga qiziqtiradi, ularni xalqning madaniy hayoti muhitiga olib kiradi.

Sinfdan tashqari ishlar shaxsdagi ijtimoiy faollik, ijtimoiy ong hamda axloqiy odatlarni tarkib toptirishning eng muhim omilidir. Bu faoliyat ilmiy jamoa, adabiy va maktab teatrlarining ishlari, turli mavzularda o‘tkaziladigan kitobxonlar konferentsiyasi va munozaralar, siyosiy, axloqiy, ilmiy-ommabop va mehnat mavzularidagi ma’ruza va suhbatlar, ijtimoiy-foydali mehnat, siyosiy axborot, bayoram kechlari va ertaliklari, to‘garak mashg‘ulotlarini o‘z ichiga oladi.

O‘quvchilarning sinfdan tashqari ishlari o‘z mazmuniga ko‘ra tafakkur faoliyati va munosabat vositasi hisoblanadi. Chunki sinfdan tashqari ishlarda olingan axborot idrok etiladi, qayta ishlanadi va shu asosda yangi bilimlar hosil qilinadi.

O‘quvchilar sinfdan tashqari ishlarda qatnashib, turli kishilar bilan muayyan munosabatga kirishadi, turli vazifatlarga duch keladilar. Shuning uchun ham o‘quvchilarning sinfdan tashqari faoliyatlari qanchalik xilma-xil bo‘lsa, ularning munosabatlari shunchalik boy, munosabat doirasi keng va ma’naviy o‘sishi samarali bo‘ladi. Sinfdan tashqaridagi tarbiyaviy ishlarda o‘quvchilar jamoada ishlashni o‘rganadilar ijtimoiy mehnat quvonchini his qiladilar, ishlab chiqarish mehnatiga qo‘shiladilar, jamoatchilik fikriga bo‘ysunishga, jamoa sharafi uchun kurashishga odatlanadilar. Sinfdan tashqari faoliyat unda qatnashuvchilarning ma’naviy va jismoniy rivojlanishi hamda yosh xususiyatlariga ko‘ra belgilanadi. Bu jarayonga ular ta’lim olayotgan maktabning sharoiti ham ta’sir etadi. Garchand mamlakatimizdagi barcha maktablarning vazifalari bir bo‘lsa-da, o‘sha maktablarning o‘ziga xos xususiyatlari bor va bu xususiyatlr madaniy va milliy sharoitlarda yaqqol ko‘rinadi. O‘qituvchilar, sinf rahbarlarining sinfdan va maktabdan tashqari olib boradigan ishlarida quyidagi ish usullaridan foydalanishlari maqsadga muvofiqdir.

1. **Og‘zaki ish usullari**. Turli axborotlar, majlislar, ertalabki yig‘inlar, ma’ruzalar, kitobxonlar konferentsiyalari, munozaralar, uchrashuvlar, og‘zaki gazetalar, radiojurnallar.

2. **Amaliy ish olib borish usullari**, turli joylarga sayyohatlar, sport musobaqalari, olimpiada, iztoparlar ish foaliyati, yosh tabiatshunoslar to‘garaklari, shanbaliklar.

3. **Ko‘rgazmali ish usullari**. Maktab muzeylari, urush va mehnat qahramonlari xonasi, yangi kitoblar ko‘rgazmalari.

Tarbiyaviy ish pedagogdan butun qolibiliyatini ishga solishni, tinmay izlanishni taqozo etadi. Chunki kelajak avlod tarbiyalangan, uyushgan, ahil, jonajon Vatanimizning haqiqiy fuqarolari bo‘lishlari lozim.

O‘zbekiston Respublikasining istiqlolga erishuvi hamda o‘z mustaqil siyosiy, iqtisodiy va ijtimoiy yo‘liga ega bo‘lishi, xalq xo‘jaligining turli sohalarida, jumladan xalq ta’limi tizimida ham o‘sib kelayotgan yosh avlod ta’lim-tarbiyasi bilan borliq jarayonini qayta ko‘rib chiqishni taqozo etmoqda.

Hozirgi paytda, fan va madaniyatning eng so‘nggi yutuqlari asosida kelajagimiz bo‘lgan yosh avlodni hayotga tayyorlashning samarali shakl va uslublarini izlash nihoyatda zarurdir.

O‘zbekiston Respublikasi Prezidentining «Ma’naviyat va ma’rifat» jamoatchilik markazi faoliyatini yanada takomillashtirish va samaradorligini oshirish to‘g‘risida»gi farmonida ko‘rsatilganidek, jamiyatda yuksak ma’naviy fazilatlarni kamol toptirish, milliy mafkurani shakllantirish, yoshlarni boy madaniy merosimiz, tarixiy an’analarimizga, umuminsoniy qadriyatlarga hurmat, Vatanga muhabbat, istiqlol g‘oyalariga sadoqat ruhida tarbiyalash mamlakatimizda amalga oshirilayotgan barcha islohotlarning hal qiluvchi omilidir.

Sinfdan tashqari ishlarning samaradorligini oshirish avvalo komil insonni shakllantirishning eng zamonaviy va qulay yo‘nalishlarini topib joriy etishga bog‘liq. Ushbu Kontseptsiya ham xuddi shu maqsadda, shaxs kamoloti bosqichlarini belgilab olishga yo‘naltirilgan.

O‘quvchilarni har tomonlama yetuk, barkamol qilib tarbiyalash masalalarini muvaffaqiyatli hal etish, ularda faol hayotiy mavqeni shakllantirish, o‘zlashtirish va bilim sifatini oshirish ko‘p jihatdan kuni uzaytirilgan guruhlarining samarali ishlashiga bog‘liqdir. Sinfdan va maktabdan tashqari tashkil qilingan ishlar o‘quvchilar hayotidagi tarbiyaviy faoliyatini to‘ldiradi. Ularning dunyoqarashi, to‘g‘ri shakllanishiga, axloqiy kamol topishiga ko‘maklashadi. Nazariy bilimlarni amaliyot ishlab chiqarish bilan bog‘lanishiga zamin yaratadi.

Sinfdan va maktabdan tashqari ishlarga rahbarlik qiluvchi tashkilotchilarning vazifalari ham ko‘p qirralidir. Sinfdan va maktabdan tashqari ishlarning tashkilotchisining vazifalariga quyidagilar kiradi:

1. Darsdan tashqari ishlarni rejalashtirish va amalga oshirishni nazorat qilish.
2. O‘quvchilarning sinfdan va maktabdan tashqari ko‘p qirrali ishlarni o‘quvchilar tashkilotlari sinf faollari yordamida yo‘lga qo‘yish.
3. Sinfdan va maktabdan tashqari ishlar yo‘nalishiga bevosita rahbarlik qilgan holda o‘qituvchilar, sinf rahbarlari, ota-onalari, sinf faollariga uslubiy yordam ko‘rsatish.

O‘quvchilarning sinfdan tashqari ishlari o‘z mazmuniga ko‘ra tafakkur faoliyati va munosabat vositasi hisoblanadi. Chunki sinfdan tashqari ishlarda olingan axborot idrok etiladi, qayta ishlanadi. Shu asosda yangi bilimlar hosil qilinadi. O‘quvchilar maktabdan tashqari ishlarda qatnashib turli kishilar bilan muayyan munosabatga kirishadilar. Turli vaziyatga duch keladilar. Shuning uchun ham o‘quvchilarning maktabdan tashqari faoliyatlari qanchalik xilma-xil bo‘lsa, ularning munosabatlari shunchalik munosabat doirasi keng va ma’naviy o‘sishi samarali bo‘ladi. Maktabdan tashqaridagi tarbiyaviy ishlarda o‘quvchilar jamoadagi ishlarni o‘rganadilar. Ijtimoiy mehnat quvonchini his qiladilar. Ishlab chiqarish mehnatiga qo‘shiladilar. Jamoatchilik fikriga bo‘ysunishga, jamoa sharafi uchun kurashishga otlanadilar. Maktabdan tashqari faoliyatga quyidagilar kiradi:

1. Og‘zaki ish usullari: majlislar, yig‘inlar, ma’ruzalar, kutubxonalar, konferentsiyalar, munozaralar, uchrashuvlar, gazetalar, radio va jurnallar.
2. Amaliy ish olib borish usullari turli joylarga sayyohatlarga, sport musobaqalari, tabiatshunoslar to‘garaklari, shanbaliklar, yangi kitoblar ko‘rgazmalari.

Yuqoridagi qayd etilgan topshiriqlarni bajarish jarayonida o‘quvchilar turli qo‘llanmalar, asboblar, apparatlar, didaktik materiallardan foydalanishni o‘rganadilar, o‘z-o‘zini tekshirish uchun turli ma’lumot va tayanch materiallarini jalb etish ko‘nikmalarini egallaydilar.

Sinfdan va maktabdan tashqari ishni rejalashtirish bolalarning yosh xususiyatlariga, maktabning joylashgan shart-sharoitlariga, ijodiy birlashmalariga, ilmiy markazlar bilan o‘zaro aloqasi kabi ishlarni inobatga oladi. Direktor o‘rinbosarining faoliyati, o‘z ifodasini topgan xujjatlar ro‘yxati, xalq ta’limi tomonidan doimiy ravishda berilib boriladi.

«Sinfdan va maktabdan tashqari tarbiyaviy ishlar» kontseptsiyasi xalq vazirligi tomonidan 1993 yilda tasdiqlangan.

Sinfdan tashqari ishlarni tashkil etishda o‘qituvchining yo‘naltiruvchi ta’siri ostidagi o‘quvchilarning o‘z-o‘zini nazorat qilish asosiga qurilgan va fan kabinetlarida, kutubxonada va uyda yakka tartibdagi reja asosida o‘tkaziladigan mustaqil mashg‘ulotlar yetakchi shaklga aylanishi kerak. Bunda sinfdan tashqari ishda ta’limning moddiy bazasi: qo‘shimcha va ma’lumotnoma adabiyotlari laboratoriya uskunalari, ko‘rgazmali qo‘llanmalar, didaktik materiallar, texnika vositalaridan oqilona foydalanish ko‘zda tutiladi. Ular o‘z ichiga quyidagilarni oladi:

1. darslik va qo‘shimcha adabiyotlar bilan ishlashning xilma-xil shakllarini olgan, nazariy bilimlarni o‘zlashtirishni ta’minlovchi;

O‘quvchi yoshlarni hozirgi zamon ma’naviyati bilan ongini sug‘orish, ya’ni singdirish kerak. O‘quvchilarni qadriyatlarimiz asosida urf-an’analarimiz asosida tarbiyalash har bir o‘qituvchining vazifasi.

O‘quvchi atrofini o‘rab turgan vositalar, yaxshi-yomon odatlar, o‘qituvchilar, maktabning muhiti, o‘quvchilar tarbiyasini to‘g‘ri, ongli ravishda o‘rganish va qabul qilish. Sinfdan tashqari ishlarni to‘la qamrab olgan to‘garaklar bir necha xilda bo‘lishi mumkin:

To‘garak turlari:

1. Fan to‘garaklari.
2. Mohir qo‘llar.
3. Duradgorlik.
4. Sport musobaqalari.
5. Badiiy havaskorlik.

Ko‘rib chiqilishi, asosiy e’tibor bola shaxsiga qaratilishi, yillar davomida to‘plangan ijobiy tajribadan unumli foydalanish zarurligini taqozo etadi.

Sinfdan va maktabdan tashqari ishlarni tashkil etish va o‘tkazishda o‘qituvchi eng muhim vazifa o‘quvchilarni o‘quv vazifalarini hal etishga o‘rgatishdan, buning uchun harakat usullarini to‘g‘ri tanlashdan, o‘z hatti-harakatlariga rahbarlikni faoliyatini nazorat qilishdan, mustaqil ish ko‘nikmalarini boshqa muhim xayotiy vaziyatlarga o‘tkazishdan kelib chiqishdan lozim ekanligini nazarda tutish lozim. Bunda mustaqillik mazmuniga fikrlash faoliyatining mustaqilligi, intizom, uyushqoqlik va o‘z-o‘zini nazorat qilish kabi to‘rt tarkibiy qismi kirishini hisobga olish muhimdir.

Mazkur jihatlarni shakllantirish ustidan nazoratni amalga oshirish sinfdan tashqari ishlarga rahbarlik qilayotgan o‘qituvchining muhim va murakkab vazifalaridan biridir. Buning uchun o‘quvchi faoliyati natijalarini hisobga olishni va bu jarayonni tahlil etishni uyushtirish zarur.

Ishlab chiqarish jarayonida mehnatkashlar xayotining xavfsizligi va sog‘ligini ta’minlash borasidagi davlat chora-tadbirlari mehnat muxofazasi deb ataladi. Xavfsizlik texnikasi – mehnat muxofazasining bir qismi bo‘lib, texnika vositalari bilan muolaja qilishda ish jarayonida xavf-xatarga yo‘l qo‘ymaslik qoidalariga rioya qilishdan iborat. Mehnat muxofazasi va xavfsizlik texnikasining xuquqiy va tashkiliy masalalari O‘zbekiston Respublikasi Mehnat haqidagi qonunlar kodekisining 139-moddasiga muvofiq barcha korxona va muassasalar zararli ish sharoitini bartaraf qilish yoki kamaytirish baxtsiz xodisalarning oldini olish va ish o‘rnini tegishli sanitariya-gigiena holatida saqlash tadbirlarini ko‘rishlari shart. Kabinet, ustaxona mudirlari, to‘garak rahbarlari ish joyi, ish sharoiti, tugarak raxbarlari ish joyi, uskuna va asboblarning xavfsizligini ta’minlashlari, o‘quvchilarga mehnat va hayot xavfsizlik qoidalaridan yo‘l-yo‘riq ko‘rsatishlari, agarda o‘quvchilarda shaxsiy ximoya vositalari bo‘lmasa, ularni ishga qo‘ymasliklari kerak.

«O‘rta umumta’lim maktablarining ustavi»ga binoan maktab ma’muriyati, uning direktori, direktor muovini va mehnat mashg‘ulotlar o‘tkazish uchun sog‘lom va xavfsiz sharoit yaratib berishga majburdirlar. Ta’lim muassasasi ma’muriyati zimmasiga o‘quvchilarni ustaxonalarda bajarishga qo‘yish-qo‘ymaslikni aniqlash maqsadida ularni tibbiyot ko‘rigidan o‘tkazish javobgarligi yuklanadi. Mavjud yo‘riqnoma va me’yoriy xujjatlarga binoan mahalliy xalq ta’limi muassasalari har besh yilda maktab mehnat muxofazasi va xavfsizlik texnikasiga doir o‘qishni tashkil etadi. Yo‘l-yo‘riqlarning uch turi mavjud:

* Kirish instruktaji; – Ish o‘rnidagi instruktaj.
* Davriy instruktash.

To‘garak rahbarlari o‘quvchilarni xonalardagi jihozlari, bu jihozlarni xavfsiz ishlatish, mashg‘ulotlarda o‘zini tutish, qoidalari bilan tanishtirish kerak. Har bir tajribani o‘tkazishdan oldin o‘qituvchi shu tajribani xavfsiz o‘tkazish tadbirlari haqida yo‘riqlar berishi lozim.

**Mustaqil ish topshiriqlari.**

* 1. Sinfdan va maktabdan tashqari ishlarning samaradorliga nimalarga bog‘liq deb hisoblaysiz?
  2. Sinfdan tashqari ishlarning qanday shakl va uslublarini bilasiz.

Tarixni har tomonlama atroflicha o‘rganish, undan to‘g‘ri xulosalarni chiqarish hozirgi davr va kelajak uchun muhim ahamiyatga egaki, bu tajriba doimo keyingi taraqqiyot uchun yo‘lchi yulduz bo‘lib xizmat qiladi. mana shu sababli biz lozim bo‘lgan har bir joyga, tarixga, o‘tmishga murojaat qilamiz.  
 o‘zbek xalqining buyuk pedagogi , davlat va jamoat arbobi abdulla avloniy o‘zbek xalqining san’at va adabiyotlarini rivojlantirishda o‘zbek maktablari uchun ta’lim-tarbiyaga oid bir necha asarlar yozdi. bu asarlarda ham milliy, ma’naviy, axloqiy tarbiyani to‘g‘ri yo‘lga qo‘yish va ular asosida o‘qitish usullarini yoritib bergan.

Abdulla Avloniy ,,Turkiy guliston yohud ahloq asarida‘‘ tarbiyani yosh avlodga tug‘ilgan kunidan boshlash lozimligi, axloqli tarbiyalashda ma’naviyat bilan kuchlantirish, zehnini milliy ruhda ravshanlashtirish lozimligini ta’kidlaydi. Bu esa albatta ustoz va murabbiylar sayi harakati, ota-onalar va mahalla-kuy a’zolari bilan hamkorlikda juda yaxshi natijalar berishi mumkinligini e’tirof etib o‘tadi. Darhaqiqat, Abdulla Avloniy ta’kidlaganidek ,,Fikrning quvvati, ziynati kengligi muallimning tarbiyasiga bog‘liqdir’’. Bu fikr zamirida juda katta fidoyilik yotganini ko‘ramiz. Boshlang‘ich sinflarda bilim olayotgan o‘quvchilarning qalbida ta’lim-tarbiya jarayoni bilan birga ma’naviy- axloqiy tarbiyani juda keng shakllantirish bilan o‘tmishimizga hurmatni, hozirga mehr-oqibatni kelajakka esa ma’naviy meros orttirishimiz mumkin.

Milliy gʻoyani oʻquvchilar ongiga sindirishda oʻqish, odobnoma, tarix, adabiyot va boshqa fanlarni oʻqitish jarayoni muhim ahamiyat kasb etadi. Oʻquvchi yoshlar Toʻmaris, Shiroq, Spitamen, Najmiddin Kubro, Jaloliddin Manguberdi, Temur Malik kabi xalq qahramonlaridan Vatanga sadoqat, oʻz xalqini sevish va farovonlik namunalarini, buyuk sohibqiron Amir Temurdan, temuriy xukumdor va mutafakkirlardan adolat, or-nomus, iftixor tuygʻularini oʻrganishlari kerak… By qahramonlarimiz nima uchun yashashdan koʻra dushman bilan olishib, halok boʻlishni avzal koʻrdilar, nima uchun soʻnggi qoni qolguncha Vatanni himoya qildilar kabi savollar berib, oʻquvchilar oʻrtasida bahs-munozara yuritish yaxshi samara beradi. Natijada oʻquvchilar Vatanni, ozodlik, vatanparvarlik soʻzlarini yanada chuqurroq anglab yetadilar.

Muqaddas Quroni Karim, muborak hadislar, shuningdek imom Al Buxoriy, At-Termiziy, Baxovuddin Naqshbandiy, Az-zamaxshariy, Axmad Yassaviy, Maxdumi A’zam, abu Mansur Motrudiy, Buxoriddin Margʻinoiy, Sufi Olloyorxon singari moʻtabar zotlarning, al-Farobiy, al-Xorazmiy, Ibn Sino, Beruniy va Navoiy kabi mutafakkir allomalarning boy merosini oʻrganishlari, oʻquvchilarda ular qoldirgan ilmiy va madaniy merosga alohida hurmat va ehtirom tuygʻularini shakllantirishda katta yordam beradi.

Boshlangʻich sinflarning oʻqish darsliklarida qoridagi allomalar va ular qoldirgan boy milliy-ma’naviy me’rosimizni oʻrganishga qaratilgan bir qancha mavzular va boʻlimlar kiritilgan. Bular jumlasiga “Oʻtmishimizni oʻrganamiz”, “Otalar soʻzi-aqlning koʻzi”, “Ulugʻlardan oʻrganmoq oqlillik”, “Goʻzal fazilat – inson koʻrki”, “Oʻtmishni oʻrganish burchimiz”, “Vatanimiz oʻtmishidan”, “Ajdodlarimiz fxrimiz”, “Ma’naviyat – qalb quyoshi” kabi boʻlimlar kiritish mumkin. Ushbu boʻlimlarda berilgan hikoya, rivoyat, naqllaralarda etgan voqealardan oʻquvchilar kerakli xulosalarni chiqarib, ma’naviyatini yuksaltirmoqdalar..

Buyuk ajdodlarimiz haqidagi ma’lumotlar orqali oʻquvchilarda faxr tuygʻusini shakllantirish.

Boshlang‘ich sinflarning o‘qish darslari o‘z mohiyati, maqsad va vazifalariga ko‘ra ta'lim tizimida alohida o‘rin tutadi. Negaki uning zaminida savodxonlik va axloqiy-ta'limiy tarbiya asoslari turadi. Shuning uchun ham boshqa predmetlar ta'limini o‘qish ta'limisiz tasavvur qilib bo‘lmaydi.

O‘quvchi matnni to‘g‘ri, tez, tushunib o‘qish, mazmunini o‘zlashtirish bilan ilk bor o‘qish darslarida yuzlashadi. O‘qish darslari orqali o‘quvchilarning Davlat ta'lim standarti talablari bo‘yicha o‘zlashtirishlari ko‘zda tutilgan o‘quv-biluv ko‘nikma-malakalari hamda bilimlarni egallashlariga yo‘l ochiladi. Aynan o‘qish ta'limida insonning, avvalo, o‘zligini, qolaversa olamni anglashga bo‘lgan intilishiariga turtki beriladi.

Shu maqsadda “O‘qish kitobi” darsliklariga kiritilgan buyuk ajdodlarimiz haqidagi matnlar oʻquvchilarni Vatanimiz tarixi va bugungi qiyofasi, kattalar hayoti, mehnatsevarlik, istiqlol va milliy-ma'naviy qadriyatlar, xalqlar do‘stligi va tinchlik kabi tushunchalarni oʻrganishga moljallangan badiiy, axloqiy-ta'limiy, ilmiy-ommabop matnlardir.

Boshlang‘ich sinf “O‘qish kitobi” darsliklariga Alisher Navoiy, Zaxiriddin Muhammad Bobur, Inb Sino, Amir Temur, Najmiddin Kubro, Jaloliddin Manguberdi, Tumaris kabi buyuk allomalarimiz haqida kiritilgan muayyan matnlar o‘quvchilarni badiiy adabiyotning sehrli olamiga olib kirishi, dunyoqarashlarini milliy istiqlol mafkurasi asosida to‘g‘ri shaktlantirishga qaratilishi bilan belgilanadi. Shunga ko‘ra, o‘qish darslarining yetakchi xususiyati o‘quvchilarning savodxonligini ta'minlash bilan birga, o‘quvchilarni milliy mafkura asosida yuksak axloqiy qadriyatlar ruhida tarbiyalashga qaratiladi.

**BU RAYXON BERUNIY (973-1048)**

Abu Rayhon Beruniy Xorazmning qadimiy poytahti Qiyot shahri (hozirgi Beruniy) yaqinida tavallud topgan. U yoshligidan al-Farobiy sibgari Sharqda mashhur bo;lgan olimlarning kitoblatini mustaqil o‘rgangan. O‘zidan avval yashab ijod etgan buyuk mutafakkirlarning merosini o‘rganibgina qolmay, ularni beqiyos darajada boyitdi.

Ma'lumotlarda yozilishicha 152 ta kitobining nomi na'lum. Bizgacha ulardan 27 tasigina yetib kelgan. Uning bir qancha kitobi tabiiyot ilmiga bag‘ishlangan. Bu sohaning rivojlanishida Beruniyning tabiiyot va tabiat hodisalarini o‘rganish usullari, harakat, tovush, issiqlik,yorug‘lik, elektr, magnetizm, atmosferadagi hodisalar, modda tuzilishi haqidagi ijodiy ishlari katta ahamiyatga ega bo‘ladi.

Beruniyning o‘sha davrda yaratgan kashfiyotlaridan biri- YERNING kurra shaklida ekanligini ko‘rsatish uchun G LOBUS ixtiro etganligidir.

U Quyosh atrofida sayyoralar aylanishini, Yer esa ana shu sayyoralardan biri ekanligini aytadi.

Beruniy madanlar haqidagi (mineralogiya) ilmining rivijlanishida ham katta hissa qo‘shgan O‘zi yaratgan asboblar yordamida 50 dan ortiq moddani o‘rgandi. Oltin, simob,kumush, qo‘rg‘oshin ,mis temirbi ko‘plab moddalarning xusuxiyatlari haqida ilmiy ma'lumotlar to‘plagtan.

**ABU ABDULLOX AL-XORAZMIY (783-850)**

”Algebra” so‘zini qayerdan kelib chiqqanini bilasizmi? Bu so‘z Sharqning buyuk matematigi va tabiatshunos olimi al-Xorazmiy nomi bilan bog‘liq. Allomaning 'Al-jabr' nomli kitobi Yevropada 'Algebra' deb atalgan.

Muhammad ibn Muso al -Xorazmiy qadimiy va boy madaniyatga ega bo‘lgan o‘lkada - Xorazmda tug‘ilgan. U yoshligidan bilim olishga qiziqqan. Riyozot va tabiyot ilimlarining asoslarini chuqur egallagan. Qunt bilan arab, fors, hind va yunon tillarini o‘rgangan.

Xorazmiy yoshlik chog‘idan o‘zining o‘tkir zehni bilan tanila bordi. Bu davrda Bog‘dod o‘lkasi ilmiy va madaniy markaz hisoblanar edi . Uning hukmdori al-Ma'mun yosh donishmandning dovrug‘ini eshitib, boshqa olimlar qatori o‘z o‘lkasiga taklif etadi. Xorazmiy olam sirlarini o‘rgandi .

U farg‘onalik do‘sti ai-Farg‘oniy bilan bog‘dodda rasadhona qurishga boshchilik qildi. Rasadhonadagi asboblar yordamida koinot sirlarini va YER kurrasini o‘rgandi. Al-Xorazmiy va Al- Farg‘oniy boshchiligidagi olimlar

1000 dan ortiq yulduzlarni tekshirdilar hamda ularning joylanish haritasini tuzdilar. YER kurrasining aylana uzunligini aniqladilar .

Xorazmiy "Surat al-arz" ("Yer suvrati") nomli kitobida Afrika, Osiyo va Yevropa qit'alarini aniq tavsiflagan.Koinot sirlarini o‘rganishga oid ijodlari uning "Ziji" ("Astranomiya") kitobida bayon etilgan.

Buyuk matematik, astronom va geograf Muhammad al-Xorazmiy VIII asrning oxiri va IX asrning birinchi yarmida yashab ijod etdi. Bu davrda Markaziy Osiyo arab xalifaligi tarkibiga kirar edi.

Rivojlanib kelayotgan mavjud tuzum taqozo qilgan ijtimoiy-iqtisodiy talablar bu davrdagi taraqqiyot jarayonining asosiy omillaridan biri boʻldi. Qurilish, savdo-sotiq, hunarmandchilik, dehqonchilik va boshqa sohalarni yanada taraqqiy ettirish uchun astronomiya, geodeziya, geometriya kabi fanlarni rivojlantirish zaruriyati tugʻildi. Oʻsha davrning ilgʻor olimlari bu fanlarning amaliy ahamiyati haqida aniq tasavvurga ega boʻlib, Muhammad al-Xorazmiy esa shu olimlarning peshqadami va yoʻlboshchisi edi.

Xorazmiy dunyo faniga gʻoyat katta hissa qoʻshdi. U algebra fanining asoschisi boʻldi. “Algebra” soʻzining oʻzi esa uning “Al-kitob al-muxtasar fi hisob al-jabr va al-muqobala” nomli risolasidan olingan. Uning arifmetika risolasi hind raqamlariga asoslangan boʻlib, hozirgi kunda biz foydalanadigan oʻnlik pozitsion hisoblash sistemasi va shu sistemadagi amallarning Ovroʻpoda tarqalishiga sabab boʻldi. Olimning “al-Xorazmiy” nomi esa “algoritm” shaklida fanda abadiy oʻrnashib qoldi. Uning geografiyaga doir asari esa arab tilida oʻnlab geografik asarlarning yaratilishiga zamin yaratdi. Xorazmiyning “Zij”i Ovroʻpoda ham, Sharq mamlakatlarida ham astronomiyaning rivojlanish yoʻlini koʻrsatib berdi. Lekin afsuski, fanning bir necha tarmoqlariga asos solgan, “oʻz davrining eng buyuk matematigi va agar barcha shart-sharoitlar nazarga olinsa, hamma davrlarning ham eng buyuklaridan biri” (J. Sarton) boʻlgan bunday siymoning hayoti haqida maʼlumotlar deyarli saqlanmagan.

Xorazmiy Xorazm oʻlkasida tugʻilib, oʻsdi. Adabiyotlarda 783 yil uning tugʻilgan yili deb qabul etilgan. U dastlabki maʼlumot va turli sohadagi bilimlarni asosan oʻz yurtida, Markaziy Osiyo shaharlarida koʻpgina ustozlardan olgan, deb bilmoq mumkin.

Manbalarda Xorazmiyning ismiga yana al-Majusiy va al-Qutrubbuliy degan atamalar ham qoʻshib aytiladi. Bularning birinchisi olim Xorazmning asli mahalliy aholisidan, yaʼni otashparastlar (arabcha – “majus” – otashparast degani) oilasidan, balki shu otashparastlik dinining kohinlari oilasidan kelib chiqqanligini, shu bilan birga olimning oʻzi yoki otasi majusiy boʻlib, ular islomni keyin qabul qilganligini koʻrsatadi. Xorazmda majusiylar islomdan keyin ham uzoq muddat oʻz diniy urf-odatlarini saqlab kelgan. Bu hakda Beruniy oʻzining “Osori boqiya” asarida guvohlik beradi. Keltirilgan ismlarning ikkinchisi, Xorazmiy moʻysafidlik yillarini Bagʻdod yaqinida Dajla boʻyidagi al-Qutrubbul dahasida oʻtkazganligini koʻrsatadi. Odatda arablar biror kishining xarakterli xususiyatlari, hunarlari, sevimli odatlari yoki yashash joylariga qarab, unga bir necha xil ism – “nisbalar” beradilar. Xorazmiyning al-Qutrubbuliy ismi ham shu tariqa paydo boʻlgan.

Xorazm juda qadimgi madaniyatga ega boʻlib, uning qishloq xoʻjaligi sugʻorma dehqonchilikka asoslanar, bu oʻz navbatida, astronomiya va xronologiyaning rivojlangan hisoblash usullarining mavjud boʻlishini taqozo etar edi. Haqiqatan ham, qadimgi Xorazmda astronomiya juda rivojlangan, xorazmliklar osmon “sirlari”ni arablarga qaraganda ancha yaxshi bilganlar. Arxeologik qazishmalar Xorazmda qadimda islomdan bir necha asr avval ham rasadxonalar boʻlganligi va u yerda muttasil astronomik kuzatishlar olib borilganligidan guvohlik beradi. Xorazmiyning bizgacha yetib kelgan asarlarini tahlil qilish shuni koʻrsatadiki, u yunon, hind va eron astronomiyasi va matematikasini yaxshi bilgan.

Maʼlumki, al-Maʼmun 809 yildan Marvda dastlab xalifa Horun ar-Rashidning noibi, soʻng 813 yildan boshlab xalifa boʻladi va 819 yili Bagʻdodga koʻchadi. Al-Maʼmun Marvda boʻlganida Xorazmiyni, muvarounnahrlik va xurosonlik boshqa olimlarni oʻz saroyiga jalb qilgan.

Xalifa al-Maʼmun davrida Bagʻdodda Markaziy Osiyo va Xurosondan kelgan bir guruh yirik olimlar ijod etgan. Ular orasida Xorazmiy bilan bir qatorda Marvdan Yahyo ibn Abu Mansur, al-Fargʻoniy, Habash al-Marvaziy, Xolid ibn Abdumalik al-Marvarrudiy, Forobdan Abul Abbos al-Javhariy va boshqa olimlar bor edi.

Bagʻdodda al-Maʼmun otasi tomonidan asos solingan ilmiy markaz – “Bayt ul-hikma” faoliyatini har tomonlama takomillashtirib, unga yirik davlat muassasasi tusini berib, avvaliga tarjimonlik faoliyatini keng koʻlamda rivojlantirdi. Vizantiya, Hindistondan koʻplab kitoblar keltirilib, “Bayt ul-hikma”ning faoliyat doirasi birmuncha kengaytiriladi, uning qoshida ikkita yirik rasadxona: birinchisi 828 yilda Bagʻdodning ash-Shammosiya mahallasida, ikkinchisi Damashq yaqinidagi Kasiyun togʻida 831 yilda barpo etiladi. Ikkala rasadxonaning ham faoliyatini Markaziy Osiyo va Xurosondan kelgan olimlar boshqaradi. Xorazmiy bu ilmiy markazning mudiri sifatida uning faoliyatini kuzatib turadi.

Xorazmiy davrida “Bayt ul-hikma”da ishlagan yirik tarjimonlar orasida Hajjoj ibn Yusuf ibn Matar, Abu Zakariyo Yuhanno ibn al-Bitriq, Hunayn ibn Isʼhoq va Kusto ibn Luqo al-Baʼalbakkiylar bor edi. Bagʻdodga kelgan Markaziy osiyolik olimlar orasida mashhur astronom Ahmad ibn Kasir al-Fargʻoniy (vafoti 816 yil)ning nomini eslatish lozim. Marvlik Yahyo ibn Abu Mansur Bagʻdodning ash-Shammosiya mahallasidagi rasadxonaning asoschisi va rahbari boʻldi. Rasadxonadagi ishlar haqida u “Bayt ul-hikma”ning mudiri Xorazmiyga hisobot berib turardi. Yahyo 831 yili vafot etganidan soʻng Xorazmiy bu rasadxonani ham boshqaradi va u yerdagi kuzatishlarda faol qatnashadi. Yahyoning qalamiga mansub “Zij al-mumtahan” (“Sinalgan zij”) nomli astronomik asari maʼlum. Damashq yaqinida Kasiyun togʻidagi rasadxonani Xolid ibn Abdumalik al-Marvarrudiy boshqaradi. U ham oʻz “Zij”ini tuzadi. Xolid Yer meridianining uzunligini oʻlchash ishlariga boshchilik qiladi.

Marvlik mashhur astronom va matematik Habash al-Hosib (“Hisobchi habash”) laqabi bilan maʼlum boʻlgan Ahmad ibn Abdulloh al-Marvaziy ham Bagʻdodda Xorazmiy bilan hamkorlikda ishlagan. U ikkita “zij” tuzgan boʻlib, bular Oʻrta asr astronomlari tomonidan keng foydalanilgan. Tadqiqotchilarning koʻrsatishicha, u tangens va kotangens, kosekans funsiyalarini kiritib, ularning jadvallarini ham keltirgan.

Xorazmiy bilan Bagʻdodda, keyinchalik “Maʼmun akademiyasi” deb tanilgan “Bayt ul-hikma”da ijod etgan olimlarning barchasini ham Markaziy osiyolik yoki xurosonlik deyish xato boʻlardi. U yerda Suriya, Iroq, Eron va xalifalikning boshqa yerlaridan kelgan olimlar ham ishlagan. Biroq ular orasida Markaziy osiyoliklar salmoqli oʻrinni egallagan. Xorazmiy ana shunday ilmiy muhitda yashab ijod qildi va 850 yilda Bagʻdodda vafot etdi.

**ABU ALI IBN SINO (980-1037)**

Abu Ali ibn Sino Buxoroga yaqin Afshona qishlog‘ida dunyoga kelib, jahonga tabobat ilmining sultoni bo‘lib tanilgan, ko‘p qirrali olim bo‘lgan.

Ibn Sino 10 yoshidayoq arab tilini mukammal bilib olgan. Buyuk yunon olimilari bo‘lgan Aristotel, Evklid, Ptolomiy kitoblaridan falsafa, riyoziyot, tabiyot, falakkiyot ( astranomiya) kabi ilimlarga oid bilimlarni o‘rgangan.

U 16 yo‘shida o‘sha davrdagi samoniylar davlatining amiri No‘h ibn Man-surni davolagan. Buning evaziga amir o‘sha vaqtda Sharqda tengi boy kutub-honasidan ibn Sinoning foydalanishiga ruhsat bergan. Bu kutubhonada o‘sha davrgacha yashab ijod etgan dunyo olimlarining kitoblarini mutolaa qilgan. Ibn Sinoning tabobat ilmidan tashqari, tabiyot ilmi sohasidagi ishlari ham olamshumil ahamiyatga egadir. Uning "Mexanika" va "Fizika" nomli kitoblari tabiyot faning rivojlanishida muhim o‘rin tutgan. Ibn Dinoning Beruniy bilan tabiat hodisalari haqidagi savol-javoblaridan uning bu sohada buyuk olim ekanligi ko‘rinadi. Kitoblarida harakat, kuch, atmosfera bosimi,ob-havo, qor, yomg‘ir, do‘l, issiqlikning tabiati, tovush, yorug‘lik,Quyosh va oy tutilishi, ko‘zning ko‘rish sabablari, olamdari o‘simliklar, ularning ahamiyati haqida bayon qiladi. Dunyo ilmi sohasida o‘chmas iz qoldirgan Abu Ali ibn Sino Hamadon (Eron) da vafot etgan

**MUHAMMAD TARAG‘AY ULUG‘BEK (1394-1449)**

Muhammad Tarag‘ay Ulug‘bek Samarqand shahrida tug‘ilgan. Ulug‘bekning bolaligi bobosi sarkarda Amir Temurning harbiy yurishlari davrida o‘tdi. Temur uni ko‘pinch bu yurishlarga o‘zi bilan olib ketardi. Ulug‘bekning o‘sha davrninr zukko va bilimdon murabbiylari tarbiyalab, xat-savodini chiqardilar. U o‘zining ko‘p vaqtini saroy kutubxonasida o‘tkazardi. Kutubhonada u ko‘proq riyoziyot va falakkiyot ilimlariga oid kitoblarni o‘qir edi. 15 yoshida Samarqand hokimi bo‘lgan Ulug‘bek o‘z atrofiga mashhur olimlarni jalb qildi. Ular ko‘magida Samarqandda rasadhona qurdirdi. Ulug‘bek rasadhonadagi asboblar yordamida koinot sirlarini o‘rgandi.

U koinot ilmi sohasidagi ijodiy ishlarini "Ziji'" jadidi Ko‘rogoniy" ("Yangi astranomiya jadvallari") kitobida bayon qilgan. Bu kitobda astronomiya -falakkiyot) faniga asos solingan va 1019 ta yulduzning vaziyatlari jadvali ham berilgan. Bu asari bilan butun dunyoga astranom olim sifatida tanilgan. "Ziji jadidi Ko‘ragoniy" kitobi dunyo xalqlari tillariga tarjima qilinib, boshqa olimlar tomonidan o‘rganib kelingan. Buyuk mutafakkir va davlat arbobi Mirzo Ulug‘bek Samarqandda fitnachilar tomonidan qatl etilgan.

**ALISHER NAVOIY**

«Buyuk gumanist shoirimiz faoliyati va ijodiga teran nazar tashlasak, uning dahosi ijtimoiy hayotning, mafkura va madaniyatning barcha sohalarini qamrab olganidan hayratga tushamiz.

Agar bu zotni avliyo desak, u - avliyolarning avliyosi, mutafakkir desak, mutafakkirlarning mutafakkiri, shoir desak, shoirlarning sultonidir»

***Islom Karimov***

Alisher Navoiy**,** Navoiy (taxalluslari; asl ismi Nizomiddin Mir Alisher)- buyuk o‘zbek shoiri, mutafakkir, davlat arbobi.

Alisher Navoiy 1441 yil, 9 fevralda Hirot shahrida tug‘ildi.

Alisher Navoiyning ota tomonidan bobosi *Amir Temur*ning  *Umar Shayx* ismli o‘g‘li bilan ko‘kaldosh (emikdosh) bo‘lib, keyinchalik Umar Shayx va *Shohrux*ning xizmatida bo‘lgan. Otasi *G‘iyosiddin Bahodir* esa *Abulqosim Bobur*ning yaqinlaridan; mamlakatni idora etishda ishtirok etgan. Onasi (ismi noma’lum, ba’zi manbalarda Halimabonu) Kobul amirzodalaridan Shayx Abdusaid Changning qizi. Alisher Navoiyning bolaligi Shohruh hukmronligining so‘ngi yillariga to‘g‘ri kelgan. U temuriyzodalar, xususan bo‘lajak podshoh *Husayn Boyqaro* bilan birga tarbiyalangan. 4 yoshida maktabga borib, tez savod chiqarib, turkiy va forsiy tildagi she’rlarni o‘qib, yod ola boshlagan. O‘zbek tili bilan bir qatorda forsiy tilni ham mukammal egallagan. 1447 yil 12 martda mamlakat podshohi Shohrux vafot etgach, taxtga da’vogarlar orasida o‘zaro kurash boshlanadi. Urush – janjallar ko‘p kishilarni Xurusondan turli tomonga ko‘chib ketishga majbur etdi. Alisher Navoiylar oilasi o‘z tinchligini ko‘zlab, Iroqqa ko‘chishdi (1449 y). Taf shahrida Alisher mashhur “Zafarnoma” tarixiy asari muallifi, shoir *Sharafiddin Ali Yazdiy* bilan uchrashadi. Bu uchrashuv bolada yorqin taassurot qoldiradi. G‘iyosiddin Bahodir oilasida Hirotga, qariyb ikki yil muddat o‘tgach, qaytadi. Abulqosim Bobur G‘iyosiddin Bahodirni Sabzavor shahriga hokim qilib tayinladi. Alisher Navoiy Hirotda qolib o‘qishni davom ettiradi. Alisher Navoiy she’riyatga g‘oyat qiziqdi, Sharq adabiyotini qunt bilan o‘rgandi. Oila muhiti bolaligidayoq unga adabiyotga zo‘r havas tug‘dirgan edi. Tog‘alari Mirsaid – *Kobuliy,* Muhammad Ali – *G‘aribiy* yetuk shoir edilar. Alisher Navoiylar uyida shoirlar tez – tez to‘planishib, mushoira qilishar, adabiyot va san’at haqida suhbatlashar edilar.

Alisher Navoiy 10–12 yoshlaridan she’r yoza boshlagan. Tarixchi *Xondamir*ning yozishicha, yosh Alisher Navoiyning iste’dodidan mamnun bo‘lgan mavlono *Lutfiy*, uning:

Orazin yopg‘och, ko‘zumdan sochilur har lahza yosh,

Bo‘ylakim, paydo bo‘lur yulduz, nihon bo‘lg‘ach quyosh

matla’li g‘azalini tinglab: “Agar muyassar bo‘lsa edi, o‘zimning o‘n ikki ming forsiy va turkiy baytimni shu g‘azalga almashtirardim...” degan. Alisher Navoiy 15 yoshida shoir sifatida keng tanilgan. She’rlarini turkiy (Navoiy taxallusi bilan) va forsiy (Foniy taxallusi bilan) tillarida yozgan.

Alisher Navoiyda o‘zbek tilida *“Xamsa”* - besh doston yaratish maqsadi yoshligidan bo‘lgan. Bu maqsadini 1483-85-yillarda amalga oshirdi. Asar o‘zbek adabiyoti shuhratini olamga yoyib, jahon adabiyotining durdonalaridan biriga aylandi.

Mustaqillik bizga barcha qadriyatlarimiz qatori Alisher Navoiy merosini o‘rganishning keng ufqlarini ochdi. Endilikda uning ijodini aslicha, mohiyatini tushunib o‘rganish imkoniyati yuzaga keldi. 1991 yilda Alisher Navoiy tavalludining 550 yilligi tantanali nishonlandi. *Alisher Navoiy nomidagi O‘zbekiston Respublikasi Davlat mukofoti*  ta’sis etildi. Respublikamiz Prezidenti Islom Karimovning tashabbusi va rahbarligida Toshkentda Alisher Navoiy nomidagi *O‘zbekiston Milliy bog‘i* barpo etildi va bu bog‘ o‘rtasida shoirning salobatli haykali qad ko‘tardi.

**ABU NASR FOROBIY**

Forobiy uning taxallusi boʻlib, toʻliq nomi Abu Nasr Muhammad ibn Muhammad ibn Uzlugʻ Tarxon – jahon madaniyatiga katta hissa qoʻshgan Markaziy osiyolik mashhur faylasuf, qomusiy olim. Oʻrta asrning bir qancha ilmiy yutuqlari, umuman Yaqin va Oʻrta Sharq mamlakatlarida taraqqiyparvar ijtimoiy-falsafiy tafakkur rivoji uning nomi bilan bogʻliq. Forobiy oʻz zamonasi ilmlarining barcha sohasini mukammal bilganligi va bu ilmlar rivojiga katta hissa qoʻshganligi, yunon falsafasini sharhlab, dunyoga keng tanitganligi tufayli Sharq mamlakatlarida uning nomi ulugʻlanib, “Al-Muallim as-soniy” – “Ikkinchi muallim” (Aristoteldan keyin), “Sharq Arastusi” deb yuritilgan.

Forobiy turkiy qabilalardan boʻlgan harbiy xizmatchi oilasida, Sirdaryo qirgʻogʻidagi Forob – Oʻtror degan joyda tugʻilgan. U tugʻilgan hudud Somoniylar tomonidan boshqarilib, arab xalifaligining shimoliy chegarasi hisoblangan. Forobiy boshlangʻich maʼlumotni ona yurtida oldi. Soʻng Toshkent (Shosh), Buxoro, Samarqandda oʻqidi. Keyinroq oʻz maʼlumotini oshirish uchun arab xalifaligining madaniy markazi boʻlgan Bagʻdodga keldi. Bagʻdodda bu davrda musulmon dunyosining turli oʻlkalaridan, xususan Markaziy Osiyodan kelgan koʻp ilm ahllari toʻplanishgan edi. U yerga bora turib Forobiy Eron shaharlari – Isfahon, Hamadon, Rayda va boshqa joylarda boʻldi. Forobiy Bagʻdodda al-Mutaddil (829–902), al-Muqtafiy (902–908), al-Muqtadir (908–932) xalifaliklari davrida yashadi. U bu yerda oʻrta asr fani va tilining turli sohalari, yunon falsafiy maktablari bilan chuqur tanishib, oʻzga diniy eʼtiqod, falsafiy fikrdagi kishilar bilan ilmiy muloqotda boʻldi. Abu Bashar Matta ibn Yunusdan (870–940) yunon tili va falsafasini, Yuhanna ibn Xiylon (860–920)dan tabobat va mantiq ilmini oʻrgandi. Ayrim maʼlumotlarga qaraganda, u 70 dan ortiq tilni bilgan.

Taxminan 941 yildan boshlab Forobiy Damashqda yashagan. Shahar chekkasidagi bogʻda qorovul boʻlib, kamtarona kun kechirib, ilm bilan shugʻullangan. Soʻnggi yillar u Halab (Aleppo) hokimi Sayfuddavla Hamdamid (943–967) iltifotiga sazovor boʻldi. Tadqiqotchilar uning Halabdagi hayotini eng samarali davr hisoblaydilar. Chunki bu hokim hurfikrliligi, ilm-fanga eʼtibor berganligi bilan ajralib turgan. U Forobiyni saroyga taklif etadi, lekin Forobiy bunga koʻnmaydi, oddiy hayot kechirishni afzal koʻradi.

Forobiy 949–950 yillarda Misrda, soʻng Damashqda yashab, shu yerda vafot etgan va “Bob as-sagʻir” qabristoniga dafn qilingan deyiladi.

Forobiy oʻrta asr davri tabiiy-ilmiy va ijtimoiy bilimlarining qariyb barcha sohalarida 160 dan ortiq asar yaratgan. U turli bilimlarning nazariy tomonlari, falsafiy mazmuni bilan koʻproq qiziqqanligi uchun uning asarlarini 2 guruhga ajratish mumkin: 1) yunon faylasuflari, tabiatshunoslarining ilmiy merosini izohlash, targʻib qilish va oʻrganishga bagʻishlangan asarlar; 2) fanning turli sohalariga oid mavzulardagi asarlar.

Forobiy qadimgi yunon mutafakkirlari – Platon, Aristotel, Evklid, Ptolemey, Porfiriylarning asarlariga sharhlar yozgan. Ayniqsa, Aristotel asarlari (“Metafizika”, “Etika”, “Ritorika”, “Sofistika” va b.)ni betafsil izohlab, qiyin joylarini tushuntirib bera olgan, kamchiliklarini koʻrsatgan, ayni vaqtda bu asarlarning umumiy mazmunini ochib beruvchi maxsus asarlar yaratgan. Forobiy sharhlari Oʻrta va Yaqin Sharq ilgʻor mutafakkirlarining dunyoqarashini shakllantirishda, ularni Aristotel gʻoyalari ruhida tarbiyalashda muhim ahamiyatga ega boʻldi. Abu Ali ibn Sino Forobiy sharhlari (“Metafizika” – “Mobaʼdiy tabiat”)ni oʻqib, Aristotel asarlarini tushunganligini alohida taʼkidlaydi. Forobiyning sharh yozish faoliyati faqat Sharqnigina emas, oʻrta asr Ovroʻposini ham yunon ilmi bilan tanishtirishda katta rol oʻynadi. Bu faoliyat uning ilmiy faoliyati taraqqiyotining birinchi bosqichini tashkil etadi. Bu bosqich Forobiyga oʻziga xos maktab xizmatini oʻtagan va yangi mavzularda tadqiqotlar olib borish uchun zamin hozirlagan.

Forobiyning bunday asarlarini mazmuniga qarab quyidagi guruhlarga boʻlish mumkin:

1) falsafaning umumiy masalalariga, yaʼni bilimning umumiy xususiyatlari, qonuniyatlari va turli kategoriyalariga bagʻishlangan asarlar: “Substansiya haqida soʻz” (“Kalom fi-l javhar”), “Masalalar manbai” (“Uyunul masoil”), “Qonunlar haqida kitob” (“Kitob fi-l navomis”), “Falak harakatining doimiyligi haqida” (“Kitob fi-l harakat al-falaka doimatun”) va b.;

2) inson bilish faoliyatining falsafiy tomonlariga bagʻishlangan, yaʼni bilishning shakllari, bosqichlari, usullari haqidagi asarlar. Mantiq (logika)ning turli muammolariga doir asarlari ham shunga kiradi: “Kattalarning aqli haqida soʻz” (“Kalom fi-l aql al-Kabir”), “Yoshlarning aqli haqida kitob” (“Kitob fi-l aql as-sagʻir”), “Mantiq haqida katta qisqartma kitob” (“Kitob al-muxtasar al-kabir fi-l mantiq”), “Mantiqqa kirish kitobi” (“Kitob al-madxal ila-l mantiq”), “Isbot kitobi” (“Kitob al-burxon”), “Sillogizm shartlari kitobi” (“Kitob sharoit al-qiyos”), “Jon (ruh)ning mohiyati haqida risola” (“Risola fi mohiyat an-nafs”) va b.;

3) falsafa va tabiiy fanlarning fan sifatidagi mazmuni, tematikasi haqidagi asarlar: “Ilmlarning kelib chiqishi va tasnifi” (“Kitob fi ixso al-ulum va at-taʼrif”, qisqacha nomi “Ixso al-ulum”), “Falsafa tushunchasining maʼnosi haqida soʻz” (“Kalom fi maʼoni ism al-falsafa”), “Falsafani oʻrganishdan oldin nimani bilish kerakligi haqida kitob” (“Kitob fi ashyo allati yaxto-ju antallama kabl al-falsafa”). “Falsafaga izohlar” (“Taoliq fi-l hikmat”) va b.;

4) moddaning miqdori, fazoviy va hajmiy munosabatlarini oʻrganishga bagʻishlangan, yaʼni matematika fanlari – arifmetika, geometriya, astronomiya va musiqaga oid asarlar: “Hajm va miqdor haqida soʻz” (“Kalom fi-l xiyz va-l miqdor”), “Fazo geometriyasiga kirish haqidagi qisqartma kitob” (“Kitob al-madxal ila-l handasat al-vaxmiyati muxtasarsan”), “Astrologiya qoidalari haqida mulohazalarni toʻgʻrilash usuli haqida maqola” (“Maqola fi-l jihat allayati yassexxu alayxo al qavl bi axkom an-nujum”), “Musiqa haqida katta kitob” (“Kitob ul-musiqa al-kabir”), “Musiqa haqida soʻz” (“Kalom fi-l musiqiy”), “Ritmlar turkumlari haqida kitob” (“Kitob ul fi ixso-il-iqo”) va b.;

5) modda xossalari va turlarini, noorganik tabiatning, hayvonlar va inson organizmining xususiyatlarini oʻrganuvchi, yaʼni tabiiy fanlar – fizika, kimyo, optika, meditsina, biologiyaga bagʻishlangan asarlar: “Fizika usullari haqida kitob” (“Kitob fi usul ilm at-tabiat”), “Alkimyo ilmining zarurligi va uni inkor etuvchilarga raddiya haqida maqola” (“Maqola fi vujub sanoat al-kimyo va-r radd ala mubtiluho”), “Inson aʼzolari haqida risola” (“Risola fi aʼzo al-insoniya”), “Hayvon aʼzolari toʻgʻrisida soʻz” (“Kalom fi aʼzo al-hayvon”) va b.;

6) tilshunoslik, sheʼriyat, notiqlik sanʼati, xattotlikka oid asarlar: “Sheʼr va qofiyalar haqida soʻz” (“Kalom fi sheʼr va-l qavofi”), “Ritorika haqida kitob” (“Kitob fi-l xitoba”), “Lugʻatlar haqida kitob” (“Kitob fi-l lugʻat”), “Xattotlik haqida kitob” (“Kitob fi sanʼat al-kitobat”) va b.;

7) ijtimoiy-siyosiy hayot, davlatni boshqarish masalalariga, axloq, tarbiyaga bagʻishlangan, yaʼni huquqshunoslik, etika, pedagogikaga doir asarlar: “Baxt-saodatga erishuv yoʻllari haqida risola” (“Risola fi-t tanbih ala asbob as-saodat”), “Shaharni boshqarish” (“As-siyosat an-madaniya”), “Urush va tinch turmush haqida kitob” (“Kitob fi maoyish va-l xurub”), “Fazilatli xulqlar” (“As-siyrat al-fazila”) va b.

Forobiyning ilmiy merosi, umuman, oʻrta asr Sharqining madaniy-maʼnaviy hayotidan, tabiiy-ilmiy, ijtimoiy-siyosiy masalalaridan juda boy maʼlumot beradi. Mutafakkir oʻz asarlarini oʻsha davrda Sharq mamlakatlarida ilmiy-adabiy til hisoblangan arab tilida yozadi. Forobiy shuningdek, arab va fors tillarida falsafiy mazmundagi sheʼrlar ham yozgan.

**ABDULLA AVLONIY**

XX asr oʻzbek milliy maʼrifatparvarligi yoʻnalishining atoqli namoyandasi, isteʼdodli shoir va dramaturg, pedagog, jamoat arbobi Abdulla Avloniy 1878 yil 12 iyulda Toshkentning Oʻqchi mahallasida, hunarmand oilasida dunyoga kelgan. U oʻz tarjimai holida shunday yozadi: “12 yoshimdan Oʻqchi mahallasidagi madrasada dars oʻqiy boshladim. 13 yoshimdan yoz kunlari mardikor ishlab, oilamga yordam qilib, qish kunlari oʻqir edim. 14 yoshimdan oʻsha zamonga muvofiq har xil mavzuda sheʼrlar yoza boshladim. Bu zamonlarda “Tarjimon” gazetasini oʻqib, zamondan xabardor boʻldim”. Avloniy madrasani bitirib, maktabdorlik bilan shugʻullandi. Oʻqish va oʻqitish usuliga isloh kiritib, yangi usuldagi maktab tashkil etdi. Turkistonda birinchilardan boʻlib maktab oʻquv dasturlariga geografiya, kimyo, handasa, fizika fanlari kiritilishiga taʼsir koʻrsatdi, taʼlimni real turmush bilan bogʻlashga intildi, bir dars bilan boshqasi oʻrtasida muayyan tanaffusni, bir sinfdan ikkinchisiga oʻtishdagi imtihonni joriy etdi, taʼlim tizimining dunyoviy yoʻnalishini kuchaytirishga alohida eʼtibor berdi.

Avloniy 1904 yilda Toshkentning Mirobod mahallasida jadid maktabini, 1909 yilda “Jamiyati xayriya” uyushmasini tashkil etadi. Maktab oʻquvchilari uchun “Birinchi muallim”, “Ikkinchi muallim” (1912), “Tarix”, “Turkiy guliston yoxud axloq” (1913) kabi zamonasi uchun muhim maʼnaviy hodisa boʻlgan darsliklar yaratdi.

1895 yildan ijtimoiy faoliyati boshlangan Avloniy “Qobil”, “Shuhrat”, “Hijron”, “Avloniy”, “Surayyo”, “Abdulfayz”, “Indamas” taxalluslari bilan sheʼr, hikoya, felʼyeton va kichik hajmli dramatik asarlar yaratdi. Shoir oʻz asarlarida zamonasidagi qoloqlikni, johillikni tanqid qiladi va kishilarni bilimga, maʼrifatga chaqiradi. Toshkentda “Shuhrat”, “Osiyo” kabi gazetalarni tashkil etadi. 1913 yili “Turon” teatr truppasiga asos soldi va mazkur truppa uchun “Advokatlik osonmi?”, “Ikki muhabbat”, “Toʻy”, “Sʼyezd”, “Layli va Majnun”, “Oʻliklar” kabi dramatik asarlar yozib beradi. Bu asarlarida u jaholat, bidʼat, bilimsizlik oqibatlarini, qoʻpol va yaramas urf-odatlarni fosh etadi. Ayni choqda u qardosh dramaturglarning pyesalarini oʻzbek tiliga tarjima qildi.

Abdulla Avloniy sheʼrlarida esa, ular bidʼatu xurofotga qarshi qaratilgan boʻladimi, muhabbat yoki maktab-maorif mavzusidami, hamma-hammasida inson, uning axloqiy goʻzalligi va maʼnaviy boyligi kuylanadi. Jumladan, “Oʻz mamlakatimizda” sheʼrida maishat uchun pul-boylikni ayamagan, ammo bola tarbiyasi uchun sariq chaqani ham ravo koʻrmaydigan kimsalarni “Ilm uchun pulni koʻzlari qiymas”, deb qoralaydi. Yoki “Maktab” sheʼrida:

Maktab misni tillo qilur,

Maktab sizni mullo qilur,

Gʻayrat qilib oʻqing oʻgʻlon, –

deydi shoir va insonni zulm, nohaqlik, adolatsizlikdan xalos etuvchi najot yoʻli, bu maʼrifat, maktab ekanligini taʼkidlaydi. Ayniqsa, uning “Adabiyot” (1915) kitobi bu jihatdan alohida ajralib turadi.

Shuningdek, Abdulla Avloniy Afgʻonistonda elchi sifatida samarali faoliyat yuritgan jamoat arbobi hamdir. U 1934 yil 24 avgustda Toshkentda vafot etdi. Istiqlol yillarida Avloniy ijodi boʻyicha olimlarimiz (jumladan, professor Begali Qosimov) tomonidan keng tadqiq etilib, asarlari chop etildi. Shoir Muhammad Ali oʻzining “Boqiy dunyo”(1979) sheʼriy romanida Abdulla Avloniyni asar qahramonlaridan biri sifatida tasvirlagan edi.

**MAHMUDXOʻJA BEHBUDIY**

Mahmudxoʻja Behbudiy XX asr boʻsagʻasidaga Turkiston ijtimoiy-siyosiy harakatchiligining eng yirik namoyandasi, yangi davr oʻzbek madaniyatining asoschisidir. Turkiston jadidlarining tan olingan rahnamosi, mustaqil jumhuriyat gʻoyasining yalovbardori, yangi maktab gʻoyasining nazariyotchisi va amaliyotchisi, oʻzbek dramaturgiyasini boshlab bergan birinchi dramaturg, teatrchi, noshir, jurnalist. U tariximizning gʻoyat ogʻir va murakkab bir davrida yashadi. XVI asrdan boshlangan inqiroz va turgʻunlik, oʻzaro janjal, mahalliy urugʻchilik nizolari millatni holdan toydirgan, imkondan foydalanib oʻlkani zabt etgan Rusiya zoʻr berib, uni turgʻun va tutqun saqlashga urinardi. Mana shunday bir sharoitda Vatanni butunlay yoʻq boʻlish xavfidan saqlab qolish, avlodlarni erk va ozodlik, mustaqillik ruhida tarbiyalash, maʼrifat va taraqqiyotta boshlash jadidlar nomi bilan tarixga kirgan Behbudiy boshliq fidoyilar zimmasiga tushdi.

Turkistonda “Usuli jadid”, “Usuli savtiya” nomlari bilan shuhrat topgan yangi maktabni shular tashkil qilib, shular birinchi boʻlib zamonaviy maktab gʻoyasini ilgari surdilar. Ular oʻz hisoblaridan maktablar ochib, yosh avlodni istiklolga tayyorladilar, sheʼr va maqolalar, sahna asarlari orqali milliy ongni shakllantirishga, milliy gʻurur va iftixor tuygʻularini singdirishga urindilar. Rusiya qonunlari imkon bergan darajada Turkiston musulmonlarining shaʼnu shavkatini himoya qildilar, inqilob yillarida esa mustaqillik bayrogʻini baland koʻtardilar.

Mahmudxoʻja Behbudiy mana shu Turkiston jadidchilik harakatining asoschisi, boshlab beruvchisi edi. U 1875 yilning 19 yanvarida Samarqand yaqinidagi Baxshitepa qishlogʻida, ruhoniy oilasida dunyoga kelgan. Otasi Behbudxoʻja Solihxoʻja oʻgʻli turkistonlik, Ahmad Yassaviyning avlodlaridan, ona tomonidan bobosi Niyozxoʻja urganchlik boʻlib, amir Shohmurod zamonida (1785–1800)Samarqandga kelib qolgan. 1894 yilda otasi, imom-xatiblik bilan shugʻullanib kelgan Behbudxoʻja vafot etadi. Yosh Mahmudxoʻja togʻasi qozi Muhammad Siddiq tarbiyasi va qaramogʻida oʻsib voyaga yetadi. Arab sarfu nahvini kichik togʻasi Mulla Odildan oʻrganadi. 18 yoshida qozixonada mirzolik qila boshlaydi. Oʻz ustida qunt bilan ishlab, shariatning yuksak maqomlari – qozi, mufti darajasigacha koʻtariladi. Yosh Mahmudxoʻja dunyoqarashining shakllanishida Rusiya jadidchilik harakatining asoschisi Ismoilbek Gasprinskiyning xizmati katta boʻlgan. U 1892 yilda Turkistondagi maktablarni isloh kilish, “usuli savtiya”ni joriy etish taklifi bilan general gubernator N. O. Rozenbaxga murojaat etadi. Javob olmagach, 1893 yilda oʻzi Toshkentga keldi. Samarqand, Buxoroda boʻldi. Mahalliy xalq bilan gaplashib, dastlabki yangi usul maktablarni ochishga muvaffaq boʻldi. Behbudiy oʻz xotiralarida ustozi bilan uchrashuvlarini ixlos va muhabbat bilan tilga oladi.

1899–1900 yillarda Behbudiy haj safariga boradi. Dunyo koʻrish izsiz ketmaydi. Safar yangi maktab haqidagi qarashlarini mustahkamlaydi. Uning tashabbus va gʻayrati bilan 1903 yilda Samarqand atrofidagi Halvoyi (S. Siddiqiy), Rajabamin (A. Shakuriy) qishloqlarida yangi maktablar tashkil topdi. Adib bu maktablar uchun darsliklar tuzishga kirishadi. Ketma-ket “Risolai asbobi savod” (1904), “Risolai jugʻrofiyai umroniy” (1905), “Risolai jugʻrofiyai Rusiy” (1905), “Kitobatul-atfol” (1908), “Amaliyoti islom” (1908), “Tarixi islom” (1909) kabi kitoblari paydo boʻladi.

1903–1904 yillarda Maskov, Peterburgga boradi, 1907 yilda Qozon, Ufa, Nijniy Novogorodda boʻladi. Bular sayohat emas, xizmat safari edi. Masalan: Nijniy Novogorodda 1907 yilning 23 avgustida Rusiya musulmonlarining turmush va madaniyati muammolariga bagʻishlangan qurultoyi chaqiriladi. Behbudiy turkistonliklar guruhini boshqaradi va katta nutq soʻzlaydi.

Maʼrifat uchun birgina maktab kifoya qilmaydi. Zamon va dunyo voqealari bilan tanishib bormoq kerak. Millat va Vatanning ahvolidan, kundalik hayotidan ogoh boʻlmoq lozim. Millat uchun oyna kerak, toki undan oʻz qabohatini ham malohatini ham koʻra olsin.

Mana shu ehtiyoj va zarurat Behbudiyni teatr va matbuotga boshladi. “Padarkush” dramasi shu tariqa maydonga keldi. Biroq uning dunyo koʻrishi oson kechmadi. “Padarkush” dramasi 1913 yildagina bosilib chiqadi. Kitob jildiga “Borodino jangi va Rossiyaning fransuzlar bosqinidan xalos boʻlishining yubiley sanasiga bagʻishlanadi” degan yozuv bilan Tiflis senzurasidan ruxsat olinadi. Bosilib chiqqandan keyin ham sahnaga qoʻyish uchun yaqin bir yil vaqt ketadi.

“Padarkush” – oʻzbek dramachiligining hamma yakdil eʼtirof etgan birinchi namunasidir. Mutaxassislar uni ham janr, ham mazmunga koʻra yangi oʻzbek adabiyotini boshlab bergan bir asar sifatida baholaydilar. Muallif “Milliy fojia” atagan 3 parda 4 manzarali bu drama hajman ixcham, mazmunan nihoyatda sodda va joʻn edi. Oʻqimagan bolaning buzuq yoʻllarga kirib oʻz otasining oʻldirgani, nodonlik va jaholat haqida edi.

“Padarkush” dastlab Samarqandda 1914 yilning 15 yanvarida sahnaga qoʻyidsi. Spektakl oʻz maishatiga oʻralib, dunyoni unutgan millatdoshlarga chakmoqdek taʼsir etdi. U Toshkentda 1914 yilning 27 fevralida qoʻyildi.

Avloniyning “Turon” gruppasi Kolizey (Hozirgi savdo birjasi binosi)da oʻz faoliyatini mana shu “Padarkush” bilan boshlangan edi. Spektakl boshlanish oldidan Munavvarqori teatrning jamiyat hayotidagi oʻrni haqida nutq soʻzlaydi. Bosh rolni A. Avloniyning oʻzi ijro etadi. Mahalliy matbuot bu kunni “tarixiy kun” deb yozadi. “Turon” gruppasi 1914–1916 yillarda bu spektakl bilan butun Fargʻona vodiysini aylanib chikdi. Turkistonni junbushga keltirgan qirgʻinbarot inqilob yillarida ham sahnadan tushmadi. Bu bir tomondan millatni maʼrifat va taraqqiyot sari undashda katta ahamiyatga ega boʻlsa, ikkinchi tomondan professional oʻzbek teatri va dramachiligining maydonga kelishi hamda taraqqiyotida muhim xizmat qildi.

Bu asarning oʻz davrida adabiy harakatchilikka yetkazgan taʼsiri haqida qaydlar koʻp. Buning shohidi sifatida Abdulla Qodiriyning 1913 yillarda chiqqan “Padarkush” pʼyesasi taʼsirida “Baxtsiz kuyov” degan teatr kitobini yozib yuborganimni oʻzim ham payqamay qoldim, degan eʼtirofini eslash kifoya. 1916 yilda Toshkeshta kelib Kolizeyda “Turon”ning qator spektakllarini koʻrgan A. N. Samaylovich yozadi: “Turkistonda yangi adabiyot maydonga keldi. Bu men uchun kutilgan hol edi… Yangi adabiyotning markazi – Samarqand… Yesh qalamkashlarning bosh ilhomchisi samarqandlik mufti Maxmudxoʻja Behbudiydir”.

|  |  |
| --- | --- |
| **22-AMALIY MASHG‘ULOT** | **BOSHLANG`ICH SINFLARDA OCHIQ DARSLARNI O‘TKAZISH VA ULARNI TAHLIL QILISH** |

Amaliy mashg‘ulotni olib borish moduli

|  |  |
| --- | --- |
| Vaqt – 80 daqiqa | Tinglovchilar soni: 25 |
| Mashg‘ulot shakli | Amaliy |
| Amaliy mashg‘ulot rejasi: | Kirish.  Ochiq darslarni tashkil etishga qo‘yilgan umumiy talablar  Ochiq darslarni tahlil qilish  Dars sifatini belgilovchi omillar  Dars tahlili varaqasi  Xulosa. |
| Ta’lim metodlari: | Ma’ruza, namoyish etish, savol-javob, kichik guruhlarda ishlash, bumerang, test. |
| Ta’lim vositalari: | Ma’ruzalar matni, xattaxta, proyektor, tarqatma materiallar, qog‘ozlar. |
| Ta’lim shakli: | Jamoaviy va kichik guruhlarda ishlash. |
| O‘qitish shart-sharoitlari: | Texnik vositalar bilan ta’minlangan va jamoaviy va kichik guruhlarda ishlashga mo‘ljallangan auditoriya. |
| Monitoring va baholash: | Nazorat savollari, test. |

|  |  |  |
| --- | --- | --- |
| Amaliy mashg‘ulotning maqsad va vazifalari | | |
| Maqsadlar:  Ta`limiy: ochiq darslarni tashkil etishning ahamiyatii haqida ma`lumot berish.  Tarbiyaviy: Tinglovchilar orasida o‘zaro do‘stona munosabatni shakllantirish.  Rivojlantiruvchi: Ochiq darslarni tashkil etishninga oid bilim, ko‘nikma va malakalarini shakllantirish. | Vazifalar:  Ta`limiy savol: Boshlang‘ich sinflarda ochiq darslarni tashkil etish qanday ahamiyatga ega?  Tarbiyaviy savol: Darsda o‘quvchilarni bir-birini hurmat qilishga erishishda qaysi usullardan foydalanish mumkin? | |
| Kutilayotgan natijalar: | | |
| Dars yakunida tinglovchi biladi (Bilim): Boshlang‘ich ochiq darslarni tashkil etishning ahamiyati, o‘tkazilsh usullari, ularga qo‘yilgan zamonaviy talablar haqidagi bilimlarga ega bo‘ladilar. | | Qaysi savollar beriladi:  Ochiq darslarni tashkil etishga qanday talablar qo‘yilgan? |

Amaliy mashg‘ulotning texnologik xaritasi

(1 – mashg‘ulot)

|  |  |  |
| --- | --- | --- |
| Ish jarayonlari vaqti | Faoliyatning mazmuni | |
| O‘qituvchi | Tinglovchilar |
| I. Kirish bosqichi.  (10 minut) | 1.1. Amaliy mashg‘ulotining mavzusi, maqsadi va o‘quv faoliyati natijalarini aytadi. Kichik guruhlarga bo‘linadi. Guruhlarga nom qo‘yilib izohlanadi. Amaliy mashg‘ulotning rejasi bilan tanishtiradi. | Tinglaydilar.  Bajaradilar. |
| 1.2. Tinglovchilarga, “Ochiq darslarni tashkil etishning ahamiyati nimadan iborat?” degan savol bilan murojaat qiladi. | O‘z fikrlarini erkin bildiradilar. |
| 1.3. Tinglovchilarning fikrini umumlashtiradi. | Tinglaydilar. |
| II. Asosiy bosqich  (60 minut) | 2.1. Tinglovchilarga yangi mavzuni “ Tushunchalar tahlili “ metodidan foydalanib ma’lumotlarni taqsimlab beradi va jarayonni boshqarib turadi. | Tinglaydilar.  Bajaradilar.  Taqdimot qiladilar. |
| 2.2. Guruhlarga “Aqliy hujum” uslubidan foydalanilgan holda “ Ochiq darslarga qo`yilgan qanday talablarni ” deb savol bilan murojaat qiladi. | Erkin fikrlarini namoyon etgan holda munozarada qatnashadilar. |
| 2.3. Tinglovchilarga “Ochiq darsni siz qanday o‘tkazasiz?” degan savol beriladi. | O‘z fikrlarini bildiradilar. |
| 2.4. Ilg‘or usullardan darslarni tashkil etishga doir dars ishlanma tuzish vazifasi guruhlarga topshiriq beriladi va vaqt belgilanadi. | Amli bajaradilar.  Taqdimot qiladilar. |
| III.  Yakuniy bosqich  (10 minut) | 3.1. Tinglovchilar fikrlarini umumlashtiradi. | Eshitadilar. |
| 3.2. Mustaqil ishlash uchun topshiriq beradi: ochiq dars mashg‘ulotining ishlanmasini yozib kelish. | Yozib oladilar. |

**Ochiq darslarni tashkil etishga qo‘yilgan umumiy talablar quyidagilar:**

1. **Ta’limiy talab**. Har bir dars oʻquvchiga qandaydir bilim berishi lozim. Har bir darsning asosiy maqsadi ham shu.
2. **Tarbiyaviy talab**. Bu har jihatdan komil shaxsni tarbiyalash demakdir.
3. **Didaktik talablar. Bu** oʻqituvchiga darsni togʻri tashkil qilish: dars maqsadlarini, turini toʻgʻri belgilash , darsdagi u yoki bu materialni oʻquvchilarga yetkazib berish usullarini toʻgʻri tanlash , oʻquvchilarga yetkazib berish usullarini toʻgʻri tanlash, oʻquvchilar bilimini takshirish va baholash shakllarini aniqlab olish demakdir.
4. **Psixologik talablar.** Bu talab shuni nazarda tutadiki, oʻqituvchi oʻz oʻquvchilarining xarakter- xususiyatini qanchalik darajada yaxshi bilishi juda katta ahamiyatga ega. Oʻz oʻquvchilarining psixologik xususiyatlarini yaxshi bilgan oʻqituvchigina toʻlaqonli dars uyushtirishi mumkin.
5. **Gigiyenik talablar.** Bu oʻquvchilar salomatligi haqida qaygʻurish demakdir. Sinfda yorugʻlik, toza havo har doim yetarli boʻlishi lozim.

**Dars:**

1)uzluksiz ta’lim muassasalarida amalga oshiriladigan ta’limning asosiy shakli;

2) o‘quv ishlarining asosiy tashkiliy shakli, mantiqiy tugallangan, yaxlit o‘quv-tarbiyaviy jarayonning aniq vaqt bilan cheklangan qismi.

**Dars tahlili** **-** o‘quv mashg‘ulotining bir butun yaxlit holda yoki muayyan bo‘laklarga bo‘lib baholash.Pedagogik o‘quv yurtlarida tinglovchilarni pedagogik mahoratga o‘rgatish vositasi sifatida foydalaniladi. Dars tahlilida quyidagi parametrlar baholanadi: dars maqsadi va unga erishish, o‘quv gurug‘i tavsifi, o‘qituvchining sinf, guruh bilan muloqoti, o‘qituvchining nutqi, o‘quvchilarning nutqi, nazorat shakllari va ularning samaradorligi, dars tahlili, tinglovchilarning pedagogik amaliyoti jarayonida faol o‘qllaniladi.

Yu**.**A.Konarjevskiyning fikricha, dars tahlilining 3 turi mavjud: dars strukturasi tahlili, dars aspektlari tahlili, kompleks tahlil.

Kompleks (to‘liq) tahlilning taxminiy sxemasi quyidagicha bo‘lishi mumkin:

1. Dars maqsadi, vazifalari
   * + 1. O‘qituvchi va o‘quvchilarning darsga tayyorgarligi
       2. Darsning tashkiliy tuzilishi
       3. Dars mazmuni
       4. Metodik ta’minot
       5. O‘quvchilarning darsdagi xulqi va faoliyati
       6. O‘qituvchining kasbiy sifatlari tavsifi
       7. Darsning kasbiy sifatlari tavsifi
       8. Darsning umumiy natijalari.

An’anaviy dars tahlili va Fidbekni qo‘llagan holda darsni tahlil qilish jarayonlarining qiyosini keltiramiz. Ikkala tahlilda ham jarayon bir kishi tomonidan boshqariladi. Fidbek vositasda dars tahlilida o‘qituvchining kasbiy va shaxsiy tayyorgarligini baholash maqsad qilingan bo‘lsa, quyidagi 10 mezondan kelib chiqib, har biriga maksimal 10 balldan jami 100 ball qo‘yish mumkin:

* o‘quv maqsadini quya olish malakasi
* dars ishlanmasini tayyorlash malakasi
* vaziyatga xozirjavobligi
* parsitipativlik, o‘quvchilarning jalb qilinganligi
* o‘zgarish istagi
* nazariya va amaliyotning mutanosibligi
* guruh bilan emotsional aloqa
* ko‘rgazmalilik
* reglamentga rioya qilishi.

Bunda kuzatuvchilarning har biri darsni alohida baholashadi. Keyin har bir mezon bo‘yicha va jami umumiy ball chiqariladi. Ballni dars o‘tgan o‘qituvchining o‘ziga e’lon qlish tavsiya etiladi.

**Mezon –** kasbiy topshiriqlarni yoki o‘quv dasturini bajarish uchun etarli bo‘lgan hamda zaruriy aqliy harakatga oid bilim va ko‘nikmalarga egalikni belgilovchi ko‘rsatkich.

**Dars sifatini belgilovchi omillar:** o‘qituvchi va o‘quvchi. Bunda o‘qituvchining vazifasi darsda tafakkur va faoliyatni to‘g‘ri uyg‘unlashtira olishi barobarida dars samaradorligini oshirishdan iborat. Mashg‘ulotda o‘qituvchi o‘quv dasturi bo‘yicha dars maqsadidan kelib chiqqan holda asosiy komponentlarni bilishi o‘zaro bog‘liqligi va bir biriga ta’sirini tushunishi lozim.

**Darsda bilimlarni o‘zlashtirish** jarayoniga quyidagi komponentlar kiradi:

1. Hodisalarni, narsalarni kuzatish, axborotlarni idrok etish.
2. Olingan axborotlarni tahlil qilish, bilimlarning xarakterli belgilarini aniqlash, taqqoslash, ko‘chirish, axborotlarni rivojlantirish va boshqalar.
3. Eslab qolish.
4. Xulosalash, umumlashtirishlarning to‘g‘riligini tekshirish hamda baholash.

Bunda o‘qituvchi amalga oshiriladigan **o‘qish jarayonining asosiy struktura elementlari:**

* + o‘quv materiallarining mazmuni
  + ta’lim metodlari
  + faoliyat usullari
  + shakllari
  + vositalaridan to‘g‘ri foydalanishi lozim.

**Dars jarayonining strukturasi va bosqichli ketma-ketligi** quyidagicha:

1. O‘quvchining o‘quvchilar diqqati va tafakkurini jalb qilishi, shu orqali ularni o‘quv materialini faol idrok etishga olib borish maqsadida bilish vazifasini o‘rtaga qo‘yishi.
2. O‘qituvchi tomonidan bilimlarning berilishi jarayoni va o‘quvchilarning yangi materialni o‘zlashtirishi.
3. Ilmiy tushunchalarning umumlashtirilishi va shakllantirilish jarayoni, o‘quvchilar bilim, ko‘nikma va malakalarining mustahkamlanishi va takomillashtirilishi.
4. O‘quvchilarning bilim, ko‘nikma va malakalarni tegishli vaziyatlarda qo‘llay olishi.
5. O‘quvchilarning bilimlarning o‘zlashtirayotganligini, ko‘nikma va malakalarining shakllanganligini tekshirib borish.

Darsning sifatini belgilovchi qator prinsiplar mavjud:

1. O‘qitishning tarbiyalovchi va kamol toptiruvchi prinsipi.
2. Ilmiylik, tizimlilik va izchillik.
3. Ta’limning hayot bilan bog‘lanishi.
4. Onglilik va faollik.
5. Ko‘rsatmalilik.
6. Tushunarlilik.
7. Puxtalik.

Shu o‘rinda ishtirokchilarga darsning bosqichlari, har bir bosqichda o‘qituvchi va o‘quvchi amalga oshirishi lozim bo‘lgan faoliyat oldindan tayyorlab qo‘yilgan flipchart qog‘ozlariga “Zinama zina ”texnologiyasi oqali ishlab chiqilishi tavsiya qilinadi. Amaliy mashg‘ulot kichik guruhlarda amalga oshadi. O‘qituvchi guruhlar ishlarini nazorat qilib boradi. Belgilangan vaqt ichida guruhlarning ishi o‘z yakunini topadi va taqdimot qilinadi. Taqdimotdan so‘ng amalga oshirilgan ishlar bosqichini tahlil qilish uchun har bir guruhga oldindan tayyorlab qo‘yilgan darsning texnologik xaritasini tavsiya qilamiz.

Guruhlar o‘z ishlarini slaydada keltirilgan dars bosqichlarining ketma ketligi asosida to‘g‘ri yoki noto‘g‘ri ekanligini asoslab berishlari so‘raladi.

Guruhlar ishining tahlili uchun vaqt beriladi va ishtirokchilar o‘zlaridan o‘tkazishlari uchun quyida bir soatlik dars ishlanmasi asosida mashg‘ulot o‘tkazilishi uchun tavsiya qilinadi.

Dars tahlili varaqasi

Sinf ­­­­­\_\_\_\_\_\_\_\_\_\_\_\_jurnal bo’yicha o’quvchilar soni\_\_\_\_\_\_\_\_\_\_ qatnashdi\_\_\_\_\_\_\_\_\_\_\_

Darsni o’tish joyi va vaqti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fanning nomi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O‘qituvchining F.I.Sh\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darsni kuzatishdan maqsad\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dars mavzusi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darsning jihozlanish va qo’llaniladigan ko’rgazmali qurollar hamda AKT vositalari\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darsni o’tkazish usuli\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dars tipi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dars ishlanmasining borligi va bajarilish sifati\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sinf xonasining sanitareya-gigienik va darsga tayyorlik holati\_\_\_\_\_\_\_\_\_\_\_\_\_\_\_\_\_\_\_\_\_\_

O’qituvchining tashqi qiyofasi va darsga tayyorgarlik darajasi\_\_\_\_\_\_\_\_\_\_\_\_\_\_\_\_\_\_\_\_\_\_

1.Darsning tashkiliy qismi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Darsning asosiy qismi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Darsning yakuniy qismi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.1.Darsning yutuqlari\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.2.Darsda kuzatilgan kamchiliklar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.3.O’tilgan dars to’g’risida umumiy xulosa,bildirilgan fikr, mulohazalar va uslubiy tavsiyalar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darsni kuzatgan o’qituvchi(F.I.Sh. imzo)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dars tahlili bilan tanishdim (F.I.Sh. imzo)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O‘z o‘zini nazorat qilish uchun savollar va topshiriqlar:**

**1.** Ochiq darslarni tashkil etishga qanaday talablar qo`yilgan?

1. Nima sababdan dars mashg‘ulotlari loyihalashtiriladi?
2. Darsning texnologik xaritasini tuzishda o‘qituvchi nimalarni inobatga olishi lozim?

KEYSLAR TO‘PLAMI

1. KEYS: O‘quvchilarning yozma ishida uchraydigan xatolar.

Orfografiya grekcha so‘z bo‘lib, to‘g‘ri yozish ma’nosini ifodalaydi. Tilshunoslikning orfografiya bo‘limi yozma nutqni shakllantiradi. YOzma nutqni ifodalashda grafik yozuv orqali amalga oshiriladi. YOzuv orqali voqea-hodisani kishilarga etkazishda, tashkilotlar bilan yozma aloqa qilishda faqat grafikaning o‘zi kifoya qilmaydi, etarli bo‘lmaydi. YOzuv orqali so‘z - tovush qanday talaffuz qilinsa, shunday yozish tushuniladi. Tilning tovush tarkibi yozuvga nisbatan murakkabdir. Bunday murakkablik "O‘zbek tilining orfoepik lug‘ati"da o‘z aksini topgan. Masalan, tomosha, tomasha, tamosho kabi turlicha talaffuz qilinadi. Go‘sh, pas, Samarqand so‘zlariga orfografik qoida asosida "t,d" harflari qo‘yib yoziladi, tomosha tuzilishi qoidalashtirilgan. Orfografik qoidalar o‘zbek xalqining so‘zlar yozuvini bir xil yozma ifodalashni ta’minlaydi. Demak, orfografiya tilidagi so‘z asos-negizlari va qo‘shimchalarni yagona tarzda yozish qoidalarining yig‘indisidir.

Boshlang‘ich sinflarda so‘zninig satrga sig‘may qolgan qismini keyingi qatorga bo‘g‘inlab ko‘chirib yozishni, bunda bo‘g‘in hosil qilgan bir unli harfni oldingi qatorda qoldirib va keyingi qatorga bo‘g‘inlab ko‘chirib yozishni, unda bo‘g‘in hosil qilgan bir unli harfni oldingi qatorda va keyingi qatorga ko‘chirib yozib bo‘lmasligini, gap boshida, shuningdek, kishilar ismida, hayvonlarga qo‘yilgan nomlarda bosh harf ishlatilishini bilish, singil, ko‘ngil kabi so‘zlarni bo‘g‘inga to‘g‘ri bo‘lish, qo‘shma so‘zlarni ajratib yoki qo‘shib yozishni, juft so‘zlarni chiziqcha bilan yozishni o‘rgatishdek imloviy vazifalar turadi.

Aynan ana shu masalalarni chuqur o‘rganish “Keys stadi”ga asoslangan o‘qitish texnologiyasining asosiy maqsadi hisoblanadi. Ushbu texnologiya amaliy vaziyatlarni hal etish jarayonida o‘rganilgan o‘quv mavzusi bo‘yicha bilimlarni mustahkamlashga, muammolarni tahlil qilish va qirralarni yakka tartibda yoki guruhlarda qabul qilish ko‘nikmalarini egallashga, ijodiy va o‘rganish qobiliyatlari, mantiqiy fikrlash, nutq va muhit sharoitlariga moslashish qobiliyatlarini rivojlantirishga hamda qarorlarni mustaqil qabul qilishga va o‘z-o‘zini nazorat qilishga yordam beradi.

Ushbu keysni muvaffaqiyatli amalga oshirish uchun mavzu bo‘yicha haqida bilim va ko‘nikmalarga ega bo‘lish zarur.

Tavsiya etilgan keysni echish quyidagi natijalarga erishishga imkon yaratadi:

* o‘zlashtirilgan mavzu bo‘yicha bilimlarni mustahkamlash;
* muammoning hamda qabul qilingan echimning individual va guruhiy tahlilida bilim va ko‘nikmalarni qayta topshirish;
* mantiqiy fikrlashni rivojlantirish;
* mustaqil ravishda qaror qabul qilish ko‘nikmalarini egallash;
* o‘quv axborotlarini o‘zlashtirish darajasini tekshirib ko‘rish.

XATO TURLARI. TEKSHIRUV DIKTANTIDA QANDAY XATO TURLARI FARQLANADI?

1. vaziyat

Uslubiy qo‘llanmalarda xato turi ikki xil belgilanadi: jiddiy xatolar, juz’iy xatolar.

Jiddiy xatolar bahoning pasayishiga olib keladi. Juz’iy xatolar kechirimli yoki bahoga ta’sir etmaydi , deyish mumkin.

Boshlang‘ich sinf yozma ishlarida xatolarning imloviy, uslubiy, ishorat, grafik turlari uchraydi.

AMALIY VAZIYATNI BOSQICHMA - BOSQICH TAHLIL QILISH VA HAL ETISH BO‘YICHA TINGLOVCHILARGA USLUBIY

KO‘RSATMALAR Tinglovchilarga yo‘riqnoma

|  |  |
| --- | --- |
| Ish  bosqichlari | Maslahatlar va tavsiyanomalar |
| 1. Keys va uning axborot ta’minoti bilan tanishish | Avvalo keys bilan tanishing. Mavzu haqida tushuncha hosil qilish uchun bor bo‘lgan butun axborotni diqqat bilan o‘qib chiqish lozim. O‘qish paytida vaziyatni tahlil qilishga shoshilmang. |
| 2. Berilgan vaziyat bilan tanishish | Ma’lumotlarni yana bir marotaba diqqat bilan o‘qib chiqing. Siz uchun muhim bo‘lgan satrlarni belgilang. Bir abzatsdan ikkinchi abzatsga o‘tishdan oldin, uni ikki uch marotaba o‘qib mazmuniga kirib boramiz. Keysdagi muhim fikrlarni qalam yordamida ostini chizib qo‘ying. Vaziyat tavsifida berilgan asosiy tushuncha va iboralarga diqqatingizni jalb qiling. |
| 3.Muammoli vaziyatni tahlil qilish | Asosiy muammo va kichik muammolarga diqqatingizni jalb qiling. Asosiy muammo: Diktant turlari, xato turlari.  Quyidagi savollarga javob berishga harakat qiling. |

|  |  |
| --- | --- |
|  | 1. Tilning tovush tarkibi yozuvga nisbatan murakkabligini tushuntiring. 2. Bo‘g‘in ko‘chirish qoidalarini izohlang. 3. Boshlang‘ich sinflarda qanday imlo qoidalari o‘rganiladi? 4. Talaffuzda kamchiligi bor bolalar qanday imlo xatolarga yo‘l qo‘yadilar? 5. Savod o‘rgatish davrida imlo qoidalarini o‘zlashtirishda qanday usullardan foydalaniladi?   Asosiy muammomaga qaratilganini aniqlang. Muammoning asosiy mazmunini ajratib oling. Muammoli vaziyatni tahlil qilish - ob’ektning holatini aniqlang, asosiy qirralariga e’tibor qarating, muammoli vaziyatning hamma tomonlarini tahlil qiling. |
| 4. Muammoli vaziyatni echish usul va vositalarini tanlash hamda asoslash | Ushbu vaziyatdan chiqib ketish harakatlarni izlab topish maqsadida quyida taqdim etilgan “Muammoli vaziyat T-jadval”ini to‘ldirishga kirishing. Muammoni echish uchun barcha vaziyatlarni ko‘rib chiqing, muqobil vaziyatni yarating. Muammoning echimini aniq variantlardan tanlab oling, muammoga aniq echimini toping. Jadvalni to‘ldiring. Keys bilan ishlash natijalarini yozma shaklda ilova eting |

“Muammoli vaziyat »jadvali

|  |  |  |  |  |
| --- | --- | --- | --- | --- |
| Tekshirish | Imlo xato | Uslubiy | Ishorat | Grafik xato |
| diktanti | turlari | xato | xato | turlari. |
| xato |  | turlari. | turlari. |  |
| turlari. |  |  |  |  |

To‘ldirilgan jadval (o‘qituvchi oldindan to‘ldiradi - tinglovchi

qo‘liga berilmaydi)

|  |  |  |  |  |
| --- | --- | --- | --- | --- |
| Tekshirish diktanti xato turlari. | Imlo xato turlari | Uslubiy xato turlari. | Ishorat xato turlari. | Grafik  xato  turlari. |
| Tekshirish | Imlo xato | Uslubiy xato | Ishorat xato | Grafik |
| diktantidagi | turlari | turlari. | turlari. | xato |
| xato turlari. | 1. So‘zda | Uslubiy xatolar | Ishorat xato yozma | turlari. |
| Uslubiy | harfning | tekshirish | ishlarning | Grafik |
| qo‘llanmalarda | tushib | diktantida, | barchasida | xato |
| xato ikki xil | qoldirilishi | ta’limiy diktant | uchraydi, ammo | boshlang‘ich |
| belgilanadi: | yoki | yozish jarayonida | tinish | sinflarga |
| jiddiy xatolar, | orttirilib, | kamdan-kam yuz | belgilarining | xos tipik |
| juzoiy xatolar. | so‘z | beradi. Uslubiy | hammasi | xato |
| Jiddiy | ma’nosining | xatolar ko‘proq | boshlang‘ich | turidir. |
| xatolar | o‘zgarishi: | bayon va insholarda | sinflarda (9 ta) | Husnixat |

1. KEYS: Boshlang‘ich sinf o‘quvchilarining lug‘at boyligini

oshirish masalasi

Kirish. Boshlang‘ich sinfning har bir bosqichda doimiy bajarilishi zarur muhim ish turi lug‘at bilan ishlashdir.

Lug‘at bilan ishlash davlat ta’lim standartida belgilab qo‘yilgan. Har bir sinf ona tili darsligining oxirida lug‘at berilgan. Bu esa lug‘at ustida ishlashning mas’uliyatliligini belgilaydi. Umuman tilshunoslikning katta bo‘limi leksikologiya yana o‘z ichida leksikografiya, frazeologiya ham so‘z ma’nosi bilan shug‘ullanadi. Hozirgi kunda faqat tilshunoslikka doir bir necha lug‘atlar - “O‘zbek tilining izohli lug‘ati”, “O‘zbek tili frazeologiyasining izohli lug‘ati”, “O‘zbek tilining imlo lug‘ati”, “O‘zbek tilining izohli sinonimlar lug‘ati”, “O‘zbek tilining paronimlar lug‘ati”, “O‘zbek tilining morfemik lug‘ati” va yana boshqa lug‘atlarga egamiz.

O‘zbek tilining lug‘ati bilan ishlash zarurligi shuni belgilaydiki, boshlang‘ich sinf o‘quvchisi har bir ona tili darsida 4-6 so‘z, hamma darslarda bir kunda 8-10 yangi so‘zni o‘rganish talab etiladi. So‘z bilan ishlashda o‘quvchining puxta o‘zlashtirmagan so‘z ma’nosiga aniqlik kiritish, ularni ma’nosi yaqin so‘zlar bilan qiyoslash, so‘zning kinoyali ma’nosi, ko‘p ma’noliligi ustida ishlash, ma’noviy sinonimlarning ma’no nozikliklari ustida ishlash, ayrim frazeologik birliklar, tasviriy ifodalar bilan ishlash zarurati kelib chiqadi.

Adabiy tilda ishlatilmaydigan so‘zlardan o‘quvchilar nutqini tozalash ham muhim vazifadir. O‘quvchilar lug‘atini badiiy asarlarda uchraydigan yangi so‘zlar, chetdan o‘zlashgan so‘zlar, fanga doir atamalar bilan boyitish lozim.

Aynan ana shu masalalarni chuqur o‘rganish “Keys stadi”ga asoslangan o‘qitish texnologiyasining asosiy maqsadi hisoblanadi. Ushbu texnologiya amaliy vaziyatlarni hal etish jarayonida o‘rganilgan o‘quv mavzusi bo‘yicha bilimlarni mustahkamlashga, muammolarni tahlil qilish va qirralarni yakka tartibda yoki guruhlarda qabul qilish ko‘nikmalarini egallashga, ijodiy va o‘rganish qobiliyatlari, mantiqiy fikrlash, nutq va muhit sharoitlariga moslashish qobiliyatlarini rivojlantirishga hamda qarorlarni mustaqil qabul qilishga va o‘z-o‘zini nazorat qilishga yordam beradi.

Ushbu keysni muvaffaqiyatli amalga oshirish uchun mavzu bo‘yicha haqida bilim va ko‘nikmalarga ega bo‘lish zarur.

Tavsiya etilgan keysni echish quyidagi natijalarga erishishga imkon yaratadi:

• o‘zlashtirilgan mavzu bo‘yicha bilimlarni mustahkamlash;

* muammoning hamda qabul qilingan echimning individual va guruhiy tahlilida bilim va ko‘nikmalarni qayta topshirish;
* mantiqiy fikrlashni rivojlantirish;
* mustaqil ravishda qaror qabul qilish ko‘nikmalarini egallash;
* o‘quv axborotlarini o‘zlashtirish darajasini tekshirib ko‘rish.

So‘z ma’nosi nima?

1. vaziyat

So‘zdan nima anglashilsa, o‘sha so‘zning lug‘aviy ma’nosi bo‘lishi tushuntiriladi. “Dumaloq, bir tomoni oppoq, bir tomoni qip-qizil, shirin bu nima, o‘quvchilar?” - deyilsa, ular olma deyishlari, “Oppoq, yumshoq, momiqdek mayin nima?” - deyilsa, paxta deb nomlanishi mumkin.

Hikoya va mashq tarkibida o‘zlashgan so‘zlarga duch kelamiz. Maktab, kutubxona, singari so‘zlar ongimizga garchi singib ketgan bo‘lsa ham, bu so‘zlar arab tilidan olinganini, bank, marmelat so‘zlari polyak, ispan tillaridan o‘zlashganini, futbol ingilizcha ekanligini aytib izohlash mumkin.

O‘quvchi lug‘atini boyitadigan shunday usullardan foydalanish mumkin:

1. O‘quvchilarning uy sharoiti, atrof-muhit ta’sirida o‘quvchi nutqini “bezab turgan” turgan so‘zlardan xoli qilish, sheva so‘zlari, vulgar, jargon, argo so‘zlardan tozalash, turli qo‘pol so‘zlarni qo‘llashdan tiyilish; jinni, eshak, mol kabi haqorat so‘zlarni aytmaslik uchun bolalarni uyaltirish.
2. Mashq yoki matndan izoh talab so‘zlarni aniqlash va mavzu bayonidan avval so‘zni izohlash.
3. Matndagi so‘z ma’nosi izohlangach, uning o‘rniga sinonimini qo‘llash, so‘zning nozik ma’nosiga tushunib etish.
4. O‘sha so‘zni yanada yaxshiroq tushunish va nutq tarkibida qo‘llash uchun, so‘z ishlatishni faollashtirish uchun antonimlarini keltirish.
5. Ba’zi holat fe’li, harakat belgisini ifodalovchi so‘zlarning ma’nosini holat va harakat bilan amaliy izohlash.
6. Ma’nosi tushunarsiz so‘zlarni qaysi tildan ekanligini, qaysi turkumga mansubligini, qanday lug‘aviy ma’noga egaligini aniqlash uchun izohli lug‘atlar orqali mustaqil ishlash.
7. Ana shu tayanch so‘zlar ishtirokida gap va kichik matn tuzish.
8. Ba’zi so‘zlarni ularning vazifasini izohlash orqali tushuntirish: Kombayn- bir vaqtning o‘zida, donni o‘radigan, yanchadigan, tozalaydigan

xo‘jalik mashinasi; aeroport - samolyotlar turadigan, uchib ketadigan yoki kelib qo‘nadigan joy.

1. vaziyat

Sinonimlar ma’nosiga ko‘ra ikki xil bo‘ladi.

1. To‘liq sinonimlar.
2. Ma’noviy sinonimlar.

Ma’noviy sinonimlar o‘z ma’nosiga ko‘ra leksik, morfologik, grammatik, frazeologik, sintaktik turlarga bo‘linadi.

Sinonimlar ma’no farqlari bilan nutqning ta’sirchanligini oshiradi, nutqni tushunarli qiladi, hissiy-ta’siriy bo‘yoqni ta’minlaydi.

Mashq turlari:

1. Berilgan sinonimik qatornga guruhlash. Vatan, maqsad, kitob, diyor, niyat, mamlakat, murod.
2. Berilgan so‘zga sinonim tanlash: osmon, ko‘k, samo, falak.

. Tushirilgan sinonim so‘zlarni o‘z o‘rniga qo‘yib matnni ko‘chirish. Sinonimlar ro‘yxati mashq ostida beriladi.

1. Sinonimlardan mosini qo‘yib mosini ko‘chirish. Sinonimlar qavs ichida beriladi.
2. Sinonim va ularga mos so‘z birkmasi hosil qilish uchun so‘zlab beriladi, so‘z birikmasi tuziladi.

Ibora va tasviriy ifodalar bilan ishlash

1. vaziyat

Ibora va tasviriy iboralar ham leksik birlikdir. Ibora, tasviriy ifoda, maqol, matallar nutqimiz ko‘rkidir. Ko‘ngli oq, qo‘li ochiq, tepasi tikka bo‘ldi, tuyaning dumi erga tekqanda, qizil qor yoqqanda kabi ibora va ibora matallar bilan 3-4 sinf o‘quvchilari tanishtirilishi mumkin.

O‘quvchilar fikrlashini, tafakkurini rivojlantirishda 1-2 sinflar uchun mantiqiy mashqlar qo‘l keladi.

Mantiqiy mashqlar bolalarning predmet va atrof-muhit haqidagi bilimlarini tartibga keltiradi va ularga to‘g‘ri fikrlash usullarni o‘rgatadi.

Predmet nomlari va belgi bildiradigan so‘larni guruhlarga ajratish. Idishlar nomini, ish qurollari, o‘quv qurollariga berilgan so‘zlarni guruhlash o‘quvchilarning aqliy faoliyatlarini rivojlantiradi.

O‘quvchi qancha so‘z boyligiga ega bo‘lsa, uning og‘zaki va yozma nutqi ravon bo‘ladi, mantiqiy fikrlashi rivojlanadi.

|  |  |
| --- | --- |
| Iboralar | Tasviriy ifodalar |
|  |  |

AMALIY VAZIYATNI BOSQICHMA - BOSQICH TAHLIL QILISH VA HAL ETISH BO‘YICHA TINGLOVCHILARGA USLUBIY

KO‘RSATMALAR Tinglovchilarga yo‘riqnoma

|  |  |
| --- | --- |
| Ish bosqichlari | Maslahatlar va tavsiyanomalar |
| 1. Keys va uning axborot ta’minoti bilan tanishish | Avvalo keys bilan tanishing. Mavzu haqida tushuncha hosil qilish uchun bor bo‘lgan butun axborotni diqqat bilan o‘qib chiqish lozim. O‘qish paytida vaziyatni tahlil qilishga shoshilmang |
| 2. Berilgan vaziyat bilan tanishish | Ma’lumotlarni yana bir marotaba diqqat bilan o‘qib chiqing. Siz uchun muhim bo‘lgan satrlarni belgilang. Bir abzatsdan ikkinchi abzatsga o‘tishdan oldin, uni ikki uch marotaba o‘qib mazmuniga kirib boramiz. Keysdagi muhim fikrlarni qalam yordamida ostini chizib qo‘ying. Vaziyat tavsifida berilgan asosiy tushuncha va iboralarga diqqatingizni jalb qiling. |
| Z.Muammoli vaziyatni tahlil qilish | Asosiy muammo va kichik muammolarga diqqatingizni jalb qiling.  Asosiy muammo: : Lug‘at ustida ishlash Quyidagi savollarga javob berishga harakat qiling.   1. Sinonimlar bilan qanday ishlaysiz? 2. Mantiqiy mashqlar qanday bo‘ladi 3. So‘z ma’nosi nima? 4. Ibora va tasviriy ifodalar bilan ishlash Asosiy muammo nimaga qaratilganini aniqlang. Muammoning asosiy mazmunini ajratib oling. Muammoli vaziyatni tahlil qilish - ob’ektning holatini aniqlang, asosiy qirralariga e’tibor qarating, muammoli vaziyatning hamma tomonlarini |

|  |  |
| --- | --- |
|  | tahlil qiling.. |
| 4. Muammoli vaziyatni echish usul va vositalarini tanlash hamda asoslash | Ushbu vaziyatdan chiqib ketish harakatlarni izlab topish maqsadida quyida taqdim etilgan “Muammoli vaziyat T-jadval”ini to‘ldirishga kirishing. Muammoni echish uchun barcha vaziyatlarni ko‘rib chiqing, muqobil vaziyatni yarating. Muammoning echimini aniq variantlardan tanlab oling, muammoga aniq echimini toping. Jadvalni to‘ldiring. Keys bilan ishlash natijalarini yozma shaklda ilova eting |

“Muammoli vaziyat » jadvali

Jadvalni to‘ldirish. Tinglovchilar taqqoslanuvchi jihatlarni ta’riflashadi va muvofiq turkumlar tagiga ma’lumotni taqsimlab chiqadilar.

|  |  |  |
| --- | --- | --- |
| Sinonim | Ibora | Tasviriy ifodalar |
|  |  |  |

1. KEYS: Savod o‘rgatish davrida o‘qishga o‘rgatishdagi

muammolar

Kirish. Birinchi sinflarda tovushlarni o‘rgatish. Tovushni harfga, harfni tovushga aylantirish deb aqliy faoliyat amalga oshiriladi yoki tovushni harfga, harfni tovushga «tarjima qilish» deb tushunmoq lozim. O‘qitishning bu usuli tahlil-tarkib tovush metodi asosida amalga oshiriladi.

Tahlil- tarkib tovush metodi deganda nutqdan gapni, gapdan so‘zni, so‘zdan bo‘g‘inni, bo‘g‘indan so‘z, so‘zdan gap, gapdan nutq anglashiladi. Bu metod S.P. Redazubov tomonidan mukammal ishlangan. Bu usul o‘zbek olimlaridan K. Abdullaeva, K.Qosimova, Y.Abdullaevlar tomonidan yoritilgan.

Aynan ana shu masalalarni chuqur o‘rganish “Keys stadi”ga asoslanagan o‘qitish texnologiyasining asosiy maqsadi hisoblanadi. Ushbu texnologiya amaliy vaziyatlarni hal etish jarayonida o‘rganilgan o‘quv mavzusi bo‘yicha bilimlarni mustahkamlashga, muammolarni tahlil qilish va qirralarni yakka tartibda yoki guruhlarda qabul qilish ko‘nikmalarini egallashga, ijodiy va o‘rganish qobiliyatlari, mantiqiy fikrlash, nutq va muhit sharoitlariga moslashish qobiliyatlarini rivojlantirishga hamda qarorlarni mustaqil qabul qilishga va o‘z-o‘zini nazorat qilishga yordam beradi.

Ushbu keysni muvaffaqiyatli amalga oshirish uchun mavzu bo‘yicha haqida bilim va ko‘nikmalarga ega bo‘lish zarur.

Tavsiya etilgan keysni echish quyidagi natijalarga erishishga imkon yaratadi:

* o‘zlashtirilgan mavzu bo‘yicha bilimlarni mustahkamlash;
* muammoning hamda qabul qilingan echimning individual va guruhiy tahlilida bilim va ko‘nikmalarni qayta topshirish;
* mantiqiy fikrlashni rivojlantirish;
* mustaqil ravishda qaror qabul qilish ko‘nikmalarini egallash;
* o‘quv axborotlarini o‘zlashtirish darajasini tekshirib ko‘rish.

Diksiya tuulaui.

1. vaziyat.

Ularning ohangdorligini ta’minlashda «solfedjio»ga bog‘lash mumkin: do, re, mi, fa, sol, lya, si - a, o, o‘, u, e, i, a, i, u, u, a.

S, sh, ishtirok etgan so‘zlarni takror talaffuz qilish sira, shira,. Sekindan tezlatish.

Tez aytishdan foydalanish: Olimdan olma oldingmi? G‘ani g‘ildirakni g‘izillatib g‘ildiratdi.

Xo‘r bilan o‘qitish, sanash ohangi bilan o‘qish: Bir-ga,ikki-ni, bir-na, ikki-zi, uch-ra.

1. KEYS: Sinfda o‘qish darslarini tashkil etish

Kirish. O‘quv materiallari bolalarga ta’lim berish, ularni tarbiyalashda muhum bo‘lgan borliq haqidagi bilimlarni o‘z ichiga olgan holda badiiy va ilmiy ommabop adabiyotlar uchun xos bo‘lgan mavzular bilan tanishtiradi. Bu materiallar kichik yoshdagi o‘quvchilarni o‘rta maktabda adabiyotni muntazam o‘rganishga tayyorlaydi.

Sinfda o‘qish darslarida ta’lim - tarbiyaviy vazifalar umumiy ravishda hal qilinadi. Bolalarning atrofni o‘rab olgan muhit haqida, Vatanimizning, xalqimizning mustaqillikdan oldingi va hozirgi hayoti haqida bilimlar kengayadi: milliy dunyoqarashlari, ijobiy axloqiy sifatlari shakllanadi, ular aqliy va ma’naviy jihatdan kamol topadilar, mustaqil ravishda bilim olish asoslarini egallaydilar.

“O‘qish kitobi”ni tahlil qilish fikrimizni tasdiqlaydi. Bu darsliklarning mazmuni va metodik materiallari (matn tahlil qilish uchun topshiriq va savollar, mustaqil ishlar tizimi va hakozo) o‘zaro bog‘liqholda beriladi. Ta’lim-tarbiyaviy vazifalarni birgalikda amalga oshirish uchun o‘qish darslarida matnni o‘qishgina emas, balki matn ustida qanday ishlash kerakligi muhimdir. O‘qish darslarida ta’lim tarbiya vazifalarini o‘quvchilarga bilim va ko‘nikmalarningma’lum yig‘indisini egallashni ularda milliylik uchun zarur bo‘lgan shaxsiy sifatlarni shakllantirish bilan bog‘lab amalga oshiriladi.

Aynan ana shu masalalarni chuqur o‘rganish “Keys stadi”ga asoslangan o‘qitish texnologiyasining asosiy maqsadi hisoblanadi. Ushbu texnologiya amaliy vaziyatlarni hal etish jarayonida o‘rganilgan o‘quv mavzusi bo‘yicha bilimlarni mustahkamlashga, muammolarni tahlil qilish va qirralarni yakka tartibda yoki guruhlarda qabul qilish ko‘nikmalarini egallashga, ijodiy va o‘rganish qobiliyatlari, mantiqiy fikrlash, nutq va muhit sharoitlariga moslashish qobiliyatlarini rivojlantirishga hamda qarorlarni mustaqil qabul qilishga va o‘z-o‘zini nazorat qilishga yordam beradi.

Ushbu keysni muvaffaqiyatli amalga oshirish uchun mavzu bo‘yicha haqida bilim va ko‘nikmalarga ega bo‘lish zarur.

Tavsiya etilgan keysni echish quyidagi natijalarga erishishga imkon yaratadi:

* o‘zlashtirilgan mavzu bo‘yicha bilimlarni mustahkamlash;
* muammoning hamda qabul qilingan echimning individual va guruhiy tahlilida bilim va ko‘nikmalarni qayta topshirish;
* mantiqiy fikrlashni rivojlantirish;
* mustaqil ravishda qaror qabul qilish ko‘nikmalarini egallash;
* o‘quv axborotlarini o‘zlashtirish darajasini tekshirib ko‘rish.

Boshlang‘ich sinf o‘qish darslarida qanday masalalarni hal etish nazarda tutiladi

1. vaziyat
2. O‘quvchilarda yaxshi o‘qish sifatlari: to‘g‘ri, tez, ongli, ifodali, o‘quv malakalarini shakllantirish.
3. Bolalarda kitobga muhabbatni uyg‘otish, kitobdan foydalanishga, undan kerakli bilimni olishga o‘rgatish, ya’ni kitobni sevuvchi, kitob bilan ishlashni biladigan chuqur fikrlovchi, sermulohaza kitobxonlarni etishtirish.
4. O‘quvchilardan atrof muhit haqidagi bilimlarni kengaytirish va chuqurlashtirish, ilmiy dunyoqarash elementlarini shakllantirish.
5. O‘quvchilarda ma’naviy-ma’rifiy, axloqiy, nafosat jihatdan va mehnatga muhabbat ruhida tarbiyalash.
6. O‘quvchilar nutqi (asosan, og‘zaki nutqi) ni va tafakkurini

o‘stirish.

Adabiy tasavvur bilimlarni shakllantirish. Har bir vazifani bajarishning aniq yo‘li mavjud, ammo bir vazifa boshqalar bilan o‘zaro bog‘liq holda o‘qish darslari va sinfdan tashqari mashg‘ulotlar jarayonida hal qilinadi.

AMALIY VAZIYATNI BOSQICHMA - BOSQICH TAHLIL QILISH VA HAL ETISH BO‘YICHA TINGLOVCHILARGA USLUBIY KO‘RSATMALAR

Tinglovchilarga yo‘riqnoma

|  |  |
| --- | --- |
| Ish bosqichlari | Maslahatlar va tavsiyanomalar |
| 1. Keys va uning axborot ta’minoti bilan tanishish | Avvalo keys bilan tanishing. Mavzu haqida tushuncha hosil qilish uchun bor bo‘lgan butun axborotni diqqat bilan o‘qib chiqish lozim. O‘qish paytida vaziyatni tahlil qilishga shoshilmang |
| 2. Berilgan vaziyat bilan tanishish | Ma’lumotlarni yana bir marotaba diqqat bilan o‘qib chiqing. Siz uchun muhim bo‘lgan satrlarni belgilang. Bir abzatsdan ikkinchi abzatsga o‘tishdan oldin, uni ikki uch marotaba o‘qib mazmuniga kirib boramiz. Keysdagi muhim fikrlarni qalam yordamida ostini chizib qo‘ying. Vaziyat tavsifida berilgan asosiy tushuncha va iboralarga diqqatingizni jalb qiling. |
| 3. Muammoli vaziyatni tahlil qilish | Asosiy muammova kichik muammolarga diqqatingizni jalb qiling.  Asosiy muammo: Sinfda o‘qish metodikasi Quyidagi savollarga javob berishga harakat qiling.  Ta’limiy xarakterdagi harfiy, bo‘g‘in, so‘z, gap diktanlari qanday o‘tkaziladi?   1. YAxshi o‘qish malakasining sifatlarini ayting. 2. Tez o‘qishni ongli o‘qishga. aylantirishda nimalarga e’tibor beriladi? 3. Analitik, sintetik, avtomatlashtirish bosqichini qanday tushunasiz? 4. To‘g‘ri o‘qishda nimalarga e’tiborni qaratish kerak? |

|  |  |
| --- | --- |
|  | 5. Xato o‘qishning oldini olish uchun qanday usullar qo‘llanadi?  Asosiy muammo nimaga qaratilganini aniqlang. Muammoning asosiy mazmunini ajratib oling. Muammoli vaziyatni tahlil qilish - ob’ektning holatini aniqlang, asosiy qirralariga e’tibor qarating, muammoli vaziyatning hamma tomonlarini tahlil qiling. |
| 4. Muammoli vaziyatni echish usul va vositalarini tanlash hamda asoslash | Ushbu vaziyatdan chiqib ketish harakatlarni izlab topish maqsadida quyida taqdim etilgan “Muammoli vaziyat 1-jadval ini to‘ldirishga kirishing. Muammoni echish uchun barcha vaziyatlarni ko‘rib chiqing, muqobil vaziyatni yarating. Muammoning echimini aniq variantlardan tanlab oling, muammoning aniq echimini toping. Jadvalni to‘ldiring. Keys bilan ishlash natijalarini yozma shaklda ilova eting |

**MUSTAQIL TA’LIM**

**MUSTAQIL TA’LIM MAZMUNI**

Kurs tinglovchilari modulga oid o‘rganilgan materiallar asosida mustaqil ishlar tayyorlashadi.

Mustaqil ta’limni tashkil etishdan maqsad: tinglovchilar darsdan bo‘sh vaqtlarida o‘z ustida ishlab, boshlang‘ich ta’lim metodikasi fanlarini puxta o‘zlashtirish va PIRLS – boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro dastur mazmun-mohiyatii puxta o‘rganib olish.

**MUSTAQIL TA’LIM MAVZULARI**

1. “Ona tili darslarida bilim, ko‘nikma, malakalarni nazorat qilishning zamonaviy usullari”.
2. “PIRLS: boshlang‘ich sinfda o‘quvchilarning matnni o‘qish va tushunish darajalari sifatini baholab beruvchi xalqaro dastur” .

**GLOSSARIY**

|  |  |
| --- | --- |
| **Termin** | **O‘zbek tilidagi sharhi** |
| Analiz metodi | ilmiy tadqiqot metodi bo‘lib, unda tekshirish obyekti fikran tarkibiy elementlarga ajratib tadqiq qilinadi |
| Analitik metod | tahlil qilishga yo‘naltirilgan ta’lim metodi |
| Axborot  texnologiyasi | axborotni hosil qilish, saqlash, kompyuter yordamida qayta ishlashni ifodalovchi faoliyat sohasi |
| Aqliy hujum | muammoni hal etishga nisbatan intelluktual yondashuv. Bunda muammoni hal etishga oid shaxsiy farazlar ilgari suriladi |
| Baho | ta’lim oluvchilar bilim, ko‘nikma va malakalarining miqdoriy baholashda bal yoki raqamlar vositasida shartli ifodalanishi |
| Baholash | o‘quvchi yoki tinglovchining egallagan bilim, ko‘nikma va malakalari hamda shaxsiy sifati darajalarini belgilash |
| Bilim | o‘quvchi va tinglovchilarning tabiat, jamiyat, fan-texnika yutuqlari haqida hosil qilgan ma’lumotlari. O‘quvchi yoki tinglovchilarga taqdim etiladigan nazariy ma’lumot |
| Davlat ta’lim  Standarti (DTS) | ta’limning zarur, etarli darajasi va o‘quv yuklamalari hajmiga qo‘yiladigan asosiy davlat talablari majmuasidir |
| Dars | uzluksiz ta’lim muassasalarida amalga oshiriladigan ta’limning asosiy shakli;  o‘quv ishlarining asosiy tashkiliy shakli, mantiqiy tugallangan, yaxlit o‘quv- tarbiyaviy jarayonning aniq vaqt bilan cheklangan qismi |
| Dars tahlili | o‘quv mashg‘ulotini bir butun yaxlit holda yoki muayyan bo‘laklarga bo‘lib baholash |
| Darsni  jihozlash | o‘tiladigan dars mavzusiga ko‘ra o‘quv-didaktik materiallar, qo‘llanma, multimedia, o‘quv vositalari kabilarni tanlash va tartibga keltirish |
| Dastur | o‘quv faoliyatini amalga oshirish rejasi va ushbu faoliyatning mazmunini ifodalovchi me’yoriy hujjat |
| Didaktik tizim | ta’lim mazmuni, uni tashkil etishning shakl, metod, jarayonlari va o‘qitish maqsadlaridan iborat tizim |
| Jarayon | muayyan natijaga erishish uchun amalga oshiriladigan o‘quv |
| Idrok | o‘quvchi va tinglovchining bilish, tushunish qobiliyati, zehni, fahm- farosati |
| Ijodiy izlanish  metodi | pedagog boshchiligida qo‘yilgan muammo va masalalarni echish yo‘llarini faol izlashni tashkil etishga xizmat qiladigan metodlar |
| Izlanishli metod  (evristika) | o‘quvchilarni asta-sekin muammolarni hal etishga yaqinlashtirish uchun, tadqiqotning ayrim bosqichlarini bajarishga o‘rgatish, ko‘nikma hosil qilish metodi |
| Individual o‘qitish | o‘quvchi shaxsiga alohida yondoshgan holda ta’lim-tarbiya berish |
| Innovatsion  Pedagogik loyiha | qabul qilingan va qismlarga ajratilgan innova1zton pedagogik g‘oya, fikr |
| Innovatsion  ta’lim | ta’lim sohasiga kiritilgan va kiritilayotgan yangiliklar;  yangilangan, yangi texnologiyalar asosida tashkil etilgan ta’lim jarayoni |
| Interfaol usul | ta’lim beruvchi va ta’lim oluvchi o‘rtasidagi faol hamkorlik muloqoti |
| Ishlanma | muayyan maqsadga yo‘naltirlgan o‘quv jarayoni yoki o‘quv materialining loyihasi |
| Keys | (ingl. Saze - hodisa, shart- sharoit)-amaliy muammolar ifodalangan o‘quv materiallari yig‘indisi |
| Keys usuli | o‘quvchilarda ijodkorlik ko‘nikmalarini rivojlantirishga qaratilgan usul |
| Keys  texnologiyasi | o‘quvchilarning mustaqil qarorlar qabul qilishlari, muammoli savollarga to‘g‘ri va haqqoniy javoblar topishlariga qaratilgan, o‘qituvchi kuzatuvchi (eshituvchi) vazifasini bajaradigan ta’lim texnologiyasi |
| Innovatsiya | yangidan kiritilgan tushunchalar, tartib qoidalar, texnologiyalar va yangiliklar |
| Insert usuli | o‘quv matni ustida ishlash |
| Kognitiv ta’lim | alohida iqtidorli bolalarga ta’lim-tarbiya |
| Kommunikat ivlik | shaxslar orasidagi o‘zaro axborot almashinuv, aloqa, munosabat |
| Kompetensiya | u yoki busoha bo‘yicha bilimdonlik |
| Kreativlik (ijodiylik) | qandaydir yangi, betakror narsa yarata olish layoqati, badiiy shakl |
| Kuzatish metodi | obyektiv borliqdagi narsa- hodisalarni tizimli, uzluksiz, batartib, mukammal idrok qilish jarayoni |
| Ko‘nikma | o‘quvchi yoki tinglovchining o‘zlashtirgan bilimlari asosida muayyan amaliy harakatni bajara olish faoliyati |
| Loyihalash metodi | pedagogikaning pragmatik yo‘nalishiga asoslangan holda, ta’lim jarayonida o‘quvchilarga beriladigan amaliy topshiriqlarni loyihalashva ularni o‘quvchilarning bajarishlari jarayonida bilim va ko‘nikmalarini namoyon qilishlarini ta’minlovchi ta’lim shakli |
| Malaka | o‘quvchi yoki tinglovchida muayyan o‘quv materiali va kasbni chuqur o‘zlashtirish natijasida hosil bo‘lgan avtomatlashgan mahorat |
| Mantiqiy izchillik | pedagogik bilim va tushunchalarning uzviy bog‘langan tadrijiy tizimi |
| Matematik model | matematik timsollar, belgilar va hodisalar sinfining taxminiy namunasi, bayoni |
| Mashq | biror faoliyatni puxta o‘zlashtirish yoki sifatini yaxshilash maqsadida uni ko‘p marta takrorlash |
| Ma’lumot | shaxsning o‘qish, o‘rganish natijasida o‘zlashtirgan bilim, ko‘nikmalari hajmi, yo‘nalishi va darajasi |
| Metod | ta’lim jarayonida taqdim etilgan amaliy va nazariy bilimlarni egallash, o‘zlashtirish, o‘rgatish, o‘rganish, bilish uchun xizmat qiladigan yo‘l-yo‘riqlar, usullar majmui |
| Modellashti rish | o‘quv materiallari yoki ta’lim mazmunini yaxlit tizimga keltirish |
| Muammo | o‘quv jarayonida hal qilinishi lozim bo‘lgan masala, vazifa |
| Muammoli vaziyat | individ yoki guruh faoliyatiga kuchli ta’sir ko‘rsatuvchi holat |
| Mustaqil ta’lim | insonning o‘zi tanlagan vositalar va adabiyotlar yordamida avlodlar tajribasini, fan va texnika yutuqlarini o‘rganishga yo‘naltirilgan shaxsiy harakatlari jarayoni |
| Nazorat | o‘qitishning barcha bosqichlarida natijalar sifatini nazorat qilish, ta’lim oluvchilarning bilim, ko‘nikma, malakalari hamda ularning shaxsiyatini aniqlash jarayoni |
| Pedagogik tizim | 1) ma’lum pedagogik konsepsiya, nazariya va yondashuvlarning mualliflar tomonidan pedagogik amaliyotga joriy etishdagi izchillik; 2) o‘quvchi shaxsining shakllanishiga ta’sir ko‘rsatadigan pedagogik pritsip, vosita, usul va metodlar yig‘indisi |
| Predmet | inson faoliyati va bilishi jarayonida obyektiv borliqdan alohida ajratib olingan yaxlit hodisa yoki tushuncha |
| Reproduktiv | o‘zlashtirish darajasida bir turdagi masala yoki mashqlarni namunaga qarab yechish usuli |
| Savodxonlik | muayyan soha bo‘yicha bilimga egalik |
| Sinkveyn | fransuz tilida «besh qator» ma’nosini bildiruvchi pedagogik strategiya |
| Sintez | sintez olingan natijalarni umumlashtirishdan iborat pedagogik ilmiy tadqiqot metodi |
| Tabaqalashti rilgan  ta’lim | umumiy o‘rta ta’lim maktablari o‘quvchilarining qobiliyatlarini hisobga olgan holda alohida o‘quv rejasi va dasturlar asosida olib boriladigan ta’lim turi |
| Tizim | 1) tartibga solingan, o‘zaro bog‘langan va ta’sir ko‘rsatib turadigan pedagogik hodisa; 2) tartibga solingan tushunchalar yig‘indisi. |
| Ta’lim  tizimi | turli daraja va yo‘nalishdagi o‘zaro aloqador uzluksiz ta’lim dasturlari va davlat ta’lim standartlari, tashkiliy huquqiy turlaridan qat’iy nazar ta’lim muassasalariningbarcha tarmoqlari, ta’limni boshqaruv organlari va ular qoshidagi muassasa hamda tashkilotlarni qamrab oluvchi tizim |
| Tahlil | muayyan ob’ekt, voqea-hodisani har tomonlama tahlil qilish, chuqur tekshirish, o‘rganish |
| Ta’lim vositasi | muayyan o‘qitish metodi yoki usullaridan muvaffaqiyatli foydalanish uchun zarur bo‘lgan yordamchi o‘quv materiallari |
| Ta’lim  mazmuni | o‘quvchilarni haqqoniy, ilmiy dalillar, tushunchalar, qonuniyatlar, nazariyalar bilan tanishtirishga qaratilgan bilimlar tizimi |
| Tasnif | umumiy belgilariga ko‘ra predmet, hodisa yoki tushunchalarning guruhlar, bo‘limlar va toifalar kesimida taqsimlanishi |
| Ta’lim | o‘quvchi va tinglovchilarga bilim berish, ularni tarbiyalash, rivojlantirish ko‘nikma va malakalar hosil qilish jarayoni, yoshlarni hayotga va mehnatga tayyorlashning asosiy vositasi |
| Tizimli yondashuv | tadqiqotchining pedagogik ob’ekt yaxlitligini ochib ko‘rsatishga yo‘naltiruvchi, uning ichki aloqa va munosabatlarini belgilovchi jarayon |
| Tizimlashtiish | pedagogik hodisalar va tushunchalarni guruhlarga ajratishga asoslangan faoliyat |
| Topshiriq | o‘quvchilarni ijobiy xatti- harakatga yo‘naltiruvchi ta’lim- tarbiya metodi |
| Tushuncha | narsa va hodisalarning muhim xususiyatlari, aloqalari mazmun- mohiyati va munosabatlarini aks ettiruvchi tafakkur shakli |
| Umumiy layoqat | bilimlarni nisbatan oson va sifatli o‘zlashtirishni ta’minlovchi shaxs xususiyatlari tizimi |
| Empirik metod | tajriba-sinov metodikasiga ma’lum bo‘lgan adabiyotlar, g‘oyalar, tajribalarni o‘rganib chiqish asosida tug‘iladigan farazlar, modellar, bajarilishi kerak bo‘lgan ishlar loyihasini sinab ko‘rish va amaliyotga tadbiq qilish metodi |
| O‘zlashtirish | o‘quv dasturiga muvofiqta’lim mazmunining o‘zlashtirilganlik darajasi |
| O‘rganish | axborotdan foydalanish va turli harakatlarni ko‘rsatilgan tartibda mustaqil bajarish ko‘nikmalarini egallash jarayoni |

**Foydalanish tavsiya etiladigan o‘quv-uslubiy adabiyotlar ro‘yxati:**

1. **O‘zbekiston Respublikasi Prezidentining asarlari**
2. Mirziyoyev Sh.M. “Erkin va farovon, demokratik O‘zbekiston davlatini mard va olijanob xalqimiz bilan birga quramiz” mavzusidagi O‘zbekiston Respublikasi Prezidenti lavozimiga kirishish tantanali marosimiga bag‘ishlangan Oliy Majlis palatalarining qo‘shma majlisidagi nutqi. – T.: “O‘zbekiston”, 2016. -56 b.
3. Mirziyoyev Sh.M. “Qonun ustuvorligi va inson manfaatlarini ta’minlash – yurt taraqqiyoti va xalq farovonligi garovi” mavzusidagi O‘zbekiston Respublikasi Konstitusiyasi qabul qilinganining 24-yilligiga bag‘ishlangan tantanali marosimdagi ma’ruzasi. – T.: “O‘zbekiston”, 2017. -48 b.
4. Mirziyoyev Sh.M. Tanqidiy tahlil, qat’iy tartib-intizom va shaxsiy javobgarlik – har bir rahbar faoliyatining kundalik qoidasi bo‘lishi kerak. –T.: “O‘zbekiston”. – 2017. -102 b.
5. Mirziyoyev Sh.M. Buyuk kelajagimizni mard va olijanob halqimiz bilan birga quramiz. – T.: “O‘zbekiston”, 2017. -488 b.
6. Karimov I.A. Yuksak ma’naviyat–yengilmas kuch. –T.: “Manaviyat”, 2008. –176 b.
7. Mirziyoyev Sh.M. O‘zbekiston Respublikasi Prezidenti Shavkat Mirziyoyevning Oliy Majlisga Murojaatnomasi. –T.: “O‘zbekiston”, 2018.–80 b.
8. Karimov I.A. O‘zbekiston Mustaqillikka erishish ostonasida. –T.: “O‘zbekiston”, 2011. –440 b.
9. Karimov I.A. Ona yurtimiz baxti iqboli va buyuk kelajagi yo‘lida xizmat qilish – eng oliy saodatdir. –T.: “O‘zbekiston”, 2015. –302 b.
10. **Normativ-huquqiy hujjatlar**
11. O‘zbekiston Respublikasining Konstitusiyasi. – T.: O‘zbekiston, 2016.
12. O‘zbekiston Respublikasi Prezidentining 2017-yil 7-fevraldagi “O‘zbekiston Respublikasini yanada rivojlantirish bo‘yicha Harakatlar strategiyasi to‘g‘risida”gi 4947-son Farmoni.
13. O‘zbekiston Respublikasi Prezidentining 2018-yil 5-sentabdagi “Xalq ta’limi boshqaruv tizimini takomillashtirish bo‘yicha qo‘shimcha chora-tadbirlar to‘g‘risida”gi PF-5538-son Farmoni
14. O‘zbekiston Respublikasi Prezidentining 2018-yil 5-sentabdagi “Xalq ta’limi boshqaruv tizimini takomillashtirish bo‘yicha qo‘shimcha chora-tadbirlar to‘g‘risida”gi PQ-3931-son
15. O‘zbekiston Respublikasi Vazirlar Mahkamasining 2017-yil 15-martdagi “Umumiy o‘rta ta’lim to‘g‘risidagi nizomni tasdiqlash to‘g‘risida”gi №140-sonli Qarori.
16. O‘zbekiston Respublikasi Vazirlar Mahkamasining 2017-yil 6-apreldagi “Umumiy o‘rta va o‘rta maxsus, kasb-hunar ta’limining davlat ta’lim standartlarini tasdiqlash to‘g‘risida”gi 187-son Qarori
17. O‘zbekiston Respublikasi Prezidentining 2019-yil 29-apreldagi “O‘zbekiston Respublikasi Xalq ta’limi tizimini 2030-yilgacha rivojlantirish konsepsiyasini tasdiqlash to‘g‘risida”gi PF-5712-sonli farmoni

**III.Maxsus adabiyotlar**

1. Karima Qosimova va b.q. Darslik **“**Ona tili o‘qitish metodikasi”.T-2009.
2. G‘ulomova X va b.q “Husnixat va uni o‘qitish metodikasi”. T-2009.
3. Q.Abdullayeva va b.q. “Diktantlar to‘plami” t- “niso poligraf” 2016.
4. J.Yo‘ldoshev va b.q. “Ona tili va adabiyot”dan noan’anaviy darslar (metodik qo‘llanma) Toshkent – 2006.
5. A.Zununov.  Badiiy asarni tahlil qilish T."O‘qituvchi" 1998.
6. O‘zbek tilining asosiy imlo qoidalari Toshkent, “O‘qituvchi” 1995.
7. Q.Abdullayeva va b.q. “Savod o‘rgatish metodikasi” T, "O‘qituvchi" 2006.
8. Qudratov T.”Nutq o‘stirish mashg‘ulotlari” T-2008.
9. A.G‘ulomov, B.Qobilov. “O‘qituvchi nutq madaniyati asoslari” T-“O‘qituvchi” 1993.
10. U.Masharipova va b.q. Ona tili “1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2014.
11. U.Masharipova va b.q. Ona tili “1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2015.
12. U.Masharipova va b.q. Ona tili “1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2016.
13. U.Masharipova va b.q. Ona tili “1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2017.
14. G‘afforova T va b.q “Ona tili” darsligi 1-sinf T-2019.
15. Qosimova K va b.q “Ona tili” darsligi 2-sinf T-2018.
16. Fuzailov S va b.q “Ona tili” darsligi 3-sinf  T-2019.
17. Ikromova R va b.q  “Ona tili” darsligi 4-sinf   T-2017.
18. Boymurodova G. va b.q. O‘qish “1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T:.-2014.
19. Boymurodova G. va b.q. O‘qish “2-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T:.-2015.
20. Boymurodova G. va b.q. O‘qish “3-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T:.-2016.
21. Boymurodova G. va b.q. O‘qish “4-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T:.-2017.
22. G‘afforova T va b. 1-sinf o‘qish darsligi  T-2019.
23. G‘afforova T va b. 2-sinf o‘qish darsligi  T-2018.
24. Umarova M  va b. 3-sinf o‘qish darsligi  2019.
25. Matchon S va b . 4-sinf o‘qish darsligi  T-2017.
26. Jumayev M.Ye Matematika o‘qitish metodikasi. (OO‘Y uchun darslik.) ––T.: “Turon iqbol” 2016.
27. Jumayev M.Ye.va b.q. “Boshlang‘ich ta’lim fanlarini o‘qitish metodikasi”  O‘UM. Nizomiy nomidagi TDPU huzuridagi XTXQTUMOHM., 2017.
28. N.Bikbayeva va b. “ Matematika o‘qitish metodikasi“ o‘quv qo‘llanmasi.T- 1996
29. B.Omonov“ Qiziqarli matematika“ T-1998.
30. Jumayev M.Ye. “Matematika o‘qitish metodikasidan praktikum” T-2003
31. Yo‘ldoshev  J.G‘.,  Usmonov  S.A.  Pedagogik  texnologiya  asoslari,  T.: “O‘qituvchi”, 2004.
32. Usmanxo‘jayev T.S., Xo‘jayev F. “1001” o‘yin “Medisina”-1999.
33. Abdullayeva  B  va  b.q    Matematika  “1 sinf o‘qituvchilari uchun ilg‘or  pedagogik  va  axborot  kommunikasiya texnologiyalarini amaliyotga jori etish bo‘yicha metodik qo‘llanma T-2014
34. M.Toshpo‘latova  va  b.q Matematika “2-sinf o‘qituvchilari  uchun ilg‘or pedagogik va axborot kommunikasiya texnologiyalarini amaliyotga jori etish bo‘yicha metodik qo‘llanma T-2015.
35. Abdullayeva B va b.q Matematika “3-inf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yich metodi qo‘llanma T-2016.
36. Abdullayeva  B  va  b.q Matematika “1-sinf o‘qituvchilari uchun ilg‘or pedagogik va axborot kommunikasiya texnologiyalarini  amaliyotga  joriy etish bo‘yicha metodik qo‘llanma T-2017.
37. M.Axmedov va b. 1-sinf “Matematika” darsligi T-2019.
38. N.Abdurahmonova va b.q 2-sinf Matematika darsligi T-2018.
39. S.Burxonov va b.q 3-sinf Matematika darsligi T-2019.
40. N.Bikbayeva 4-sinf Matematika darsligi T-2017.
41. Mamadinova N, Axmedova N “Atrofimizdagi olam” darsligi 1-sinf  T- 2019
42. G‘ulomov P, Mirzaxmatova Sh “Atrofimizdagi olam” darsligi 2-sinf  T.: -2018
43. Bahromov A, Sharipov Sh, Nabiyeva M “Tabiatshunoslik” darsligi  3-sinf T.: -2019
44. Bahromov A, Sharipov Sh, Nabiyeva M “Tabiatshunoslik” darsligi  4-sinf T.: -2017
45. Tillaboyeva M va b.q. “Atrofimizdagi olam 1” 1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2014.
46. Tillaboyeva M va b.q. “Atrofimizdagi olam 2” 2-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2015.
47. Tillaboyeva M va b.q. “Tabiatshunoslik 3” 1-sinf o‘qituvchilari uchun ilg‘or pedagogik va axborot kommunikasiya texnologiyalarini amaliyotga joriy etish bo‘yicha metodik qo‘llanma T-2016.
48. Tillaboyeva M va b.q. “Tabiatshunoslik 4” 1-sinf o‘qituvchilari uchun ilg‘or  pedagogik  va  axborot  kommunikasiya  texnologiyalarini  amaliyotga joriy etish bo‘yicha metodik qo‘llanma. T-2017.
49. Grigoryans A.G.Tabiatshunoslikni o‘qitish metodikasi   T-2008.
50. Nuriddinova M. “Tabiatshunoslikni o‘qitish metodikasi” o‘quv qo‘llanma. T-2005.
51. Belskaya    M,  Grigoryans  A.G.  “Tabiatshunoslikni    o‘qitish”  metodik qo‘llanma.T-2005.
52. Abdukarimov H. Tarbiyachi va tariyachilik kasbining ijtimoiy mohiyati. Xalq ta’limi. 1996 №- 6-son. 9-12 betlar.
53. Axloq-odobga oid Hadis namunalari. T., Fan. 1990. 172 bet.
54. Abdulla Avloniy. Turkiy guliston yohud axloq. T., 1992.
55. Alouddin  Mansur. Qur’oni karim. O‘zbekcha izohli tarjima. T., “Cho‘lpon”. 1992.
56. Jo‘rayev A.K. Tarbiyaviy darslarni o‘tish. T., «O‘qituvchi». 1994.
57. Jo‘rayeva D. O‘g‘il va qiz bolalar odobi. "Boshlang‘ich ta’lim" T., 1992.3-4-son.
58. Jo‘rayev K. Xalq ta’lim jurnali. 2-son. 2005, 55-59 betlar.
59. Zunnunov A. O‘rta Osiyoda pedagogik fikr taraqqiyotdan lavhalar. T., 1996.
60. Zunnunov A. Pedagogika tarixi. T., 2000.

1. **Elektron ta’lim resurslari**
2. O‘zbekiston Respublikasi Oliy va o‘rta maxsus ta’lim vazirligi: [www.edu.uz](http://www.edu.uz/).
3. O‘zbekiston Respublikasi Xalq ta’limi vazirligi: [www.uzedu.uz](http://www.uzedu.uz/).
4. O‘zbekiston Respublikasi Oliy va o‘rta maxsus ta’lim vazirligi huzuridagi Bosh ilmiy-metodik markaz: [www.bimm.uz](http://www.bimm.uz/)
5. Xalq ta’limi sohasida axborot-kommunikasiya texnologiyalarini rivojlantirish markazi: [www.multimedia.uz](http://www.multimedia.uz/)
6. Toshkent davlat pedagogika universiteti huzuridagi xalq ta’limi xodimlarini qayta tayyorlash va ularning malakasini oshirish instituti: [www.giu.uz.](http://www.giu.uz/)
7. Ijtimoiy axborot ta’lim portali: [www.ziyonet.uz](http://www.ziyonet.uz/).
8. [http://www.school.edu.ru](http://www.school.edu.ru/) – Umumta’lim maktabi (rus tilida),
9. [http://www.rostest.runnet.ru](http://www.rostest.runnet.ru/) – Test olish markazi serveri (rus tilida),
10. [http://www.allbest.ru](http://www.allbest.ru/) – internet resurslari elektron kutubxonasi (rus tilida),
11. <http://www.mathtype.narod.ru/>- Onlayn - darsliklar (rus tilida),
12. [http://www.istedod.uz](http://www.istedod.uz/) – “Iste’dod” jamg‘armasi sayti.
13. [http://www.edunet.uz](http://www.edunet.uz/) – maktablar, o‘quvchi va o‘qituvchilar sayti.

1. [↑](#footnote-ref-2)